
gm u devet sati prije podneva, osamnaestoga 
“svibnja 1754. godine, zazvoniše kao po dogovoru 

sva zvona u svim crkvama gornje varoši zagrebačke na 

Gričkim goricama. 

Iz zvonika crkve sv, Marka, otaca Isusovaca, Kapu- 
cina i duvna sv. Klare širila se zaglušna zvonjava, kakova 
se odavna već nije .čula. 

Pred mesnicama stajalo u hrpi pet, šest gradjana, 
koji su malo prije kupili friške govedine, pa strpavši 
ju u prljave rogožare, sastali se ovdje na kratak razgovor. 

— A šta to biesa toliko zvone? — zapita braću 
gradjane gumbarski meštar Tucibat, koji bješe poslednji 
pridošao k njima. 

— Eh šta, — odgovori mu sopunar Krapinee, — 
danas su zadušnice za pokojnoga ašešora Magdića, koga 
smo jučer sahranili kod opatica. 

— Gle, pa u svih crkvah zvone! — kimaše gla- 
vom meštar Tucibat, imajući na umu, da nešto kaže, 
al sam ne znajući što 

— Bogatu sva zvona zvone, a ubogu jedva jedno. 
Tako ti je to na svietu, prijatelju! — prihvati sopunar 
i podje kući, a za njim i druga braća gradjani. Premda 
su ih zvona iz tako blizih crkava pozivala, da zadju u 
Božju kuću i tamo se pomole za dušu pokojnoga čo- 

vjeka, oni se ipak ne odazvaše tomu pozivu, nego se 
- požuriše kući, da što prije predadu svojim kućanicama 
govedinu, koje nisu svaki dan jeli. 

Jučer su doduše bili na sprovodu plemenitoga go- 
spodina ašešora, ali zato su bili dobro plaćeni. Svi 
gornjovaroški cehovi bijahu na sprovodu, a udovica je 
tu počast dobro platila, poslavši svakomu cehmeštru 
deset zlatnih cekina. Na zadušnice nije ih nitko zvao, 
niti im šta u to ime obećao, pa što da traže tamo? Bit 
će dosta ugledne gospode i plemića, u čije je kolo spa- 
dao pokojnik, pa će napuniti crkve i moliti se za mir 
i pokoj njegove duše, U tom računu nisu se prevarili 
štovani ,purgari“, jer je bolji sviet doista bio povrvio 
u gornjogradske crkve, gdje su u isto vrieme imale biti 
svečane zadušnice. 

Najveća navala otmena svieta bijaše u crkvi duvna 
sv. Klare, gdje je u crkvenoj raci pokojnik jučer sahra- 
njen, i kamo će danas doći udovica s djecom, da bude 
na misi žalobnici, Već prije devete ure napunila se crkva 
puna najuglednijim svietom, a najviše gospojama viso- 
koga roda. Došao je čak i viceban Ivan Rauch, koji je 
inače riedko komu išao na sprovod ili na zadušnice. 
Ali pokojnik mu bijaše izvrstan prijatelj i vršnjak, kod 
njega je učinio iznimku. 

Malena crkvica sestara Klarisa bijaše sva zastrta 
crnim suknom. U svjetionicima, što su visjeli sa stropa 
i bili pribiti na crkvene stiene, gorjele su debele vošta- 
nice, s kojih se je crn dim provijavao kroz crkvene pro- 
storije. U sredini crkve stajaše crnim suknom pokriven 
odar, na kom je ležala pokojnikova sablja i kalpak 
izpod povisoka srebrena križa. Na otražnjoj strani odra 
bijaše prislonjena na brzu ruku naslikana smrt s kosom 
o ramenu, kako razdire plemićki grb porodice Magdića. 

Pokojni Josip Magdić, asesor judicijarne tabule i 
kraljevski savjetnik, vlastelin na Gornjoj Konščini u Za- 
gorju, bijaše posljednji mužki potomak svoga starodav- 
noga plemena. Bijaše oženjen s Margaritom plemenitom 
Gabelić, kćerju bogatoga vlastelina legradskoga. Dje- 
vojci bijaše jedva šestnaest godina, kada se je vjen- 
čala s asesorom Magdićem, koji bijaše punih dvadeset 
godina od nje stariji. Znalo se je, da nije pošla za nj 
od ljubavi, jer bijaše još tako mlada, da nije ni znala, 
što je ljubav, kada je stupila u brak. Ali barunica Pu- 
dencijana Patačić silno je zagovarala taj brak. Ona i 
njoj za volju roditelji govorili su djevojci, da je Josip 
Magdić veoma čestit, ugledan i valjan čovjek, koji je 
kadar svojim umom uzpeti se do najviših časti, a to je 
laskalo sujeti mlade djevojke i ona je bez prigovora 
pružila ruku svomu prvomu proscu, koji je mudro sve 


druge pretekao. Asesor Magdić požurio se je na uprose, 


da mu nitko drugi ne ugrabi ribicu zlatoperku, kakova 
bijaše gospodična Margarita ili Gita, kako su ju u obi- 
telji zvali. Ne samo da je bila vanredno liepa, nego i 
vanredno bogata. Njezin otac, premda vlastelin, nije se 
sramio baviti se i trgovinom. Sa susjednom Štajerskom 
imao je živahnu trgovinu sa žitom i govedima, a znalo 
se jei to, da je vrlo dobre posle načinio, prodavajući | 
živež carskoj i zemaljskoj vojsci, koja je kretala na 
Turke, ili Tčkdlijeve buntovnike. Prosti sviet govoraše, 
da plemeniti gospodin Gabelić mjeri cekine i dukate na 
vagane: je li bio baš tako bogat, to je on sam najbolje 


. znati mogao, nu da je svakako silno bogat bio, o tom 


nije nitko mogao posumnjati, pa nije toga ni sam tajio. 
Žalio je samo, da ne ostavlja za sobom mužkoga po- 
tomka. Imao je samo dvie kćeri, Gitu i jednu mladju, 
koja bijaše udata za baruna Pejačevića u Slavoniji. 


Asesor Magdić bijaše sretan, da je takovu ženicu 
doveo u svoj starodavni dvorac na Gornjoj Konščini. 
On je obožavao mladu svoju suprugu radi njezine lje- 
pote i mladosti. Opazio je doduše odmah prvih dana 
braka, da je njegova Gita hirovito, prpošno stvorenje, 
nu on, razuman čovjek, odbijao je to na njezinu mladost 
i tješio se, da će s vremenom već bolje biti. Trebalo 
je prije svega mnogo vremena, dok se je mlada go- 
spodja priučila na brdovito Zagorje i boravak u toj 


gorovitoj pustoši pod Ivančicom. A kako je liepo bilo 


u Legradu, tamo u ravnom i ubavom Medjimurju, gdje 
se širi pitoma i plodna ravnica i gdje je sve po nje- 
zinu sudu bilo prijaznije i oku ugodnije. Asesor Magdić 
znao je tomu brzo pomoći. On je stao pozivati u goste 
svoje susjede i braću vlastele, grofa Čikulina iz Dolnje 
Konščine, Horvate iz Budinščine, barune Patačiće iz Za- 
jezde, grofa Orehovačkoga iz Orehovice, Jelačiće iz Rad- 
kovca i ostalu ugledniju vlastelu i boljare. Svi su se 
vrlo rado odazivali asesorovim pozivima, ne toliko radi 
izvrstna njegova stola, koliko radi toga, da mogu neko 


vrieme proboraviti u družtvu liepe domaćice, koja je u. 


takovih prilikah bila vrlo vesela i pokazivala neobičan 
dar za koketeriju, kakova se ne da naučiti, već koja 
mora da bude prirodjena. Ona bijaše jednako ljubezna 
sa svakim, ali tako, da je svaki o sebi mislio, da je on 
taj izabrani, komu će liepa Gita pokloniti svoje srce i 
ljubav. Nu varali su se. Ona je svoje udvorice i poklo- 
nike znala držati uviek u nekom stanju, gdje su lebdili 
izmedju: sumnje i nade, ne znajući nikada pravo, na 
čem su. Prispodabljali su ju s njezinimi poklonici lovici 
Diani, koju poslušno sliedi u lov rulja skorlaćenih 1lo- 
vačKih pasa. Govorilo se je doduše, da mlada gospoja 
asesorica ipak od svih najviše odlikuje svoga susjeda, 














ne doduše mladoga, ali vrlo finoga i elegantnoga grofa 
Čikulina, prvoga svoga susjeda, — nu jamačno nije 
ništa bilo zla u svem. Gospodin grof Čikulin bijaše 
udovac i velik štovatelj liepih gospodja ... Kao mnogim 
drugim on je i liepoj Giti svojski udvarao, možda i više“ 
nego drugima, nu zato bijaše i Gita mnogo ljepša od 
drugih. Pa onda bijaše grof Čikulin prvi susjed njezin. 
Nije moglo nikomu biti zazorno, ako je više puta u 
sedmici odjahao na svom vilovitom vrancu u Gornju 
Konščinu, da mladoj gospoji prikrati vrieme, igrajući se 
s njom šaha, ili praveći joj patience, gdje je vješti grof 
znao vrlo vješto tjerati vodu na svoj mlin, što je Gita 
vrlo rado opažala, 3 

Kada se je približalo zimsko doba, kadaŠiv naštale 
jesenske kiše, ili čak snieg prije . reda za) "po" se u 
Gornju Konščinu nije moglo inače doleatii n6pt a vo- 
lovskim kolima, onda Giti ne bježe 616 a na 
ladanju. Moralo se je tada na Vrat 1 alo Špremati u 
Zagreb, kamo je svake zime veli blčmstva znao 
dolaziti, da dosadnu zimu sd ieodiijePSprovede. Go- 
spodin asesor Magdić nasa) ađa u Zagrebu za- 
prašene parnice, a njegova gile Vesoja zabavljala bi 
se i uživala u tom, da njegjna ljepota i dražest svagdje, 
kamo god dodje, slavi Aijveće slavlje. Suviše bi bilo 
spomenuti, da su joj toga radi druge gospoje silno ' 
zavidjale. 

Liepu Gitu nije nimalo ogorčavala zavist njezinih 
znanica, nju je to samo još više dražilo, da osvaja jedno 
mužko srce za drugim, — čim ledenije, tim bolje. I sam 
njezin muž, hladnokrvni na oko asesor, nije nikad našao 
povoda, da svojoj mladoj i liepoj supruzi ma samo 
s daleka prigovori, da je nezasitna u osvajanju jakoga 
spola. Što više, njemu je to godilo, da ima ženčicu, koju 

mu ,sav sviet“ zavidi. Te zavidne gospoje ipak su vrlo 
rado dolazile u Magdićevu kuću, ako ih je tamo gospodja 
Margarita pozvala na plesnu zabavu, koja je tek počela 
nicati u ono doba u otmenom zagrebačkom družtvu. Od 
grofica Erd&dy, Draškovićka i Keglevićka naučile se i plem- 
kinje plesnu zabavu, pa su ju vrlo rado gojile u svojim 
dvorovima u zimsko vrieme. O to se je natjecalo plem- 
stvo, sabrano preko zime u Zagrebu, Varaždinu i Karlovcu. 

Gospodja Margarita pl. Magdićeva prednjačila je u 
tim zabavama svemu boljemua družtvu u Zagrebu. U nje- 
zinoj kući, sagradjenoj u blizini samostana duvna sv. 
Klare, sastajalo se je svake zimske subote mnogobrojno 
veliko družtvo boljara i plemića, koji su u Magdićev 
dvor vrlo rado zalazili, znajući, da se nigdje ne mogu 
tako krasno zabaviti, kao što u njega. Makar da jei 
kmet onda bez plaće radio gospodi zemaljskoj, makar 
da je u Magdića bilo gotovine, koju mu je žena njegova 
doniela, takove zabave stajale su ipak mnogo novaca, 
trošilo se toliko, da su se i bogati velikaši ustručavali 
sliediti primjer raztrošne plemkinje. Ali njezin muž nije 
svemu tomu protuslovio, on je dapače sve odobravao, 
što je zamislila njegova ,liepa“ ženica, i tako je dugi 
niz zimskih sezona u Zagrebu neobično krasno proživio 
cviet hrvatskoga boljarstva na račun liepe Gite. 

Duša tih zabava bijaše vrlo zanimivi udovac grof 
Čikulin, koji je sa svojom susjedom neumorno udešavao 
sve to ljepše večeri mnogobrojnomu plemstvu, koje je 
tim više hrlilo u Zagreb, čim je čulo, da se može tako 
liepo zabavljati na tom starom, pustom Griču. 

Ali i zima ima kraj i dolazi proljeće, gdje svaki 
vlastelin mora misliti na svoje imanje i na zemlju, koja 
ga hrani. Trebalo se je i Magdićevim vraćati u zabitnu 
Gornju Konščinu i pregledati, što se tu radi. 

Gospodin asesor jedva je dočekao to doba i veselio 
se času, kada će ugledati pradjedovsku svoju drvenu 
kuriju pod visokom Ivančicom, ondje nekoliko mjeseci 
proživjeti u mirnom, ugodnom ladanjskom životu, koji 
ni s daleka nije tako skup i težak, kao život u gradu. 

Supruga njegova nije se vraćala s istim osjećajem 
na ladanje. Bijaše joj da pogine od dosade i duga časa, 
kada je prve dane morala sprovesti na dobru svoga 
muža poslije onako liepih i preugodnih zabava u Za- 
grebu. Gospodin asesor dobro je opažao zlovolju svoje 
mlade žene i strpljivo ju, pače vitežki podnašao. Ako 
ćeš u redu držati svoje dobro, treba da ti je žena vje- 
ran, pouzdan drug u radu oko gospodarstva. Gospodin 
asesor nije se namjerio na takovu ženu. 

Ako je trebalo, da bi prigledala oračima i sijačima, 
ili koscima na livadi, ili radnicima u trsju, ona je odbijala 
taj posao od sebe, veleći, da ne podnosi sunčane žege. U 
staju, svinjce, kokošinjak itd. nije ni zaviriti htjela, uvjera- 
vajući svoga muža, da nije vična podnositi takav smrad. 

Ako li je trebalo prigledati u kuhinju, osobito ako 
su došli mnogobrojni gosti, ili je bilo više težaka na 
hrani, — elegantna gospodja Margarita ponovno bi do- 
kazivala svomu mužu, da ona nije za kuhinju stvorena, 
jer ne može da podnosi dim sirove hrastovine, koja je 
za onda obično praskala na vlastelinskim ognjištima. 

I tako je gospodin asesor, vrativši se na svoje 
dobro, morao obavljati sve poslove, ne samo zemalj+ 
skoga gospodina, nego i kućanice vlastelinke. 

* On je prigledao svakomu radu na polju, na livadama 
i u vinogradima. 

On je dielio kuharu i pomoćnim kuharicama (bijaše 
ih pet, šest seljačkih djevojaka) brašno, mast, maslo, 
sočivo, smok, riečju sve, čega je u kuhinji trebalo. On 

je odredjivao, što će se i koliko kuhati za gospodski 
stol, što za ,liberajce“, što opet za ostalu težačku družinu. 

On se je u rano jutro dizao i zalazio u staje i pazio, 
da li se stoka valjano hrani i timari, da li se krave pomno 
doje; pazio je, da li svinje dobivaju na vrieme svoje 
obroke, da li i perad svoje zrno dobiva. 

Gospodinu Magdiću ne bijaše težko ustati u prvi 
osvit dana, kada je bilo hitna poljskoga rada i dići na 
noge družinu, da podje za poslom. Dok je bio kod kuće 
na svojem imanju, on je radio od zore do mraka, brinuo 
se za sve, pazio na sve i za sve znao, bolje nego njegov 
špan i dvorski, kojim je bio lak život, kad je ,gospodin“ 
boravio na svom vladanju. 

Dok se je on tako mučio i trsio, gospodja Gita 
sprovodila je najbezbrižniji život na dobru svoga muža. 
Išla je rano spavati, a kasno bi, vrlo kasno ustajala. 
Tada bi se dugo vrieme redila i kitila pred zrcalom, i 
jedina joj briga bijaše, da što kićenije izgleda, a uz nju 
i dvie njezine kćeri, Jelena i Magdalena (druge djece 
nije imala), da budu svaki dan kao dvie lutkice. Da 
ne bude suviše dosade, pozivala je često goste k sebi, 
a kad ne bi gostiju bilo, ili kada je susjed grof bio za- 
priečen u posjete doći, dala bi zapreći konje i odvezla 
se najradje u Zajezdu k barunici Pudencijani Patačićki, 
s kojom je vrlo rado drugovala, jer bijaše žena svoje 
vrsti. Ljubila je samo mužke navike i pohotice, pa je 
na čudo svega boljega družtva pušila, jašila najbjesnije 
konje, išla u lov, pila kao mužkarae, govorila i pisala 
latinski kao kakav odvjetnik, sabirala staro oružje, čitava 
mužkobanja, žena zaista čudnovata, koja se je nesretnom 
držala, jer je žena, pa ni vlastitu svoju djecu nije trpjela 
samo za to, jer ju je roditi morala. Kraj svega toga 
barunica nije voljela mužkaraca, niti je marila za nji- 

hovo prijateljstvo. Mužkarci bijahu joj odurni i mrzki, 
ali tim više ljubila je žene, liepe, mlade žene, medju 
kojima je imala mnogo prijateljica i ljubimica. Medju 
te spadala je i Gita, koju je Pudencijana uvjeravala, da 
e ,primo loco“ zapisana u njezinu srecu. 

Kada je gospodin asesor i kraljevski savjetnik, svladan 
neizlječivom sušicom, ispustio dušu i zatvorio oči na vječni 
počinak, Gita je kraj sve svoje lakoumnosti osjetila, 
da je smrt njezina muža za nju nenaknadiv gubitak. 
Takova muža ne nadješ tako lako, ni takove strpljivosti, 
kao što bijaše u njega napram njoj i njezinim hirima. 

Iskrenom tugom i osjećajući se nekako osamljena 
i ostavljena, pošla je Gita sa svojima dvjema kćerima 
na zadušnice u crkvu Klarisa. Ona i kćeri, od kojih 
bijaše Jeleni četrnaest, a Magdaleni deset godina, bijahu 
u crno odjevene, a dugačke crne koprene zastirahu im 
zaplakane oči i zažarena lica. 

Crkva bijaše već sva puna, kada je Gita s kćerima 
stupila u nju. Prisutnici, opazivši nju, razstupiše i uči- 
niše prostor, kud je tugujuća porodica proći mogla. 
Prva je išla oborene glave Gita, za kojom je mladjahan 
efeb nosio u slonovu kost i srebro ukoričeni molitvenik 
pozobotni kinch“, što ga je na hrvatskom jeziku izdala 
grofica Magdalena Drašković, rodjena Nadaždi. Za ma- 
terom stupahu uzporedo kćeri, vodeći se izpod ruke i 
glasno jecajući, da se je na žao dalo svima, koji su mo- 
trili iskrenu tugu ove djece za otcem. Imale su i za što 
plakati, jer taj pokojni otac bijaše tako dobar, tako mio 
i blag, da ga nikad zaboraviti ne će. 

Sve obćinstvo u crkvi uprlo oči u mladu (bijaše joj 
istom 32 godine), visoku, punih junonskih oblika udo- 
vicu, koja je, nikoga ne gledeći, uljezla u klupu, pre- 
strtu crnim suknom, a za njom i njezine kćeri. 

Kćerka Jelena bijaše vjerna slika materina, ali je u 
stasu zaostala za njom. Naprama majci bijaše to dje- 
vojče kao neka spregnuta ljepota, kojoj nije dala pri- 
roda, da se razvije onako bujno i stasito poput majke, 
“Istina Bog, sada je tek prevalila četrnaestu godinu života, 
mogla bi i porasti i ojačati, ali je ona podpuno već 
djevojče, kojemu nikada ne može priroda toliko dodati, 
da bi dostigla ljepotom i dražima savršenost, kojom se 
odlikovaše mati njezina. 

Mladja joj sestrica — Magdalena — ne bijaše na- 
lika ni materi, ni oteu. Zlobni su ljudi šaputali medju 
sobom, da naliči kao jaje jajetu svomu kumu grofu Čiku- 
linu, koji je umro, kada bijaše djetetu dvie godine. Visoka 
gospoda, koja su iza tugujuće porodice sjedila u prvim 
klupama s vicebanom Rauchom, stala si znamenovno na- 
migivati, opazivši Magdalenu, koja je sva zaplakana sti- 
skala na čelo čislo, moleći se Bogu za pokoj otčeve duše. 

Čim je porodica u klecalima zauzela mjesto, započeše 
svečane zadušnice uz žalobnu svirku orgulja i pjevanje 
Klarisa na koru samostanske crkve. U crkvi čulo se uz- 
disanje i pobožni šapat tihe molitve. Medju prisutnicima 
bijaše ih vrlo mnogo, koji su od srca žalili za dobri- 
činom Magdićem i iskreno se molili Bogu za pokoj nje- 
gove duše. Poslije mise bude opjevan i blagoslovljen odar 
nasred crkve. Duvne na koru odpjevaše potresnu pokornu 
pjesmu ,Libera me domine!“... i zadušnice se svršiše. 

Malo po malo izprazni se samostanska crkva i samo 
još osta u njoj udovica s djecom. Bivši posve same, 
podje mati s kćerima do kamena, koji zatvaraše raku 
pokojnikovu, u koju ga jučer položiše. Zapalivši vošta- 
nice, izmoliše nekoliko Otčenaša nad hladnom rakom i 
oprostiše se tužne i neutješene s dragim pokojnikom. 

Pred crkvom, kada su izašle, dočekaše ih dva mlada 

plemića, koja su se onuda izpred samostana tako dugo 
šetala, dok nisu one iz crkve izašle. Bijahu to Ivan Pet- . 
ković i Krsto Domjanić, bivši nekoč častnici hrvatskih 
banderijalaca, koji su pod pukovnikom Jurjem Pogle- 
dićem vojevali u nasljednom ratu 1747. i 1748. god, 
Gospoje jedva ih pogledaše, nu tim su gospoda plemići 
pozornije njih motrili. 

— Krasna li je ta udovica! — reče zanosno Do- 
mjanić, promatrajući dražestnu pojavu Gitinu. 

— A istom Jelena, — prihvati brzo Petković, — 
jesi li dobro pogledao taj pupoljak? 


— Da, da, ali mati je puno ljepša! — tvrdjaše 
Domjanić. 
— A meni se više svidja onaj pupoljak! — reče 


Petković i oba plemića podjoše s podaljega za gospo- 
djami, dok nisu zamakle u svoj dvorac. 

Vrativši se kući, klonu Gita u naslonjač i progo- 
vori djeci: 

— Spremajmo se odmah na ladanje u Konščinu. 
Ovdje je sve tužno i žalostno. Ne mogu da ostanem ovdje. 

— Da, da, majko, — prihvati odmah Jelena, — ovdje 
je tužno, nesnosno. Na ladanju bit će nam puno ljepše! 

I gospoje stadoše se na vrat na nos spremati na 
put. Treći dan na večer prispješe u Konščinu i tu 
im odlane. 


I. 


Stigoše na lađanje u naljepše doba godine. Šuma, 
grmići, živice i voćke zelenile se svježim zelenilom; na 
livadama i travnicima potjerala mlada, bujna trava i za- 
sjalo poljsko šareno evieće. Ptice evrkuću i pjevaju, šareni 
metulji poletavaju po grmlju i po livadama, pastiri i pa- 
stirice vide se po visovima i dolinicama, pasući blago i 

svirajući na žveglice, sretni, da im je svanulo krasno 
proljeće, koje im je donielo najljepše dane slobodna 
života i uživanja, a njihovoj stoci hrane u izobilju. 
Makar je i pusto i osamno na tom ladanju, ipak je 
priroda u mjesecu svibnju tako liepa i dražestna, da čo- 
vjeka presvoji, pa ti postane milo i voljko u toj samoći, da 
si ne zaželiš gradskoga života i bučnoga njegova družtva. 
Tako je bilo i udovici Giti, kada se je vratila na 
imanje svoga muža. Osobito se kćeri radovahu tomu 
povratku. Imat će tu sto zabava, koje su im tako manj- 
kale u gradu. One će se kao prave ladanjske djevojke 
(tako su se bar prvi dan povratka medju sobom dogo- 
vorile) brinuti za cielo gospodarstvo i svojoj majci posao 
olakšati. Prigledat će težacima, kad budu radili, paziti 
na stoku, perad, brinuti se za smočnicu, u kuhinji po- 
magati; sve, sve će njih dvie to marljivo obavljati, a 
preteče li šta vremena, bit će za zabavu i odmor u 
liepoj prirodi. Gospoji Giti, premda ne bijaše prijateljica 
rada, ipak je godilo, da joj se djeca s veseljem brinu 
za gospodarstvo. Mlade gospodične sbilja su svojski po- 
čele nastojati oko kućanskih poslova i samoga gospo- 
darstva. Njihov primjer bijaše tako liep i povodljiv, da 
je čak i gospoja Gita na veliko čudo družine pristala 
uz djecu i počela se brinuti za gospodarstvo i kuću. 
Siromah pokojni muž njezin brinuo se je za svoje imanje 
“do posljednjega svoga daha. Njegov dvorski i špan mo- 
rali su neprestano dolaziti k njegovoj postelji u Zagreb 
i tu primati naloge od gospodara, komu bijahu odbro- 
jeni dani života. Ali Bog ga je uzdržao tako dugo, dok 
nije sve uredio, pa je tek onda zaklopio oči. Zimski 
usjevi sad su se već liepo: zelenili i porasli, a ljetni bijahu 
na vrieme usijani. Vinogradi bijahu okopani, obrezani 
i u red metnuti, — voćnjak očišćen i veliki vrt bez pri- 

govora uredjen, I stoka je dobro izgledala, premda je zima 
dugo potrajala i već počelo nestajati krme. Udovica je mo- 
rala sve to da primieti, pa je sada istom vidjela, što joj je 
bio muž i koliko bijaše vriedan njoj i djeci. Bog zna, hoće 
li njih troje skupa biti kadro njega samoga nadomjestiti. 

Nakanivši sprovesti na imanju cielu godinu svoje 
korote za mužem, dala je udovica dopremiti iz svojih 
kuća u Zagrebu sve, što bijaše ljepšega posoblja, koje 
Je smjestila u prvi sprat svoga ladanjskoga drvenoga 
dvorca, Istina Bog, dvorac bijaše drven, ali se je dalo 
u njem posve liepo stanovati i živjeti. Sobe bijahu po- 
visoke i zračne, pod je bio malo nagnut prama prozorom 
pročelja, ali to nije mnogo smetalo, pače se je dalo i 
posve dobro plesati na tom nagnutom podu, koji inače 
bijaše uviek čist i svjetao kao ogledalo. Prozori na dvorcu 


bijahu izprva maleni, radi čega ni sobe nisu bile tako 


svjetle, nu po savjetu susjeda grofa Čikulina dao je 
asesor načiniti mnogo veće prozore, što je nutarnje pro- 
storije dvorca učinilo mnogo prijaznijima. Oko dvorca 
sterao se malen perivoj s vijugastim puteljcima, vode- 
ćima kroz travnik, na kom je bilo zasadjeno nekoliko 
hrpa smrekovih i brezovih stabala i ovdje ondje ogra- 
djena po koja hrpa evieća. U tom perivoju, s koja 
bijaše liep pogled na visoku Ivančicu i na okolišne brdi- 
nice, Gita je najradje boravila. 

Ženi živa temperamenta, kao što bijaše ona, nije 
bilo lako osamiti se na zabitnom ladanju, odreći sa svih 
zabava, gOsiba i vesela drugovanja, — nu trebalo je 
štovati pravila, koja je u ono vrieme pojedincu nala- 
gala crkva i družtvo. Giti je uviek bilo do toga, da joj 
s družtvenih i javnih obzira ne bude prigovora, mije 
i vrleme svoje korote za mužem počela sproroditi posve 
kršćanski, kao prava u crno zavita udova. 

Tomić; Udovica, 2 


t 

Išla je riedko kada kamo; posjetila je samo one, 
koje je posjetiti morala, a to bijahu njezini susjedi, koji 
ju dodjoše sažaljivati radi muževe smrti. Od same 


dosade ona se je sve to više priljubljivala poslovima u - 


kući i na svojim zemljištima. Uvjerila se, da i tu ima 
ugodnosti, njoj prije nepoznatih, koje mogu ponešto bar 
zasladiti turobno samovanje. Nu kraj svega toga osje- 
ćala je, da u njoj za sada, dok je još tako mlada i 
željna života, ne bi bilo snage, da bi podulje uztrajala 
u tom osbiljnom zanimanju. Laku svoju krv silom je 
suzprezala i obuzdavala, ali je ona tim jače ključala u 
njezinu srcu, da kasnije tim žešće provali na javu. 

Već su dva mjeseca minula u takovu samovanju i 
približilo se vrieme žetve. Jednoga srpanjskoga popol- 
dneva, kad su kmeti dovažali na gumno puna kola, na- 
lovarena snopovima požete pšenice, a gospodja Gita, sje- 
deći u sjeni, pazila na mlatce i druge radnike, koji su 
žitak vijali, pa slamu i pljevu sgrtali, banu iznenada u 
dvorište čudan gost. Bijaše to otmena gospodja na vi- 
soku žeravu. Gusta, već nešto prosieda kosa držaše joj 
kao u okviru gojno, široko lice, vrlo markaninih crta, 
u kojem se izticahu osobito široke, srasle, crne obrve 
i orlov nos, pa gornja crnim brčićima osulta: ustnica. 
Imala je na sebi dugu opravu od lake zelene svile, a 
s glave, oko koje bijaše omotana, vijala se biela koprena. 

— Hej, momci! ... Zar nema nigdje nikoga! — 
povika gospodja glasom, koji ne bijaše ženski, a niti 
.glas zrela mužkarca, nego onakav, kakav imadu mla- 
dići od četrnaest do šestnaest godina. 

Giti bijaše taj glas veoma dobro poznat. Od svih 
njezinih znanaca i znanica samo je jedna osoba imala 
takav glas. Njezino je uho ne vara, 

— Ta to je Pudencijana! — reče glasno Gita i 

skočivši na noge požuri se prama strani, odkud je glas 
prihodnice do nje dopro. 

Ugojeni njezin kuhar čuo je medjutim prvi povik 
nadošle gošće i prvi se našao na mjestu, pa prihvatio 
za uzdu konja, s kojega je gospodja spretno poput mla- 
dića sjahala. Kuhar povede znojna hata dvorištem, da 
ga predade na brigu prvomu od družine, na koga se 
namjeri, a dotle si je pridošla gospodja otrla finim rub- 
cem od čipaka uznojeno lice, a zatim, razširivši ruke u 
vis, protegla udove svoga golemoga tiela. 

Ta čudnovata gospodja bijaše Pudencijana barunica 
Patačić, udova pokojnoga Nikole baruna Patačića, uživa- 
teljica dobara Kaštel, Demerje i Lović. Smatrala se u 
neku ruku zaštitnicom i pokroviteljicom  Gitinom samo 
za to, jer joj se je ona mnogo više svidjala od drugih 
boljarskih i plemićkih gospodja. To pokroviteljstvo nije 
moglo Giti škoditi, što više, mogaše joj biti samo na 
korist, jer barunica bijaše žena silne volje, koja je uz 
to imala sveza, s vrlo mogućim i uplivnim ličnostima. 
S toga je Gita ljubezno primala to pokroviteljstvo ba- 
runičino, premda ga nije dosele nikad trebala, osim kad 
je valjalo, da se ušutkaju zli jezici, mužki i ženski, koji 
su se spremili, da liepu i mnogo zavidjanu Gitu obruže 
i ogovore. : 

Gita se iskreno poradovala dolazku baruničinu, pa 
joj je već iz daleka počela domahivati rukom, vičući 
joj: ,Dobro došla, dobro došla!“ 

Barunica podje nekoliko koračaja u susret mladoj 
prijateljici, koja je po svom običaju barunici ruku po- 
ljubila i onda se tek s njom ogrlila. 

— Ave, Margarita! — progovori sada barunica, , 
držeći za ramena udovicu i oštro joj gledajući u lice. — 
No, drago mi je, da na prvom susretanju sa mnom nisi 

ž# 

zaplakala... Plač ne pomaže... Fiat voluntas tua!. 
To mi se svidja, da mi se ljubezno smiešiš... vidim, 
da se veseliš dolazku... 


— Moje dobre, milostive prijateljice! — uleti joj 
u rieč Gita. 
— Sigurno! — potvrdi barunica. — Bijah baš u 


Beču kod sina Adama — (taj bijaše kanonik i referendar 
kod ugarske dvorske kancelarije), — kad sam dobila glas 
o smrti tvoga muža, Šta ćemo, imao je sušicu, tu nema 
pomoći... Bolje otići prije nego kasnije ad patres con- 
seriptos... No hljela sam ti pisati iz Beča ,condolen- 
tioriales“, ali ti žnaš, da nisam prijateljica tih ceremonija, 
— pa onda u obće rado ne pišem... 

U to doletješe Jelena i Magdalena, vičući iza glasa ; 
»Gospodja barunica, gospodja barunica!“ Kao nestašna 
vižlad objesiše se djevojke barunici oko ramena i stadoše 
ju ljubiti u ruke i u obraze. 

— Mir, vi vjeverice male,... sada mi je dosta toga 
lizanja! — okosnu se barunica na pol u šali, na pol u 
istini na djevojke. — Laskaju mi tu i cjelivaju me kao 
da znadu, da nisam prazna došla. —— U to segnu baru- 
nica u džep svoje oprave, odkud izvadi ukusnu škatu- 
ljicu. — Evo doniela sam vam iz Beča svakoj maleni 
darak, — govoraše barunica, otvarajući škatuljicu. — Nije 
Bog zna što, ali ćete ipak vidjeti p» tom, da sam i na 
vas mislila... Ova je zlatna ogrlica za te, Jeleno. Prava 
venecijanska radnja... Uzmi... A tebi, mala, donesoh 
ovu narukvicu od pravih koralja... Sada idite... tu 
vas ne trebamo! ' 

Djevojke, uzhićene dobivenim darovima, htjedoše 
.opet da izljube barunicu, nu ona im ne dade k sebi. 
Sestre se na to uhvatiše za ruke i poletješe, da će na 
gumno. 


Y 

— Jeleno! — viknu mati za kćerima. Djevojke 
stanu. 

— Zapoviedaš, mamice? — upita dii vraćajući 


se natrag k gospodjam. 

— Treba za užinu skrbiti, — reče Gita. — Kaži ku- 
haru, da nam priredi frigane piliće... Zar ne, barunice ? 

— Ne marim; osjećam, da bih mogla tečno jesti: 

— Ja znam još nešta, što barunica vrlo rado jede; 
— javi se s lukavim smieškom na licu Jelena. 

— No da čujem, hoćeš li pogoditi? 

— Svježega sira s vrhnjem — uze potiho ioni 
Jelena. 

— 1 s raženim kruhom! — dometnu glasno mala 
Magdalena, koja je takodjer znala, što barunica rado jede. 

— Istina je! — nasmija se barunica, — To će mi 


u ovoj ljetnoj vrućini više sladiti od samih pilića. 


— Pa onda čašu dobroga, staroga alodijalca, zar - 
ne, gospodjo barunice? — primetnu na odlazku Jelena, 
sveudilj se lukavo smiešeći. 

— Da, da, diete moje! Dobro staro vino to je liek 
za stare gospodje ... vinum senibus medicina, — odvrati 
barunica, koja je pila vino kao i svaka mužka glava. 

Domaćica povede u perivoj barunicu, koja je jedva 
dočekala, da sjedne na klupu u hladu. 

— Uh, užasno mi je vruće! — reče barunica. — 
Molim te, Gito, razkopčaj mi opravu! Prokleti taj steznik ! 

Gita še požuri, da barunici razkopča opravu s ledja 
i onda pod opravom steznik, koji su već onda gospodje 
visoka roda nosile. 

— Ah, sada mi je puno lakše! Gratias, gratias! — 
Zahvaljivaše barunica, hvatajući sapu iz punih grudi. 

— Ala si znojna, draga barunice! — reče Gita, 
tarući znoj sa silnih ramena ugojene boljarke. 


' 

— Sva sam u vodi! — odgovori barunica. — Brzo 
sam jašila... jako brzo, al ništa zato... Sada mi je 
ugodno!... No, pa kako mi ti živiš? — upita (za tim 


barunica, tarući si gojni podbradak svojim rubcem. 

Gita saže ramenima. 

— Dakako, — prihvati odmah na to razgovorna 
barunica, — život mlade udovice nije baš najugodniji. 
Sad si opet tamo, gdje si bila prije petnaest ili šestnaest 
godina. Stojiš pred novom udajom... Do biesa, to je 
da poludiš... 

Gita ne reče ništa, a barunica ju samo pogleda 
svojim velikim, izrazitim očima. 

— Što, Gito? Ti šutiš? 

— A što da kažem?... Jedva su, minula dva mje« 


seca... — poče odgovarati Gita prekidice, ne znajući 
ni sama pravo, što da odgovori. 
— No, no! — uleti joj u rieč barunica. — To se 


zna, da se ne ćeš odmah sutra udati Ali ćeš se udati 
prije ili poslije... Ti da, nu ja ne bih ni za sav sviet. 
Moj je muž doduše umro, kad mu je bilo petdeset i 
šest godina, ali da sam i mladja obudovila, ne bih se 
po drugi put udala. . Za me je brak najužasnija stvar 
na svietu. ' 

Domaćica je gledala samo nice u zemlju, misleći 
pri tom: nisu sve žene takove, kakova si ti. Te nazore 
o braku čula je Gita od barunice već po sto puta, nu 
za to je ona o toj stvari ipak drugčije sudila, onako, 
kako sudi većina ženskih glava. 

— Koliko ti je sada godina, Gito? — upita uje- 
danput barunica domaćicu. — Dvadeset i... 

— Trideset i dvie! — reče brzo Gita. 

— Premlada si, da ostaneš udovicom, a bome si i 
liepa, veoma liepa, i veoma bogata... Dosadjivat će ti 

snuboci. Treba dobro da otvoriš oči... — Svjetovaše 
barunica. 

— Birat ću muža po srcu, — odgovori Gita. 

— Ali pametno!... Ne treba uviek samo srce 
slušati. 

— Brak bez ljubavi ne može biti sretan — reče 
Gita. — Ja sam imala izvrstna muža, al niesam bila 
sretna u braku, jer ga nisam ljubila. 

— Stara pjesma! — okosnu se barunica. — Ali 
kad si željna ljubavi, biraj po srcu. Vidjet ćemo, hoćeš 
li dobro pogoditi... Šteta, — produlji barunica, silno 
zievajući, da su joj se jedva rieči razabirale, — da nije 
grof Čikulin živ, on bi se sigurno oženio s tobom. 

Gita porumeni preko ušiju. 

— Što si tako pocrvenila kao djevojče od dva- 


. naest godina?... To bar nije nikakova tajna, da je bio 


tvoj obožavatelj i da je mala Magdalena živa njegova 
slika i prilika... 

— Ali barunice!... — reče u najvećoj smetnji Gita. 

— Ta same smo, Boga ti! — odgovori ova ne- 
hajno. — Što se prenavljaš preda mnom? Factum in- 
fectum fieri nequit... Bilo, pa bilo. Čuj me, Gito, ne 
bi li bilo ljepše, da ovdje užinamo, — prihvati dalje 
barunica, dajući navlaš drugi pravac razgovoru, vidjevši, 
da je dirnula domaćicu u živac, spomenuv joj njezin 
odnošaj s grofom Čikulinom. A barunica je ipak imala 
pravo, da to nije nikakova tajna, jer je sav sviet o tom 
znao i govorio, a Gita je sve jednako mislila, da je 
to tajna. 

— Reći ću, da odmah ovdje prostru, — požuri se 
s odgovorom domaćica, sretna, da je sama barunica 
smetnula grofa s razgovora. — Jeleno, Jeleno! — po- 
vika na to Gita svojoj starijoj kćeri, koja se odmah 

za tim pojavi u perivoju, sva zažarena od vatre u kuhinji, 
kraj koje je stajala. 

— Barunica želi, da ovdje užinamo... Trebat će 
tu prostrieti stol! — priviknu mati djevojci. 

— Bit će odmah sve gotovo! — odgovori Jelena i 
odtrča opet u kuhinju. 

Malo za tim dodje Magdalena sa još dvie seljačke 
djevojke, koje su u kuhinji pomagale, i stade prostirati 
stol. Prostrto bude samo za dvie osobe, za barunicu i 
domaćicu, a djeca će založiti poslije, što ostane. 

Užinalo se je skoro za tim. Barunica bijaše pri van- 
rednom teku, kao 'obično, i nije inogla da se dosta na- 
hvali tečnih pilića. 

— Zar nisu dobro frigani? — pitaše ju Jelena, nu- 
deći joj neprestano miomirisne zalogaje iz ogromne ko- 
sitrene zdjele. 

— Izvrstno... bit ćeš dobra kuharica, ako i druge 
stvari budeš umjela tako dobro prirediti, — govoraše 
barunica, trpajući u usta zelenu salatu, s koje je curio 
ocat i ulje. 

— Ja sam vam utočila vina, barunice! — javi se 
s druge strane Magdalena, koja je iz ovećeg glinenog 
vrča vrlo oprezno natočila barunici punu čašu žuta kao 
cekin vina. — Izvolite kušati, kako je dobro. 

— Pravo imaš, baš sam i žedna! — reče barunica 
i izkapi na dušak čašu vina. 

— Ha, baš mi je godilo!... Krasno vince!... 
Natoči još jednu! —- I Magdalena natoči s nova čašu 
barunici. 

Za užinom, kad su se djeca udaljila, pripoviedaše 
barunica Margariti o Beču i o svom sinu Adamu Pata- 
čiću, koji da ima izgleda skoro postati biskupom. 

— Nadam se, da će ga i sbilja skoro učiniti bisku- 

pom, premda nije za to. Za crkvene stvari slabo mari, 
al tim više za muziku. Cio dan druguje samo s muzi- 
kašima i nasladjuje se glasbom. Veli, da će si stvoriti sam 
svoju kapelu od najboljih muzikaša, postane li biskupom. 

— I meni je glasba nada sve mila! — reče Gita. 

— I meni, i valjda svakomu, komu je Bog sluha 
dao, — prihvati barunica, — ali on luduje za glasbom. 
Pravo veli kanonik Krčelić, da je moj Adam više za 
kapelnika, nego za popa. 

— Bila si i s Krčelićem u Beču? — upita Gita. 

— Ne u Beču, nego u Zagrebu, gdje sam ga prije 
par dana posjetila. Govorili smo i o tebi, liepo... te 
pozdravlja. 

— On je dobar naš prijatelj, — primieti Gita. 

— Gle, — poče u jedan put barunica, kao da se 
nečemu dosjetila, — u malo da ti nisam zaboravila ka- 
zati. Bilo je razgovora i o tvojoj udaji. Kanonik mi reče, 
da se jedan mladi plemić silno zanima za te... da je 
sav začaran tvojom ljepotom. 


— Ja ništa ne znam; — tko bi to bio? — pitaše 
vrlo radoznalo Gita. 
— Krsto Domjanić Zelinski, — odgovori barunica, 


— liep plavokos momak, velikih modrih očiju, vrlo pri- 
stao i u najboljim godinama. Bit će tvoje dobe. 

— Ne poznajem ga! 

— Liepo, glavito momče, vjeruj mi!... Ja ga dobro 
poznajem... Kakvi je vaš ženski ukus (barunica je često 
govorila tako, kao da ona ne pripada ženskomu spolu), 
on bi ti se mogao svidjeti... Da. pristao je čovjek... 
ali tojei sve... Inače mnogo ne vriedi... Kartaš je 
i raztrošnik, koji je uvalio otca u dugove, iz kojih se 
ne će nikada izkopati... Bilo bi naopako po te, kad bi 
za nj pošla. 

— Još je prerano, da mislim na udaju, — pri- 
mieti Gita, kojoj se je na licu vidjelo, da ju taj raz- 
govor veoma zanima. 


— Bilo bi u obće bolje za te, — prihvati brzo 
rieč barunica, — da se više ni ne udaješ... Bit ćeš bar 


slobodna kao ptica u zraku. Evo gledaj mene!... Sad 
istom znam, da živim... A dok sam bila udana... uh! 
To nije bio život... Martirium, a ne matrimonium, 
velim ti!... I ti nisi imala sreće u braku... Star muž 
i bolestan, a ti mlada i zdrava... Udaš li se po drugi 
put, moglo bi te drugo koje zlo snaći... Nevjera, suro- 
vost, lakoumnost muževa, ta mužkarci su sve kadri 
učiniti... Zato ti velim: čuvaj se i gledaj da ostaneš 
slobodna... Trebaš li oslona i zaštite, evo ti mene... 
Nas ćemo dvie biti nerazdružive prijateljice... Ta li si 
i onako moja prva i najdraža miljenica — Ovako go- 
voraše Giti barunica, koja bijaše ljubomorna radi Gite. 
Bojala se, da ne bi mlada udova zavoljela koga od tih 
njoj mrzkih mužkaraca, i dobila volju udati se što prije. 
Barunica bješe tvrdo odlučila, da će se protiviti _udaji 
Gitinoj, što bude više mogla. 

Ali Gita nije bila iste misli s barunicom u toj stvari. 
Njoj nije bilo stalo do slobode, već je hlepila za uži- 
vanjem i srećom u braku uz ljubljena muža, koga će 
si sama po srcu birati. O tom ipak nije hijela da sada 
već govori s barunicom. Doći će već zgoda, da joj kaže 
svoju osnovu budućnosti. 

Medjutim je i večer nastala. Sunce je utonulo za 
planine, a s Ivančice i iz prodolica strujao je ugodan, 
hladan lahorić. Barunica reče, da joj konja dovedu. 

— Hoću da još za vida stignem u Zajezdu — go- 
voraše barunica, idući izpod ruke s Gitom u dvo- 
rište, gdje je jedan efeb vodao njezina žerava, koji je 

vrlo nemirno o uzdi poigravao. Vidjelo se, da bi htio 
što prije pojuriti doma. Opaziv svoju gospodaricu, zahrza 
silno i uze se propinjati, da se u malo nije oteo mla- 
djahnomu efebu, koji ne bijaše vičan baratati s tako 
vatrenim konjima. ' 

— St... Castor!... Što je to?... Odmah ćemo 
doma! — priviknu mu barunica i prikučivši se k njemu 
potrepta ga po čelu i po vratu, na što se živinče umiri. 

Barunica se oprosti brzo s domaćicom i kćerima i 
brže bolje uzjaha na nestrpljiva žerava, koji djipajući 
ponese gospodaricu iz dvorišta na poljski put, što je 
vodio do Konščine. : 

Na njivama radili su još ovdje ondje žeteoci, žanjući 
i vežući žito u snopove. Nekoji, koji su već bili sav posao 
svišili, vraćali se kući, pjevajući svečane žetelačko pjesme. 

Jedna družina žetalaca, koja se je vraćala s vla- . 
stelinske njive, vodila je medju sobom žitnim viencem 
ovjenčanu najbolju i najljepšu žetelicu djevojku. Idući 
s polja prama vlastelinskomu dvoru, gdje ih je po sta- 
rom običaju čekala obilna večera, pjevahu žeteoci pri- 
godnu pjesmicu : 

Djevojka žito poželu, 
I tri je vienca splela, 
Prvi od žita pšenice, 
Drugi od five rožice, 
Treći s trsove rozgice. 


Kad se je baš najljepše orila pjesma iz njihovih grla, 
pojavi se pred njima barunica, jureći na konju. 

Plaho poskakaše kmeli kao preplašene žabe u 
duboki jarak kraj puta i prestadoše pjevati. 

— Budale glupe! — prodera se na njih s konja 
barunica. — Što ste prestali?.. pjevajte samo dalje. 

Ali potištena kmetska kry ne usudi se poslušati tu 
zapovied moguće barunice, koja je brzo odjurila dalje. 
I mužkarci i ženske gledahu plahim pogledom za bo- 
ljarkom, koju su smatrali kao neko čudo od žene. 

— Ako to nije vještica, — reče jedan od žetelaca, 
— onda ih nema na svietu. 

I svi uprieše svoje poglede za barunicom, koja je 
u brzom kasu jašila, dižući iza sebe oblake prašine, iz 
koje se je samo. bjelucala koprena, što joj se je vijala 
s glave. Napokon je nestade u prodoli. 

Trebalo je dulje vremena, dok su se žeteoci opo- 
ravili od utiska, što ga učini na njih boljarka. Malo po 
malo povrstaše se opet u red, ovjenčana žetelica zauze 
svoje mjesto i s nova zaori iz jakih grla prekinuta žete- 
lačka pjesma : 

Dobar večer, gospodar, 
Je | nam budeš piti dal? 
Nosimo ti lepi dar, 

Koji nam je Jezuš dal.., 


II. 


Mjesec dana kasnije sjedila je barunica Pudencijana 
u zagrebačkom dvorcu gospodje Gite Magdićeve. Ne ima- 
jući u Zagrebu svoje vlastite kuće, barunica je rado 
prihvatila ponudu svoje prijateljice, da kad samo hoće, 
odsjedne u njezinu dvorcu, kao u svojoj kući. Pod konac 
mjeseca kolovoza, kad je bio na izmaku veliki ,kra- 
ljevski“ sajam u Zagrebu, barunica je nekoliko dana 
proboravila u gradu, a onda se zaputila na imanja svoga 
sina, kojima bijaše ona uživateljica. Otišla je najprije u 
Demerje, onda u Lović, pa u Kaštel kod Karlovca. 

Gospodja barunica bijaše vrlo nezadovoljna svime, 
što je vidjela na tim imanjima. Kraj takovih dohodaka, . 

što ih je tamo našla, mogla bi ići i prosjačiti. Svagdje 
su ju nade prevarile. Ona je, doduše, slabo prigledala 
svomu gospodarstvu, ali je mislila, da su njezini pro- 
vizori i dvorski pošteni ljudi, a kad tamo, činilo se, da 
su to velike hulje, koje dobro znadu, zašto im je Bog 
prste k sebi stvorio. Ogorčena svim, što je vidjela, pri- 
bilježi sve točno na papir, uze od provizora u Kaštelu 
sve račune i dojuri u Zagreb. 

Tu je dva puna dana viećala sa svojim ,Patačići- 
janskim“ advokatom, gospodinom Baltazarom pl. Za- 
vrškim, i napokon ga ovlastila, da joj nadje čovjeka, 
komu bi ,titulo locationis-eonduetionis“ (pod zakup) 
predala troja imanja svoga sina Adama, kanonika i re- 
ierendara dvorske kancelarije. Nemalo se začudi baru- 
nica, kad joj revni njezin odvjetnik već drugi dan za 
tim predloži za taj posao Krstu Domjanića-Zelinskoga. 
— Zašto baš njega? — upita barunica odvjetnika. 

— Jer nema pravoga zanimanja, a mlad je i ener- 
gičan, vaša milosti! — odgovori ponizno odvjetnik. 

— A umije li gospodariti? ... Ima li jamstva? 

— On je vlastelinski sin, odrastao u gospodarsvu.. 

— Da, da, ali kako će biti s plaćanjem? Hoće li 
biti kadar na vrieme platiti ,mercedem locationis“ (za- 
kupninu)? — pitaše barunica 

— Otac mu ima plemićko imanje. 

— Ali otac ne će biti ,conductor“ (zakupnik), nego 
sin. Nu svejedno, pošaljite ga sutra u deset ura prije 
podne k meni. Ja ću sama govoriti s njim, — reče 
barunica, 

Sutradan točno u deset sati našao se Krsto Dom- 
janić kod barunice. i 

— No dobro, da ste došli, — govoraše boljarka, za- 
paljujući lulu mirisnom gubom, — željela bih, da uredim 

te moje stvari. Naš odvjetnik sigurno vam je već kazao, 
o čem se radi. | 

— Jest, vaša milosti! ' 

— Ja sam već sita toga gospodarstva, — produlji 
barunica. — Varaju te, gdje samo mogu. Usjevi su sta- 
jali, da nisu mogli bolje, a kad je minula žetva, moj 
»granarium“ (žitnica) u Demerju na pol prazan. Kad 
pozvah dvorskoga na račun, stade previjati očima i la- 
gati, kao da iz knjige čita. Reče, da je sniet u žitku 
mnogo naudila, da su vrabci mnogo pojeli, a napokon 
da je klasje bilo na pol prazno već iz početka. On se 
izvinjavaše tako, a drugi mi rekoše, da je puna troja 
kola žitka dao odvesti svojoj kući, a odonuda u Zagreb. 
Da sam bila tamo, kad se je žito vršilo i spravljalo, 
možda se to ne bi dogodilo; ali ovako me svatko vara, 
jer ne prigledam tudjemu poslu... 


— Danas se to mora činiti, — primieti Domjanić. 
— Dakako, da se mora, — uleti mu u rieč baru- 
nica, — ali ja sam stvor (rieč ,žena“ hotimice nije iz- 


ustila), koji ne poznaje stalne regulas vitae (pravila ži- 
vota). Hijelo mi se, da budem baš u Zajezdi, kad sam 
imala da budem u Demerju. Nu čujte dalje! Iz Demerja 
podjem u Lović, pa u Kaštel. Ondje osim njiva ima 
liepih sjenokoša i vinograda. Uviek se je dobivalo u 
obilju krme na tim imanjima, ali ja nadjoh gotovo prazne 
sjenike, premda sam došla u vrieme, kad su već bili i 
otavu pokosili. Blago mršavo, zapušteno, pa sada u ovo 
doba, kad bi sjenici morali biti puni do vrška krova, 
Što će istom biti zimi, molim vas? Čim ću prekrmiti ku- 
kavno blago, ako zima ranije nastane? Da ga prodam?... 
Što mogu dobiti za kost i kožu? Bijaše mi, da pobjesnim. 
— Sigurno su vašu milost i tu varali, — reče Dom- 
janić, slušajući pozorno živo pričanje baruničino. 

— Kako ne? Dočula sam, da je dvorski mojom 
krmom svoju stoku hranio i svoj sjenik punio, a provizor 
u Kaštelu da je kriomice prodavao na vozove sieno u 
Karlovac i imućnijim kmetima. Kad sam mu to spo- 
čitnula, usudi se hulja reći mi u lice, da je to laž. Nu 
za to je dobio dvie poštene ćuške, da je s mjesta za- 
niemio. Al ja sam sita te klateži, tih lupeža. U berbi 
ću sama biti i pripaziti, da me i tu ne prevare. A kad 
bude to gotovo, onda ću sve to breme skinuti s vrata. 

Barunica odbi na brzo nekoliko dimova iz lule, da 
raznieti vatru u njoj i prihvati dalje: 

— Sada sam ondje, gdje sam trebala odmah u po- 
četku da budem. Kako ste možda čuli od moga odvjet- 
nika, ja sam nakanila dati u zakup sva tri naša imanja. 
Završki mi je preporučio vas za konduktora; vi ste eto 
došli. Da čujem, dakle, jeste li se riešili? 

— Koliko traži vaša milost zakupnine na godinu? 
— upita neodlučnim glasom Domjanić. 

— Ja vam slabo umijem računati. Ali Završki, koji 
je pročitao ova moja ,notata“ (bilježke) i te provizorove 
račune, misli, da je zakupnina od dvie tisuće forinti 
najmanje, što se tražiti može. Polovicu imali biste pla- 
titi odmah pri podpisu ugovora, a polovicu o Martinju 
buduće godine. 

Domjanić se zamisli. Da položi odmah u gotovu 
tisuću forinti, bijaše nemoguće. Bivši banderijalskim 
častnikom u nasljednom ratu, živio je dosta razsipno i 
jako se zadužio, što je sada njegov otac krvavo morao 
da plaća. Sam nije imao ništa svoga, niti je bio u javnoj 
kakvoj službi, nego je živio s druga svoja dva mladja 
brata na imanju svoga otca. Što je trebao za trošak, — 
& taj bijaše dosta velik, jer je Krsto umio kavalirski 
Živjeti, — nosile su mu karte, kod kojih je obično imao 

sreću, ali je znao i gubiti, kao baš ovih dana o kra- 
ljevskom sajmu, gdje je mislio na tisuće forinti sgrmiti 
u svoj džep, a kad tamo, izgubio je sve, što je imao, 
i još se povrh toga zadužio. 

O tom, dakle, da bi platio barunici tisuću forinti 
zakupnine, nije moglo biti ni govora. Nema on, nema 
otac, a znao je i to, da njim Domjanićima ne bi nitko 
htio pozajmiti veću svotu novaca, kad su bili već u dugu. 

Ali je Krsto imao-drugu neku osnovu, koje nije ni 
prijatelju Završkomu povjerio, i o kojoj je htio da go- 
vori samo s barunicom, uvjeren, da će mu poći za rukom 
predobiti ju za tu svoju osnovu. 

— No, što mislite, domine Christophore? — za- 
pita barunica plemića, koji je razmišljavao. 

— Dvie tisuće forinti, — poče govoriti Domjanić, 
gledajući u pod sobe, — to nije bas velika zakupnina 
za troja imanja; ali nije ni malena, jer su Demerje i 
Lović tek mala dobarca i samo je Kaštel oveće vladanje. 
Ako su godine dobre, mogao bi zakupnik naći svoj 
račun, ali ako ga zadese prirodne nezgode, ako, recimo, 
tuča potuče lovićke i kaštelske vinograde, — onda je za- 
kupnik nastradao. Oranice i sjenokoše ne će ga spasiti... 

— Ja sada vidim, — zadje mu u rieč barunica, 
postavši nestrpljivom, — da se vi niste još ni riešili biti 
konduktorom naših imanja. A držala sam, da je to go- 
tova stvar, kad vas je moj odvjetnik meni preporučio. 

— Ne mislite, vaša milosti, — požuri se izjaviti 
Domjanić, — da ja ne želim taj zakup. Ja samo ne bih 
želio, što no kažu, kupovati mačka u vreći, jer iskreno 
govoreći, moje materijalno stanje nije takovo, da bih 
ovakav posao poduzeo na svoju štetu. 

— Tko.to traži od vas? — skoči barunica na noge, 
govoreći dosta razdraženo. — Samo do vas stoji, hoćete 

li, ne ćete li? Ne ćete li vi, javit će se drugi. Pa onda 
ne treba da kupujete mačka u vreći, kao što velite... 
ČGudim se, revera, kako ste mogli šta takova reći. Eno 
vam pod Božjim nebom svakomu vidljiva i pristupna 
sva tri dobra! ... Pogledajte ih i sudite! ... Ako ste 
gospodar, odmah ćete znati, da li je pretjerana zakup- 
nina, koju tražim. 

Domjanić je opazio, da je sanguinična barunica raz- 
dražena njegovim oklievanjem, pa da bi ga mogla, kako 
je kratka računa u svem, liepo odpraviti na vrata, kuda 
je unišao. A to bi za nj bilo vrlo neugodno i nezgodno. 
Nije mu toliko bilo do zakupa Patačićijanskih imanja, 
koliko do toga, da steče milost barunice Pudencijane, 
o kojoj je dobro znao, da ima najveći upliv na Gitu. 

— Neka se ne srdi vaša milost, — izvinjavaše se 
ponizno Domjanić. — Kad vaša milost čuje cielu istinu 
iz mojih usta, onda će mi oprostiti, što radim oprezno 
u.toj stvari. Pro primo: ja nemam nikakog svoga imutka ; 
što je tu, to je otčevo, dok živi, -- nemam ni službe ; 
— pro secundo: imamo duga, koji najviše pada na moja 
ledja, dok sam još bio častnikom. .. 

— Što mi to pričate, to ja sve već od prije znam, 
— reče žestoko barunica. 

-— Htio sam samo uvjeriti vašu milost, da imam 
mnogo razloga biti opreznim. 

A što ste onda došli? — prodere se gotovo grubo 
barunica na plemića, koga to ipak ni malo nije smelo. 

dl Došao sam, da učinim drugi predlog vašoj mi- 
losti, — odgovori Domjanić s mirom, koji je barunici 
d bonovad, — Kako sam mogao iz svega razabrati, vaša 
milost ne će da ima posla s upravom imanja. Neka vaša 
milost povjeri meni tu upravu na godinu dana. Ja ću u 
to vrieme upoznati točno sve prilike vaših imanja i moći 
Tomić: Udovica, 3 

ću se tada o zakupu izjaviti. A što se tiče vaše iilosti, 
to jamčim, da će dobiti najveći prihod, koji je dosele 
bio u dobrih godinah. To bi jamačno mnogo više izno- 
silo nego dvie tisuće, koje bi vaša milost dobila od zakupa. 

— Umijete li vi gospodariti? — upita naglo barunica. 

— Bavio sam se od mladih nogu gospodarstvom kod 
kuće, — odgovori Domjanić, — a vojujući dvie godine 
kao banderijalski častnik u Belgiji i Holandiji, imao sam 
prilike mnogo toga vidjeti i naučiti, o čem drugi ništa 
i ne slute. Ja se preporučam vašoj milosti; moram 
iskreno reći, da bi mi vaša milost izkazala veliko dobro- 
činstvo, predavši mi upravu svojih imanja, a opet uvje- 
ravam svojim plemićkim poštenjem vašu milost, da ne će 
požaliti, što je to učinila... 

Barunica Pudencijana bijaše očito umekšana tim 
razlaganjem Domjanićevim. On je govorio tako ponizno, 
te je svaki čas u svoj govor uplitao rieči ,vaša milosti“, 
da jeto i preko volje moralo polaskati gospodji barunici. 
Pa se je onda pozvao na njezino veledušje, rekavši, da 
bi bilo po nj veliko dobročinstvo, kad bi mu barunica 
povjerila upravu dobara. Prava kavalirka ne smije ni- 
kada šta takova prečuti. | 

— Dobro, dakle, ja pristajem na vaš predlog, — 
reče barunica, ne razmišljajući dugo — Vi ste moj di- 
rector bonorum (upravitelj imanja) za jednu godinu, ali 
ako vidim, da niste čovjek na svome mjestu, onda smo 
se za uviek razkrstili. Ja sam već takova. To dobro 


upamtite. 
— Vaša milost, nadam se, bit će posve sa mnom 
zadovoljna, -— reče odlučno Domjanić. 


— Tim bolje, vidjet ćemo. A o vašem salariumu 
(plaći) kazat će vam moj odvjetnik. Bit ćete zado- 
voljni; mi Patačići ne škrtarimo, ali tim više nas drugi 

pliene, gdje samo mogu. Više vam nemam ništa reći, 
nego to, da krenete odmah na imanja. Završki će vam 
sve pokazati i predati. U Kaštelu stanujte i gledajte, da 
bude bar berba u redu ovršena. Pazite, da nam kmeti 
groždje ne pokradu i da mošt bude dobro spravljen. 
Pobrinite se za dobre kupce i prodajte ga što prije; moj 
sin Adam piše mi iz Beča, da silno treba novaca, dakle 
tu se moramo žuriti... Vale! 

Rekavši to barunica, pruži svoju jaku mesnatu ruku 
Domjaniću na poljubac, koju ovaj smjerno poljubi, i 
preporučivši se, izadje iz sobe. 


IV. 


E Novi upravitelj imanja prionu živo uz posao. Naj- 
prije ga je gospoštijski odvjetnik vodio od jednoga imanja 
do drugoga i svako mu točno po ,inventaru“ predao, pa 
i samu služinčad, za koju mu u ostalom reče, da ju može 
Po volji pridržati ili odpustiti, kako bude već vidio, je 
li čemu ili nije. 

Domjanić se uvjeri na svoje oči, da barunica nije 
nimalo pretjerivala, kad je onako crnim bojama opisala 
stanje svojih imanja. To se je moralo popraviti. U De- 
merju i Loviću postavi nove špane, a mjesto provizora 
u Kaštelu nije mario popuniti. On -će biti i upravitelj 
1 provizor. Mjesto ovoga potonjeg uzeo je k sebi po- 
uzdanog dvorskoga iz Zeline, čovjeka, koji je bio posve 
nepoznat u okolici, ali je baš zato bio tim više vriedan 
povjerenja svojih gospodara. One su gospoštinske sluge 
Obično najgore, koje svakoga čovjeka u svom kraju po- 
Znadu, sa svakim šuruju i gledaju, kako će gospodu 
Svoju u družtvu sa svojim prijateljima prevarili i oštetiti. 

ca 

Našao je i liene i neposlušne družine, ali i s tom 
je bio brzo gotov. Zatekavši družinče u prvoj većoj po- 
grešci, onaj ga je čas odpustio i drugo namjestio. 

Reda nije nigdje našao. Osobito ga je vriedjao nered 
u timarenju i hranitbi blaga. Iz staja čulo se neprestano 
rikanje goveda, znak, da nisu nikada na vrieme krmljena 
ni pojena. Tu je on odmah uveo drugi red, onako, kako 
je vidio u Belgiji i Holandiji. Ako goveda nisu bila 
vani na paši (bijaše još tada jesen), nego su poradi ne- 
vremena morala ostati u staji, imala su točno da dobiju 
krmu i napoj u zakazano po njem vrieme. Jao onomu, 
tko bi to zanemario. . 

Krme je našao vrlo malo, baš onako, kako mu je 
barunica pričala. Ali si je on i tu znao pomoći izkustvom, 
kojim se je obogatio u tudjini. Vidio je, da ima u obilju 
liepe pšenične slame, koju su sluge razsipno nosile za 
stelju govedima u staje. Novi upravitelj je i to dokinuo. 
Da namakne stelje za blago, dao je iz gospoštijskih šuma 
voziti suho lišće, koje se je steralo pod stoku, a pše- 
ničnom slamom počeo je krmiti goveda. Pa gle čuda! 
Živina je tu slamu voljela jesti nego nepitku, kiselu 
travu na zapuštenim pašnjacima. Družina je samo kimala 
glavom i šaptala medju sobom, da toga sviet još nije 
vidio, da se gospodska stoka slamom hrani. Ali su ipak 
vidjeli, da to ide. : 

I na čistoću blaga nije zaboravio. Za nekoliko dana 
ono je posve drugačije izgledalo nego dosele. Svaki se je 
dan morala sva stoka pomno očistiti i očešljati, da joj se 
je sjajila: dlaka, nekad prljava i kostrušava. Govedari su 
se izprva užasno ljutili i psovali poradi suvišnoga toga 
posla, nu poslije su se i sami veselili, videći, kako ta 
stoka liepo i čisto izgleda. 

Krave su se dojile tri puta na dan, što. je u ono 

vrieme bilo veliko čudo. Ali je i moglo biti, jer su im 
brečala vimena od mlieka, koje je pridolazilo od bolje 
krme i od valjanog timarenja. 

Najveću pazku imao je novi upravitelj na vinograde. 
Bijahu rodni kao šuga, a jesen bijaše suha, krasna, pa 
je moglo podpuno dozoriti groždje, koje će ufano dati 
vince poput nektara. Treba samo paziti, da nevjerne 
sluge i opaki kmetovi ne opliene gospoštijske gorice. 
Upravitelj je za to naredio, da u Loviću i Kaštelu ču- 
vaju vinograde na obred pudari, danju i noću, da za- 
prieče kradju groždja, koja je onuda bila silno zavla- 
dala. On je sam u noći, kad mu se nitko nije nadao, 
znao dojašiti u gospoštijski vinograd, da vidi, bdiju li 
pudari i obilaze li trsje, kako im bješe zapovjedio. 

Godilo mu je, kad se je uvjerio, da ga družina, 
koja je ostala u službi, sluša. Imali su i razloga, zašto. 
Upravitelj bijaše mlad, golem čovjek, vanredne snage. 
Trebao si samo omjeriti okom njegove mišice i silne 
pleći, pa si namah znao, na čem si. Uz to bijaše, gdje 
je trebalo, oštar poput britke sablje, ali što su u njem 
Svi najviše još cienili, bijaše njegova točnost i urednost, 
Što je od drugih tražio, da čine, u tom je sam pred- 
njačio. Prvi je ustajao, zadnji išao na počinak. Pače i 
u noći bi znao često ustati, pa obilaziti staje i žitnice, 
da vidi, ima li gdje šta sumnjiva. 

Inače bijaše družini dobar i pravedan. Odkad je 
on počeo upravljati imanjima, imali su bolju i uredniju 
hranu, dobivali su točno na rok svoju plaću u novcu 
i deputate u naravi, pa je družina napokon uvidjela, da 
ima posla s čitavim čovjekom, koji hoće reda. — Eh, 
pa kad plaća, može to zahtievati! — govorile su sluge 
medju sobom i bez prigovora podnosile strogost novoga 
upravitelja. 

Prije, koliko je god bilo sluga u dvoru, za toliko 
se je znalo gospodara. Svaki je htio u nečem zapovie- 
dati i biti gospodarom. Sada se je znalo samo za jednu 
glavu i slušala samo jedna volja. 

Baruničin odvjetnik banuo je koncem listopada iz- 
nenada u Kaštel i Lović, da vidi, kako novi upravitelj 
gospodari. Sve, što je vidio, iznenadilo ga. 

Barunica bit će tobom zadovoljna, Krsto, — 
pohvali ga odvjetnik. 

— Ali sam se i namučio! — odgovori upravitelj. 

Inače ne ide! Gledaj samo, da što prije doneseš 
novaca. Barunica ih silno treba. Pisala mi je, da će doći 
na samo Martinje u Zagreb. Dotle prodaj, što možeš, i do- 
nesi novce s računima u Zagreb. To će ju vrlo obradovati. 


— Ne brini se, ne ću prazan doći! — utješi upra- 
vitelj odvjetnika. — Nešto sam već skuekao, a što je 


glavno, to će sad za koji dan doći. Prodat ću vino. 
Preksutra dolaze Kranjci ovamo. Nadam se, da ću uči- 
niti dobar posao. 

— Dakle, ne zaboravi, da s novci dodješ! — po- 
novi odvjetnik i zadovoljan, što će moći javiti povoljnih 
viesti barunici, vrati se u Zagreb. ' 

Krsto Domjanić mislio je već prije toga na novce, 
koje treba barunica za svoga sina, a valjda i za se. Naj- 
prije je gledao, da proda stoku, koliko je smio prodati, 
da ne bude na štetu gospodarstvu. Tako je prodao na 
sajmovih u Karlovcu i okolici deselak na pol tovljenih 
volova i nekoliko jalovica krava, koje mu nisu bile ni od 
kakve koristi. Biti će mu sada lakše ostalu stoku prehraniti, 

Tu je palo nekoliko stotina forinti. 

Imao je zatim na sva_.tri imanja do tri sto glava 
svinja; prodao je jednu trećinu i izvadio liep novac 
i odtuda. 

U žitak nije dirao. Bijaše ga malo, a družine mnogo, 
pa je trebalo i za usjeve zrnja. Napokon može i buduća 
ljetina zlo izpasti, pa eto gotove neprilike, da gospoštija 
žitak kupuje. 

Što nije bilo prihoda od žitka, to će već nadomje- 
stiti vino. Vinogradi kaštelski i lovički veliki su, ako i 
zapušteni. Kad trs dobro urodi, mogu donieti pet stotina 
i više velikih vjedara vina. Ove godine spravio je novi 
upravitelj do pet stotina velikih vjedara najboljega mošta 
u klieti i u gospoštijske pivnice. ' 

Sreća bijaše po novoga upravitelja, da je u Istri i 
Primorju berba vrlo lošo izpala. Vina bijaše malo, a 1 
ono, što se je dobilo, bilo je loše, da nitko za nj nije 
ni pitao. S toga su jatomice dolazili vinski trgovci iz 
Kranjske, Istre i Primorja, da nakupuju laganog, ali 
ukusnog hrvatskog vina, koje se je i u primorskih stranah 
rado pilo, ako ne bijaše osladke i vatrene domaće kapljice. 

Upravitelj prodade od vina, što ga je dobio iz ka- 
štelskih i lovićkih vinograda, oko četiri stotine velikih 
vjedara, a mogao je i sve prodati, nu nešto je morao 
da ostavi u pivnici, jedno da ne bude prazna, a drugo 
da sačuva od te godine nekoliko buradi vina, koje bi- 
jaše izvrstno. 

Veselim srcem i pun duševna zadovoljstva krenu 
upravitelj dan prije Martinja u Zagreb, gdje čuje, da je 
barunica već prispjela i po navadi odsjela u kući svoje 
prijateljice Gite. Ovaj put je i ona došla s barunicom 
u Zagreb, da nakupuje stvari za zimu, koje se samo u 
gradu dobiju. Znala je, doduše, da će imati sad priliku 
vidjeti i Domjanića, o kom je čula, da se zanima za 
nju, pa je tim više nuždnim držala, da podje u Zagreb, 
jer Bog zna, bi li njezina Jelena, ludo još djevojče, 
mogla sve te poslove ovršiti, kako treba, 

U deset sati prije podne (u to je vrieme barunica 
uviek počela primati svoje činovnike i posjetnike) podje 
upravitelj k barunici Unišao je u sobu samosvjestnim 
izrazom u licu, kao čovjek, koji je bio uvjeren, da je 
izvršio veći i mučniji zadatak. Za upraviteljem udje u 
sobu njegov kaštelski špan, noseći pod pazuhom po- 
veću vrećicu. 

S barunicom bijaše i Gita, koja je dobro znala, 
da Pudencijana čeka Domjanića, ali se je činila ne- 
vještom, te je tobože uz barunicu bila samo za to, da 
joj vrieme krati. 

Gita se živo zagledala u upravitelja, kad je ovaj 
muževno i vojničkom okretnošću stupio u sobu. Uzela 
mu je promatrati lice. Liepa bijaše ta glava... morade 
si sama priznati. One svjetloplave, guste vlasi bile su u 
čudnoj opreci s okratkom kestenjastom bradom, koja 
je licu njegovu davala muževni izraz, pa mu vanredno 
pristajala. I onda one velike modre oči, kojih bijahu 
pune puncate vedje. . ' 

— Ave, amice Domjanić! — pozdravi barunica 
došljaka vrlo glasno i — zašto da tajimo — vrlo ra- 
dostno, osobito, kad je opazila, da se iza njega šulja netko 
s vrećicom pod pazuhom. To je svakako dobar znak. 

Upravitelj se nakloni objema gospodjama, a za tim 
pristupi k barunici, koja je lieno sjedila u ogromnu 
naslonjaču, i poljubi joj ruku. 

Gita sveudilj gledaše najvećim interesom došljaka, 
pa je istom onda poniknula očima, kad se je sukobila 
s njegovim pogledom. Pri tom je sva porumenila u licu 
i bojala se, da ne bi on ili barunica primietili njezine 
zabune. 

— Nosite li mi dobre glase, carissime? — pitaše 
barunica, čineći se nevještom. 

— Nosim gotove, zvečeće novce, vaša milosti! — 
požuri se kazati joj upravitelj i zatim reče španu, da 
položi vrećicu na stol. 

Srebrene cvancike i taliri zazvečaše na tvrdoj ora- 
hovini, da se je barunica zadovoljno nasmiešila. 

— Koliko donieste? — upita boljarka upravitelja. 

— Dvie tisuće i tri sto forinti, — odvrati upravitelj 
i stade sada potanko razlagati barunici, kako je dosele 
gospodario, koliko je priroda dobio, koliko unovčio, a 
koliko mu je ostalo, da preko godine troši. 


— Ta vi ste zlatan čovjek! — viknu barunica, 
čuvši pričanje svoga upravitelja, i udari se velikom 
silom po koljenu. — Gito, daj mi donesi lulu, sad mi 


je baš došla volja, da zapušim. 

Gita ustade i pogledavši koketnim smieškom Domja- 
nića, podje u pobočnu sobu, da donese barunici jednu 
od onih desetak lula, koje je inoš u rano jutro valjano 
izčistio, da su sve zvonile, kad se je na kamiš u njih 
puhalo. Gita je često puta u životu podvorila barunicu 
lulom, pa joj ne bijaše nikakav posao napuniti lulu i 
pritisnuti u nju goruću gubu, 

Vrativši se u sobu, ponudi zapaljenu lulu barunici 
prirodjenom gracijom, pri čem nije propustila pogledati 
smješljivim licem baruničina upravitelja, kao da ga pita, 
kako mu se svidja ta navika njezine pokroviteljice. 

— Gratias, gratias! — govoraše barunica, papćući 
oštro na kamiš i izvijajući sve to jače dimove. — No, 
vi ste mi, care amice, baš ugodili. U ovo kratko vrieme 
učinili ste mnogo, vrlo mnogo. Ja sam se, da vam pravo 
kažem, bojala radi vas. 

— Molim ponizno, vaša, milosti! — izmuca u očitoj 
neprilici Domjanić, bojeći se, da ne dodje što krupnije. 

— Da, bojala sam se, — prihvati opet barunica, 

pušeći pohlepno i ne gledajući onoga, komu je govorila, 
— pa nije ni čudo. Čula sam koješta o vama pričati. + 
Exempli gratia (na primjer), da ste strastven kartaš... 

— Ja se ne kartam više, vaša milosti! — uleti joj 
brzo u rieč upravitelj, zažarivši se u licu od velike zabune. 

Gita se je jedva svladala, da ne prasne u glasan 
smieh, gledajući Domjanićevu nepriliku. 

— Tim bolje! — uze opet rieč barunica. — Bacite 
do vraga te proklete karte, jer znajte, da ja toga ne 
trpim ... To bi nas moglo razstaviti za uviek. 

— Budite uvjereni, vaša milosti! — prekide ju 
opet upravitelj, nu prestade dalje govorili, kad je vidio, 
da je barunica izmahnula rukom, davši mu time znak, 
da joj ne treba nikakva uvjeravanja. 

— Drago mi je, — reče ona, ustavši sa sjedala i 
izpravivši se pred upraviteljem, — da se moje bojazni 
nisu obistinile. Upravljajte samo i nadalje tako našim 
imanjem, pa se ne ćete kajati. 

Na to otvori vrećicu s novci, iz koje izvadi omaš- 
niju kesicu srebrena novca. 

— Koliko ima novca u ovoj kesici? — upita baru- 
nica, držeći kesicu u visu. 

— Tri stotine forinti, vaša milosti. 

— To je honorar za vaš trud! — reče barunica i 
tisnu kesicu upravitelju u šaku. — Samo se čuvajte, 
da to ne zakartate. 

Domjanić porumeni s nova, ali sada već ne od 
zabune, nego od ljutine, nu ne reče ništa. Bilo mu je 

ou taj čas, da bi najvolio bio baciti darovani novac 
natrag na stol, ali se suzpregnu. Pogledav kriomice 
Gitu, opazi, kako ona pritište rubac na usta, da pri- 
krije smieh, čiji su tragovi do navrh čela sezali, — i 
to ga još više ozlovolji. 

Barunica je možda primietila nepriliku i srčbu 
svoga upravitelja, ali ju nije uzela ,ad notam“. To ne 
bi bilo boljarski, jer službenik je službenik, koji mora 
koješta podnositi, pa neka je i plemić. U to ustala Gita 
i izašla brzo u pobočnu sobu. i 

— Dakle, čujte, amice Christophore! — javi se 
poslije kratke stanke barunica. — Ja sam s vami vrlo 
zadovoljna. Početak bijaše non plus ultra, samo daj Bože, 
da ide tako i dalje. Za nekoliko dana odputovat ću u 
Beč i sama ne znam, dokle ću tamo ostati. Budem li 
vam šta imala poručiti, pisat ću našem odvjetniku; a 
budete li vi imali meni šta javiti, kažite samo njemu. 
Ostajte mi zdravo! ' 

To rekavši, pruži barunica u ime oproštaja upra- 
vitelju ruku na poljubac. ' 

Domjanić, stupivši u predsobu, gdje je zatekao Gitu, 
bijaše još uviek tako uzbudjen, da umalo nije naopako 
ogrnuo kabanicu. 

Gita se sada glasno nasmija, a i Domjanić morade 
se i preko volje nasmiešili. 

— Vi se smijete, milosti! — reče kiselim smieškom 
na licu Domjanić, — a ja sam tako uzbudjen. 

— A rad šta? — upita Gita, suzprežući svoj smieh. 
— Možda poradi one baruničine opomene? Ta ona već 
i ne misli na to, 

— Ali sigurno mislite vi!... — reče Domjanić. 
— To mi nije svejedno. 

Gita se malko smete, jer je odmah shvatila doseg 
rieči Domjanićevih, ali se je sada činila nevještom. 

— Ah, molim vas!... Ja tako ne osudjujem kar- 
tanje, kao barunica... Dan danas kartaju se sva go- 
spoda, pače i gospodje... Koliko ih samo ja poznajem! 
To je danas moda. 

— Vrlo ste dobrostivi! — nakloni joj se Domjanić. 
— Ali ja uvjeravam vašu milost, da se ne kartam i da 
se ne ću više kartati. 

— Tim bolje! Radi toga se ne ćete kajati, — pri- 
mieti Gita. — Ostajete li još koji dan u Zagrebu? 

— Sutra bih želio pohoditi svoje na Zelini, a onda, 
ako ne bude zapreke, vratit ću se u Kašteo, — odgovori 
Domjanić. — A vaša milost sigurno ostaje nekoliko 
dana u Zagrebu. 

— Ni sama ne znam, dokle ću ostati, — reče Gita. 
— Prekosutra, mislim, da ću svakako još biti ovdje. 
M as Bila bi za me osobita sreća, ako bih smio po- 
sjetiti vašu milost, — izusti nekako nesigurno Domjanić, 

— Bit će mi drago, budete li imali vremena... 

— Je li barunica cio dan kod kuće? — upita na 
to Domjanić. 

— Ne, poslije objeda izadje i ne vrati se do večeri, 
— odgovori Gita, koja je slutila, zašto ju je Domjanić 
to pitao. On ju je jamačno kanio posjetiti, kad nema 
barunice kod kuće. Pa to je i pametnije. Mogla bi mu 

barunica još zamjeriti, da nije u Kaštelu, ili ga upi- 
tati, zar je sve novce prokartao, pa se nema čim kući 
vratiti. 

— Ja se preporučam vašoj milosti!... Do vidjenja! 
— reče Domjanić i svesrdno poljubi finu i punanu ru- 
čicu Gitinu, koja mu na oproštaj lako stisnu ruku. 

Izprativ baruničina upravitelja do stuba, vrati se 
brzo u sobu k barunici. 

— Razgovarali ste se, je li? — upita barunica 
izrazom na licu i u rieči, ino da joj nije pravo bilo. 
— Hm, pa kako ti se svidja? 

— Vrlo dobro, ... priznajem! 

— Da te zaprosi, — primieti bez okolišanja baru- 
nica, — ti bi ga sigurno uzela? 
— Moglo bi i to biti, — odgovori veselo Gita. — 
Ali sada ne mislim na to. 
— Ne misliš, da!... Sigurno misliš! — govorila 


barunica vrlo uzrujano. — Ali izbij si te misli iz glave... 
To bi bila najveća tvoja nesreća ... Kartaš se nikada 
ne popravi... Upropastio je otca, pa bii tebe... Ja 
mu ništa ne vjerujem ... niti bi ikada pristala na tu 
udaju! — dodade adeotio samosviešću uplivne pro- 
tektorice. Ali ovaj put nisu baruničine rieči jako dje- 
lovale na Gitu. Nju su nosile drugom strujom njezine 
misli i osjećaji, i bilo joj je, kao da se nema kada 
osvrtati na barunicu i njezine hire_ Ona će sama od- 
lučiti o svojoj sudbini 

Drugi dan poslije toga imao je Domjanić po obećanju 
posjetili Gitu. Udovica bijaše s toga sva uzbudjena, jer 
je očekivala, da će joj Domjanić kazati ono, što je već 
od barunice čula; a na to mu ona mora da odgovori. 
Bio bi to, dakako, odgovor za budućnost, jer njih dvoje 
već su u zrelijoj dobi i medju njima ne može da bude 
onako stidna i neodlučna razgovora, kao medju mladjim 
zaljubljenicima, koji se prvi put sastaše, pa se boje jedno 
drugomu u oči pogledati, a još manje glasno očitovati 
svoju ljubav i svoje osjećaje. 

Poslije objeda nije Gita nigdje mogla naći mira. 
Ćas bi sjela u naslonjač, čas opet ustala i pošetala po 
sobi, onda pristupila k prozoru, pa opet sjela. 

— Samo da skoro dodje, pa da je što prije go- 
tovo, — govoraše sama sobom Gita. — Nu što ću 
da mu kažem?... Odbiti ga?... To nije moguće, 
jer mi se svidja... Da mu ne kažem ništa odlučna? To 
je opasno... Mogao bi izgubiti smionost i.ne doći više... 

jaku : Gita ovako razmišljala, pokuca netko na 
vratima. ovica skoči s naslonjača i por i 
navrh čela. ' jek: 
*a same udje, nakloni se ljubezno udovici i poljubi 
Joj ruku, Gita ponudi posjetniku mjest raj 
sra J jesto kraj sebe na 
< = vam prije svega priobćiti novost, da je 
ica danas prije podne odputovala u Beč 
nonikom Krčelićem . .. me. 
— Čuo sam već od Završkoga, — reče Domjanić. 
— Svakako će ljepše putovati u družtvu. 
: <. Sigurno! — potvrdi Gita i na to oboje umukoše. 
omjanić se našao u velikoj zabuni, nu kao mužkarac 
morao je đa učini kraj nesnosnoj stanci, koja je nastala. 
— Vaša milost ne sluti možda, radi čega sam došao, 
— progovori Domjanić, probliediv malko u licu od uz- 
budjenosti, i opet zape ... 


-- Ne znam, — reče smeteno Gita. — Nešto mi 
je govorila barunica. . 
— Ah, onda znate sve, vaša milosti! — reče brzo 


Domjanić. — Gospodja barunica, koja je čula od Krčelića 
kazala vam je, da se svom dušom zanimam za vas i 
— Da, — potvrdi Gita. Xa 
—U istinu ja bih se najsretnijim cienio, — nastavi 
toplo Domjanić, koga bješe sva zabuna u jedan tren osta- 
vila, — kad bih mogao dobiti vašu ruku... Ja vas obo- 
žavam, gospodjo! Znam, da ste bogata i da imate velik 
imetak, ali ja ne idem za tim; ja vas ljubim i samo mi 
je do toga stalo, da budete dragom mojom ženom 
, Gita, kojoj su veoma godile te rieči i koja je sejo 
ljivo zadovoljnim licem gledala u svoje krilo, podiže 
jedanput svoju liepu glavu i upita: ogekaia 
— A odkada gojite vi taj osjećaj za mene? 

— Vidjeh vas na sam dan zadušnica za vašega 
pokojnoga muža... Vi me svega očaraste . . . Od toga 
je časa moje srce vaše i samo vaše.., 

— Čudnovato, a vi ste me i prije već poznavali?... 

— Jesam, ali onda bijaste žena svoga muža i niste 
imali za me čara... 

Gita se nasmieši i odvrnu malo glavu. 

— Čujte me, gospodine Domjaniću! — skoči malo 
za tim udovica na noge i izpravi visoki svoj stas pred 
Domjanićem, koji je ostao sjedeći u naslonjaču i podizao 
oči k njezinu licu. — Ja vjerujem, da osjećate ljubav 
za me i da niste lakom za mojim blagom. Još sam dosta 
mlada i, kažu, liepa ... 


— O i kako liepa! — uzdahnu iz dna srca Domjanić. 
— Zašto da tajim? — produži Gita, ne obzirući 
se na Domjanićeve rieči, i vi se meni svidjate ... 


Mislim, da bih mogla biti sretna u braku s vama... 
Ja vam, dakle, obećajem svoju ruku i poći ću za vas, 
čim mine korota, ako se šta vanredna ne dogodi. . . 

— Ne dao Bog! — viknu Domjanić. 

— Ija velim: ne dao Bogl!... Više vam nemam 
ništa reći, osim to, da o ovoj stvari nikomu ništa ne 
kažete. Još bi me sviet ogovarao, da sam primila uprose, 
a muž mi još nije pravo ni sagnjio u grobu. 

— Ni živoj duši ne ću o tom ništa reći! — obeća 
svečanim glasom Domjanić, i prikleknuv na zemlju, posu 
nebrojenim cjelovima ruku liepe svoje vjerenice. ' 


Dvie nedjelje dana za tim sjedila je Gita u svojoj 
spavaćoj sobi pred velikim venecijanskim zrcalom sa 
zlatnim širokim okvirom; da si kosu uredi. Pudencijana 
pomagala joj je pri tom poslu i razplitala dvie debele 

pletenice, iz kojih se je svjetlo-plava njezina bujna kosa 
prosula niz gola alabastrova ramena poput zlatne bu- 
jice sve do tala. Pudencijana se je pošteno namučila 
i zasopila, dok je razčešljala i za nove pletenice opet 
priredila gustu, valovitu kosu Gitinu. Sjednuvši iza Gite, 
uzela joj gladiti omašnom svojom rukom puna, obla 
ramena i činilo se, kao da u tom uživa. 

— Liepa si, u istinu liepa — govorila je barunica 
svojoj miljenici. — Tako ubavih, jedrih ramena, pa 
tako biela, punahna vrata nema ni u mlade djevojke.. 
Baš mi se svidjaš . 

Gita se sedla i u pe i samodopadno se smiešila. 

— Samo te tvoje vlasi... — uzdahnu barunica, 
sjetivši se mučnoga posla, što ga je malo prije svršila. 

— Moje ti se vlasi ne mile, je li?.., — pitala Gita. 
— A sav sviet govori, da je to moj najljepši ures... 


— Di, da, mogu imati pravo... — odvrati ba- 
runica, — ali kad bi znali, kako ih je težko češljati... 

— Kad se udam, uzet ću si Njemicu iz Graca, 
koja će me češljati, — reče Gita nehajno. 


— Ti se kaniš udati? — upita barunica s izrazom 
zlovolje na licu. 
— Zašto ne? Ta još sam mlada... i liepa, ko 


što sama veliš. To je gotova stvar — odgovori Gita. 
— Gotova? Ja te ne razumijem — reče barunica 
sva uzbudjena. 
— Da, ja se udajem, Pudencijano! — odvrati joj 
samosvjestno Gita. — Ja sam već obećala svoju ruku. , 
— Možda Domjaniću? — poviknu Pudencijana, 
skočivši sa stolca. 
— Njemu, daš! — potvrdi mirno Gita, — on mi 


se najviše svidja... Čim mine ,annus luctus“, mi ćemo 
se vjenčati, a ti ćeš nam kumovati . 

— Nikada! — viknu razjareno Pudencijana. — Ja o 
toj udaji ne ću ništa da znam, niti ću ju ikada odobriti, — 
žestila se Pudencijana, uvalivši se u ogromni naslonjač, u 
kom je Gitin muž za svoje bolesti često počivao i driemao. 

— Ja sam već dala svoju rieč, — reče Gita za 
čudo mirno, što je barunicu još više razdraživalo. 

— Ine pitajući mene, kao da sam ti ja ništa. 
Nezahvalnice! — ukori Gitu barunica, govoreći tonom 
protektorice, koja je držala, da bez njezina znanja ne 
smije Gita ništa o sebi odlučiti. I prvoga svoga muža 
uzela je Gita najviše po želji barunice. 

— Jer sam znala, da ti ne bi pristala na to, — 
izvinjavala se Gita posve istinito. 

—lnebi, ine ću nikada pristati na tu glupu 
udaju — žestila se barunica, strastveno gestikulirajući. 
— Znam ja, što ti se svidja na Domjaniću: njegove 
široke pleći, jake bedre i gvozdene mišice... Hoće ti 
se mužke tjelesine, a ne pitaš, kakav je inače! A ja ti 
velim, da je taj Domjanić i kartaš i ženar i razsipnik. 
Ti ćeš skupo platiti, ako dodje do te udaje... 

— Ako bude tako, ja ću trpiti,... ali udati se 
hoću, čim prije... — reče Gita odlučrim tonom, u 
kom je bilo i traga ljutosti. 

— Ali ne prije, dok ne mine podpuna godina, koju 
on mora sprovesti u mojoj službi, — primieti jarostno 
barunica. — To si zapamti i to mu slobodno kaži. — 
Rekavši to Pudencijana, diže se naglo sa naslonjača i 
izadje iz. Gitine sobe. 


— Ljuti se, znala sam ja to! — govorila Gita sama 
sobom i stala se u pol glasa smijati. — Al ja ću se 
za to ipak udati. — Rekavši to, uze češalj u ruke i 


razdieli si kosu navrh glave i nastavi posao, što ga je 
barunica u polovici bila pustila od same ljutine. 


Tomić: Udovica. 4 

Pudencijana bijaše u istinu biesna od ljutine i 
ljubomora. Kada je došla u svoju sobu, dala je maha 
svojoj jarosti, sipajući krupne pogrde na Gitu: Ta neva- 
ljanka, ta budala i razbludnica!... Tako se napram meni 
vlada,... meni, koja ju više volim nego vlastitu svoju 
djecu! — govorila je poluglasno krupnim svojim grlom 
barunica, a lica su joj gorjela od velike uzbudjenosti. 
— Ali do te udaje ne će doći, tako mi Bog pomogao... 
ja ću to razvrgnuti... 

Ali kako?... Toga nije ni sama znala... 
će upotriebiti svaku zgodu, da to pokuša. 

Takova zgoda nadala joj se doskoro, da si nije 
mogla bolje poželjeti. ' 


ali ona 


V, 


Bijaše oko polovice mjeseca veljače 1755 Snieg je 
počeo kopniti na poljima i na planinama, pa je sve 
živjelo u nadi, da će te godine nastati proljeće ranije nego 
obično. Dravom i Savom plovile su u to doba velike 
sante leda, što ih je struja nosila u donje krajeve. Jugo- 
vina je držala neprestano i vanrednom brzinom skidala 
s prirode njezino zimsko ruho od leda i sniega. Dat će 
Bog, pa će za koji tjedan granuti proljetno sunce i 
s njime doći hora novomu radu i životu. 

Viceban Ivan Rauch, jedan od najmožnijih ljudi u 
kraljevini, desio se tada na svom imanju u Lužnici, 
gdje se je marljivo bavio poslovima kraljevstva. Lanjske 
je godine svršena ,konskripcija“ puka i sve imovine u 
području banske vlasti, pa je sada viceban uzeo u svoje 
ruke golemi taj operat, da ga valjano prouči, prije nego 
će se s velikom relacijom odpraviti u Beč k dvoru. Ne- 
popularna stvar u svem kraljevstvu bijaše svršena, samo 

je sada svatko razmišljao, što će se iz toga izleći. Radi 
te novote bojahu se težkih posljedica i vlastela i kme- 
tovi, ne znajući ni sami pravo zašto. Svi su ipak složno 
naslućivali, da bi ta konskripcija mogla i jedne i druge 
obteretiti više, nego li dosele, da će se census (porez) 
povećati i nove daće uvesti: Tako se obično sudi, kad 
se novote uvadjaju. 

Jednoga popodneva, kad je baš viceban imao pred 
sobom razastrte folijante popisnoga operata, uveze se u 
dvorište lužničkoga dvora dosta trošna kočija, kojoj je 
na baku uz kočijaša sjedio županijski pandur. Po tom 
se je moglo suditi, da u kočiji sjedi ugledan županijski 
častnik, koji je došao u posjete velemožnomu gospodinu 
vicebanu. 

Kada je kočija stala pred ulazom u dvor, skoči 
hitro pandur s baka i otvori vrata od kočije, iz koje se 
izvuče vremešan, nu krepak, jak čovjek crnih brčina, u 
pepeljastoj, krznom obšivenoj dolami. 

Bijaše to Josip pl. Rafaj, podžupan županije varaž- 
dinske i vlastelin u Ravnu kod Križevaca. 

Namjestiv šubu na glavi, podje tromim korakom 
uz stepenice, i činilo se, da je u tom dvoru dobro po- 
znat. Vicebanove sluge pozdravljahu ga s velikim pošto- 
vanjem, a stari ,tjelesni pandur“ njegove velemožnosti 
odvede ga u vicebanove odaje. 

— Ave, magnifice et illustrissime domine! — po- 
zdravi podžupan vicebana, koji je na ta glas digao 
glavu i pogledao došljaka, što je stajao na pragu nje- 
gove sobe smješljivim licem. 

— 0, ti ovdje? — oglasi se viceban, dižući se dosta 
težko sa stolice, na kojoj se je bio zasjedio. — Već 
odavna nisam imao sreću vidjeti te kod sebe. No, koje 
te dobro dovelo amo? — pitaše viceban, približivši se 

podžupanu, kojega je uzeo izpod ruke i pošetao s njim 
po sobi. 

— Žalibože o. dobru ne mogu govoriti! — odgo- 
vori podžupan brzo poput čovjeka, koji hoće da: što 
prije sbaci sa srca breme, što ga tišti. — Imam ti, vele- 
možni prijatelju, saobćiti važnih, vrlo nepovoljnih stvari. 

Viceban stade nasred sobe i upilji pitajući dek 
u Rafajevo lice. 

— Što je dakle? 

— Bojim se, da će doskora buknuti buna medju 
kmetima u našem kraju, — odgovori osbiljno podžupan. 

— Gdje, u varaždioskoj županiji? 

— Ne, već u križevačkoj, gdje su moja imanja, — 
reče Rafaj. — Tamo pod Kalnikom i dalje kmeti se 
vrpolje, drže tajne sastanke, susreću gospodu tako ba- 
hato i neprijateljski, da se to već podnositi ne može. 

— Možda se to samo tako čini, — primieti vice- 
ban. — Kmeti ne bijahu nam nikad odani i uviek su 
nas mrko gledali... 

— Ne, ne! Sada je stvar osbiljna! — uleti Rafaj 
vicebanu u rieč. — Jučer dobih list od moje supruge, 
koja je vani u Ravnu, gdje mi javlja same strahote. 
Ni špan, ni sluge, ni iste ženskinje ne će da ju slušaju. 
Ona hulja špan, koji služi u mene već petnaest godina 
i koji se je pomogao mojim dobrom, rekao je u lice 
mojoj supruzi, da će doskora odzvoniti gospodskoj vlasti. 

— Otjeraj ga! — reče viceban, pogladivši svoju 
liepu smedju i nešto samo prosiedu bradu. — Tu hulju 
ja bih odmah otjerao i predao ga sedriji. 

— Tim ne bi ništa opravio. Kakav je taj moj 
špan, taki su svi ostali, — govoraše Rafaj. — No čuj 
me, magnifice amice, i dalje. Ovih dana primio sam 
list i od Svoga ravenskoga župnika. Taj mi takodjer . 





, \ . nI s . 
> bele hrastovine, i uzevši preda se arak čistoga papira, 
nadrlja težkom rukom, prestajući iza svake rieči, neko- 

javlja užasnih stvari. Veli, da ce se kmeti sigurno dići 
na noge, čim prvo proljeće nastane, da su u dogovoru 
s Vlasima u varaždinskoj krajini, koji su se lanjske godine 
bunili i da svi javno govore, kako će za kratko vrieme 
stresti sa sebe jaram zemaljske gospode i doći pod kra- 
jinu. Ti vidiš, velemožni gospodine vicebane, da tu treba 
odvažno ustati proti obiestnim kmetovima i zapriečiti 
opasni pokret. 
.— Dobro! — reče kratko viceban i izpravi visoki 
svoj stas, a lice mu osvoji izraz željezne energije. Ti 
ćeš odnieti pismo od mene križevačkomu tvomu kolegi 
Saićui, komu ću naložiti, da stvar odmah izvidi i meni 
relaciju pošalje. Ako je sbilja stvar takova, kako ti pri- 
čaš, dignut ću na noge ,orsažku“ vojsku i dat ćemo 
vjetra neposlušnoj mužadiji. 

Viceban sjede na to k svomu pisaćemu stolu od de- 


liko redaka podžupanu Saiću. 
Zapečativ pismo velikim pečatom kraljevine, reče 
o Rafaju: 
— Evo, to predaj Saiću... 
inu sam reci! 
Rafaj prihvati brzo pismo vicebanovo i uze se pre- 
Poručati i klanjati, spreman da ode. 


Sapienti pauca! Ostalo 


— Misliš već otići? — upita viceban. 
— Moram! Žena mi je u sto briga, — reče Rafaj. 
— Mogli bi prije izpiti jedan vrč vina! — primieti 


K | viceban smješljivim licem, — Na putu si, ne bi ti škodilo. 

— Ne, ne! Najponiznije ti se zahvaljujem, al ja 
sam kao na iglama. Sutra u jutro hoću da budem 
u Ravnu. 


— Eh, kad je ika. onda sretan put! — reče vi- 

ceban, porukova se s Rafajem i izprati ga do stuba, gdje 
se još jednom s njim oprosti. 

Sutradan bijaše već Rafaj u Križevcima i Saić je 
od njega primio vicebanovo pismo. 

— Kad viceban želi i ti se tako bojiš, — reče Saić 
svomu varaždinskomu kolegi, — ja ću izaći u te bun- 
tovne krajeve, ali unapried znam, da nije ništa u stvari. 
I mi ovdje koješta čujemo, ali to su ti, care Josephe, 


sve same babske brbljarije. Dakako, kmeti su nezado-. 


voljni, kao vazda, mrmljaju i kunu gospodu, možda i 
priete i kostruše se, ali to je tako bilo od postanka, pa 
će biti do kraja, dok bude kmet kmetom, a vlastelin 
njegovim gospodarom. 

Gospodin se Rafaj čudio svomu drugu, što do svih 
tih glasina ništa ne drži. 

— Ta per amorem Dei (za ljubav Božju), ja li se 


čudim, dragi Janko, — reče Rafaj, čuvši, što Saić o toj 
stvari misli. ' 
— Da čujem, zašto? — reče Saić donekle ljutito, 


jer nije trpio, da mu tko u službenim stvarima zano- 
vieta, pa makar to bio upravo njegov kolega. 


— Dobro, pa čuj! — poče Rafaj, koji je malo mario 
za mrgodjenje Saićevo. — Ja mnogo držim do vanjskih 


simptoma, kao svaki dobar liečnik. Što mi dojavi moje 
oko kao nešto neobična, tu valja biti na oprezu... Mene 
nije bilo u Ravnu poslije Božića... Od toga vremena 
prošlo je kakovih šest tjedana, ali ja sam danas opazio, 
da je taj puk postao posve drugačiji... | 

— Hm! — promumlja Saić, šećući zlovoljno uz 
razgovornoga Rafaja, koji odmah produži: 

— Istina je!... Čovjeku je gotovo neugodno na 
ladanju. Kad sam jutros stigao na svoje imanje, moj 
špan, o kom sam ti kazivao, jedva da je skinuo šešir 

s glave, a prije se pokorno poput paščeta prilizavao i 
poljubio mi ruku... 

Saić nakašlja se samo i bijaše očito, da mu dosa- 
djuje njegov štovani kolega obširnim svojim pričanjem. 

— Ni druge sluge — produži Rafaj — ne bijahu 
prijaznije od špana. Na svačijem licu mogao sam raza- 
brati prkos i zavjeru. Čuvši župnik, da sam došao, do- 
leti k meni i stade mi živom riečju opisivati, kako u 
župi i na mom vladanju nešto vrije i kipi, što mora 
doskora provaliti... Gledajte, za Boga! — moljaše me 
župnik, — da zapriečite zlo, jer bi mogli svi naopako 
proći... 

— Ah, tvoj je župnik velika strašivica! — reče 
prezirno Saić, izmahnuv rukom. 

— Neka, dragi Janko! — uhvati Rafaj za rame 
svoga kolegu. — Župnik nije ni malo pretjeravao... 
Čuj me samo! Kad sam se od kuće vozio u Križevce 
k tebi, susreo sam putem mnogo ljudi pješke i na kolih 

.. sve same moje kmetove... pa misliš li, da mi je 
itko od tih lopova Boga nazvao, ili se odkrio preda 
mnom. Gledali su mi drzko u lice, a kada sam se pro- 
vezao mimo njih, čuo sam, kako su iz svega grla pso- 
vali i kleli... Onima, koji su se vozili na kolima, morao 
sam se ja ugibati na stranu, a prije su pokorno pritje- 
rali kraju svoje taljige i gologlavi čekali, dok projuri 
kočija njihova zemaljskog vladaoca... 

— No, pa šta je to? - upita Saić. — Zlovoljni su 
i nezadovoljni... Nisu nikad bili bolji... 

— To su simptomi! — Kkriknu sada Rafaj, koga je 
već razjarilo ponašanje Saićevo. — To su simptomi, moj 
brate, koji odaju opasnu bolest u naših kmetova... Šta 
hoćeš još više? Hoćeš li čekati, dok nas stanu paliti, 
ubijati i otimati naše dobro? Ta ti govoriš, kao da nisi 

i sam plemić i vlastelin. Moj dragi, ti si prvi odgovoran 
za našu sudbinu, koji u ovoj varmegjiji imamo svoja 
imanja. Kako ćeš se oprati pred stališima i redovima, pred 
banskim namjestnikom i pred vicebanom, od koga ti 
donesoh nalog, ako plane buna i bude goleme nesreće? 

Gospodin je podžupan varaždinski i ravenski vla- 
stelin govorio tako žestoko, tako uzdignutim glasom, da 
se je napokon jogunasti i svojeglavi Saić umekšao, 

— Ma za Boga! što se tako žestiš? — prozbori 
sada žešćim tonom i Saić. — Tko ti kaže, da ja ne ću 
ništa učiniti? Ja valjda znam, što mi je dužnost, kad 
mi viši od mene nešto zapovjedi. Umiri se, dragi moj! 
Ja ću, kad te je tako strah, izaći već sutra u Raven, 
otići ću pod Kalnik i sve ću, kako valja, izviditi Govorit 
ću sam s kmetovima i potražiti medju njima te sotone, 
koje ih pokreću. Opazim li što, onda je drugo moja 


stvar... Ali, ako se pokaže, da nije ništa na stvari... 
— To je nemoguće! — uleti mu s mjesta u rieč 
Rafaj. — Otvori samo dobro oči, pa ćeš namah sve 
vidjeti, sve... 
— Nemaj brige! — odgovori sada već smiešeći se 
Saić, samo da umiri Rafaja. — Ja ću sutra u pohode 


kmetovima i dobro ću otvoriti oči... 

Gospodin varaždinski podžupan oprosti se sa svojim 
križevačkim kolegom ni malo umiren. On bijaše unapried 
uvjeren, da će Saić tu stvar olako uzeti i da ne će naći 
medju kmetovima onih strahota, koje su Rafaja mučile. 

Podžupan Rafaj nije nimalo pretjerivao, opisujući 
svomu kolegi držanje kmetova. Sve je bilo u istinu 
tako, možda još i gore. Rafaj je to dobro primiećao, 
jer on bijaše glavni uzrok uzbune medju seljacima. Evo 
kako: Bilo je to još godine 11751., kada se je držala 
dieta u Požunu. Tamo se je desio i grof Gjuro Erdody, 

judex curiae, vlastnik starodavne moslavačke gospoštije 
i više drugih imanja u Hrvatskoj. Došao na dietu i pod- 
župan Rafaj u poslu kraljevine Hrvatske i tu pohodio 
uzmožnoga kurijalnoga sudca i poklonio mu se. Grof 


se je u razgovoru potužio, kako mu malo nosi ogromno 


njegovo imanje Moslavina, najviše osam tisuća forinti. 
Podžupan Rafaj, čovjek lakom, gramzeći za bogatstvom, 
ponudi se grofu, da će mu plaćati trideset tisuća, ako mu 
dade u zakup imanje na deset i više godina. Grof ve- 
selo prihvati Rafajevu ponudu od 30.000 for. Što je 
sada sliedilo? Zakupnina bijaše velika, a trebalo ju je 
sabrati. Valjalo je imati pouzdane ljude, namještene u 
upravi velike gospoštije. Novi zakupnik odpusti skoro 
sve prijašnje gospoštijske činovnike, a medju njima i 
vlastelina u Preseki Franju Domjanića, koji bijaše upra- 
vitelj dobra. To mjesto nosilo je veliki prihod malomu 
vlastelinu, pa kad mu je zakupnik iztrgao iz usta mastni 
zalogaj, zakleo se, da će mu se toga radi ljuto osvetiti. 

Već prve godine svoga zakupničtva uvjeri se Rafaj, 
da imanje Moslavina, premda ogromno, ne može unieti 


ni polovicu zakupnine, koju je imao po dogovoru pla- 


ćati. Uz sav pritisak svojih činovnika i španova, kraj 
Svega najbudnijega nadzora, unišlo je prve godine pri- 
hoda jedva 16.000 for., dakle nešto više od polovice 
zakupnine. Rafaj bijaše u sto neprilika. Odkle će na- 
maći ostalih 14.000 for. i što će njemu samomu pre- 
ostati? Grof je tražio ostatak zakupnine, a zakupniku 
Rafaju bilo je da pomahnita. Ako si ne pomogne bilo 


Kako, moglo bi se dogoditi, da mu uz taj zlosrećni 


zakup propanu i njegova porodična imanja. Da to za- 
Prieči, riešio se je, da će od podanika gospoštije tražiti 
mnogo veće daće, nego su ih dosele odbavljali. Pozvao 
je preda se gornjake (a tih je bilo vrlo mnogo), oduzeo 

im stare gorne listove i izdao nove, u kojih je bila 
znatno povišena gornica. Za šumu, drvariju morali su 
podanici odsele davati trostruko toliko, koliko u pri- 
jašnja vremena. Povrh svega toga razdielio je i u svojih 
porodičnih dobrih i u moslavačkoj gospoštiji stipe poje- 
dinim kmetskim kućama i zapovjedio, da kmetice moraju 
izvjestnu množinu prediva za nj sgotovili. Puk se je 


zgražao i ogorčenost je medju podanicima rasla od dana, 


do dana. A što je najčudnije, ništa nije podanike tako 
razjarilo, kao novi teret sa stupama. Ni povišena gornica, 
ni povećane daće u ime paše i drvarije nisu tako uz- 
bunile kmetova, kao to podavanje od stupa. Ali zato 
su tu žene vodile glavnu rieč i nahustile mužke glave, 
da se odupru samovolji nezasitne gospode. Kmetovi go- 
spoštije moslavačke i podanici Rafajevski počeli se sa- 
stajati, dogovarati i rotiti. Pitali se medju sobom: što 
da se učini...? A _ učinit se je nešto moralo. Tako 
nije moglo ostati. Nekojim od njih pane na um, da bi 
trebalo potražiti savjeta u pametnijih ljudi, koji nisu 
prijatelji njihovu tlačitelju Rafaju. Nitko im se nije činio 
zgodniji za takova savjetnika, kao dobro poznati im vla- 
stelin presečki Franjo Domjanić. Njemu je Rafaj oteo 
liepu službu, ponizio ga i do groba mu se zamjerio. 
Ako itko, taj će im čovjek dati najbolji i najiskre- 
niji savjet. I pošli do njega, a ovaj ih težko dočekao. 
Bio je od naravi nemirna duha i podstrekač, koji je 
uživao u tudjim neprilikama. Čuvši, o čem se radi, topio 
se od zadovoljstva, da će pomoći skuhati poparu svomu 
omraženom zlotvoru. saa 


— Ne, tako ne ide, — govoraše Domjanić izasla- 
nicima kmetova, pošto su mu potanko razložili, što sve 
s njima radi novi zakupnik. — to je nepravda, koja do 


neba vapije. Vi niste dužni nositi taj težki jaram... Složite 

seisbacitega... — Pa dodade tišije: — Ja ću pisati kra- 
jiškomu kapetanu Ljubojeviću, da digne na noge Vlahe 
u križevačkoj krajini... Oni će vam pomoći, pa kada 
se oslobodite svoje bezdušne gospode, tražite, da dodjete 
pod krajinu. 

Taj se je savjet veoma svidjao kmetovskim izasla- 
nicima. Vratiše se kući i stadoše ozbiljno spremati obći 
ustanak. Skovala se urota od Moslavine do Križevaca, 
pa i dalje do Bisaga, odkuda će se prenieti plamen 
bune u Zagorje. Ljubojević pripravio je svoje Vlahe, koji, 
skloni takim poslovom, obećaše priskočiti u pomoć kme- 
tovima, čim bukne ustanak. Težkom mukom obuzdavali 
su kolovodje kmetove, da prije reda, dok još nije sve 
gotovo, ne zaigraju buntovno kolo. Buna je imala po do- 
govoru buknuti koncem veljače 17595. na samo Matijevo. 
Ali to bijaše tajna, koju su urotnici brižno čuvali. 

Dan poslije svoga razgovora s Rafajem odveze .se 
podžupan Saić u Raven. Poveo je sobom križevačkoga 
»Jjudexa nobilium“ (sudca) i šest županijskih husara 
dobro oboružanih. 

Baš kad su seljaci kanili da podju objedovati, pod- 
županovi husari poletješe skokimice od kuće do kuće, 
goneći sviet pred crkvu, gdje da ga čeka njihova milost 
gospodin ,vicekomeš“ Bijaše to nešto neobična, jer inače, 
ako su gospoda imala šta govoriti sa seljacima, pozvala 
bi ih pečatima u varmegjiju, a nisu se nikada do njih 
potrudila. 

Za kratko vrieme počeo je sviet žurno grnuti k crkvi, 
i doskora bijaše na stotine svieta na okupu. Došlo mužko 
i žensko, staro i mlado, sve je to pohrlilo, da čuje, što 
njegova podžupanska milost želi s njima govoriti. 

Dok se je puk sabirao, bijaše podžupan u župnom 
dvoru, gdje mu je domaći župnik vrlo zabrinutim licem 

proricao, da ne će biti dobra i da će se mužadija naj- 
kasnije na proljeće pobuniti i dići na gospodu... 

— Ne mislite, ugledni gospodine, — uvjeravaše 
župnik podžupana, — da pretjeravam; mi, koji svaki 
dan imamo posla sa seljakom, najbolje ga poznajemo ... 
Ja ih već dulje vremena motrim i velim vam, da ne će 
biti dobro... Zato zaklinjem vaše uzmožno gospodstvo, 
da za Boga odvrati od nas veliko zlo, koje nam prieti. 

Podžupan Saić poče napokon i sam misliti, da vrag 
ne spava. Kad mu dodjoše javiti, da se puka već dosta 
sabralo, sadje podžupan sa sudcem medju svjetinu, ob- 
koljen svojim husarima, koji su oko njega poigravali čile 
svoje konje, promatrajući mrkim pogledima svjetinu, 
kao da ju zastrašiti kane, 

— Što je to s vama, ljudi? — zasieče podžupan 
oštrim glasom in medias res. — Čujem s više strana, 
da je nekakav pakleni duh ušao u vas, da stiščete glave 
skupa, da se rotite, da mrmljate proti gospodi, da joj 
posluh kratite, ne pozdravljate, prezirno ju gledate i javno 
kunete... Hoće li vam se bune, nesretnici?... 


— Bog ne daj! — javi se nekoliko glasova. 
— Tiho, dok ja govorim! — prodera se gromko 
podžupan. — Hoćete li, da se povedete za Vlasima u 


varaždinskoj krajini? Je li? Hoćete li, da vas kao i 
njih pomlate i polove, pa onda na vješalih dave i na 
šance tjeraju? ... 

Podžupana uhvati jak kašalj od napornoga vikanja 
na zraku i on prestade govoriti. Seljaci upotricbe tu 
priliku i najprvo iz tiha, pa onda sve to glasnije i na- 
pokon bučeći stadoše uvjeravati njihovu milost gospo- 
dina podžupana, da oni ništa zla ne misle, da su po- 
korni, da se proti nikomu buniti ne će, da će mirno 


o 


ssa 


61 


podnositi, što trpe, a Bog, ne oni, neka plati, kad ga 
bude sveta volja, onima, koji ih muče i tlače... 

Uvjeravanje kmetova bijaše tako jednodušno i na 
oko iskreno, da je podžupan vidio pred sobom same 
nedužne jaganjce, koji nikomu ne bi ni vode zamultili. 

— Al se ipak vaša gospoštija na vas tuži — 
reče ponešto mekšim glasom podžupan. — Što imate 
proti vašoj zemaljskoj gospodi? 

Čim pade to pitanje, stadoše se babe i druge žen- 
ske napried gurati, potiskujući na stranu mužkarce. Na 
to će pitanje one odgovoriti milostivomu gospodinu pod- 
županu. 

— Jaj, vaša milosti, tu bi vam se dalo puno pri- 
poviedati! — izlaknu se prva, najzubatija baba, oštrih, 
nesimpatičnih crta u licu, i stade govoriti tako naglo, 
kao da se je bojala, da joj podžupan ne zakine rieč. 
Ne zna se, tko je gori, naš zemaljski gospodin ili nje- 
gova gospodja vicekomešica; to je pravi vrag u ljud- 
skoj spodobi... 

— Lažeš, babo! — okosnu se na nju podžupan. 

— Nije laž, nego sveta, Božja istina! — viknu sva 
ženskadija kao u jedan glas, a baba govornica stade 
dalje pričati, — Mi joj moramo badava raditi, kadgod 
joj pane na um, u vrtu, kuhinji, svagdje, moramo joj 
Prati rublje i hraniti svinje, na naših stupah konoplju 
Za nju stupati, a u zimi za nju presti, perje čihati, svaku 


desetu puricu, guščicu ili pile u dvor joj donesti... 


— Stani, vraže stari! — viknu ljutito podžupan, 
udarivši nogom o tle, — to su sve same babske pripo- 
viesti. Znam ja vas!.. Ono, što vi gospoštiji činite, mora 
znati sav sviet, a što vi od nje dobijete, toga ne spo- 
Mminjete. 

— Dobijemo dosta batina! — viknu netko iz hrpe, 

a svjetina se glasno nasmija, pa i sam podžupan ne 
mogaše odoljeti, a da se izpod brka malko ne nasmieši. 

— Vidi se, da vam ne ide zlo, kad vam je do šale 
i smieha! — reče podžupan, upotrebiv tu zgodicu, da se 
što ljepše razstane sa seljacima. — Dakle, ljudi, pamet! 
Ne ludujte i uviek mislite na veliko zlo, koje bi vas za- 
desiti moglo. A vi, žene, zavežite svoje jezike; vi pak, 
mužkarci, čuvajte se, da vas ne zavedu lude ženske 
glave. 

Rekavši to, okrenu se podžupan i podje k svojoj 
kočiji. Opazivši to žene, pokušaše iznova dići galamu, 
nu varmegjijski husari natjeraše svoje hate na njihovu 
hrpu i žene se razbježaše kojekuda, vičući i psujući. 

Podžupan Saić odveze se sutradan s istom prat- 
njom pod Kalnik, gdje nadje još pitomije ljude, a oso- 
bito žene, koje ga nisu ni jednom rieči napastovale. 


— Pa šta buncaju ljudi o pobuni i uroti? — go- 
voraše podžupan judexu nobilium, vraćajući se iz Kal- 
nika. — Ta vidjeli ste sami, da taj puk i ne sanja ob 


onom, što mu se prišiva. Ja nisam ništa opazio, upravo 
ništa, pa ću tako izviestiti vicebanu. 

Siromah Saić, kako se je varao! Premda je obećao 
kolegi Rafaju, da će dobro otvoriti oči, on ipak nije 
ništa vidio. Istina Bog, seljaci su uvukli sapu u se, kad 
su vidjeli medju sobom podžupana s husarima. Hinili su 
i pretvarali se, ali čovjek pronicava pogleda — a to ne 
bijaše Saić — razabrao bi odmah, što je pretvaranje, 
što li istina. 

Kmeti seljaci bijahu veseli, da su lukavo zasliepili 
podžupana. Gledajući za njim, kako se vozi natrag u 
Križevce, zlorado se smijahu kmeti i u Ravnu i pod 
Kalnikom, rugajući se gospodi: 

— Gle, gle! — govorahu oni. — Nešto su zanju- 

šili, Dobro, da znamo! Sada treba što prije zasukati 
rukave, pa što Bog da! 

Seljaci se stadoše odsele puno češće sastajati, ali 
vrlo oprezno, pa uviek po noći i na zabitnim mjestima. 
Njihovi poslanici i pouzdanici gazili su blato od sela 
do sela i podjarivali kmetove na osvetu i bunu. 

Gospodin je Rafaj imao finiji nos od svoga kolege 
Saića. Ono par dana, što je proboravio na svom imanju, 
uvjerilo ga još jače, da su vlastela podkopana lagumima, 
koji mogu svaki čas prasnuti i dići u zrak njih i nji- 
hovo dobro. 

Što su ravenske kmetice pred podžupanom govo- 
Tile o njegovoj ženi, to je on sve potanko čuo, pa je 
uvidio, da nije probitačno ostaviti ju samu u takovu 
osinjaku. Gospodin Rafaj odluči, da će za sve slučajeve 
učiniti red. 

Neposlušnoga i nepouzdanoga špana odpusti, a 
mjesto njega namjesti drugoga, koji je licemjerno hinio 
vjernost prama gospoštiji, a ovamo bio isto onakav, 
kao svi drugi. 

Gospodin Rafaj samo je tim stvar pogoršao, jer od- 
pušteni špan stade sada na čelo svih nezadovoljnika u 
Ravnu i grožaše se, da će odprašiti te kopunare, kako 
i ne misle. : 

Zadnjih dana veljače 1755. dade gospodin Rafaj 
natrpati na troja kola sve, što bijaše vrednijega u nje- 
govyu ravenskom dvoru, i to se je imalo pred zoru, da 
nitko ne vidi, odvezti put Varaždina. Istoga dana u rano 
jutro sjede sa svojom Amandom u kočiju i pojuri ta- 
kodjer u Varaždin. Ostalo sve prepusti volji Božjoj i 
brizi novoga špana. Prije nego što bješe otišao iz Ravna, 
napisa list vicebanu Rauchu, gdje veli, da ne zna do- 
duše, što će mu kolega Saić izviestiti, ali se sve boji, 

da se Saić vara u kmetovima i da će vicebana krivo 
uputiti. — Ja sam — zaključi Rafaj svoj list — bio 
glavom tamo, vidio sve na svoje oči i mogu uvjeriti 
vašu velemožnost, da ne će biti dobro... 

Dobivši službeno izvješće od podžupana Saića i 
privatno pismo od svoga znanca Rafaja, nije viceban 
znao, što bi učinio. Stvar mu se učini ipak sumnjiva 
i on se bješe već riešio, da će kao veliki župan križe- 
vački, koja čast bijaše onda spojena s vicebanskim do- 
stojanstvom, glavom poći u županiju križevačku i vidjeti, 
tko ima pravo. 

Ali do toga nije došlo! Kmetovi su pretekli vice- 
bana i započeli bunu prije, nego je on k njima stigao. 

Dne 24. veljače o podne stadoše u stranu udarati 
zvona u župnoj crkvi ravenskoj, dajući znak obćemu 
ustanku. Kao da ih zemlja izbacuje, nicahu na sve 
strane biesna lica ljudi, oružanih puškama, sjekirama, 
vilama i kosama. 

Sve .je hrlilo k crkvi, gdje se za nekoliko časaka 
sakupi više stotina ljudi, užasno halabučeći, kunući i 
prieteći. Njihove žene, iza kako su sve stipe, dobivene 
od vlastelina, sbacale pred vlasteoski dvor, popratiše ih 
do crkve i ne odstupiše od njih. I one će s njima, kad 
se radi o gospodskoj koži. 2 

Odpušteni špan Rafajev Mihalj Kušić stao na čelo 
buntovnika i zaigrao vražje kolo. 

* — Za mnom, ljudi! — poviknuo bivši gospoštijski 
sluga, vidjevši ria okupu stotine biesnih lica, — hajd 
na dvore gospodske! Robite, palite, ubijajte, što vam 
pod ruku dodje. Nemajte milosrdja s tim prokletim 
kopunarima, kao što nisu ni oni s nama imali. 

Mašući visoko u zraku puškom, povede Kušić po- 
bunjene seljake prama Rafajevu dvoru. Tamo će slaviti 

buna prve svoje orgije. Urlajući poput divlje zvjeradi, 
polete kmetovi na mrzki im gospoštijski dvor. Na ulazu 
dočeka ih novi špan i predade im ključe od soba i piv- 
nice, moleći dragu braću, da i njega prime u svoje kolo. 

Sada započe pljačkanje. Kao sliepi srnuše kmetovi 
u odaje gospodskoga dvora, grabeći i plieneći, što im je 
pod ruku došlo. U pivnicu najviše ih navalilo, gdje su 
počeli piti i raznositi vino, tako, da u sumrak bijaše go- 
spodska pivnica već prazna. Tako oplieniše staje, svinjce, 


. Smočnicu — sve. Kad su već sve opljačkali i poraz- 


grabili, da ne bijaše u čitavom dvoru živa stvora 
ili iole vriedne stvari, užegoše luči i zapališe dvor i 
sve gospodarske zgrade. Slarodavni se dvori Rafajevi 
pretvoriše u užasno, veliko plamenište, a kmetovi po- 
zdraviše taj strašni prizor divljom vikom, veseleći se, 
da se obara u prah i pepeo prokleto plemićko leglo. 
Snovana buna provali sada kao lava na vidjelo. 
Odmah drugi dan opljačkaše i popališe isti kmetovi ple- 
mićke dvore Vuka Jelačića i Ignjata Kašnera, kojega 
suprugu u malo da ne ubiše; jedva se je biegom nekako 
spasila. Tako je išlo od dvora do dvora. Planu i Jaleš,. 
Plemićki dvor Hadrovića, a odovuda pohrliše kmetske 
rulje na sam Gradec, imanje biskupa zagrebačkoga. 
Providnik biskupski nije očekivao, da će seljaci 
imati toliko smjelosti, da navale na sam biskupski dvorac, 
Ta biskup zagrebački niti im je šta sakrivio, niti im bi- 
jaše gospodarom, a njihov je vrhovni pastir. Ali šta 
mari za to pobješnjelo ljudstvo. Biskup je vlastelin i 
boljar, kao svi drugi: ima kmetove, s kojima se isto 
tako postupa, kao i kod najkukavnijega plemića šljivara ; 
S plemićima drži ion i snuje o nesreći kmetova, — dakle: 
ne štedi ga, nego plieni, pali i grabi sve, što je njegova 
imanja. U Gradcu bijaše velik broj biskupovih slobod- 

njaka, koji bi možda kmetovima pokazali put dalje od 
praga biskupova dvora, ali oni nisu ni slutili, da će 
biesna mužadija i do njih doći i počiniti iste strahote, 
kao u Ravnu i u ravenskoj okolici. 

Pobunjeni kmetovi navališe na biskupov dvorac i na 
očigled nepripravnih i zastrašenih slobodnjaka oplieniše 
ga. od krova do temelja, a onda ga zapališe. Nikomu nije 
palo na um, da se uzprotivi biesnim seljačkim ruljama. 

Biskupov providnik uteče preko vinograda ravno 
put Zagreba, gdje još isti dan javi golemu nesreću svomu 
gospodaru. Biskup Tauzi bijaše izvan sebe od jarosti. 
Nekadašnji je dubički zapovjednik htio da onaj čas po- 
juri na svojim karucama u Gradec i da se, praćen šakom 
svojih slobodnjaka iz Vugrovca, koji su baš bili na okupu 
u biskupskom dvoru, sukobi s kmetskim skotovima i iz- 
rodima, kako ih je u svojoj jarosti krstio. Jedva ga od- 
vratiše od toga vratolomnoga posla, predočivši mu, da bi 
taj korak mogao i glavom platiti, jer buntovnici ne po- 
znaju ničijeg ugleda ni časti. Biskupu ne preostade ino, 
nego da poruči vicebanu u Lužnicu, neka odmah dodje 
u Zagreb, da se drži vijeće. 

Medjutim stigoše još crnji glasovi. Oko Vrbovca 
planu druga buna, kojoj bijaše na čelu Radović, dvorski 
grofa Patačića. Ovi buntovnici oplieniše Vrbovec i zapališe 
gospodske dvore udove baruna Aleksandra Patačića, onda 
*“ spališe sve plemićke kurije oko Dijaneža i sam kašteo 
grofa Ljudevita Patačića u Rakovcu. Na to krenu robeći 
i paleći preko Novoga mesta i Negovca pod grad Bisag, 
imanje kraljevskog savjetnika Antuna Jankovića, da ga 
zauzmu i u prah i pepeo obrate. 

U isto vrieme, kad su se digli kmeti u Ravnu i oko 
Vrbovca, pobune se seljaci i oko Kalnika. Tim je stajao 
na čelu špan Patačićev Kelek. Ovi opljačkaše i ognjem 

poharaše plemićke dvore u Lovrečini, Pogančecu i Preseki, 
zatim Tkalec, jezuitsko imanje, pa Brežane i Bogačevo, 
imanje predsjednika judicijarne tabule, Magdalenića. 

Kmeti su radili po dogovoru, ustali su u jedan mah 
i grozno iznenadili svoju gospodu. Sve ove strahote po- 
činiše u dva, tri dana. Na smrt preplašeni plemići bje- 
žahu glavom bez obzira u bližnje gradove, šireći užasne 
viesti o pobuni kmetova. Gradovi Koprivnica i Križevci, 
koji bijahu zidovima opasani, a još više Zagreb i Va- 
raždin, bijahu puni bježećega plemstva, koje je u hitnji 
skupilo najvrednije stvari svoje imovine i sklonulo se 
s tim u gradove. 

Strava i očajanje obuze zemaljsku gospodu. Taj se 
ustanak sbio tako iznenada i tako se brzo razširio gotovo 
po svoj križevačkoj županiji, da se je bilo bojati još 
većih strahota. Neka potraje samo još koji dan, i kme- 
tovi će doći pod Zagreb, ako ih vojska ne zaustavi ili 
ne raztjera. Oni su razglasili u sviet prietnje, da će pre- 
tvoriti u prah i pepeo tvrde gradove Koprivnicu i Kri- 
ževce, prenieti bunu u Zagorje, osvojiti Varaždin, a onda 
složnim silama udariti na Zagreb, kao leglo svega zla i 
nevolje kmetovske. 

U Zagrebu pronosili su se najužasniji glasovi o se- 
ljačkoj buni. Bjegunci iz pobunjenih krajeva, i oni, koji 
su graničili s ovima, pripoviedahu, da ima bar četrdeset 
tisuća kmetova, koji su ustali s odlukom, da vole svi 
prije poginuti, nego li trpjeti gospodski jaram. 

Znalo se i to, da su u svezi s Vlasima u varaždin- 
Skoj krajini, koji će im priteći u pomoć, čim stališi po- 
šalju na njih oružanu silu. 

O krvoločtvu, bjesnoći i grabežljivosti kmetskih rulja 
širile su se strašne viesti, te nije čudo, ako je i razum- 
niji sviet izgubio glavu. Varoški magistrat saleti sudca 

Szalea, zaklinjući ga, da što prije sazove vieće i učini 
za obranu slobodne kraljevske varoši, što treba, prije 
nešćo pomamna mužadija stigne pod gradske bedeme i 
nazove ,dobro jutro“ jadnim gradjanima. 

Otci jezuite, čuvši, kako im je poharano imanje 
Tkalec, pobojaše se, da im po zlu ne prodje i ostala 
imovina, koju su imali uza se u Zagrebu. Oni razpu- 
stiše škole i članovi reda razštrkaše se kojekuda u si- 
gurnije krajeve. Rektor njihova kolegija, pater Ivan 
Galjuf, sabra sva važna pisma i blago reda, pa prebježe 
u Štajersku, ne osjećajući se nigdje sigurnim u Hrvatskoj. 

Prečastna kaptolska gospoda takodjer se silno sme- 
toše i uzbojaše. Vrata kaptolska budu zatvorena i sva- 
komu bijaše ulaz uzkraćen, osobito plemićima, koje su 
kmetovi progonili, pa bi ih do sgode i na Kaptolu pa 
tražili, ako bi im ondje dali utočište, 

Nu to ne potraja dugo. Gospoda kanonici, imajući 
krčme i vinotočja u svojim kurijama, uvjeriše se, da im je 
velika šteta otuda, što se krati svakomu ulaz u Kaptol. 
Svaki dan bijaše dosta štete, a Bog zna, dokle bi morala 
ta zabrana potrajati. Složiše se napokon u tom, da Gri- 
čani i seljaci slobodno smiju dolaziti na Kaptol, ali ple- 
mići podnipošto. 

I sudac Szale sa svojim gradskim viećem ne htjede 
zaostati za kaptolcirma. Izdaše najstrožije naredbe, koje je 
morao svaki čovjek pod gubitak glave vršiti. Svi mužkarci 


od šestnaeste do šestdesete godine morali su pod oružje. 


Na glas habernika moralo je sve pograbiti oružje i po- 
juriti pred viećnicu. Da se vidi, hoće li gradjani, kad 
dodje do sablje, to i učiniti, dao je gradski kapetan 
danju i u noć zvoniti na oružje i doista sve, što je 


bilo za oružje, letjelo je kao bez glave pred gradsku , 


viećnicu, da čuje zapovied gospodina kapetana. 

Jake straže bijahu postavljene na svim gradskim 
vratima i u bedemskim kulama. Da bude još osbiljnije 
lice staroga slobodnoga grada, dovukoše na gradske be- 
deme nekake goleme stare topove, iz kojih se nije možda 
već sto godina pucalo. 

Radilo se je malo i to samo za najveću nuždu; nu 
tim više pohadjali su gradjani krčme, koje su bile pune 
od rana jutra do kasne večeri. Poštovani meštri sjedili 
bi tu uz pune vrče staroga vina i pripoviedali uviek 
novih viesti o ,mužkoj punti“ i trudili se, kako će do- 
čekati ludu mužadiju, ako se usudi doći pod njihov 
slobodni grad. 

Viceban Rauch, primivši pismo od biskupa, požuri 
se odmah u Zagreb. Biskup ga jedva dočeka. Jarost, 
koju bješe poćutio, kad su mu donieli prve glasove o 
kmetskom zulumu u Gradcu, još je sveudilj u njem kipjela. 

— Šta će biti od toga, dragi Ivane? — bijahu rieči, 
kojimi dočeka biskup vicebana. — «Nitko se ni ne miče 
u kraljevstvu, a te kmetske psine haraju i pale gore 
od Turaka. 

— Umiri se, prijatelju! — odgovori viceban mirno. 
— Evo sam došao, da se posavjetujemo, što da radimo. 

— Posavjetovati se! — uleti mu u rieč nestrpljivi 
biskup. — To je sve liepo, ali deliberante Roma Sa- 
guntum periit. Mi Hrvati znamo samo viećati, a ne 
znamo raditi. 

— Ali o toj stvari želim, da se vieća, — prekine 
biskupu rieč viceban, u kom je žestoka krv zaigrala, 
— Ja ne ću, da u toj važnoj stvari radim na svoju ruku. 
Hoću da sazovem konferenciju. 

— Ali samo odmah, još danas! — reče biskup više 
Mmolećim glasom, vidjevši, da se viceban ljuti radi nje- 
gO0va zanovietanja. 

— Dobro, dakle poslije podne, u tvom dvoru, ako 
dopuštaš, — odluči viceban, 

— Slobodno! ... Ja ću čekati gospodu. 

Viceban se u kratko oprosti s biskupom i požuri u 
svoju kuću na Griču, da izdade pozive gospodi, koja su 
bila u Zagrebu, ili izvana u grad dobjegla od straha pred 
kmetovima. Županijski kastelan razasla na sve strane 
Griča svoje pandure, koji su gospodu pozvali u konie- 
renciju, a i sam se glavom požuri do njih nekojih, da 
im javi poziv vicebanov. 

Oko pete ure poslije podne počeše pozvanici hrlili 
u biskupski dvor, gdje ih je domaćina s vicebanom već 
nestrpljivo čekao. S njima bijaše i banski namjestnik grof 
Ljudevit Erd&dy. Medju pozvanicima bijaše i protonotar 
Najšić, eksaktor kraljevine Bužan, predstavnik kaptola 
s nekoliko kaptolske gospode, asesor judicijarne tabule 
Bedeković, podžupan Rafaj, Vuk Jelačić, Ivan grof Pa- 
tačić i Stjepan Domjanić, vlastelin u Preseki. Ova potonja 
četvorica bijahu iz pobunjenih krajeva, kojim su kmetovi 
dvore popalili, kada su od straha pred njima pobjegli. 

Kad su svi pozvanici, a bijaše ih i nepozvanih dosta, 
bili na okupu, posjedaše uglednija i starija gospoda oko 
dugačkoga stola biskupske dvorane, dočim drugi ili ostaše 
stojeći, ili sjedoše na klupe, namještene uz zidove. 

Viceban se uvali lieno u naslonjač ob lievu biskupu 
i progovori sabranim : 

— Svi znate, gospodo, za što sam vas ovamo  po- 
zvao. Kmetovi su se pobunili u križevačkoj županiji, a 
njihov se ustanak širi neobičnom brzinom. Ako ih za dobe 
ne napadnemo i ne raztepemo, pretvorit će u prah i pepeo 
polovicu kraljevstva. Da čujem, dakle, gospodo, što mislite, 
da učinimo. Gospodine grofe Patačiću! Izvolite nam savje- 
tovati! Vi ste imali već posla s pobunjenim ruljama.. 

— 1 kakova! — ustade odmah na to grof, ule- 
tjevši u rieč vicebanu. — Vražji bijaše posao s tim 


sotonama u ljudskoj podobi. Čim sam čuo za nesreću u 
Ravnu, podjoh medju svoje kmetove, pa ih uzeh na- 
govarati, da se sa mnom sdruže, pa da razbijemo i po- 
hvatamo te palikuće i razbojnike. Ali moje molbe nisu 
pomogle i ja nategoh druge žice. ,Vi morate, kamo 
vam ja zapoviedam ; zar zaboravljate, da ste moji kme- 
tovi?“ Seljaci kao da nisu ni čuli te zapoviedi. Mučali 
su kao drvo, i okrenuvši mi ledja, ostavili me sama. 
Odmah sam znao, da to ne sluti dobru. Malo za tim 
planu buna u Vrbovcu i moji vlastiti kmetovi upališe 
moje dvore. Bili su u zavjeri s ravenskim lupežima ... 
To sam eto dočekao od svojih kmetova, kojim sam bio 
otac, a ne vladalac. Jedva da sam si biegom spasio život. 
Imam to zahvaliti slučaju, što sam imao bolje konje, 
nego što su u kmetova bili. 

Žamor negodovanja i jarosti čuo se u dvorani, jer 
grof Patačić bijaše doista dobar kmetovima, pa oni 
nisu imali nikakova razloga buniti se proti njemu ili 
na nj mrziti. 

— Tko, gospodo, nije vidio te biesne rulje, — pro- 
duži Patačić, — taj si ne može pomisliti opasnosti, kojoj 
su vlastela bila izložena i koja im i sada još prieti. 

— Ja to znam! — iztaknu se glasno Domjanić, 
vlastelin u Preseki, čovjek vremešan, suh, nemirnih, ne- 
prestano vrebajućih očiju. — I moj su dvor zapalili... 

Grof Patačić pogleda mrkim, gotovo jarostnim po- 
gledom Domjanića i prodera se na nj: 

— Kojim pravom dižete vi svoj glas u ovoj skup- 
štini? Čudim se, da ste imali lica doći ovamo. Gospodo, 
— reče sada grof ostalim skupštinarima, — ovaj je čovjek 
vrlo sumnjiv, da ortači s kmelovima. Istina, kmetovi su 

zapalili i njegov dvor, ali su odmah i oganj pogasili, 
kad je on stupio medju njih i nekoliko časaka povjer- 
ljivo govorio s poglavicama bune. Znade se, da je dva 
dana sproveo na svom dobru, dok su kmetovi slavili 
svoje orgije na Šimunčićevoj i Patačićevoj Preseki. Mi 
drugi moradosmo bježati glavom bez obzira, samo da 
život spasimo, a on se je liepo gostio i pio s kmetovima, 
koji su mu tudjim ugrabljenim dobrom punili pivnice, 
staje i hambare. 

— Ja prosvjedujem proti toj osvadi! — vikaše pi- 
skutljivim glasom Domjanić, drhćući od velike uzbudje- 
nosti. — Ja sam plemić, gospodo, kao i vi! 

— A ja uvjeravam gospodu, — javi se opet grof 
Patačić, — da je taj isti gospodin u velikoj sumnji, da 
je bio u savezu s Ljubojevićem i pobunjenim Vlasima 
kod Severina. 

— Protestor, protestor! — vikaše ponovno Do- 
mjanić, protiskujući se do biskupa i vicebana. — Uz- 
možni gospodine vicebane ... 

— Ne slušajmo ga! Napolje s njim, napolje! — 
vikahu sabrana gospoda kao u jedan glas. 

Domjanić hoćaše sveudilj da nešto govori, nu ne daše 
mu. Njegovo držanje razljuti napokon tako prisutne, da su 
ga dva mladja plemića pograbila i bacila na vrata u hodnik. 

Grohotan smieh zaori na to u konferenciji. 

— Toga ću lopova dati odmah uloviti, čim se-svrši 
konferencija! — reče tiho viceban biskupu. 

— Ovaj je čovjek doista kriv svoj našoj nesreći! — 
Primieti podžupan Rafaj. 

— Ivi snjim! — uleti podžupanu u rieč banski 
namjestnik grof Erdčdy ljutito i žestoko. — Vi ste sisali 
krv kmetovima, kožu ste s njih derali... nije čudo, 
ako su se pobunili. 

Rafaj se pokunji kao kropom poliven, a u dvorani 
nasta tišina, koja je potrajala nekoliko časaka 

— Moliste me, da vam savjetujem, — uhvati opet 
rječ grof Patačić, želeći učiniti kraj neugodnoj situaciji, 
— što da učinimo? Ja mislim, gospodo, da ne smijemo 
ni časa oklievati. Dobio sam viesti, da je buknula buna 
i u Podravini u ludbrežkoj okolici, a čujem, da se kme- 
tovi spremaju, da priedju preko Lonje i da udare na 
Božjakovinu i okolicu. Kad dodju u Božjakovinu, onda 
su sutradan u Zagrebu. 

— Što, na Božjakovinu da se spremaju? — upita 
zabrinutim licem Juraj Petković, substitut podžupan žu- 
panije zagrebačke, koji je imao svoje plemićko imanje 
blizu Božjakovine. 

— Za koji dan bit će ondje! — potvrdi mu grof. 

Čuvši to Petković, ustade od stola i stade se 
oprezno, da se toliko ne opazi, šuljati do vrata, na koja 
u čas izčeznu. 

— Onda nam ne preostaje drugo, — uze sada rieč 
viceban, —: nego da dignemo na noge vojsku kraljevine, 


sva banderija i predijaliste, pa da što prije potražimo 


kmetove. Ja ću sam povesti vojsku na njih! 

— Vivat vicebanus! — kliknu jednodušno sva kon- 
ferencija, obradovana vicebanovim obećanjem, da će on 
vojsku voditi. Poznavali su ga kao čovjeka, s kojim nema 
šale i koji ne svršava samo na pol posao, kojega se laća. 

Konferencija bijaše spremna na sve žrtve. Plemići 
Obećaše, da će listom grnuti pod vicebanovu zastavu, a 
kaptol i boljari da će jake banderije svoje sdružiti s vice- 
banovim četama. Častnici razpuštenih  banderijalskih 
četa, koje su vojevale prije nekoliko godina u Belgiji i 
Holandiji i koji nisu sada služili kod vojske, imali su 

se pozvati, da se jave vicebanu i da preuzmu vodstvo 
četa, kako viceban odredi. 

Zaključiše nadalje, da će umoliti bana Baćana, neka 
priskoči s banskim pukovnijama u pomoć stališima i 
redovima; zaključeno je uz to pisati i dvoru u Beč i 
tražiti pomoć proti neobuzdanim kmetovima. 

U poniznoj relaciji, koju je konferencija zaključila 
poslati njezinu veličanstvu kraljici, imao se je naravno 
spomenuti razlog kmetskoj buni. Ta stvar bijaše vrlo 
škakljive naravi. Da kažu, da su se kmetovi pobunili 
od obiesti, toga ne bi gore vjerovali; ako bi rekli, da 
su se digli radi toga, jer da tobože ne mogu podnositi 
jaram kmetski i nasilja zemaljske gospode, tužili bi sami 
sebe i izazvali buru nad vlastite glave. 

Gospodin podžupan Rafaj dosjeti se vrlo dobroj 
misli u toj neprilici i predloži, neka se kao razlog buni 
spomene nova konskripcija, koja je netom svršena i 
radi koje su se kmeti i u istinu silno uzkomešali, mi- 
sleći, da će od svega onoga, što je popisano, od _sva- 
koga pileta i svake brazde, kao što oni veljahu, plaćati 
nove daće. 

Konferencija prihvati jednodušno taj razlog, tim 
više, jer je bio donekle istinit. Istina je bila, da su seljaci 
od toga popisa očekivali još veće terete, ali je istina 
bila i to, da se nisu digli na svoju gospodu samo radi 
toga popisa, nego i za to, jer nisu mogli podnositi na- 
silja i grabeži nekoje vlastele. 

Da bude neka vlast u kraljevini, koja će upravljali 
svim, što se bude poduzelo proti pobunjenim kmetovima, 
odredi konferencija, da ima sjediti u Zagrebu stalno 
vieće, kojemu će biti glava Bužan, a članovi oni, koje 
će on sam odabrati. 

Tomu vieću imao je viceban izvješćivati o svojem 

radu, o progonu kmetova, o sukobima s njihovim če- 
tama i postupanju s ulovljenicima i zaplienjenom kmet- 
skom imovinom. Viceban pako dobivat će od vieća na- 
loge, kojima se je morao pokoravati, što je naročito 
sam zahtievao, dobro znajući, da će mu se samo ono 
nalagati, što bude sam želio. 

Konferencija razišla se zadovoljna svojim zaključ- 
cima. Gospoda plemići bijahu uvjereni, da će se red za 
kratko vrieme povratiti. 

Viceban, vrativši se u svoj stan, sjeti se odmah Do- 
mjanića i pošalje po županijskoga kastelana, pa mu za- 
povjedi, da uzme sobom četiri pandura i potraži Do- 
mjanića u njegovu stanu. 

— Ako ga nadjete, a morate ga naći, — završi 
viceban, — uhitite ga, bacite ga u tamnicu, okujte ga 
i dodjite mi javiti. 

Kastelan se je čudio tomu nalogu, jer takav postupak 
s plemićima bijaše u ono vrieme vrlo riedka i neobična 
stvar, Nu viceban je zapovjedio, a njegova zapovied 
mora se poslušati i odmah izvršiti. 

Za dobar jedan sat javi kastelan vicebanu, da je 
Domjanića nestalo iz Zagreba. — Vidjeli sa ga mnogi, 
vaša milosti, — izviesti ponizno kastelan, — kako je 
u kasnu večer odjašio iz Zagreba u najvećem skoku! 
Sigurno je nešto njušio. 

— Dobro, dobro! — reče viceban, nasmiehnuv se 
Zlorado. — I ja ću njega već nanjušiti ... Idite! 

Županijska gospoda, plemići i svećenstvo radilo je 
grozničavom brzinom, da se na vrat na nos sastavi vojska 
kraljevine. Glasnici letjeli su od jednoga sela do drugoga, 
gdje su živjeli slobodnjaci i predijaliste, pa ih pozivali 
na oružje proti pobunjenim kmetovima. Nije tu bilo 

nikakva spremanja i razmišljanja, nego se je moralo 
odmah ići i pojuriti u Zagreb. Turopoljci se digoše 
listom, a tako i tisuće drugih plemića jednoselištnjaka, 
koji će što kao pješaci, što kao konjanici činiti svoju 
plemićku, vojničku dužnost. 

Već je drugi dan'iz jutra poslije konferencije grnulo 
malo plemstvo gomilama u Zagreb, gdje su ih čekala 
županijska gospoda i izsluženi banderijalski častnici. 

Viceban odredi, da dočekuje i razvrsta plemićku četu 
zagrebački podžupan Juraj Petković, i pozva ga preda 
se. Nemalo se začudi, kad mu javiše, da je gospodin 
podžupan, koji je nekada služio kao častnik kod banal- 
skih husara, krenuo već proti kmetovom put Božjakovine. 

Nikola Škrlec, bilježnik judicijarne tabule, kojega si 
je viceban pridielio kao sekretara, priobći mu tu viest. 

— To nije moguće! — uze se žestiti viceban. 
— Tko mu je dopustio?... s čijim je znanjem otišao? 

— Čini se, da nije nikoga pitao, — odgovori Škrlec. 
— Čuo je u konferenciji, da će kmetovi prieći preko 
“Lonje i krenuti prama Božjakovini, pa se je pobojao 
za svoje imanje, koje ondje leži. 

— Duše mi, taj je čovjek poludio! — Žestio se sve 
više viceban. — A odkud mu ljudi, s kojima će udariti 
na kmetove? 

— Njegov šurjak, kapetan Nikola Matleković, — reče 
Škrlec, — doveo mu iz Želina Erd&dyanski bandorij, 
kojemu je zapovjednikom. 

— Maledicetus furbo! — planu viceban, koji se je 
istom sada silno razljutio na Petkovića, čuvši, da ima 
uza se ljudi, vještih oružju, pa da bi mogao pokvariti 
vicebanovu slavu, kojoj se je nadao. — Molim vas, 
amice, sjednite odmah i pišite toj budali, da ni korak 
dalje ne smije iz Božjakovine. Tu ima čekati kao pred- 

straža, dok ja s vojskom dodjem. Županijski husar neka 
ž skokom pojuri u Božjakovinu i preda mu moju za- 
= povied. No, taj će mi odgovarati, 
Ki Škrlec ode u drugu sobu, da brzo napiše strogu 
zapovied podžupanu, a viceban, kipeći od jarosti, pošeta 
brzim koracima po sobi. U to pokuca netko na vratima. 

— Ave! — javi se gromko viceban, dodavši odmah 
za tim: — Da bi te bies.. 

Krsto Domjanić unidje i duboko se pokloni vicebanu. 

— Dodjoh na zapovied vaše presvietlosti! — reče. 

— Tko ste vi? — upita srdito viceban, kao da 
ima pred sobom Pelkovića. 

— Zar me ne poznaje vaše uzmožno gospodstvo? 
Ja sam Krsto Domjanić, bivši banderijalski častnik i 
došao sam, da mi vaša presvietlost opredieli mjesto u 
vojsci proti kmetovima ... 

- — Ah da, sad vas se sjećam, — reče nešto mir- 
nije viceban. —- No, liepo je, da ste došli. Častnika 
trebam što više. Ali, kako da vam kažem ... Što vam 
je onaj Domjanić u Preseki? 

— Moj stric... 

— Imate finoga strica! — planu opet viceban. — Da 
nije odavle za dobe umakao, sada bi sjedio okovan u 
županijskoj tamnici , 

— Za Boga, a zašto? — pitaše Domjanić, pobbisdi« 
u licu, ne znajući ništa o svem, što se je o njegovu 
Stricu sumnjalo i što se je nakanilo s njim učiniti. 
— U sumnji je, da drži s tom prokletom muža- 
 dijom, — odgovori viceban rezko, — Grof Patačić rekao 
mu je to u lice u konferenciji, a drugi ga baciše van 
na vrata. Što velite na to? Ha?.. . 
Domjanić obori oči od srama. 
— To bi bila velika ljaga našemu imenu! — reče 

mirno Krsto poslije kratka mučanja, — Ali ja uvjeravam 
plemićkim svojim poštenjem vašu presvietlost, da o svem 
tom ništa ne znam, da proklinjem nevjeru svoga strica... 

Iskrene ove rieči osvojiše vicebana. 

— Vjerujem vam! — reče umekšanim glasom Do- 
mjaniću, koji je poražen pred njim stajao. — Mogu 
misliti, da vam je to vrlo neugodno. Ali ništa zato. 
Ako je vaš stric nevjera, vi niste tomu krivi. Ja vas 
primam u svoju vojsku i nadam se, da ćete se ponieti 
kao pravi plemić i častnik. 

— Ja sam zahvalan vašoj presvietlosti, — reče tiho 
Domjanić. — Kad dodje do zgode, pokazat ću, da sam 
dostojan bio povjerenja vaše milosti. 

— Budite, dakle, spremni! — reče sada već posve 
blago viceban i pruži na oprost ruku Domjaniću, koji 
s tužnim srcem i sav pokunjen ostavi vicebanov stan, 


ik 


Jednu uru za tim dodje barunica Pudencijana do vice- 
bana, koji je sjedio za stolom i pisao hitna službena pisma. 

— Ave, carissime! — pozdravi ga zajaprena i za- 
duhana i sjede odmah u naslonjač. Vidjelo se na njoj, 
da se je požurila do vicebana. 

— Ave, ave! — odzdravi joj viceban na silu prijazno 
— Našla si me u najvećem poslu. Puši mi se glava, 

— Vidim, vidim! Ja te ne ću dugo smetati... Ti 
znaš, da ne volim govoriti u prazno! 

Barunica i viceban tikali su se, jer su prije više 
godina, bivši zajedno u lovu na šljuke u Kerestincu, pili 
poculum fraternitatis (čašu pobratimstva). 

— Digneris, ergo. — (Izvoli, dakle!) Umoli ju vice- 
ban, da govori. 

— Pro primo došla sam te upitati, carissime, quo 





. Tab ue. 

jure uzimaš tudje službenike u orsažku vojsku!... Ti 
si momu providniku Domjaniću zapovjedio, da ima poći 


stobom na pobunjene kmetove. .. 


— To je moje pravo! — odgovori viceban. — 
U ovakovih zgodah ne trebam ničije dozvole. Uzmem 
svakoga, gdje ga nadjem, ako mislim, da je za me... 
A tvoj Domjanić može mi izvrstno koristiti... Hrabar 
je i vješt vojnik... Takovih ja trebam... 

— Ali bih ga ija trebala na svojim dobrima, — reče 
Pudencijana. — Što, ako se i moji kmeti pobune?... On 
bi ih kadar bio kao malo tko drugi držati na uzdi... 

— Aj, ne boj se za svoje kmete! — umirivao ju vice- 
ban. — Tvoji Brajci su najbolji ljudi u svem kraljevstvu... 
Ti se ne će buniti, vjeruj mi, ne ćel... Ni za Gubčeve 
punte nisu oni ustali proti svojoj gospodi... De caetero, 
kako rekoh, ja sam se poslužio svojim pravom ... 

— Ija svojim, — uzvrati rezko barunica. — Odpu- 
stila sam ga iz službe malo prvo. Rekoh mu: ako me 
ostavljate sada, kad bih Vas mogla trebati, onda mi više 
ni ne dolazite. Idite samo! ... Domjanići nisu i onako 
pouzdani ljudi... Neka vas viceban poslije uzme u 
službu ! 

Viceban se nasmieši i ne reče ništa. Pudencijana 
bila je već takova. Njezine uštipke i uvrede morali su 


drugi strpljivo podnositi , , 


— Još samo nešto! — prihvati odmah za tim rieč 
barunica, — onda idem!... Je li istina, što se govori o 
presečkom Domjaniću, koga ste izbacili iz skupštine... 

— Biti će istina, jer bježi pred mojom potjerom i 
krije se, odgovori viceban. — Da nije kriv, ne bi se 
krio... Alon će mi prije ili kasnije doći u šake... 

 — Akoje tako, onda se čudim, kako možeš u svojoj 


četi trpiti sinovca takova čovjeka, koji je proditor sui 

status (izdajnik svoga stališa) i buni kmetove proti svojoj 
braći! — reče barunica. 

— Sinovac je nevin u toj stvari, — uze viceban 
da brani Krsta. — On o svem tom izdajstvu nije ništa 
znao i peče ga sramotni čin njegova strica . . 

— Concedo (dopuštam), ali on ipak ne spada u ple- 
mićko kolo, medju oficire zemaljske vojske. — Prav- 
dala se barunica. Sramota ipak ostaje i na njem, jer 
je iste krvi i imena kao i njegov stric, a onda tko zna, 
ne bi li vam mogao škoditi, izdavati vaše osnove, za- 
povjedi, kretanja čete et caetera ... Tko ti jamči, ca- 
rissime, da i on nije radio u sporazumku sa stricem? . 
Tko zna, da li i sada ne stoji s njim u dogovoru?.. 

Viceban pogleda upitljivo barunicu i nakon kratka 
razmišljanja zakima niečno glavom i reče: 

— Ne, to ne bi mogao vjerovati o njem... U ostalom, 
kada mi stric njegov pane u ruke, dati ću sve naj- 
pomnije iztražiti,... 
plices (sukrivce) u svojoj rodbini... A dotle.. 

— A dotle — prekine mu strastveno rieč barunica 
— trpit ćeš u svom družtvu čovjeka, koji nosi okaljano 
porodično ime; njemu nema mjesta medju braćom ple- 
mićima ... tako ja mislim. 


— Ti predaleko ideš, — draga Pudencijano, reče 


viceban. — Ti si na nj kivna, jer ti preotima Gitu, tvoju 
lavoritu, — primieti zlobno viceban. 

— Ala ludo buncaš! — okosnu se barunica na vice- 
bana —- nisam sada ni mislila na Gitu i njezinu udaju a 
je barunica lagala). Neka se Gita udaje i radi po volji.. 

Ja više ne pačam u njezine odluke, ... lavabo inter manus 
meas (perem svoje ruke)... Ali toliko ti ipak kažem : ako 
se dokaže, da je presečki Domjanić držao s kmetovima, 
da ih je bunio i svoju braću izdavao, — onda ću sve upo- 


pa će se vidjeti, da li je imao com- __ 

triebiti, da njegov sinovac ne dobije Gitu za ženu... 
Njezina udaja u takovu porodicu odvrnula bi od nje 
čitavo plemstvo... A sad s Bogom, dragi Januš.., 
Želim ti, da ne paneš kmetima u ruke... 

Uštinuvši ovako još na oproštaju vicebana, ustade > 
brzo barunica i odniha se iz sobe, ni ne gledeći više na 
vicebana, koji je, ne rekavši više ni rieči, izpratio baru- 
nicu i zatvorio za njom vrata. 

— Vražja baba! — promrmlja za tim, i sjednuvši 
opet k stolu, nastavi dalje prekinuti rad.* 


VI. 


Veselim srcem bješe Domjanić pojurio na vicebanov 
poziv u Zagreb. Radovao se, da će opet pripasati vi- 
težku sablju i uzjahati na bojnoga hata, da neko vrieme 
sprovede u vojnom zanatu, koji mu bijaše nada sve mio. 
Osim toga dobio je list od Gite, da će onaj isti dan, 
kad i on, stići u Zagreb s djecom, jer se boji pobune 
kmetova, koji su sei u Zagorju stali čudnovato vladati 
prama svojoj gospodi. 

Tu njegovu radost pokvari mu doček vicebanov. 
Njegov stric da drži s pobunjenim seljacima! Plemić 
s kmetovima proti plemićima, proti vitežkoj svojoj braći 
PO krvi i zakonu! To je doista užasna, nečuvena stvar! 
Ako i nije on tomu ništa kriv, ako i ne može da od- 
govara za djela svoga strica, ipak će ga svi prezirno 
gledati, ili ga bar žaliti. On će biti biela vrana u ple- 
Mićkoj vojsci, koja ne pristaje u to jato. 

Ali kad je već tako Bog htio, neka! On će strpljivo 
izpijati gorku čašu sramote i poniženja, pregarat će, a 
nikomu se ni potužiti ne će, Ali zato, kad dodje do su- 


Tomić: Udovica. 6 

koba, kad bljesne u njegovoj ruci oštra sablja, onda neka 
gleda viceban i svi plemići njegove vojske, kako se bori 
Krsto Domjanić i kako buntovničkom krvi pere stričevu 
ljagu s porodičnoga imena! 

Zaokupljen takovim mislima podje Krsto od vice- 
bana ravno do Magdićeve kurije, gdje se je nadao naći 
Gitu. Nije se prevario. Ona bijaše već došla skupa 
s djecom, povezavši sa sobom iz Konščine, što bijaše 
vrednijega, a imalo se je još puno toga za njom do- 
premiti u Zagreb. Čuli su oni u Zagorju, da se bun- 
tovnici spremaju u zagorske strane, gdje je leglo plemića 
i gdje su kmeti jedva čekali, da im dodju u pohode 
pobunjena, goropadna njihova braća. Kmetovske rulje 
oko Bisaga slale su viesti u Zagorje, da će za koji dan 
osvanuti ondje i nazvati po svom običaju ,dobro jutro“ 
plemenitoj gospodi 

Vlastela, koja su pamtila priče o Gubčevoj buni 
u Zagorju, silno se uplaše od tih glasova i stanu se 
jatomice seliti u Varaždin i Zagreb, da bar spase život 
i nešto imutka. 

Gita ostavi sve na brizi pouzdana špana i odseli se 
u Zagreb, odkud se nije kanila vratiti prije, dok stališi 
i redovi ne uvedu red u zemlji. 

Bijaše vanredno iznenadjena, ali i razdragana, kad 
u jedanput ugleda pred sobom Domjanića, koji je ne- 
čuven unišao u Gitine odaje, gdje je ona s djecom i 
služinčadi baš razpremala stvari, dovezene s imanja. 

— Ah, vi ovdje, Krsto? — kliknu veselo udovica. 
—. Tomu se doista nisam nadala. — To rekavši, pruži 
Domjaniću ruku na cjelov i onda ga odvede u drugu 
sobu, naloživši kćerima, koje su ljubopitno promatrale 
prihodnika, da samo marljivo dalje razpremaju stvari. 

— Sjednite amo do mene, dragi Krsto! — govo- 

raše Gita glasom, punim simpatije, svomu odabraniku, 
koji bijaše nekako sjetan i uzbudjen. — Ne mogu. vam 
kazati, kako ste me obradovali brzim vašim dolazkom. 
Vi ste dobili moje pismo? Zar ne? 

— Jesam, vaša milosti! .. 

— Ah, ne zovite me tako, — reče tiho i smješljivo 
udovica. — Zovite me mojim imenom, kao što vasi 
ja vašim zovem ... Dakako, samo u četiri oka!. 

— Ah, viste suviše milostivi, — izmuca Dosoisaii, 
poljubivši ruku udovici, koja pridrža njegovu. 

— Dokle ćete ostati u Zagrebu? — upita Gita, 
kojoj se na licu pojavi zabuna, kao i na licu njezina 
vjerenika, sigurno za to, jer su se prvi put držali za 
ruke kao dva bića, koja su svoja. 

— Vi ni ne znate, Gito, da polazim s vojskom na 


. kmete! — reče Domjanić. 


— Jeli moguće? .,. Mora li to biti? — pitaše 
Gita, probliedivši u šok. 

— Mora, dobio sam poziv od vicebana! — odgovori 
Krsto. — A zašto to pitate, Gito? 

— Za Boga!... Bojim se, da vam se što ne do- 
godi, — reče booenni žena, koja je osjetila u taj čas, 
da joj je neizrecivo drag život čovjeka, komu je svoju 
ruku obećala. 

— Moje mi poštenje nalaže, da podjem s vicebanom, 


— reče mrko Domjanić. — Ne smijem vam zamučati, 
što se je dogodilo. : : 
— Što?... Recite brzo! — siljaše uzbudjena i 


uznemirena Gita. 

— Moga strica u Preseki osumnjičiše, da je u dogo-- 
voru i svezi s pobunjenim kmeltovima . 

— Krste Bože!... zalomi rukama Gita. 


— Zarne... to je užasno, strašno? — prihvati 
* 

rieč Domjanić, — Ta sramota, ta ljaga našemu poro- 
dičnomu imenu!..,. Vi vidite, da moram, bilo što mu 
drago, ma znao, da ću sigurno izgubiti glavu, poći 
s vojskom, da pokažem, da sinovac nije ono, što je 
stric .. 

— Pa iko to smije reći? — ražesti se Gita. — 
Tko bi se usudio kriviti vas poradi grieha vašega strica? 

— Barunica odpustila me je malo prije iz službe; 
sigurno najviše radi strica, — govorio je snužđeno 
Krsto. — Bojim se, da će se i drugi ljudi odbijati od 
mene, možda i najbolji moji prijatelji... Gorko je to, 
Gito, gorko ! 

— Nemoj se pečaliti bez uzroka, — govoraše mu 
toplom rieči Gita, gledajući mu u liepe modre oči, koje 
su nekud postrance šibale. — Neka se sav sviet odbije 
od tebe, ne ću ja... nikad! Ti si valjan, čestit muž, 
Krsto, ... ja ću vjerno stajati uza te!. 

-— Oh, hvala ti, sto puta ti hvala, mila, obožavana 
ženo! — kliknu sav blažen i uzbudjen Domjanić i raz- 
širi ruke, na koje sva razdragana klonu Gita, prislonivši 
svoju glavu na njegov obraz. 


— Cuvaj mi se, da ne nastradaš! — moljaše ga 
Gita. — Obećaješ li mi? 

— Da,... ali nema opasnosti . . . Be su. 

— Ipak, ipak!... Slučaj je sliep!... Budi zato 
oprezan. Ja bih oienaini od boli, da ti. 

— Ah, ne govori o tom! — zakrči Pm rieč_ Do- 
mjanić, počevši i sam ,tikati“ Gitu. 

— Kada polazite? — upita ona, kao da se je ne- 


čemu dosjetila. 

— Još se ne zna... sutra pod večer, ili prekosutra 
u jutro, — odgovori Krsto. — Kmetovi se, kako govore, 
primiču već Božjakovini. 





— Javi mi se prije, nego odeš! 

— Hoću, Gito! 

Utješen i sretan oprosti se Domjanić s Gitom. Bio 
je sav zanesen i opojen ljubavlju te liepe žene. Kako je 
dobra, kako plemenita! Ta to će biti raj, mišljaše u sebi, 
taj život s njome. ,Ako se svi odbiju od vas, ne ću ja, 
nikad!“ Te rieči dugo su još zujale u njegovim ušima i 
blažile mu srce. Samo da se sretno išto prije svrši taj: 
vojni izlet na mužadiju, onda još koji mjesec, dok ko- 
rota mine, pa je na vrhuncu svojih želja i svoje sreće. 

Najljepši vidici u budućnost otvarahu se pred dušom 
vjerenika liepe i bogate udovice. 

Sutradan do podne bijahu u Zagrebu već sve čete 
plemićke, koje su imale prispjeti. Slobodni grad bijaše 
pun neobične vojske, koja se već dugo nije ovakovim 
povodom sabrala. Banderijalci i selišnjaci bijahu opojeni 
željom, da se što prije sukobe s kmetovima i da ih 
pouče, što je to dizati se na svoju gospodu, 

Stališka vojska utaborila se na zagrebačkoj poljani 
izpod Ilice. Bijaše spremna, da svaki čas krene. Viceban 
je taj dan po više puta dojašio k četama, pregledavao 
ih i davao zapoviedi, opominjući kapetane, koje je odmah 
imenovao, da drže ljude na okupu. Tima je bilo u ta- 
boru vrlo dobro i nitko s mislio na to, da se odieli 
od druge braće. 

Gradjani su čitav dan pokidjnli plemićku vojsku i 
gostili ju izvrstnim jelom i pilom. Držali su ju kao 
dobročinitelja svoga, koji će i njihov slobodni grad iz- 
baviti od nesigurnosti i pogibelji, u koju je tako nena- 
dano dospio. 

Gradska gospoda darovaše vojsci na račun slobodne 
varoši nekoliko velikih vjedara staroga vina, da se okriepi 
i ohrabri, idući na krvavi posao. Držeći pune vrčeve u 

rukama medju gomilama banderijalaca i plemića selišt- 
njaka, nazdravljahu ugledniji gradjani uzmožnomu go- 
spodinu vicebanu, njegovoj gospodi oficirima i svoj ple- 
menitoj vojsci, koja će zatrti proklete ,mužke hudobe“, 
što ne poznaju Boga ni vlasti. 

A stališki vojnici prihvaćahu lakomo te zdravice, 
potežući silno iz velikih vrčeva i zaklinjući se, da će se 
njihove oštre sablje napiti kmetske krvi tako, kako oni 
sada varoškoga vina. 

Čudo Božje! Ti vojnici, koje je viceban sazvao pod 
svoju zastavu, i oni jadni kmetovi, na koje su stališi digli 
vojsku, bijahu po rodu, zanimanju, po odielu i po svem, 
što čini stalež staležem, jedno te isto. Ovi su kao ioni 
pobunjeni kmetovi orali, kopali, mučili se i kinili svojim 
dobrom, stradali i propadali, — ali jedni se rodiše kao 


plemići ili slobodnjaci, a drugi kao robovi gospode, pa 


to je sada razlika, koja jedne luči od drugih, to je jaz, 
koji se zatrpali ne da. Ni ista plemićka gospoda nisu 
tako mrzila i u zgodi davila nevoljnoga kmeta, kao ovi 
seljački plemići. 

Pod večer o zahodu sunca posla viceban gospodina 
Nikolu Škrlca u tabor plemićke vojske sa zapoviedju, 
da se sva vojska spremi odmah na polazak. 

Na tu poruku nastade silna žurba i gibanje u taboru 
plemićke vojske. Bubnjevi su udarali, a trublje se orile 
na sve strane. U gradu i na kaptolskoj strani pročulo se 
odmah, da vojska kreće, i sada pohrli sve, što je moglo 
k logoru, da gleda odlazak stališke vojske. Plemići i 
gospoda što pješke, što na konjima, gradjani i ljubo- 
pitne gradjanke, svećenici, djaci, dječurlija bez broja, 
— sve se to sleglo oko taborišta, gdje su se čete vr- 
stale u odjele i gdje su kapetani vojske već priličan 
red učinili. 

Konjanici su već sjedili na svojim konjima, da prvi 
pojaše put Božjakovine. Viceban dao im za vodju Krstu 
Domjanića, koji je poslije duga vremena obukao svoju 
ponošenu već banderijalsku uniformu, nešto otiesnu, ali 
koja je liepo pristajala strojnomu njegovu tielu, Pod vi- 
gokim crvenim kalpakom s bielom perjanicom sievale su 
energično njegove velike modre oči, i blago inače lice 
dobilo sada posve drugi izraz: hladan i ozbiljan, kao što 
ima biti lice zapovjednika, komu se mora svatko poko- 
ravati i slušati njegovu rieč, 

I Gita je s objema kćerima došla, da vidi odlazak 
vojske, a najviše, da vidi svoga vjerenika i da mu još 
jedanput ruku stisne. 

Domjanić, opazivši ju medju ljudstvom, podbode 
konja i poleti do nje, te ju pozdravi na vojničku, 


— Mi ćemo odmah poći! — reče joj Domjanić. 
— Ja idem kao predstraža sa svojim konjanicima. 
— Čuvajte se, zaklinjem vas! — moljaše Gita. 


— Mislit ću na vas, — odgovori on. Jelena i Magda- 
lena čisto se zagledaše u junačku podobu banderijalskoga 
častnika, osobito Jelena, koja ga promatraše za čudo 
zrelim, pametnim pogledom. 

Gospodje, koje bijahu bliže Giti, počeše medju sobom 
šaputati i znamenovno se pogledavati. Sigurno su već 
izrekle svoj sud o Domjaniću i Giti, za koji baš ne 
marimo sada znati. 

Nije dugo potrajalo, kad eto stadoše bubnjevi silno 
udarati i trublje se oriti. Viceban je dolazio sa svojom 
pratnjom, jašeći na vatrenu zelenku. Na to se čula vika 
častnika i vidjelo redanje četa. 

Domjanić se prignu na konju i pruži ruku Giti na 
oprost, pa povukavši široku sablju iz korica, poleti 
skokom u susret vicebanu. Viceban mu kaza nekoliko 

rieči, a Domjanić okrenu brzo konja i doskaka k svojim 
konjanicima, koji su već kao prikovani sjedili na svojim 
konjima i čekali zapovied za odlazak. 

Tu dobiše sada. Na gromku komandu Domjanićevu 
krenu lakim kasom odjel od sto konjanika kao prednja 
četa put Božjakovine. Obćinstvo i vojska udari u gr0- 
movito klicanje: Vivat! Odsudan je čas nadošao. Sta- 
liška vojska kreće proti buntovnim kmetovima, pa će 
jamačno za kratko vrieme pokoriti usijane kmetske glave. 

Malo za tim stade kretati i ostala vojska, pješadija 
i konjanici. Na čelu četa jašio je viceban sa svojim do- 
glavnicima. Sjedio je nekako zadovoljno i veselo na svom 
zelenku, dirajući svaki čas rukom težki i visoki kalpak 
sa sjajnom čelenkom, čim je odzdravljao svjetini, koja 
mu je oduševljeno dovikivala: ,Vivat vicebanus!“ 

Četa konjanika zaključi dugi niz stališke vojske, koju 
je veliki dio gradjana i plemstva na konjima odpratio 
dobar komad puta dalje od Zagreba. U slobodnoj varoši 
nastade opet mir i tišina. Premda je viceban krenuo 
proti kmetovima, trebalo je biti ipak na oprezu, pa su 
tako grički gradjani i nadalje stražili na gradskim vra- 
tima, u kulama i na bedemima uz ogromne stare topove, 
do kojih je neuki sviet najviše držao. 

Tužnim srcem vrati se Gita kući. Bijaše joj sve 
tako pusto i žalostno, da bi mogla bila svaki čas za- 
plakati. Kod večere nije mogla ništa da okusi, a ustavši 
od stola, ode u svoju sobu i nasloni se na prozor, gleda- 
jući snatreno u sjajnu mjesečinu. 

Medjutim su kćeri njezine pošle na počinak. Legavši 
U krevet, ni onda, nisu djevojke dugo mogle da zaspu kad 
je Jelena bila već luč ugasila, Čulo se, kako se nemirno 
praćikaju i okreću u svojim posteljama. 

— Magdaleno! — oglasi se u jedanput Jelena. 

— Što je? — javi se glasno mala, jedva dočekavši, 
da može s kim ćeretati. 

ž ; — .Ne viči tako! — opomenu ju Jelena. — Imala 
KA bih ti nešto kazati, ali me ne smiješ odati! 

-— Ne ću, ded reci! 






















: — Taj Domjanić je vrlo liep čovjek! — reče Je- 
lena. 
— Hm! On se i mami svidja! — primjeti lukavo 
djevojčica. 
— Misliš? 
— Vidiš, kako je žalostna, što je otišao! — reče 
Magdalena. 


— Čuj, Magdaleno! On se i meni dopada! 

— Bome meni ne! Izgleda kao ,fašnik“ u onom 
crvenom odielu, — reče Magdalena i okrenu se k stieni. 

Jelena zašuti, ali još dugo ne mogaše usnuti, mi- 
sleći neprestano na čovjeka, koji joj je se od svih mužka- 
raca dosele najbolje svidio. : 


VII. 


Stališka vojska stiže kasno u noć u Božjakovinu. 
Viceban je vodio oprezno vojsku i putem se svagdje 
Tazpitkivao o kretanju kmetskih rulja. Putem mu po- 
tvrdiše, da se seljaci doista velikom silom primiču Bo- 
Žjakovini, gdje se kane složiti s Radovićevom četom, 
koja je pljačkala oko Bisaga, a onda će poći na Zagreb. 
Bva sreća, da je od velikih i neprestanih kiša zadnjih 
dana mjeseca veljače narasla Lonja i njezini pritoci tako, 
da se je voda poput mora razlila po šumama i polja- 
nama i zakrčila pobunjenim kmetovima put u Zagreb. 
Dotle je imao viceban vremena, da na brzu ruku digne 

zemaljsku vojsku i prikupi pomoć iz banskih pukovnija. 
Da toga nije bilo, kmeti bi u družtvu s križevačkim 
Vlasima zauzeli bili Zagreb i bilo bi naopako po gospodu 
i slobodne gradjane, koji su s njima držali. Čim je 
viceban stigao u Božjakovinu, dade otvoriti vlastelinske 
dvore grofova Draškovića, koji su pusti stajali, jer su 
njihovi gospodari na vrat na nos pobjegli pred bunom 
u Zagreb. 

Stari providnik pozdravi smjerno vicebana, koji je 
sa svojim doglavnicima i častnicima tražio noćište u 
vlastelinskom gradu. ' 

— Gdje je podžupan Petković? — pitaše viceban 
providnika. — Ja sam mislio, da ću ga ovdje zateći. 

— Bio je tu, ali je jučer krenuo sa svojim ljudima 
dalje, da potraži kmetove, — odgovori providnik. 

— A gdje su kmetovi, kamo je krenuo podžupan? 
— pitaše dalje ljutito viceban. 

— Ne znam, vaša milosti, — reče providnik, koji 
nije pojmio, zašto se viceban žesti. — Čini mi se, da je 
krenuo u Stančić, na imanje gospodina Matlekovića, na 
koje su se kmeti spremali. 

Viceban smrsi izpod brka krupniju neku psovku. 

— Hej, Krčeliću, domine Krčelić! — viknu viceban, 
obazirući se oko sebe, kao da pogledom traži onoga, 
koga je zvao. 

Mlad advokat u častničkoj odori konjanika stupi 
pred vicebana. 

— Zapovieda vaša milost? 

— Uzmite sobom petdeset konjanika i potražite mi 
podžupana Petkovića. Kažu, da je u Stančiću, na imanju 
kapetana Matlekovića. Recite mu, da ima odmah doći 
preda me u Božjakovinu. Ne uzhtije li, vi ga silom 
dovedite. Jeste li me dobro razumjeli? 

— Jesam, vaša milosti! — odgovori Krčelić i podje 
odmah, da izpuni zapovied vicebanovu. 

Medjutim se je stališka vojska porazmieštala po se- 
= ljačkim kućama i po vlastelinskim zgradama, a većina se 
smjesti pod šatorjem, načinivši goleme vatre stražarnice, 

U vlasteoskom dvoru sjela su opet gospoda častnici 
s vicebanom na čelu za naručenu gospodsku večeru i 
vrlo se dobro zabavljala. Providnik grofovske gospoštije 
dobio je već dan prije poruku, da će doći na noćište 
gospoda častnici od stališke vojske s uzmožnim gospo- 
dinom vicebanom, pa se je za dobe pobrinuo za dobru 
večeru, što baš ne bijaše laka stvar, jer iz dvora bijaše 
već sve odpremljeno, što je za potrošak bilo, pa je tek 
nešto živeža ostavljeno, da providnik s družinom može 
neko vrieme kuburiti, dok stališi ne povrate zemlji red. 
Prije nego što su gospoda častnici posjedali oko 
stola, izvadi viceban iz prsnoga džepa artiju, i gledajući 
u nju, progovori sakupljenim oko sebe plemićima: 

— Svaka vojska mora da ima svoje poglavare i 
vodje, pa i naša stališka vojska ne može biti bez njih. Zato 
ja kao glava ove vojske, kriepošću ove svoje vlasti, ime- 
nujem i postavljam našoj vojsci ove poglavare: gospo- 
dina podžupana Josipa Rafaja podpukovnikom pješačtva, 
gospodina asesora judicijarne tabule Jurja Jelačića pod- 
pukovnikom konjaničtva, gospodina bilježnika iste ta- 
bule Nikolu Škrlca mojim adjutantom, a gospodina 
Petra Špišića vojnim auditorom. 

Osim toga imenova viceban još kakovih deset ka- 
opetana i isto toliko nižih častnika. 

Imenovana gospoda častnici nisu ni sami pravo 
Vjerovali u te nove svoje časti, ali su zato ipak zahvalno 
Primili imenovanja svoja i prema njima se vladali. Tre- 
obalo je u vojsci discipline i posluha. Gospodin viceban 

držao se je pukovnikom, premda se izrično nije pro- 
glasio takovim. 

Glas o tom vicebanovu činu pročuo se već drugi 
dan u Zagrebu i o njem se kojekako govorilo. Ljudi, 
koji su se u stvar razumievali, tvrdjahu, da viceban ni 
po kojem zakonu kraljevine nema vlasti imenovati sta- 
liškoj vojsci častnike s činom, kakav se nalazi u redo- 
vitoj carskoj vojsci. To pravo, rekoše, da spada medju 
»jura majestatica“, koja je viceban nespretno i nepro- 
mišljeno povriedio. 

Takove su glasove osbiljno širili ljudi, neprijatelji 
vicebanovi, samo da mu prave neprilike i da ga omraze 
kod dvora | 

Drugi su opet uzimali stvar sa smiešne strane i 
govorili, da je viceban otišao igrati se vojske, ali da se 
imenovanja njegovih častnika ne mogu osbiljno uzeti, jer 
ovi da nemaju niti častničkih ,patenata“, niti častničke 
plaće, a bez toga tko se može smatrati vojnim častnikom ? 

Premda su imali pravo, koji su ovako sudili o 
imenovanju častnika u stališkoj vojsci, što bješe krenula 
na kmetove, ipak su se članovi bojnoga vieća snebivali, 
čuvši, kakovu je drzovitost učinio hrvatski viceban Rauch. 
Ali viceban je mislio: ako vi gore u Beču za nas ne 
marite, kad nam prieti pogibao od kmetova i kad u vas 
pomoć tražimo, onda odkuda vam pravo, da prigovarate 
načinu, kojim se sami bez vas branimo? 

Iz konferencije, što se je držala u biskupovu gradu pod 
predsiedanjem vicebanovim, zaključeno je doduše, da seima 
pisati u Beč kraljici radi pomoći, ali se je znalo unapried, 
da iz Beča po običaju ne će nikakova pomoć stići stališima. 

Zato je viceban slabo mario, kad su mu kasnije iz 
stališkoga direktorija prijateljski i povjerljivo saobćili, 
kakovi se glasovi šire po kraljevini i preko njezinih 

granica poradi imenovanja častnika u stališkoj insu- 
rekciji proti kmetovima. 

Ako bi ga pozvali odozgo iz Beča, ili ban na od- 
. govornost, on bi već znao, kako se ima i jednomu i 
drugomu mjestu odgovoriti, pa ne će nikomu dužan ostati. 
Imenovani častnici stališke vojske, koji su s vice- 
banom noćili u božjakovinskom dvoru, bijahu sutradan 
iz jutra predstavljeni četama, koje su morale položiti 
prisegu, da će se ,do zadnje kaplje krvi“ boriti za pra- 
vice i sloboštine stališke, i biti vjerni i poslušni svojim 
poglavarima u ovoj vojni. 

Plemići i slobodnjaci, koji su u ovoj vojsci služili 
kao prosti vojnici, što pješke, što na konju, osjećali su, 
kako u njih uz ove ceremonije ulazi pravi vojnički duh 
carskih vojnika, koje su našim banderijima uviek za uzor 
ometali, i oni se sada držahu posve ravnima carskim 
vojnicima. 

Zaprisizanje vojske baš se je svršavalo, kad li upo- 
 Zoriše vicebana, da se Petković vraća. Rauch stisnu obrve 
i namršti lice, da što goropadnije dočeka čovjeka, koji 
se je usudio raditi na svoju ruku i prije njega. 

Prama dvoru jašila je dosta velika povorka konja- 
nika, Naprvo je jašio Krčelić, koga je bio viceban poslao 
po Petkovića, a onda Petković i Matleković na čelu 
E gjanskih banderijalaca, koji su pred sobom poput 
stoke gonili do dvadeset polovljenih kmetova, povezanih 
dugim čvrstim konopcem, kojemu je kraj držao u svojim 
rukama jedan konjanik. 

> Uhićeni buntovnici izgledahu jadno, da si jadnije 
ke čovjek stvoriti ne može. Bosonogi i gologlavi, svu- 
i do košulje, koracahu po dubokom zimskom blatu, 
smrznuti na pol od studeni. 

Žamor zadovoljstva čuo se u plemićkoj vojsci, kad 

su ugledali prve zarobljenike. I vicebana osvoji slično 
čuvstvo, ter njegovo smrknuto lice stade se vedriti, pa 
ge je već posve razjasnilo, kad je Petković na svom 
bieleu doskakao pred vicebana, pa mu ,pokorno“ javio, 
da je njegova četa razbila kod Stančića buntovnike, od 
kojih je sijaset na mjestu poginulo, velik dio utekao u 
šume, a ovih dvadeset, koje ,dariva“ uzmožnomu vice- 
banskomu gospodstvu, palo u njegove ruke. 

Vicebanu se srce posve smiri. Tih dvadeset zarob- 
ljenika poslat će još danas u Zagreb, gdje će se čuditi 
malo i veliko, kako on pravi kratak račun s pobunjenom 
mužadijom. Petković je zaslužio pohvalu, da je tako 
brzo i odvažno radio, ali tu hvalu nije mu ipak viceban 
htio uštiti, jer je radio proturedno, pa se je moglo do- 
goditi, da ga kmetovi skupa sa svim njegovim banderi- 
jalcima potuku i pohvataju, a kakova bi to nesreća i 
sramota bila za plemstvo. 

Viceban odluči dakle, da će blago, ali posve ra- 
zumljivo spočitnuti Petkoviću njegov postupak. 

— A molim vas, dragi prijatelju, —- poče viceban 
mirnim glasom, koji ne odavaše nikakve ljutine, — kamo 
odoste vi bez moga znanja, ne kazavši nikomu ni rieči? 
Ako bi svatko radio na svoju ruku, kmetovi bi brzo bili 
s nama gotovi. Pomislite samo, da su vas nadbili kod 
Stančića, kako bi digli glave, kako bi se istom onda 
bunili i oni, koji su odlučili mirovati. Pa ta sramota! 
Ja vas zato molim, da nikamo ne odstupate od stališke 
vojske, kojoj ja zapoviedam. U njoj imate svoje mjesto, 
vi kao konjanički, a gospodin Nikola Matleković kao pje- 
šački major, pa molim gospodu, da zauzmu svoja mjesta. 

Novi majori zahvališe se vicebanu i bijahu sretni, 
da je stvar tako prošla, jer su čuli od Krčelića u 
Stančiću, kako je viceban biesan i da bi kadar bio 

sam s vojskom po njih krenuti, ako bi se ustručavali 
k njemu doći. 

Oko polovljenih kmetova bješe se medjutim sakupilo 
sijaset stališke vojske, častnika i prostih vojnika, koji su 
prezirnim ili zloradim pogledom promatrali te biednike, 
izsmjehivali ih, grdili, pljuvali na njih i strašili užasnim 
kaznama, koje ih čekaju u Zagrebu. 

— Zar ne, glupe kmetske vjere, sad vam je ljepše, 
kad ste skorlaćeni na konopcu kao lovska pseta! — 
rugao se kaptolski slobodnjak nesretnicima, koji su samo 
niemo gledali preda se i drhturili od studeni, modri u 
licu kao šljive. 

— Bit će im još ljepše, — prihvati turopoljski ple- 
meniti brat, — kad ih budu na konopcu vukli u nebo. 
— Ili kad budu popievali na kotaču, — javi se opet 
jedan predijalista, koji se je osobito nasladjivao zadir- 
kivajući u uhićenike. 

U to dojaši do te hrpe i sam viceban, 

— U kraj! — zapovjediše častnici njegove pratnje 
i gusta hrpa vojnika razstavi se tako, da je viceban 
prvim pogledom uhvatio svu sliku, koju je želio vidjeti. 
Pogled na te nesretnike bijaše tako grozan, da jei 
istoga vicebana, koji ne bijaše čovjek sentimentalan, ne- 
kako zazeblo oko srca. Zarobljeni kmetovi nisu ni okom 
krenuli, da vide onoga, koji se je udostojao doći, da ih 
pogleda, nego su kao živi mrtvaci stajali na svome 
mjestu i tresli se. 

Viceban zovnu Krčelića k sebi: 

— Amice Krčelić! — progovori viceban. — Odpra- 
tite odmah ove ljude u Zagreb. Predajte ih županijskomu 
kastelanu. Neka ih metne u gvoždje i dobro čuva, dok 
se vratim, Požurite se, da se još danas vratite!... 
Krčelić sa svojim konjanicima pogna uhvaćenike 


96 


kao goveda pred sobom. Kmetovi u selima, kuda su 
tjerani, gledahu potajice strašni taj prizor, gruvahu se 
u prsa, ili upirući očajne poglede u nebo, priećahu 
shruštenim pesnicama. : 

— Doći će i vama platni dan, skoti gospodski! — 
govorahu strašnim, pridušenim glasom, zatvarajući se u 
svoje kolibe. 

Viceban je medjutim sazvao u vieće gospodu čast- 
nike, da načine bojnu osnovu. U tom vieću vodio je 
glavnu rieč Nikola Matleković, koji je služio kao kapetan 
kod banovaca i u to vrieme slučajno boravio na dopustu, 
imajući da uredi neke svoje obiteljske odnošaje. Gospodin 
kapetan i major stališke vojske svjetovaše, da jak odjel 
konjanika krene put Bisaga, gdje se je imao nalaziti 
Radović sa svojim kmetskim ruljama, pa da tamo izvidi, 
može li se odmah udariti na kmetove. 

Viceban bi imao polako kretati za tim odjelom 
s glavnom vojskom, a Krčelić je trebao da ostane u Bo- 
žjakovini, da drži u strahu ina uzdi kmetove u okolici, 
a dodje li do nužde, da im brani put u Zagreb, 

Bojno vieće prihvati odmah savjet izkusnoga kape- 
tana Matlekovića i viceban zapovjedi Petkoviću, da 
odmah krene put Bisaga, a on će polako za njim 
s ostalom vojskom, čim se Krčelić vrati iz Zagreba. 
Viceban se je žurio, da što prije sa svojim četama do- 
hvati osinjak buntovnički, a imao je i pravo, da se 
žuri, jer su se kmetovi u velikom broju kupili oko Bi- 
saga i smjerali na Varaždin. Ali tu ga je pretekao grof 
Drašković, koji je pobunjene kmetove, što su kretali prama 
Varaždinu, svojim četama razbio, glavne krivce povješao, 
a od ostalih, koji se pokoriše, primio prisegu poda- 
ničke vjernosti. 

Podžupan Pelković išao je vrlo oprezno prama 

.Bisagu. Njegovi konjanici morali su uz put pretraživati 
seljačke kuće, šumice i šikare, da ne bi bilo gdje buntov- 
ničke zasjede. Do Sv, Ivana nije ništa sumnjiva opazio, 
ali idući dalje, vidjevali su često njegovi ljudi, pa i on 
sam, kako čitave rulje seljaka bježe glavom bez obzira 
u goru ili u šume u ravnini. 

I Nije znao, što to ima da znači, pa je napokon vje- 
rovao, da ti čopori kmetski bježe pred njegovom silom. 
Već je htio zapovjediti, da ih konjanici povijaju, osobito 
one, koji su bježali poljem u šume, nu ipak odustade 
od te nakane, jedno zato, jer je imao što prije stići u 
Bisag, a drugo, jer se je bojao varke kmetova, koji su 
ga mogli i u zasjedu liepo dovabiti. 

Istom u sumrak stiže Petković pod Bisag sa svojom 
četom. Stavši podalje od grada, čudio se, da je grad 
sav razsvietljen. U svim sobama gorjele su luči, a kroz 
otvorene ovdje ondje prozore dopirala do njega zaglušna 
buka i žamor. 

o Oko grada vidio je razmještenih seljačkih hrpa, 
koje su jamačno bile straže. U tom se nije varao. On 
posla k tim stražama nekoliko konjanika, da ih Pitaju, 
Iko su, čije su. Konjanici se vrate doskora i dovedu sobom 

nekoliko oružanih stražara pred svoga zapovjednika. 

— Sto je, dakle, tko su ti ljudi? — pitaše Pet- 

ković svoje ljude. 

— Vaša milosti, plemeniti brate, — odgovori jedan 

Pd seljaka, — mi smo plemenitaši od Sv. Ivana, pa 

stražimo proti puntarima kmetima... 

— A gdje su kmeti? — zapita brzo Petković. 

— Boga mi, vaša milosti, plemeniti brate, — reče 

iti seljački plemić, — mi smo ih jutros pošteno izmeli 

iZ vlastelinskoga dvora, raztepli ih na sve strane i ulo- 

Mili vodju njihova Radovića i vražji sviet kmetova. 


Tomić: Udovica. 7 

— To je liepo! — reče Petković, komu je u istinu 
godila ta viest, jer sada bar on nije trebao da se sukobi 
* s kmetima, gdje bi možda i nastradati mogao. 

(— A gdje su vam sužnji? — pitaše malo za tim 
Petković. 

— Eno su svi u pivnici dobro spravljeni! — pripo- 
viedaše plemić selištnjak. — Pošteno smo ih povezali i 
čuvamo ih, da ni jedan nije kadar umaći. 

— To ste pametno uradili, — pohvali ih Petković, 
— Nu tko su oni gore u dvoru, koji tako buče? Ja- 

mačno piju. 

— A piju, vaša milosti! — rekoše stražari. — Do 
sada su pili kmetovi, a sada pijemo mi, koji smo ih 
protjerali iz grada. No inalo toga ima još da se pije, — 
produlji plemić, koji je rieč vodio. — Te kmetske vjere, 
što nisu mogle popiti, to su iz lagava izlile, da su male 
dvie pivnice bile pune vina. Jedan se je pijani kmet 
utopio u vinu. 

Konjanici Petkovićevi 2 se rasmijaše, 

— Na moju griešnu dušu... utopio se u vinu, — 
ponovi plemić. — Mi smo > na to izvukli iz piv- 
nice i bacili ga u mlaku kod grada, pa sada pije vodu. 

— Dobro, dobro! -— prekine Petković rieč plemiću, 
koji je počeo već sbijati šalu, gdje joj mjesta ne bijaše. 
— Reci mi, tko je vaš vodja, tko vam zapovieda? 

— Ponizna hvala na pitanju, vaša milosti! — stade 
odgovarati plemić, osjetivši, da se gospodinu podžupanu 
nije svidjao način njegova pričanja, — naš je komandant 
Blaž Celinić, plemenita krv... 

— Doveditegaamo! — zapovjedi Petković plemićkim 
seljacima. — Recite mu, da major Petković od stališke 
vojske ima s njim govoriti. 

Seljaci se požure, da tu poruku odnesu svomu vodji. 

— Ove plemenite surine nisu ništa bolje od kme- 
tova, — primjeti Petković Domjaniću, koji je do njega 
sjedio na konju. — Sada oni piju gospodsko vino, kao 
što su kmetovi prije njih. Sreća, da smo na vrieme došli. 
Gospodin major trebao je dosta dugo čekati, dok 
je k njemu iz dvora sašao vodja seljačkih plemića, koga 
je pratila čitava hrpa poglavica ove vojske. 

Blaž Celinić, plemić svetoivanski, bijaše visoka, 
plećata ljudina, duge, crne kose i dugih brčina; čovjek 
jake desnice i jake volje, što ga je sve u očima seljaka 
uznosilo i davalo mu prvenstvo medju njima. 

Stupivši pred podžupana i majora stališke vojske, 
skine šešir s glave i pristojno, nu ni malo robskom 
poniznošću, upita : 

— Što želi vaša milost? 

— Čujem, da ste iz grada kmete protjerali i grad 
zauzeli, da ste i mnoge kmete pohvatali . ,. 

— I samoga Radovića imamo! — upade Celinić 
u rieč majoru. — Ja sam ga s&m svojima rukama 
uhvatio. 

— To je liepo! Vi ste se ponieli kao pravi plemići, 
— pohvali Petković seljake plemiće. — Vi ćete jamačno 
dobiti liepu nagradu od stališa ovoga kraljevstva. Uz- 
Možni gospodin viceban bit će vrlo zadovoljan s vama. 
On će za kratko vrieme stići ovamo. 

— Ovamo u Bisag? — upita Celinić, kao da mu 
t0 baš nije posve pravo. 

— Da, ovamo! — reče Petković. — To sam vam 
htio baš kazati, jer viceban će odsjesti s gospodom 
Častnicima u dvoru, i zato treba, da vaši ljudi što prije 
Odu iz dvora. 

Celinić je dobro razumio Petkovića. Sada, kad su oni 
Prije vicebana svršili posao s kmetovima, mogu, kamo 


* 

hoće, a stališka će vojska s vicebanom žeti plodove nji- 
hove odvažnosli. 

Ne bijaše to ni najmanje po ćudi plemićima selišt- 
njacima, nu znali su, da nema druge, nego se pokoriti 
volji velike gospode. Celinić naredi, da njegovi ljudi iz- 
prazne bisažke dvore, što su odmah i učinili, ponesavši 
sobom vina, koliko se je dalo ponieti u malim barilima, 
što su ih uza se imali. Drugog šta ne bijaše, da se po- 
nese, jer to su već prije njih kmetovi razgrabili. 

Drugi dan stiže viceban s vojskom u Bisag, odkale 
odmah izviesti stališkomu direktoriju, da je pomoću 
svetoivanskih plemića raztjerao glavnu buntovničku rulju, 
a sada da će buntovnike na sve strane goniti, hvatati i 
suditi im po zakonima kraljevstva. 

Slavni direktorij bijaše vanredno obradovan ener- 
gijom vicebanovom, pa ga nastojaše obodriti na još od- 
lučnije postupanje. Glava direktorija, Ivan Bužan, odpisa 
vicebanu, neka samo sieče, kolje, grabi, ubija, ali da se 
i njih sjeti.“ Tako se i dogodilo. Jaki odjeli pješaka i 
konjanika stališke vojske podjoše prama Kalniku i prama 
Lonji za seljacima, koji su se dali u bieg. Uzplahireni osta- 
vili su doma žene, djecu i starce, samo da spase svoj 
goli život. Što su ugrabili imovine od plemića, i to su osta+ 
vili u svojim kućama, da bude plienom stališke vojske. 
Ova je plienila i grabila sve, što joj je pod ruku došlo: 
volove, krave, ovce, konje, ždrebad, svinje, vino, žitak, 
Tiečju sve, a pri tom se nije pazilo, što je seljačko, a 
što bi moglo biti od plemića ugrabljeno, pa je trebalo 
da im se vrati. Predijaliste, koji bijahu poslani prama 
Križevcima, porobiše jezuitsko imanje Tkalec, pa odag- 
naše njihovu liepu stoku u Zagreb, gdje se je plien 


* Ure, secca, macta, rape, occide, sed et nostri memor sis. 

dielio. Isti podžupan Rafaj morade gledati, kako u 
Zagreb tjeraju njegovu stoku, koju su pobunjeni kme- 
tovi u Ravnu ugrabili i medju se podielili. 

j Razuzdano i biesno haračila je stališka vojska u 
pobunjenim krajevima. Ne imajući šta jesti, matere su 
skakale s djecom u vodu, ili ju samu u nju bacale, 
misleći, da je bolje da poginu, nego da se ovako pate 
kao one jadne. 

Medju seljacima našlo se i izdajica, koji su stališkoj 
vojsci, samo da sebe izvuku iz škripca, dojavljivali, gdje 
se u skrovištima nalaze pobunjeni njihovi drugovi, koje 
su tada po planinama i šumama hvatali, vješali ih i kosti 
im mrvili na točku, ili ih povezane u velikim čoporima 
tjerali u županijske tamnice u Zagreb, Varaždin i Kri- 
ževce. Kraj izpod Kalnika i tamo dalje prama Vrbovcu 
i Lonji bude za kratko vrieme pretvoren u pustoš. Nije 
se u njem vidjelo živa stvora, osim vicebanove vojske, 
koja je sve dalje i dalje robila, razpršujući kmetove na 
sve strane, Istom onda, kada su gospoda vidjela, da već 
Dema šta grabiti i paliti, niti hvatati i smicati, vratiše se 
S vicebanom na čelu u Zagreb, gdje su ih dočekali i 
pozdravili kao izbavitelje i pobjeditelje. 


U samostanu braće Pavlina u Križevcima sjedila su 
pobožna braća upravo kod večere, kad netko silno za- 
Zvoni na zatvorenim vratima samostana. Monasi digoše 
glave, jer to bijaše nešto neobično u to doba, i sbilja na 
škoro dodje vratar u blagovalište i prišaptnu nešto nad- 
slojniku, koji s iznenadjenim licem izadje van u hodnik. 
Pred vratima blagovališta stajaše čovjek otmena lica, 
drhćući od zime i uzbudjenosti. 

= — Gle, vi ste to, plemeniti gospodine! — reče u 
čudu nadstojnik. — Što se je dogodilo s vama? 


102 


— Tjeraju me, kao psi ranjeno zviere, — odgo- 
vori Stjepko Domjanić. — Viceban sumnja na me, da 
sam držao s kmetovima, i sada me progoni, da sam jedva 
utekao pred njegovim vojnicima. 

— Pa kako dospjeste ovamo? Znate li, da vi ba- 
cate time u veliku nepriliku naš samostan ? Ako viceban 
to sazna... ' 

— Sila Boga ne moli, — odgovori na to Domjanić. 
— Poznati gradjani pomogoše mi ući u grad i sad sam 
tu. Vi mi morate dati utočište! 

— Kojim pravom to tražite od nas? — ražesti se 
nadstojnik. — Znate, da ste sumnjivac i da vas progone? 

— Ne će vam biti badava! — reče tiho Domjanić. 
— Nadam se, da ću se sretno izkopati iz ovoga škripca, 
a onda ću vam zapisati sav. svoj imulak, koji će vam, 
dakako, pripasti poslije moje smrti. 

Nadstojnik se zamisli na časak. 

— Samo, da naš red, da ja napose ne bih imao 
neprilika poradi vas, — reče nadstojnik poslije kratke 
stanke. — Ja bih vam htio pomoći, ali kako? Svje- 
tujte mi! 

— Preobucite me u fratra! 

— Hm, to je lako reći! — reče nadstojnik. — Ali 

ako dočuju, da ste ovdje, ako dodju ovamo, odmah će 
vas prepoznati i onda je sve propalo. 
— Imate više samostani! — primieti Domjanić. — 
Odpravite me ili u Remete kod Zagreba, ili u Kamensko 
kod Karlovca. Ja bih ondje ostao dotle, dok se ne bi 
na sve zaboravilo. 

Nadstojnik se opet zamisli časak i onda reče vlaste- 
linu, da podje za njim u gornje odaje samostana. Tu 
mu otvori jednu ćeliju, dade mu monašku haljinu i za- 
povjedi, da se nikomu ne pokazuje. 

Viceban je dao izdajničkoga vlastelina tražiti po svim 
skrovištma oko Križevaca, pa i u samim gradjanskim 
kućama u tom gradu, ali to mu nije palo na um, da bi 
se bjegunac mogao nalaziti sakriven u samostanu, 

Malo po malo stade i vicebanova vojska odilaziti 
iz krizevačke okolice, plieneći u Polonju čak do Ivanića 
Kloštra. Sada istom odlanu zatočeniku u pavlinskom 
samostanu i njegovu čuvaru, 


VIII. 


Glasovi o pobuni kmetova pod Kalnikom i postupku 

stališa proti pobunjenim podanicima nemilo su primljeni 
na dvoru u Beču. Tamo su bili uvjereni, da se kme- 
tovi ne bune od obiesti proti svojoj vlasteli, nego da 
mora doista nesnosan biti jaram, koji nose. 

Dvor se rieči, da će ovaj put stvar do kraja izvi- 
djeti, pa imenova povjerenstvo, koje ne bijaše sastavljeno 
od Hrvata, nego od posve nepristranih ljudi, Niemaca 
i Ugara, a jedan jedini član bijaše iz Hrvatske, da mu 
valjda bude tumačem stvari i odnošaj&, koje bi svemu 
ostalomu povjerenstvu nepoznate bile. 

Ivan grof Althan, podpredsjednik češke dvorske kan- 
celarije, vitez zlatnoga runa, muž, koji je uživao veliko 
povjerenje na dvoru, bude imenovan predsjednikom toga 
povjerenstva, koje se je nastanilo u jednom krilu bisku- 
opova dvora u Zagrebu i za svoju sigurnost imalo po- 
častnu satniju banovaca kao stražu pred dvorom. 

Povjerenstvo se lati živo posla. Grof Alihan, krie- 
pošću svoje komisarske vlasti, liši prije svega vicebana 
Raucha i podžupana Rafaja njihovih časti radi nezako- 
nitih djela, što ih počiniše u pobunjenim krajevima. 

Taj postupak Althanov smete i zaplaši sve plem- 
stvo. Nu to bijaše istom početak. Carski komisar dade 
saslušavati uhvaćene kmetove, vlasteoske činovnike, žup- 
nike, pa i samu vlastelu. Vlastela, koja ne dodjoše pred 
povjerenstvo bud s koga razloga, dobiše opomenu, da 
će ih povjerenstvo, najstrožije suditi in contumaciam, 
ako ne dodju. : 

Medju onima, koji ne dodjoše ni na taj poziv, bi- 
jaše i vlastelin presečki Stjepko Domjanić. Od onoga 
direktorija, koji je rukovodio poslove kraljevine, dok je 
stališka vojska gonila kmetove, primilo je iztražno povje- 
renstvo obsežnu prijavu, da je Domjanić u velikoj sumnji 
kao ortak i bunitelj kmetova, a najviše da svjedoči proti 
njemu to, što se negdje krije i da se ne zna za nj. 

Grof Althan posla poziv Domjaniću preko njegova 
brata Ienacija u Sv. Ivanu na Zelini, no ovaj pisa grofu, 
da ne zna za brata i da mu ne može izručiti poziva. 
Na to bude u Preseki na vrata Domjanićeva dvora pri- 
liepljena opomena povjerenstva, kojom se poziva ple- 
meniti Stjepko Domjanić, vlastelin u Preseki, da se u 
roku od šest tjedana stavi pred sud povjerenstva, jer 
da će biti in contumaciam najstrože sudjen. 


Ne znajući ništa o toj opomeni, nije se Domjanić - 


ni javljao, ali njegova rodbina, brat mu Ignacij i sinovac 
Krsto znali su dobro, o čem se radi, pa su gledali da 
nadju progonjenika. Razni se glasovi širili o sudbini, koja 
ga čeka; jedni su govorili, da će biti lišen plemstva i 
svoga imanja ; drugi, da će ga suditi na doživotnu tamnicu, 
treći čak, da će biti pogubljen. 

Brat Ignacij, ne mogavši već slušati te glasove, sjede 
na kola i ode u Zagreb ravno k protonotaru Najšiću, 


svomu staromu znancu. Ako taj ne zna, kako stoje stvari, - 


onda nitko ne zna. 























105 


— Znam već, zašto ste došli! — reče Najšić Igna- 
ciju, čim je ovaj unišao. — Vi dolazite poradi brata. 
> — Jest, vaše gospodstvo! Vi sigurno znate više, što 
je s njim. 

— Imate pravo! — nasmieši se nekako čudno 
Najšić. — Dobio sam list od njega. 

— Nije moguće! — začudi se Ignacij. — A odkuda, 
molim ? ' 

— Iz Karlovca, poštom! — reče u kratko Najšić. 
— Ja sam odmah predao list grofu Althanu. 

Ignacij mučaše samo, gledajući u lice Najšiću, kao 
da čeka od njega i daljih još viesti. 
— I Juršiću je pisao, — nastavi Najšić, — i on 
je predao list Althanu. 
— A što piše, molim? — upita Ignacij. 
— Što piše, hm! — reče Najšić, stavši pred Igna- 
cija. — Znate, što radi crv, koga ste dirnuli štapom, 
pa se boji, da ćete ga satrti? Vije se, krivi, vrpolji, baš 
kao i vaš brat u svojim listovima. Sluteći, da ga ne čeka 
ništa dobra, izvinjava se, da je samo na oko bio u pri- 
jateljstvu s kmetovima, bojeći se, da mu ne unište imo- 
inu. Tvrdi, da nema ništa, što bi proti njemu svjedočiti 
m oglo. A to je laž! Zašto se onda krije, čega se boji? 
— Istina je! — potvrdi Ignacij, poniknuv očima. 
— Sam nečisti djavo zaveo ga je na tu nesretnu 
misao, da šuruje s kmetovima. Ne će biti dobra, ako 
dodje u ruke vlasti. 
— A što mu se može dogoditi? — upita plaho 


— Što ja znam? — slegnu nekako otresito Najšić 
ramenima. — Taj njemački Čeh, ili češki Niemac ne po- 

za vašega brata. Ja sam ga preporučio milosti predsjed- 
nika komisije. : 

— Najponiznija vam hvala od mene, domine gra- 
tiosissime! — nakloni se duboko Ignacij. 

— Obećao mi je, da ga ne će suditi ex contumacia, 
ako i poslije roka .dodje pred povjerenstvo, ali doći 
mora, — reče Najšić. 

— Ali tko da mu to javi, kad se ne zna, gdje je? 
— primieti Ignacij. 

— Tražite ga! — odvrati Najšić. — Listove piše 
iz Karlovca; mora da je negdje tamo blizu. 

— Poslušat ću vaše gospodstvo! — reče Ignacij 
poslije kratka razmišljanja. — Ja idem odmah sada u 
Karlovac, da tražim brata. Ali ako ga nadjem, što da 
učinim s njim ? 

— Recite mu, da dodje u Zagreb, ili ga dovedite 
sami, ako bude imao volju doći! — odgovori Najšić. 

Ignacij krene odmah: drugi dan skupa sa sinom 
Krstom u Karlovac. Odtuda je pohodio više vlastele, raz- 
Pitkujući se svagdje o bratu. Nigdje mu ne znadoše 
ništa kazati o bjeguncu, koji se nije ufao tražiti uto- 
čišta pod plemićkim krovom. Nitko nije znao za njegovo 
boravište, a ipak je sigurno, da je negdje u Karlovcu, 
ili blizu Karlovca, jer su odanle dolazili njegovi listovi. 

U to mu pade na um, da je bjegunac mogao naći 
utočište u kojem samostanu, jer to bijahu od vajkada 
utočišta svima, koji su se našli u nevolji i neprilici. U 
Karlovcu bijaše samo jedan samostan Franjevaca, a u 
“okolici jedini samostan Pavlina u Kamenskom. Ignacij 
podje najprije u karlovački samostan, ati tu ga uvje- 
riše, da se u njihovim zidinama ne krije nikakav bje- 
gunac, pa da oni ne bi ni htjeli dati utočiste osobi, koju 
oblast progoni. ,Mi smo u gradu,“ rekoše mu braća 

Franjevci, ,gdje sjedi general karlovačke krajine, s kojim 
nema šale.“ 

Ignacij se na to dogovori sa sinom Krstom, pa 
se sutradan odveze s njim u Kamensko, da ondje po- 
traži brata. Došavši u samostan, zaustaviše ih na ,porti“, 
premda su oni željeli poći k nadstojniku, da u njegovoj 


osobi s njim govore. To im ne bude dozvoljeno, nego je 


nadstojnik sam sašao k njima i zapitao ih, što žele. 

Kad je nadstojnik razumio, u kom poslu dolaze 
k njemu gospoda Domjanići, nadje se u nemaloj ne- 
prilici. 

— Čudim se, — govoraše pater nesigurnim glasom, 
— kako su se gospoda domislila tomu, da se ovdje krije 
njihov bjegunac. Možda je gospodi tko šla kazao, ili 
gospoda misle, da taj bjegunac ne inože drugdje biti, 
nego u ovim zidinama. 

— Nismo ni od koga ništa čuli, — odgovori Ignacij, 
— ali znamo, da su samostani bili uviek ,refugium 
peccatorum“ (utočište grješnika), pa smo mislili, da je 
naš bjegunac našao ovdje zaklonište. 

— Jesu li gospoda poslana od oblasti, da koga traže 
u ovom samostanu? — upita lukavo pater, komu su 
Domjanići očito na nepriliku došli. 

— Nismo poslani od oblasti, — reče lenacij, — nu 


 iztražna komisija u Zagrebu zna, da sam ja pošao tra- 


žiti brata. Činim to od svoje volje, jer želim brata spa- 
siti od većega zla, koje ga čeka, ako se bude i dalje 
krio i ako ne dodje pred komisiju. Njemu se može samo 
onda pomoći, ako što prije stigne u Zagreb, jer ako 
ga osude ex contumacia, može da izgubi i plemstvo i 
imanje, a možda i glavu. 

— To je žalostno, — primjeti na oko hladnokrvno 
Pater, koji bijaše sveudilj tako uzbudjen, da nije ni osjetio, 

kako se je drugi jedan monah tihim, ali brzim korakom 
k njemu prikučio. 

— Stjepane! Striče! — poviknuše u isti čas Ignacij 
i- Krsto, poletivši k monahu, u kom upoznaše traženoga 
bjegunca. Stjepan bijaše obrijane glave i odjeven pav- 
linskom bielom haljinom sa crvenim prevjesom. U sa- 
mostanu držahu ga kao novicija (novaka), te mu dadoše 
ime Hyacintha. 

Brat se i sinovac izerliše i izljubiše sa Stjepanom, 
koji bijaše silno uzbudjen. Oči mu bijahu zalivene su- 
zama, a mišice se u obrazima trzale. 

— Frater_ Hyacinthe, — izmuca preneraženi nad- 
stojnik u najvećoj zabuni, — kako se usudiste bez do- 
zvole saći na portu? : 

Izvinite, otče! — odgovori Stjepan. — Vidjeh 
s prozora, kako mi brat i sinovac udjoše u samostan. 
Dugo sam se sam sobom borio, ne znajući, što da učinim, 
Napokon se rieših i sadjoh dolje. 

— Gospodo! — reče sada nadstojnik samostana 
lenaciju i njegovu sinu: — Vodite svojega bjegunca, 
kamo vas volja, ali što prije, to bolje. Mi smo ga do- 
sele pošteno krili pred svietom, kao što je sam želio, 
ali sada se je sam odao. Mi peremo ruke! 

Nadstojnik izusti te rieči uzbudjenim glasom, koji 
je zanosio na ljutinu, i ode žurnim korakom u gornje 
odaje samostana. 

— Zašto se ljuti taj čovjek? — upita Ignacij brata. 

— Obećah, da ću biti zahvalan njihovu redu, ako 
me spase, a sad se, čini mi se, boji nadstojnik, da ne ću 
izpuniti svoga obećanja! — odgovori Stjepan. — Al ja 
ću ih gospodski nadariti, čim postanem slobodan. 

Ignacij i Krsto mučahu. 

— Vi šutite! — prihvati Stjepan. — Sigurno vam 
je znano, kakva me čeka sudbina. Govorite, zaklinjem vas! 

— Morat ćeš se staviti pred iztražno povjerenstvo, 
— reče lenacij, — a onda što Bog da. Dobio si već 
opomenu, da se staviš, jer će te inače suditi ex contu- 
macia, a to bi bilo sto puta gore, nego da dodješ. 

— Ali što kane sa mnom učiniti? To je, što želim 
čuti od vas! — reče Stjepan, gledajući oštro u oči čas 
bratu, čas sinovcu. 

— Tko bi to znao? — izusti nesigurno Krsto. — Go- 
vori se svašta, — primetnu Ignacij. 

— Da će me zatvoriti? 

— To je najmanje, što bi te moglo snaći, — reče 
Ienacij. | 

— Dakle još i gore! No, govori! Hoće li mi odu- 
zeti imanje i plemstvo? 

— Dobro pogadjaš; ali ih ima, koji hoće da znadu 


i strašnijih stvari, — primieti Ignacij. 

— Valjda me ne kane pogubiti? — izusti nesi- 
gurnim glasom i sav prestravljen Stjepan. 

—Iotom se govori! — reče Ignacij. —- Sada 


vidiš, u kakvoj si koži. Sve bi te to, možda i ovo po- 
sljednje, najgore, moglo snaći, ako ne dodješ pred komi- 
siju, pa te osude ex contumacia. Ne dodješ li, ne će 
imati nikakova obzira s tobom ti tudjinci, iti si propao. 
Zato je nuždno, da ideš s nama u Zagreb i da se staviš 
pred sud. Onda bi se dalo nešto učiniti za te. 

Stjepan se zamisli. 

—— Bio sam već tebe radi kod Najšića, koji je 
član komisije, i on mi je obećao pomoć. Šta više, on 
te je već preporučio milosti komisara grofa Althana, — 
govoraše Ignacij, vidjevši, da mu se brat koleba, ne zna- 
jući, što bi učinio. 

Stjepanu se na tu rieč malko razvedri lice i činjaše 
se, da je voljan poslušati savjet bratov. 
— Samo kada bih imao iole jamstva, da me ne će 


upropastiti! — reče Stjepan poslije kratka razmišljanja. 
— Govorit ću još sa samim Althanom prije, nego 
se staviš, — obeća Ignacij. — Ali već sada ti velim, 


da ćeš najbolje učiniti, ako dodješ pred komisiju. Tako 
misli i Najšić. Tu ćeš imati priliku, da se pereš i braniš, 
a u komisiji naći će se valjda i članova, koji će imati 
obzira s tobom. Dakle, ideš li? 

— U ime Božje! — rieši se Stjepan, uzdignuvši 
prama nebu raširene ruke. 

Bijaše mu u taj čas pri duši, kao da! je podpisao 
svoju smrtnu osudu, ali uzmaknuti nije već htio. Kad 
se je smračilo, krenu Domjanići put Karlovca, a odtuda 
u Zagreb. Stjepan je imao na sebi još uviek pavlinsku 
baljinu, koja je odgovarala njegovoj obrijanoj glavi. 
Putovalo se noću i velikom brzinom. Putem izmieniše 
konje, da samo što prije stignu u Zagreb. U prvi osvit 
dana dojuriše na Kaptol. Ignacij potraži utočište za 
kratko vrieme u rodjaka, kanonika Pogledića, ali ga ovaj 
odbi. Na to pokuša sreću kod braće Franjevaca, koji 
ih, razumjevši, u kakvu poslu dodjoše u Zagreb, jedva 
jedvice primiše. 

Još istoga dana prije podne izhodi si Ignacij pristup 
k predsjedniku komisije, grofu Althanu, koji ga vrlo lju- 
bezno primi, tako ljubezno, da je Ignacij očekivao naj- 
bolji uspjeh od toga svoga koraka. 
< Vi ste rod, zar ne, onoga Domjanića, koga tra- 
žimo? — upita predsjednik komisije sa smieškom na 
licu Ignacija. 

— Ja sam mu rodjeni brat. 

— Nu, pa što čujete o. bjeguncu? Znate li za nj? 

Hoće li se staviti pred komisiju? — pitaše brzo za- 
poredo grof. 

— On bi se stavio, vaša ranija aki — odgovori > 
s pouzdanjem Ignacij, — ali se boji, da bi ga sd korak 
upropastiti mogao. 

-- Onda se osjeća krivcem! — reče grof živo, upi- 
rući kažiprst prama licu Ignacijevu. — To je najbolji 
dokaz njegove krivnje. Ali, — nastavi grof finom pre- 
predenošću, — možda ipak nije tako kriv, kao što se 
osjeća. Trebalo bi čuti, što je kadar spomenuti u svoju 
obranu. On sigurno ima dosta toga, čim se može bra- 
niti pred komisijom. 

—. Bez sumnje, vaša preuzvišenosti, — prihvati 
živo Ignacij. — Ako je držao s kmetovima, činio je to 
samo na izliku, jer se je bojao njihova nasilja. 

— No, eto vidite! — reče grof, nasmiešivši se nekako 
čudnovato. — Bit će jamačno toga i više, što bi se 


moglo uvažiti. Nu recite mi sada, čega se boji taj ne- 


sretni vaš brat? . 

—- Koješta se govori, vaša preuzvišenosti: — od- 
govori tihanim glasom Ignacij. — Čuo sam čak, da bi 
Mogao... ah, strah me je i izreći. 

—- Nu, recite samo! — slobodjaše grof Ignacija. 

— Da bi mogao biti i pogubljen! — dahnu Ignacij 


s uzplabirenim licem, — Kolika bi to sramota bila po 
= naše staro, ugledno pleme! 


Grofovo lice poosbilji se. Lukavi predsjednik činjaše 
se, kao da neko vrieme o nečem razmišlja, a onda tihim, 
uvjeravajućim glasom reče Ignaciju, koji je na pol otvo- 


= renih usta hvatao svaku rieč grofovu: 


— Do toga ne će doći! ... Ja vam jamčim za to! 
Ignacij se duboko nakloni u znak zahvalnosti sve- 

možnomu predsjedniku komisije, koji jedini bijaše kadar 
takova šta obećati. 

— Ali za drugo ništa vam ne jamčim, — dodade 
grof, — razumijete i me! 

— Mogao bi dakle da izgubi slobodu, plemstvo i 
imanje? — upita tjeskobno Ignacij. 

— To vam ne će nimalo biti na štetu, — reče brzo 
grof, koji se je s Ignacijem igrao kao mačka s mišem. 

— Kako to misli vaša preuzvišenost? — upita naglo 
Ignacij, komu je u isti čas sinulo nešto u pameti. 

— Ako vaš brat izgubi imanje, moguće je, da ono 
zapane vas! — odgovori grof, motreći pozorno plemića, 
koga su te rieči u tren preobrazile ' 

lenaciju, koji se je sve dosele iskreno zanimao za 
sudbinu svoga brata, zablista sada u jedanput pred očima 
liepo bratovo imanje tako zamamno, kao što su Judi zabli- 
stali srebrenjaci, za koje je prodao meštra svoga. Bratska 
je krv usahnula, kao da je nije nikada ni bilo u njegovu 
srcu, i samo osjećaj pohlepe za većim imutkom osvoji 
jurišem njegovu slabu, nečistu dušu. 

— Ali vi nam morate pomoći, da vaš brat što prije 
dodje u ruke komisije... Ruka ruku pere... Razumijete 
li? — govoraše grof, motreći izkusnim okom plemića, 
na kom je vidio, da je za cienu bratova imanja spreman 
sve učiniti, i bratinsku krv prodati! 

— Razumijem! — izmuca Ignacij, stideći se sa- 
moga sebe. 

— Ja sam tvrdo uvjeren, da znate, gdje se krije 
vaš brat... Nije li tako? — pitaše sada već strožim 
glasom grof. 

= — Jest, vaša preuzvišenosti! — odgovori gotovo 
nemoćno Ignacij. 

— Vi ćete mi ga, dakle, bez oklievanja predati i vi 

ste meni odgovorni za to, — nastavi grof još strože, 
kao čovjek, koji je siguran, da drži svoj plien u rukama. 
— Kada će to biti? 

— Još večeras, vaša preuzvišenosti! — obeća Ignacij, 
naklonivši se. 

— Dobro! Ali pamtite, da ste mi zadali rieč i da 
— — sa mnom nema šale, — reče grof osbiljno, i 
odmah na to s prijaznim smieškom na licu pruži ruku 
lenaciju, milostivo ga odpuštajući, 

Grof Althan bijaše vrlo zadovoljan, da će skoro 
dobiti u ruke Stjepana Domjanića. On je želio pokazati 
hrvatskom plemstvu, da ima i nad njim vlast, koja ga 
može, kad samo hoće, ščepati za vrat, te ga upokoriti. 
Dosele su saslušani pred njim mnogi plemići, koje su 
uiamničeni kmetovi obtužili sbog nasilja i bezakonja, 
no oni su se znali vješto izvući iz škripca, dokazujući, 
da su to sve same laži i klevete, što ih proti njima pred 
sud iznose razvraćeni kmetovi, a da su razvraćeni, po- 
kazali su najbolje u posljednjoj svojoj buni, gdje su robili, 
grabili i palili gore od razbojnika. Tako se obtuženi ple- 
mići izvukoše iz škripca, no Domjanić, proti komu se je 
sabralo sijaset težkih dokaza, jedva će se opravdati i 
sva je prilika, da će biti osudjen na kaznu, koja će 
iznenaditi domaće plemstvo. To je jedino grof Althan 
vruće želio i zato je obećao nagradu Ignaciju. Da li je 
bilo istinito obećanje, to Bog zna. 

Ignacij se vrati od Althana ravno kući. Odlučio je 
Taditi brzo i bez Krsta, jer se je bojao, da ovaj ne bi 
oristao na njegove osnove. Zato ga je pod dobrom izlikom 
Žurno odpravio kući na imanje, da ne bude samo bez 
gospodara, a odmah za tim se požuri, da Stjepana iz- 
uči komisaru. 

— Ti ćeš se još večeras staviti pred Althana, — 





















Tomić: Udovica. 8 

reče Ignacij bratu, koji ga je nestrpljivo čekao. — Grof 
to želi, pače on mi to zapovieda. Dugo smo govorili 
zajedno i mogu te uvjeriti, da se nemaš ničesa bojati. 
O pogubljenju nema ni spomena. Dao mi je vjeru, da 
do toga ne će doći, a što se dalje učiniti dade, vidjet 
će se u iztrazi. Tako reče grof 

Stjepan ne reče ništa, nego je samo muče preda 
se gledao. 

— Obećah mu, — produži Ignacij, — da ću te 
večeras dovesti u biskupov grad. On me drži za rieč i 
mogao bih skupo platiti, ako ne održim rieči Budi, dakle, 
spreman, jer sam vidiš, da se natrag ne da uzmaći. 

— Dobro, ja sam spreman, — reče Stjepan preko 
mrtva srca. To pouzdanje u Althana, što ga je imao 
Ignacij, nije on osjećao i zato se je težkom slutnjom u 
srcu riešio, da će se predati rukama pravde. 

. Pred gradom je stražila četa banovaca, kojoj je 
zapoviedao kapetan Tolnaj. Domjanići podjoše ravno 
k njemu. . 

— Što žele gospoda? — upita ih kapetan. 

— Po nalogu njegove preuzvišenosti grofa Althana 
predajem vam plemića Stjepana Domjanića! — reče 
lenacij drhćućim glasom. 

— Ja ga primam u ime njegove preuzvišenosti, — 
odgovori Tolnaj i položi ruku na rame Stjepanovo. 

— S Bogom, brate! — reče Ignacij, te zagrli Stje- 
pana i pritisnu mu Judin cjelov na usta. 

Uhićenik nije mogao da progovori rieč, Neopisivim, 
da, zagonetnim pogledom, o kom se ne bi znalo kazati, 
što ima da znači, pogleda brata i onda žurnim korakom 
podje pod gradska vrata, koja su vodila u biskupov grad+ 

Ignacij vrati se pokunjen u samostan. 

Kapetan odvede Stjepana u kulu biskupova grada, 

gdje mu dade otvoriti malu, uzahnu sobicu. Uzničar 
posvieti svjetiljkom u novi stan uhićena plemića. Užas 
spopade Stjepana, kad je ugledao novo svoje prebiva- 
lište. Log mu bijaše složen od tvrdih dasaka i nastrt 
slamom; u drugom opet kutu uze bijaše namještena 


suha hljeba i vrčem vode. 

— Laku noć! — reče kapetan uzniku, potisnuvši ga 
polako u uzu, a odmah zatim zalupi uzničar za njim 
težka gvozdena vrata, zamandali ih i ode. 

Dok je Stjepan, dugo očekivani uznik grofa Althana, 
ronio gorke suze na tvrdom svom logu u kuli biskupova 
grada, njegov rodjeni brat računao je u isto vrieme, za 
koliko će se uvećati njegova imovina, kad dobije obe- 
ćano mu bratovo imanje Preseku. 




















IX. 


Nekoliko dana poslije te zgode nadjoše se u urečeni 
odan barunica Pudencijana i Gita u Magdićevu dvorcu 
na Griču. Pudencijana, došavši iz Varaždina u Zagreb, 
čula je odmah za zgodu sa Stjepanom Domjanićem, čula, 
što plemstvo, svećenstvo, gradjani, što sav sviet o tom 
govori, i pozvala Gitu, da odmah u Zagreb dodje. 

a Što je sviet govorio o lenaciju i Krsti Domjaniću, 
bijaše ružno i crno. Sve ih je osudjivalo kao izdajice 
Svoje krvi, kao ljude bez srca i duše. Barunica Puden- 
Cijana, čuvši, kako su brat i sinovac predali, ili bolje 
Tekavši, izdali Stjepana grofu Althanu, omraženomu tu- 
djincu, koji je išao samo za tim, da naše prilike pri- 
kaže još crnjima i sramotnijima, nego li su u istinu bile, 
pobjesnila je od jarosti na Ignacija i još više na 

klupa, na kojoj se je vidio drven tanjur s komađom . 

Krstu Domjanića, svoga bivšega službenika. Kako se je 
prevarila u njem! Držala je, da je ljudina od glave do 
pete, a eto on izdade tudjincu najbližu svoju krv u 
družtvu sa svojim otcem, Pa za takova muža da podje 
njezina Gita?... Nikada!... Makar ga i još tako ljubi, 
ona ga mora zaboraviti i pregorjeti. Mora! Tako je 
odlučila Pudencijana i tomu treba da se Gita pokori. 

— Da, ti si izbij iz glave tu udaju! — govorila je 
zaplakanoj Giti barunica, podbočivši ruke o silne svoje 
bokove. — Ti ne smiješ da podješ za muža, koji si je 
ime okaljao neoprostivim činom, koji je svoju krv izdao, 
možda i prodao... 

— Ali je moguće, da ipak nije kriv, — primieti 
jecajući Gita. — Ja ga tako ljubim; za koji mjesec mogli 
smo postati svoji, pa sad u jedan put da se odrečem 
svega ... Ah, to je užasno! Čujmo najprije, što će on 
kazati! ' 

— Zato sam ga i pozvala amo! — uleti joj baru- 
nica u rieč. — Što nam može kazati? Reći će, da nije 
zlo mislio sa stricem, izmamivši ga iz kamenskoga samo- 


stana, gdje je siguran bio, — ili će se izgovarati na 
otca. Ali to su trice... On da ne bi znao, što će mu 
otac učiniti s bratom!... Da, otac ga je poslao na 


imanje, al on je ipak morao znati, o čem se radi... 
Čuj me!... Sav sviet jednako sudi o tom gnjusnom 
činu i sudi pravedno. Plemsivo je izobćilo iz svoga 
“kruga Ignacija Domjanića i njegova sina, tvoga vjere- 
nika... Ni jedan ni drugi ne će odsele smjeti da stupi 
pod plemićki krov, niti će smjeti dolaziti u skupštine 
županijske, ni kraljevinske... Postupat će se s njima, 
kao da su okuženici ili prokletnici, pa i potomci osjećat 
će još dugo posljedice sramotnog čina svojih otaca... 
— Strašno, strašno! — jecaše neprestano Gita, 

— Kakav ti može biti život s takovim mužem, pa 
tebi, koja tako ljubiš družtvo i sviet! Do sada te je sve 
ljubilo i oko tebe se sabiralo, a odsele će se sve od tebe 
odvraćati, svi će mimoilaziti tvoja vrata i svoja pred 
tobom zatvarati. Ja sam prva, koja ću tako uraditi, ako 
me ne poslušaš i ne odrečeš se izdajice... 

— Ne navaljuj, za Boga, tako nemilosrdno na me! — 
moljaše Gita plačnim glasom — Imaj strpljenja sa 
mnom. Došlo mi je to tako iznenada, da se pravo ni 
sabrati ne mogu. . Jao, ala sam nesretna! 

— Mogla bi i još nesretnijom biti! — prihvati 
barunica. — Ne zaboravi, što sam ti kazala ; sve će se 
to izpuniti. Onda pomisli na svoju nevinu djecu... 
Je li pravo, da i ona tebe radi stradaju? ... Imaš li 
srca, da ih sebi za volju upropastiš? 

Gita kimnu samo nekoliko puta glavom, kao da je 
htjela reći, da shvaća istinitost govora baruničina, ali 
ne reče ni rieči. 

— Ti si mlada, uza to tako liepa i bogata, — pro- 
dulji barunica, kujući željezo, dok je vruće, — ne boj se, 
naći ćeš, koliko hoćeš, takovih muževa, kao što je Krsto, 
i još boljih. Sada ga još ljubiš, pa misliš, da ga ne ćeš 


moći pregorjeti. No to će proći. Ti ćeš ozdraviti i birat ćeš 


si drugoga muža, na kom nema ljage. Tada ćeš mi biti 
zahvalna, što sam te spasila od nesnosna i sramotna života. 

U to pokuca netko na vratima. 

— To je on! — reče brzo Gita u velikoj uzbudje- 
nosti i htjede umaći u drugu sobu. 

— Ave! — javi se barunica, zaustavivši snažnom 
svojom rukom Gitu, da je morala ostati u sobi. 

Krsto unidje u sobu i kad je vidio barunicu s Gitom, 
a ovu svu sbunjenu i zaplakanu, osjeti, kako mu je srcem 
prožegla crna neka slutnja, da ne će biti dobra. 

— Vaša milost poručila mi je, da dodjem! — reče 
Krsto prama barunici, naklonivši se prije gospodjama i 
motreći postrance Gitu, koja si je neprestano suze 
s očiju otirala, 

— Jest, pozvala sam vas, — prihvati rezko, gotovo 
osorno barunica, — da čujem iz vaših usta. kako ste 
mogli izdati tudjincu vlastitu krv, rodjenog si strica? 

— Vaša milosti, — reče Krsto, izpravivši se, — kunem 
vam se, da nisam ništa kriv. Moj je otac radio sve... 

— Nisam li kazala, — uleti mu u rieč barunica, 
okrenuvši se prama Giti, — da će se na otca izgovarati? 
To je još ljepše! Pudeat! Tako, dakle, vaš je otac radio 
sve, a vi ste mu u svem pomagali. Je li? 

— Vaša milost možda i ne zna, da nam je sa svih 
strana govoreno, da će najbolje biti po strica, ako se 
stavi pred komisiju, — uze se braniti Krsto. — Mi nismo 
smjeli dopustiti, da ga osude ex contumacia. 

— Pa ste ga zato morali uhititi, dopremiti u Zagreb 
i predati Althanu, tomu nadutomu tudjineu, koji se već 
sada hvasta, da ima u uzi plemića, koga će eksemplarno 
kazniti na očigled svemu tomu uglednomu plemstvu 
Hrvatske, — žestila se barunica. — A znate li, šlo se 
govori, uz koju cienu da ste vi i vaš otac izdali Stje- 
pana? Vi šutite, al ću vam ja kazati. Ciena je Preseka, 
. imanje vašega brata, koje će on izgubiti i koje je grof 

Althan obećao vašemu otcu, dakle i vama! Sramota, vi 
Jude, Efialti! ' 

— Bog mi je svjedok, barunice, — reče uzvišenim 
glasom Krsto, komu je krv udarila u lice, — da o svem 
tom ništa ne znam. Kad je otac predao strica Althanu, 
ja sam bio na imanju. Moja je savjest čista! 

“ — Čuješ li, barunice! — umieša se Gita gotovo 
molećim glasom. 

— Šuti, molim te! — okosnu se barunica i okrenu 
se prama Krsti. — Vi velite, da o svem tom ništa ne 


znate, a kažite mi, tko će vam to vjerovati? 

Krsto obori oči. 

— Nitko! — produlji barunica. — Vi niste diete, 
nego zrio čovjek i zato će vam svatko u toj stvari su- 
diti istom mjerom, kao i oteu, pa vam tako već i sudi. 
Zato ste i otaci vi jednako izobćeni iz plemićkog družtva, 
svatko vam se kloni i bježi od vas, kao od okuženih ili 
prokletih stvorova, jer ste izdali svoju krv. Nije li tako? 

— Krivo mi čine, tako mi Boga! — reče Krsto 
s dubokim uzdahom. — Oni, koji sada od mene bježe 
i uklanjaju mi se, nisu bolji od mene. ' 

— To je sada svejedno, — prihvati ljutito burunica, 
— sviet sudi po vanjskim djelima, a u dušu samo Bog 
vidi. No radi se o drugom. Kažite vi, gospodine, možete 
li u ovim prilikama kao plemić zahtievali, da Gita bude 
vašom ženom, suprugom muža, komu je ime do groba 
okaljano, koga je njegovo družtvo izbacilo iz svoga 
kruga? Imate li lica tražiti, da ova dobra žena sveže 
svoju i djece svoje budućnost s vašom sramotnom 
sudbinom ? 

Krsto probliedi i pogleda Gitu, a ona njega. Krsto 
mišljaše, da je razumio njezin pogled, u kom se izra- 
žavaše bol, molba i najveće saučešće, pa odgovori: 

— To stoji do Gite, ona neka rieši moju i svoju 
sudbinu! 

— Ne ona! — viknu jarostno barunica, drmajući 
za rame Domjanića. — Vi, vi morate sada očitovati, da 
li tražite, da Gita bude ženom izdajici, izobćeniku ... 

Krsto stajaše kao ukopan na svom mjestu, blied 
i niem. 

— Govorite! — zapovjedi barunica gromkim glasom, 

— Ne! — izusti tiho Krsto i ustne mu zadrhtaše 
od velike uzbudjenosti. 

— Odričete li se Gite? — pitaše istim tonom 
barunica. 

— Da! — odgovori nešto jače Krsto i obori glavu 
na prsa Morao je neizrecivo da trpi. Osjećao se osra- 
moćenim i poniženim do skrajnosti. U taj par vjerovao 
je i sam, da se je ogriešio o vlastitu krv i da nije za- 
vriedio žene, kakova je Gita. Sabravši svu duševnu 
snagu, on se je odreče, da samo ona ne trpi uza nji 
da na nju ne pane sjena njegove sramote. Ali taj priegor 
bijaše težak i gorak, jer je on ljubio Gitu, pa kad je 
već mislio, da će za koji mjesec biti njegova mila, obo- 
žavana drugarica, morade se je odreći. 

— Čudim se, — reče barunica, okrenuvši se priezirom 
od Krste, — da ste i toliko poštenja smogli. A sada idite! 

Krsto ju ošinu biesnim očima i podje k vratima 


— Krsto! — krikne za njim Gita, pružajući mu 
ruku na oprost. 
— Ne! — viknu barunica, pritisnuvši dolje snažnom 


svojom desnicom Gitinu ruku. — Idite! 
Krsto izidje brzo. Nesmiljena boljarka otjera ga 
poput pseta iz kuće, 


— Ti me ubijaš, Pudencijano! — zarida Gita, ba- 
civši se u naslanjač. 
— Trice! — okosnu se grubo barunica. —- Zabo- 


ravit ćeš prije nego misliš, a onda ćeš mi biti zahvalna. 


X. 


Otrovanim srcem vrati se Gita već sutradan na 
svoje imanje. Bijaše neizkazano ogorčena na barunicu, 


pa se je čudila, kako je mogla biti onako slaba, da radi > 

po zapoviedi prevlastne boljarice. Stala je misliti i o 
tom, da možda još nije prekasno i da bi se to sve još 
popraviti dalo. Što bi joj se moglo napokon dogoditi, 
da poruči Krsti, neka samo dodje po uju? Barunica 
reče, da je Krsto izdajica, ali on se je zakleo, da se 
ne osjeća krivim; reče joj, da će plemstvo izobćiti iz 
svoga kruga Krstu i otca njegova, da ih nitko ni gle- 
dati ne će, niti primiti pod svoj krov. Pa što za to? 
Što njoj treba svega ostaloga svieta, kad ima Krstu? 
Bogata je, ima novaca, da ih može rasipati, pa ne 
treba ničije pomoći, a živjeti može i izvan Hrvatske. 

Razmišljajući ovako Gita, umalo da nije pisala Krsti, 
da se vrati k njoj, da po nju dodje. 

Al u odlučan čas pojavi se pred njezinom dušom 
strašna podoba baruničina. Kao da je vidjela, kako biesno 
sievaju velike njezine oči, i slušala, kako grmi jarostna 
joj rieč. Jeza ju podišla, kad je pomislila na barunicu. 
Ona bi ju smrvila, uništila. Kako? Toga ni sama nije 
znala, ali je vjerovala u to, bojala se toga. Vanredni 
upliv baruničin, što ga je odavna imala na Gitu, odluči 
i sada i uništi sve udovičine osnove s Krstom. 

Nemoćna pokori se svojoj sudbini. Trebalo je puna 
dva mjeseca, dok je preboljela prvu, najveću bol za 
vjerenikom i toliko se umirila, da je mogla misliti na 
poslove svoga gospodarstva, Kćeri Gitine opaziše, da se 
je s majkom nešto vanredna dogodilo, ali nisu pravo 
znale, što. Ipak je Jelena dobro slutila, da se radi o 


Krsti. Jer zašto ništa ne dolazi k njima, i još više, zašto ' 


majka ne govori ništa o svojoj udaji za nj, za koju 


bijaše posve spremna ? 


Napokon pročula se i ta tajna, pa tako i Gitina 
djeca saznaše za nju. Magdaleni bijaše svejedno, nu Je- 
lenu je ta viest obradovala. U njezinoj se glavici zarodiše 

tajne smione misli, kojih se nije usudila još nikomu 
povjeriti. Te misli bijahu odsele najmilija njezina zabava. 
One će doskora dozreti i izbiti na javu. 

Barunica probavila je prvo vrieme, iza kako je Gitu 
razkrstila s njezinim vjerenikom, u Zajezdi, odkuda je 
svaki dan pohadjala Gitu, premda je vidjela, da ju 
ona hladno prima. To ju ipak ne bijaše kadro odbiti 
od Gitina dvora. Ona je zato udovicu neprekidno po- 
hadjala i držala ju pod budnim okom. Bojala se, da 
joj Gita ne pokvari računa, pa se iza njezinih ledja 
potajno sdruži s Krstom. 

Žalost Gitina nije nimalo smetala barunicu, da 
udovici priča, kako su Domjanići sbog izdaje svoga 
brata postali najomraženiji stvorovi u zemlji. — Dobro 
sam prorekla, — govoraše barunica Giti, koja ju je niemo 
slušala, — što će se dogoditi. Najbliža rodbina ne će da 
čuje što o njima, susjedi zatvaraju vrata pred njima, 
sve od njih bježi i od sebe ih odbija. Osamljeni su 
kao kužni ljudi. Kanonik Pogledić, njihov bliži rod, po- 
ručio im, da njih dvojica više za nj ne živu. Banski 
namjestnik ne htjede ih ni pustiti preda se, u županijske 
skupštine ne usudjuju se ni zaviriti, jer bi ih napolje 
iztjerali. Sve je, kako sam ja unapried kazala. Isti oni, 


koji su nekoć kivni bili na Stjepana, žale sada njegovu . 


sudbinu i proklinju crno djelo izdajica. 

Ovako je doista i bilo; barunica nije nimalo pre- 
tjeravala, kad je Giti pričala, u kakovu položaju živu 
Ignacij Domjanić i sin mu Krsto. 

Gita je mrka lica slušala to pričanje, koje nije nabio 
svoga cilja. Ona je samo još više žalila sudbinu nesudjenog 
svog vjerenika, o kom bijaše uvjerena, da je nevin. Nu to 
pričanje bijaše ipak kadro oslabiti nakanu Gitinu, da se 


tajno vjenča s Krstom. Od toga kano da je ipak odustala. 


A 

Kada je minula jesen godine 175G. i zima nastala, 
opazila je barunica, da Gita postaje spokojnija i vedrija. 
Činilo se, da je pregorjela svoju udaju za Krstu, da 
je veselija i da pokazuje volje za družtvo. Barunica 
odluči, da će pokušati do kraja izliečiti Gitu, pa izbri- 
sati i zadnji trag uspomene na Krstu u njezinu srcu. 
Bivši jednoga dana u pohodu kod Gite, započe s njom 
sliedeći razgovor: 

— Draga Gito, — govoraše barunica blagim (ko- 
liko je to moguće bilo) glasom, — ti si mi do sada 
dosta tugovala i tudjila se svietu. Dani prolaze i čovjek 


.mora misliti na budućnost. Doba je, da se opet javiš 


svietu, da znade, da si živa i da hoćeš da živiš. Ja 
ti zato svjetujem, da podjemo u Zagreb i tamo da 
otvoriš družtvu svoje dvore, kao nekada, dok je još 
tvoj muž živio. 

— Ne veseli me, ali ako je tvoja volja, ja idem, — 
odgovori ravnodušno Gita: 

— Dakako, da je moja volja, — prihvati odlučno 
barunica, — i potrebno je, da ideš. Zar hoćeš, da u toj 
pustinji proboraviš mlade svoje dane? U samoći duh 
zadriema, a medju svietom se razbudi i krila mu po- 
narastu. Dakle, kada ćemo? 

— Poslije Božića. Dotle ću narediti, da bude sve 
u redu u mom zagrebačkom dvorcu. 

— Ja ću prije tebe! — reče barunica. — Sada je 
zrak čist u Zagrebu. Grof Althan i njegova komisija 
wratila se kući. Hvala Bogu, da je već jedan put kraj 
toj sramoti! 

Gita ne reče ništa. Ime ju je Althanovo podsjećalo 
na njezinu nesreću s Krstom. 

— Stjepana Domjanića osudiše na doživotnu tam- 


nicu u Spielbergu. 

Gita podiže glavu i pogleda barunicu, koja odmah 
nastavi : 

— Dokazaše mu, da je bunio kmetove, da je po- 
radi njih imao dogovore s Vlasima u varaždinskoj kra- 
jini i napokon, da je dielio s kmetovima stvari, ugrab- 
ljene gospodi. 


— Nesretnik! — izusti tiho Gita. 
— Ali njegovi izdajice prevariše se u računu radi 
Preseke, — prihvati dalje barunica. — Nju je posvojio 


kraljevski fiskus. Kakvo djelo, takva plaća. 

Ove viesti nemilo dirnuše Gitu. Ne bijaše joj neu- 
godno čuti, da je kraljevski fiskus posvojio Preseku i da 
je Ignacij Domjanić ostao praznih ruku, ali bi joj još 
većom utjehom bilo razumjeti, da je Stjepan pušten na 
slobodu. Onda bi stvar dobila drugo lice, onda bi se 
moglo kazati: brat i sinovac predali su Stjepana Althanu, 
uvjereni o njegovoj nevinosti i znajući, da mu se ništa 
zla dogoditi ne može. Al ovako stvar je doista ružno 
izgledala. Nije šala, osudjen biti do smrti na tamnicu, 
onako groznu, kakova je spielberžka. Bolje bi bilo odmah 
glavu izgubiti, nego dugi niz godina najkukavnijim, naj 
groznijim načinom umirati u tamnici. 

Gitino lice pokri izraz tuge i zlovolje ujedno. Zašto 
joj je barunica išla pričati tako neugodne stvari? Kao da 
joj godi vriedjati njezinu ranu, koja je već cieliti počela. 
Barunica opazi zlovolju Gitinu i požuri se, da izbriše 
nepovoljni utisak svoga govora s njezine duše. 

— Nas ćemo dvie zajedno urediti stan, — udari 
sada barunica u drugi razgovor. — Ne trebaš se žuriti u 
Zagreb, dok budeš odpremala stvari. Ja ću ih primati, 
iztovariti i ponamjestiti. Bit ćeš sigurno zadovoljna, kad 
dodješ. Pošalji samo čim više stvari, da možeš posve 
udobno stanovati... Bolje je za te i za djevojke, ako što 


\ 

dulje ostaneš u Zagrebu. Jelena je već čitava djevojka, 
zrela za udaju. Što se prije uda, to ljepše za te. Imat 
ćeš bar više mira u drugom braku. A Magdalena tre- 
bala bi koješta još da uči. Ovdje nemaš zgode, a u 
Zagrebu imaš Klarise, u kojih ima uviek nekoliko ple- 
mićkih djevojaka. Daj ju na neko vrieme u samostan, 
gdje može koješta naučiti. 

— Mala sbilja gotovo još ništa ne zna, — potvrdi 
Gita, — nestašna je i prpošna i ne ljubi knjige. Tre- 
balo bi ju dati u stroge ruke. At o tom ćemo dalje 
govorili, kad u Zagreb dodjem. 

— Ja ću te željno čekati! — reče barunica i na 
oprostu poljubi Gitu u čelo. 

Nekoliko dana za tim odputova barunica u Zagreb, 
gdje je po običaju odsjela u Magdićevoj kući. Tu je 
uredjivala poslove, koji su se ticali imanja njezina sina 
Adama, pregledavala račune, savjetovala se svaki dan 
o koječem s odvjetnikom svojim Završkim, pohadjala 
svoje znanice i znance, uhodila družtvene i političke 
tajne kod kanonika Krčelića, kartala se s biskupom 
Tauzijem na cekine, pisala svaki čas listove sinu Adamu 
u Beč, jašila u posjete vlasteli u okolici, a kad bi u 
svom stanu posve bezposlena bila, pušila bi jednu lulu 
za drugom i time si kratila vrieme. 

U to prodje i Božić 1756. Barunica dobi poruku 
od Gite, da će odmah poslije nove godine početi da 
odprema stvari u Zagreb. Tako je i bilo. 

Sada je barunica imala nekoliko dana pune ruke 
posla. Na dugim seljačkim kolima dopremane su iz 
Konščine velike škrinje pune raznovrstnih stvari: po- 
soblja, pokućstva, živeža, smoka, rubenine, posudja za 
stol, srebrnine, obiteljskih slika itd. Barunica je sve to 
Primala i svojim finim boljarskim ukusom, koji joj je bio 

prirodjen, a i ne d& se lako naučiti, namieštala svari 
po sobama, druge opet spremala u ormare, kamo je 
već što spadalo. 

Gita je sa stvarima poslala i četiri svoja mlada 
efeba u Zagreb, kojima je barunica točno pokazala, 
gdje je što spremljeno i kako se ima držati u redu. 
Omašna boljarka hvalila je Bogu, kad je bila sa svim 
golova. Tih sitnica nabralo se toliko, da se je barunici 
pušila glava, osobito njoj, kojoj su od mladosti mrzki 
bili ženski poslovi. 

Poslije sv. Triju Kralja stiže napokon Gita s kćerima 
u Zagreb po najvećoj zimi. Barunica jedva ih dočeka. 
Sada će i njoj biti puno ljepše u tim dvorima, koji će 
doskora oživjeti i postati ugodnim sastajalištem svega 
boljega svieta u Zagrebu i okolici. 

— Znaš, da sam te jedva dočekala! — govorila je 
barunica Giti. — Ali te i drugi željno izčekuju. Svi se 
vesele, da će tvoji dvori opet biti ono, što su nekada 
bili, dok je Magdić živio... Ne može to svatko, dakako, 
ali ti možeš lakše, nego mnoga boljarka. Pusto ti je i 
dosadno sada u tom Zagrebu. Sve, što je mladjega i 
boljega, otišlo je na vojsku proti Prusima. Kamogod 
dodješ, čuješ tužbe na zla vremena. Jedni se tuže na 
loše godine; drugi, da moraju svaki čas doprinositi za 
ratne potrebe; treći, da im sinovi u vojsci mnogo troše 
i koješta. Zabava ne daje nitko. Biskup je škrtica, a 
viceban Najšić je sretan samo u Zagorju, gdje ča 
od jednog plemićkog dvora do drugog i pije...-Bit 
će ti ljudi zahvalni, što si došla. 

Ovako je govorila barunica Giti, kojoj su te rieči 
godile, kao i sujeta, da će njezini dvori biti ognjište 
. Zabava i družtvenog života u Zagrebu. Barunica je to 
unapried navieštala svima i svakomu. Jedni, koji su se 

rado gostili i zabavljali na tudji račun, radovahu se do- 
lazku Gitinu, dok su ju mnogi unapried već ogovorali, da 
je lakoumna, raztrošna žena, koja bi pametnije uradila, 
da novce čuva za svoju djecu, umjesto što ih u ludo troši. 

Svi, koji su Giti ovako prigovarali, bijahu joj više 
ili manje zavidni, što može tako živjeti, a oni ne 
mogu. 

Čim je bio dvorac u redu, počela je gospodja ba- 
runica misliti na prvu zabavu, koju bi imala dati Gita. 
Imala je to biti večernja zabava, jer je u noći zabava 
uviek zanimljivija i veselija. A odkad su grofice Baćanka 
i Erdodyca uvele u Zagrebu plesove i krabulje u modu, 
od onda su boljarske porodice i drugi, koji su se mogli 
za boljarima povoditi, davali večernje zabave, 

Priprave za tu prvu zabavu dugo su potrajale. Pu- 
dencijana je željela, da bude gostba što sjajnija, ništa 
lošija od gostbe kod bana ili biskupa zagrebačkoga. Ona 
je sama odredjivala, kakova jela treba prirediti, kakove 
slastice, u Zagrebu slabo još poznate, priugotoviti i 
koja vina imadu doći na gospodski stol. Biskupov kuhar, 
koji je bio na glasu sa svoje kuharske vještine, dolazio 


1 je nekoliko dana prije gostbe u Gitin dvorac i pod 


baruničinim nadzorom  priredjivao po izbor jestiva i 
slastice. 
Pod konac mjeseca siečnja imali su se ugledni gosti 


poslije duga vremena sastati na zabavu u Magdićevu 
= dvorcu. Gita se nije trebala brinuti, koga će pozvati, jer 


je to barunica sebi pridržala. Trebalo je družtvo tako 
sastaviti, da se mogu svi smatrati kao svoji i jedan 


= drugomu ravni, da ne bude nikakova nesuglasja u 


družtvu. 
Žalibože nije se moglo mnogo birati medju ugled- 
nijim ličnostima. Baš oni, koji bi najviše pristajali u 

ovo družtvo kod udovice, bijahu na vojni; trebalo se 
je, dakle, zadovoljiti onim, što je doma ostalo. Bijahu 
to većinom vremešna gospoda, ali koja su ipak kadra 
bila unieti žicu veselja u družtvo, da zabava bude što 
življa i veselija. S 

Treću nedjelju poslije Triju Kralja, oko osam sati 
u večer, počeli se kupiti pozvanici Gitini, koji su što 
pješke, što na karucama dolazili u njezin sjajno razsviet- 
ljeni dvorac. U francuzke livreje odjeveni efebi dočeki- 
vahu na donjim stubama otmenu gospodu i gospodje 
primajući od njih odiela i stvari, suvišne u gornjim oda- 
jama, gdje su Gita i barunica primale goste. Gita je imala 
na sebi tamno-crvenu svilenu opravu, vrlo dekoltiranu, 
dočim je barunica obukla žuto-zelenkastu opravu od 
baršuna, što je dalo povoda dosjetljivomu vicebanu Naj- 
šiću, da ju prispodobi Gitinu papagaju. 

Medju pozvanicima, od kojih nijedan nije izostao, 
izim bivšega vicebana Raucha, bijahu opat Baltazar Kr- 
čelić, stari prijatelj Magdićeve porodice i pouzdanik ba- 
runičin, prisjednik banske tabule kanonik Josip Galjuf, 
veliki župan zagrebački Ivan Juršić, Ivan grof Patačić, 
administrator županije križevačke, Petar grof Sermage, 
čovjek vrlo jovijalan i u družtvima vrlo vidjen, Petar 
Škrlec, protonotar kraljevine, njegov brat Nikola Škrlec, 
bilježnik judicijarne tabule, Ladislav Szalle, gradski sudac, 
Antun Janković, vlastelin bisažki i kraljevski savjetnik, 
Gjuro Petković, podžupan zagrebački sa sinom Ivanom, 
Ladislav Lukavski, asesor judicijarne tabule i gospodin 
Završki, odvjetnik barunice Pudencijane, koga su samo 
zato pozvali, da pomaže držati red u kući, jer bez mužke 
glave ipak ne ide. 

Pozvana gospoda dodjoše sa svojim gospodjama i 
kćerima, ako ih je bilo. Medju gospodom bijahu jedini 

mladji, neoženjeni ljudi: Antun Janković, Ivan Petković, 
sin podžupanov i protonotar Škrlec. S prvim nije bilo 
nikakova računa, jer je plemeniti vlastelin bisažki živio 
vrlo razuzdano i nijednoj ženskoj glavi nije moglo pasti 
na um, da bi ju taj mladi i bogati čovjek usrećio svojom 
rukom. On će, kako se je sam hvastao, ostati neženja, 
jer, tobože, nije našao tvrde vjere u žena. U tom je 
imao pravo, ali to bijahu žene njegova ukusa, koje 
nisu slovile sa svoje krieposti. Mladi gospodin Petković 
bijaše pristao čovjek, ne toliko liep, koliko spretan i 
živa temperamenta. Njega je barunica uz otca pozvala, 
jer je dočula, da se živo zanima za Jelenu. Ne bi bila 
loša stvar, ako bi se mlada čeljad sporazumjela. 

Treći neženja u družtvu i mlad čovjek — imao je 

tada dvadeset i devet godina -— bijaše protonotar Petar 
Škrlec. Živio je više godina u Beču, služeći kod ugarske 
kancelarije, gdje je naučio fine navike i otmeno drugo- 
vanje. Bijaše to čovjek onizka stasa, fina, nježna lica, 
visoka čela i umnih crnih očiju. Govorio je više jezika, 
ljubio glasbu, pa je i sam rado pjevao svojim liepim 
baritonom i udarao u cimbal, na kom bijaše poznat 
Vještak. Osim toga je rado i plesao, zabavljao gospodje, 
krećući se u družtvu više medju njima nego medju muž- 
karcima Ali zato su ga gospodje obožavale, hvaleći ga 
kao uzor kavalira, u koga bi se imali i drugi plemići 
ugledati. : 
Škrlec nije odprije poznavao Gite, ni ona njega, ali 
je jedno o drugom čulo dosta prije, nego što se prvi put 
Vidješe. Protonotara predstavi barunica svojim načinom 
Giti : 

— To je naš protonotar, gospodin Škrlec, — govo- 
raše barunica, položivši omašnu svoju ruku na rame 
Protonotaru, koji izgledaše pored goleme boljarke kao 
Tomić: Udovica, 9 

kakav odrastao dječak, — Vrlo valjan gospodin. Sve 
ga gospodje vole, pa ćeš ga i ti zavoljeti. Izvrstno pleše, 
a i divno pjeva, baš kao škrlec,... revera kao škrlec 
(ševa)... 

I barunica nasmija se krupnim svojim grlom izuš- 
ćenoj dosjetki, koja se protonotaru jamačno nije svidjala, 
jer se je držao, kao da je nije ni čuo, nego je u isto 
vrieme vrlo kićeno poljubio ruku Giti, uvjeravajući ju 
biranim riečima, kako ga veseli, da mu je dana prilika 
biti gostom tako ugledne i mile gospodje. 

Gita je pozorno slušala protonotarove rieči i motrila 
ga pronicavim svojim pogledom. Prvo, što je primietila, 


bijaše, da je gospodin protonotar bar dva prsta niži od | 


nje, premda se je izpravno držao i glavu visoko nosio. 
Udovica primila ga je vrlo ljubazno, rekavši mu, da i 
nju veseli, što može pozdraviti u svojoj kući gospodina 
protonotara, o kom je već prije mnogo liepa čula. 

Pudencijana je samo postrance motrila Gitu i čudila 
se, kako je proti svomu običaju ovaj put uzvratila lasku 
laskom. 

— Kako ti se svidja? — pitaše ju barunica. 

— Da je nešto veći, a nešto manje kićen, možda 
bi mi se više svidjao, — odgovori Gita, nasmiešivši se. 

— Izvrstan čovjek, vidjet ćeš! — reče Pudencijana, 
odlazeći medju gospodu. 

Medju gospodjama bijahu samo dvie mlade, ali one 
nisu mogle biti opasne Giti. Gospodja Nikole Škrlca, kći 
bivšega podbana Raucha, bijaše žena tihe i mirne ćudi, 
koja je živjela samo za svoga muža i za svoju dječicu; 
njoj nije padalo na um, da blista u družtvu i da pre- 
dobiva mužkarce. 

Druga mlada gospodja bijaše supruga asesora Be- 
dekovića, sestra braće Škrleca, Gospodja Cecilija bijaše 

fina ljepota, vrlo nalika svomu bratu Petru, duhovita i 
živa temperamenta. Ali u braku bijaše nesretna. Njezin 
je muž bio od nje dvadeset godina stariji; nije ga uzela 
od svoje volje, nego ju je na tu udaju gotovo prisilio 
njezin tutor, sadašnji viceban Najšić, koji je mislio, da 
će veliko bogatstvo asesora Bedekovića usrećiti njegovu 
štićenicu. Ali se je prevario u računu, Gospodin asesor, 
dobivši liepu, mladu i živahnu ženu, bijaše vrlo ljubo- 
moran s njom, pazio je na nju Argovima očima i dodi- 
javao joj svojim vječnim i nepravednim sumnjama. Po 
naravi osorljive i žestoke ćudi postajao je sa svojom že- 
nom sve to suroviji, pače govorilo se, da ju i zlostavlja. 
A kad se je nesretnica zagrozila, da voli uteći od njega, 
nego podnositi te neprestane muke, asesor bi ju zatvorio 
i držao pod ključem, dok se ne bi umirila. Tako je surov 
čovjek ubio u mladoj ženi veselje za život. Prije tako 
vesela, živa, Cecilija postade mučaljivom i mrkom ženom, 
kojoj se je s lica čitalo nezadovoljstvo, gotovo neka pri- 
dušena ogorčenost srca. Sviet je znao za neslogu, u kojoj 
živi ona sa svojim mužem, i Gitini gosti nemalo su se 
čudili, da je gospodin asesor danas bio tako milostiv, 
te je i svoju mladu suprugu sobom poveo. Valjda je 
to učinio, da se ne zamjeri njezinu bratu Petru, a možda 
i samomu vicebanu, koji ga je znao često koriti poradi 
njegova zla postupanja sa ženom. 

Od djevojaka bijahu prisutne dvie Najšićeve kćeri, 
sasma obične djevojke, ni liepe, ni ružne, onizke i suho- 
njave. Vidjelo se na njima, da su odrasle u pustinji u 
Belcu, zagorskom imanju vicebanovu, jer u družtvu bijahu 
plahe i mučaljive, pa su se jedna druge držale u onoj 
vrevi kao dvie grlice. 

Grof Sermage poveo je sobom k Giti svoju kćer 
Juliju. Bijaše to još mlado djevojče, vršnjakinja Jelenina, 


*+ 

vrlo živa i pametna, slobodna u družtvu i simpatična, 
ali ni ona se nije odlikovala ljepotom. Gitina Jelena 
bijaše prama Juliji uzor-krasotica. 

Još je bila u družtvu kći gradskoga sudca Szallea, 
pravi tip ,purgarske“ djevojke, dobro ugojena i sdepasta, 
zdravih, rumenih lica. Inače bijaše djevojče vesele ćudi, 
i ponizna naprama svakomu. Njoj se je od svih najviše 
svidjala mala Magdalena, uz koju je neprestano stajala 
i tiho, ali neprekidno o koječem šaputala i smijala se. 

Gita bijaše najljepša u svem družtvu. Ni njezina 
se Jelena, premda je nešto porasla i izpunila se u struku, 
nije mogla mjeriti s materom u ljepoti. Njezino oko, 
njezino lice bijaše za čudo svježe, kao u šestnaest-go- 
dišnje djevojke; nitko ne bi rekao, da toj gospodji ima 
više od trideset godina i da ima dvie odrasle kćeri, od 
kojih je jedna za udaju. 

Kratko vrieme za tim, što bijahu svi gosti.na okupu 
u sobi, gdje ih je domaćica primila, dodjoše dva sjajno 
livrirana efeba s pozivom k večeri. Glasniji žamor, koji 
je medju gostima na to nastao, bijaše dokazom, da su 
svi radostno čuli poruku efeba. Za večeru bijaše prostrto 


u prizemlju, gdje je bilo veliko blagovalište, kamo su gosti: 


niz stepenice, pokrite sagovima, vrlo bučno krenuli. 

— Povedite domaćicu! — prišapnu barunica proto- 
notaru, kad su gosti počeli kretati u prizemlje, a pro- 
tonotar je vrlo rado — kako se je činilo — pristupio 
Giti i ponudio joj ruku. Čelo stola sjedila je barunica 
medju kanonicima Krčelićem i Galjufom, kojima su po 
družtvenom pravilu ,ecclesia praecedit“ ponudjena prva 
mjesta uz pročelnicu. Gita i protonotar ostaše i kod 
stola nerazdruženi. Tako je zapovjedila barunica, koja 
se je više nego Gita sama vladala kao domaćica u 
ovom dvoru. 

Kad su svi gosti posjedali za stol, pogleda barunica 
dugi niz gostiju. Ivan Petković sjedio je kraj Jelene i 
vrlo se živo s njom zabavljao. Pudencijana se nasmieši 
i pokima glavom u znak zadovoljstva. 

Ima družtava, koja se, radilo se što mu drago, ni- 
kako ne mogu ugrijati. Iskra veselja ne može da uhvati 
plamen, kao ni mala ona iskra u mokru gorivu. Mogu 
domaćine biti najmiliji i najljubezniji, gostba bez pri- 
govora, ali će gosti ostati niemi i ledeni do kraja i 
tako će se razići. 

Usuprot nadje se na okupu družtvo, gdje je svaki 
donio sobom najbolje razpoloženje. Tu već Pri sasta- 
janju sve je bučno i veselo poput škvoraca, koji su pali 
u tudje žito. Ovako je bilo i Gitino družtvo. Odmah u 
prvom početku bijaše sve razigrano i dobre volje, kao 
o ponoći, : 

Grof Sermage i viceban Najšić zabavljali su svoju 
okolinu, pripoviedajući svakojake šale i smiešne doživ- 
ljaje iz života, sto puta možda već čuvene, ali koji se, 
Poput pogrievaka, ipak rado probavljaju. Barunica je 
Vrlo živo razgovarala sa svojim susjedima kanonicima. 
Gestikulirala je nožem i vilicom u ruci, da su se pre- 


častna gospoda oprezno odmicala od- žestoke barunice, 


bojeći se, da im nožem ili vilicom u lice ne zadere. 
Protonotar je neprestano zabavljao Gitu, pričajući joj 
biranom rieči o Beču i o svojim putovanjima po Nje- 
mačkoj i Italiji. Ovakove je stvari Gita vrlo rado slu- 
šala, jer je i sama bila strastvena ljubiteljica putovanja, 
Premda dalje od njemačkoga Gradca nije bila nigdje 
izvan Hrvatske. 

Mlade djevojke sjedile su po običaju tadanjega vre- 
Mena na dnu stola. Medju njima mogli su se smjestiti 
Mužkarci po volji, obično mladji ljudi, koji su za veli- 

kom gospodom dolazili na red kod stola. Medju ono 
pet djevojaka bijahu dva mužkarca: Ivan Petković, koji 
je sjedio uz Jelenu, i odvjetnik Završki, koji si je oda- 
brao mjesto uz kćerku gradskoga sudca Szallea, svoga 
vjenčanoga kuma. 

To mlado družtvo bijaše vrlo veselo kod večere, 
tako veselo i živo, da su starija gospoda i gospodje 
morale višeputa prekinuti razgovor i osvrnuti se na 
mladji sviet, koji je sve družtvo nadglašivao. Glavnu 
rieč vodila je tamo kontesa Julija, puna dosjetaka i 
rieči, a njezine vršnjakinje bijahu presretne, da mogu 
koga slušati i smijati se od srca. 

Večera bijaše sjajna. Takova po izbor jela i pića, 
kao što bijahu večeras na Gitinu stolu, mogu se naći 
samo u boljarskim kućama. Protonotar Škrlec je priznao, 
da tako _.izvrstne paštete od morskih raka nije ni kod 
caričina stola jeo, grof Sermage hvalio je izvrstno pri- 
redjenu veprovinu, a viceban Najšić nije se mogao na- 
jesti finih djevenica od kokošjih crieva, koje su: prav- 
ljene po zagorskom receptu barunice Pudencijane, pa 
su se vanredno slagale s crnim moslavačkim vinom, 
koje je gospodin viceban za ovu večer odabrao za piće. 

Barunica bijaše sva sretna, sretnija od same ite, 
vidjevši, kako su gosti zadovoljni. Istom oko ponoći 
svrši se večera, izprekidana zdravicama, od kojih bijaše 
najznamenitija“ zdravica kanonika Krčelića, koji je go- 
voreći čas latinski, čas hrvatski, po tadanjem običaju 
nazdravio vitežkoj, plemenitoj i krasnoj domaćici go- 
spodji Margariti, koju je prispodobio žarkomu suncu, što 
no se je neko vrieme krilo za oblakom, a onda se opet 
u svem sjaju pokazalo starim znancima i prijateljima. 

Ta zdravica bijaše dakako primljena najvećim odu- 
ševljenjem, burnim povicima ,vivat!“ i kucanjem čaša. 

Stari grof Sermage, poznati prefriganac, bijaše tako 
dirnut Krčelićtevom zdravicom, da je Gitu poljubio u 
golo rame, što je staru groficu ozbiljno razljutilo, tako 
razljutilo, da mu je francuzkim jezikom dobacila dvie 
vrlo jedke rieči: ,Stara budalo!“ 

Oko ponoći ustade barunica, što bijaše znak, da je 
večera gotova. 

— Gospoda i gospodje, koji žele plesati, ili se kar- 
tati, neka izvole u gornje odaje! — reče barunica, na- 
viestivši time drugi dio zabave, na koji su mlade dje- 
vojke nestrpljivo čekale. 


— Boga mi, i ja ću danas plesati! — reče grof 
Sermage asesoru Bedekoviću. — Zar ne, vi ćete do- 
pustiti, da plešem s vašom gospodjom? 

— Bit će mi osobita čast, illustrissime! — odgo- 


vori Bedeković klanjajući se, premda mu ne bijaše 
ugodno, da će njegova supruga plesati. 

Grof uhvati izpod ruke asesora i stupi s njim pred 
njegovu mladu suprugu. 


— Ponizno molim vašu milost, — reče grof mladoj 
ženi, — da izvoli sa mnom plesati. Gospodin se je 
asesor_meni smilovao i dopustio, — dodade lukavo grof. ' 

— O, molim, molim! — klanjaše se opet asesor. 


— Meni je osobita čast, 

Gospodja asesorica pogleda najprije upitnim po- 
gledom svoga muža, pa kad je vidjela, da je sbilja istina, 
što govori grof, uhvati se izpod ponudjene si ruke gro- 
fove, te podje s njim u gornje sobe. | 

Mladji sviet, koji je želio plesati, bijaše tu već na 
okupu. Od gospode javio se za ples grof Patačić, savjetnik 
Janković, protonotar Škrlec, mladi Petković, odvjetnik 
Završki i napokon stari grof Sermage. Djevojke su se 
Sve riešile, da će plesati, i ista Magdalena htjela je danas 

prvi put pokušati prvu sreću u plesu. Od gospodja ple- 
sale su samo Gita, a zatim supruge Nikole Škrlca i 
asesora Bedekovića. 

Bijaše i to dosta, jer dvoranica, gdje se je plesalo, 
ne bijaše jako prostrana, pošto je jedva bilo mjesta za 
nekoliko parova. Najmljeni mužikaš, koji je prije dolje 
s efebima večerao i dobro se vincem nakitio, energično 
udari u klavicimbal prve akorde poloneze, koja se je u 
Zagrebu vrlo rado plesala, i u dvoranici razvi se ži- 
vahan ples, koji je započeo protonotar s Gitom, a za 
njim se odmah požurio grof s asesoricom. 

Djevojke bijahu presretne, blažene, a najsretnija 
bijaše sigurno medju njima Magdalena, s kojom je plesao 
kavalir Janković, koga je osobito zanimalo, da pleše 
s djevojčicom, koja još nije s mužkarcem plesala. Magda- 
lena je bila stvorena za ples i plesala je za čudo dobro, 
tako, da ju je Janković morao pred materom pohvaliti. 

Starije gospodje promatrale su ples, sjedeći u na- 
slonjačima, dočim su se starija gospoda u pokrajnjoj sobi 
kartala za velike novce. 

Dolje u blagovalištu ostala su samo trojica: viceban 
Najšić, gradski sudac Szalle i asesor Lukavski. Pušeći 
svoje lule, sjedili su za prostrtim još uviek stolom, raz- 
govarali se i pili. Oni nisu imali smisla ni za karte, ni 
za ples. Nitko nije pitao za njih, jer se je znalo, da im 
dolje ništa ne manjka. 

Gospodje, koje su ples samo motrile, a nisu plesale, 
primjetile su, da gospodin protonotar osobito odlikuje 
Gitu i da najviše s njom pleše. Primietile su i to, da 
se ona vrlo koketno s njim zabavlja, sasma proti svomu 


običaju, jer inače bijaše Gita u obćenju s mužkarcima ' 


mirna, dostojanstvena, gotovo ponosita. 
— Ti ćeš vidjeti, — šapnula je gospodja velikoga 

župana Juršića svojoj prijateljici, supruzi asesora Lukav- 
skoga, da će ga ona uloviti u svoje mreže. 
— Ta ona je starija od njega, — odgovori Lukav- 


skica, — pa ima i odrasle kćeri. 

— Alije liepa, gledaj ju samo, ljepša od svih drugih, 
— primieti dalje županica, — a što je glavno, ima 
novaca, što je dan danas riedkost. 

— Mogla bi imati pravo! — popusti sada Lukav- 
skica. — Svi govore, da protonotar ide samo za nov- 


cem. Ako je to istina, onda je Gita kao stvorena za nj. 

Plesači su se sve to više razigravali, a medju svima 
ugrijavao se najviše stari grof Sermage, koji je neumorno 
plesao. On je prisilio i starije gospodje, da su po koju 
kratku touru s njime poplesale. Napokon podje mu za 
rukom, ter je sklonuo na ples i istu Pudencijanu, premda 
omašna barunica nije izprva ni čuti htjela o tom, uvje- 


oravajući grofa, da već desetke godina ne pleše poradi 


svoje neduhe. To bijaše doduše istina, ali ju je zato 
ipak grof sklonuo, da pleše s njime bar_ menuet, gdje 
se čovjek tako ne umori. 

I barunica se dade nagovoriti. To čudo stadoše svi 
gledati. Isti kartaši prestaše igrati i dodjoše vidjeti, kako 
barunica pleše, Pa nije loše plesala, kako se često do- 
gadja — kod debelih, omašnih ljudi, da vrlo lako plešu. 
Ali ipak taj ples nije prijao barunici. Zaduhala se odmah 
s početka i morala brzo prestati. Prisutni odlikovaše 
barunicu burnim pljeskanjem. 

— Do biesa, nije to za me! — reče hripajući ba- 
Tunica, uvalivši se u naslonjač do grofice Sermageove, 
—- tvoj me je muž mogao ostaviti na miru. 

— Moj muž je šenut, — reče grofica — to je 
stara stvar. 

Zabava kod Gite trajaše do svitanja, sve jednako 

živahna i oduševljena. U jedan put opomenu netko goste, 
da zvoni pozdravljenje. To bijaše u ono vrieme medja 
svakoj zabavi. 

Mužikaš zatvori klavicimbal. Kartaši pobacaše karte 
na stol, a onaj trifolium u blagovalištu izkapi ,zadnju“ 
čašu vina u ime rastanka. 

Na mig baruničin poletješe efebi niza stube i vratiše 
se odmah s velikim tasama, s kojih se je pušio punč. 
Svaki od gostiju posrka svoju zdjelicu ukusnoga toga 
pića i na to poče svestrano praštanje, ' 

Za nekoliko časaka bijaše tiho i tamno u Gitinu 
dvoru, gdje je malo prije vrela najživahnija zabava. “? 

— No, koji ti se najviše svidja? — upita barunica 
Gitu, kad su bile same. 

Gita sleže ramenima i nasmieši se hladno i ravnodušno. 

— Protonotar se je mnogo s tobom bavio, — pri- 


mieti barunica. — To su i druge opazile... Zar ne, 
da je fin, ugladjen i pametan čovjek ? 

— Dopuštam, ali nije me kadar ugrijati, — reče 
Gita, — ni on, ni svi drugi... 


To je ozlovoljilo barunicu ; ona se je srdila, što Gita 
tako govori, pa joj je to odmah i kazala dosta nedeli- 
katnim načinom. . 

— Dakako, tebi se ne svidja ni jedan, jer još uviek 
misliš na onoga nesretnika, — predbaci joj barunica. 

— Ni jedan mu nije ravan! — reče Gita za čudo 
glasno i slobodno. 

— On je za te /mrtav, sahranjen! — uzvrati joj 
još glasnije barunica, kao da želi podušiti pojavivši se 
uzbuktaj strasti u Gite. — Ne govori mi više o njem, 
ne misli na nj. To me može ogorčiti... 

Gita uzdahnu i zamuča. Razgovor je tim prestao, 
te obje odoše na počinak. Ležeći u postelji, nije mogla 


( 

Gita još dugo zaspati. Najprije je mislila o tom, što joj . 
je malo prije kazala barunica i što ju je ljuto boljelo... 
On je za te mrtav, sahranjen, — rekla je Pudencijana. 
— A zar ga ja ne bih mogla opet oživiti i uzkrisiti? — 
pitala je Gita samu sebe i za nekoliko časaka bolno 


 uzdahnula, kad si je predočila sve potežkoće, skopčane 


s takovom osnovom. Onda se je počela u misli baviti 
zabavom, koju je priredila, i ne osjeti nikakova zadovolj- 
stva. Bilo je sve liepo i sjajno, gosti ugledni i veseli, 
Svi su ju odlikovali, što su samo više mogli, a uza sve 
to ostalo je srce njezino pusto i nerazdragano. 

— On je sasvim drugi momak! — pomisli Gita i, 
uzdahnuvši glasno, okrenu se k sticni u želji, da usne. 

I barunica razmišljala je o koječem, legavši u krevet. 
Netomašnji razgovor, što ga je imala s Gitom, mogao 
ju je uvjeriti, da u njoj još uviek živi osjećaj za Krsta. 
Taj je čovjek, dakle, još uviek opasan Giti i njoj, koja | 
bijaše ljubomorna sa svakim, koji je išao za tim, da 
njezinoj miljenici sree osvoji. Ostane li Gita još dalje 
udovicom, moglo bi se dogoditi, da se oslobodi od svih 
predsuda i obzira družtvenih, da se otme i izpod ba- 
runičine vlasti i da se za Krsta udade. Nije druge, Gitu 
valja udati, čim prije, tim bolje, ali da ona pri tom 
ništa ne izgubi, treba joj naći muža, koga će štovati, 
ali ne i ljubiti. Onda će ona, barunica, zadržati i na- 
dalje veliku svoju vlast nad Gitom... Takav muž bio 
bi za Gitu protonotar Škrlec. On je kao stvoren, da 
udovolji želji barunice. On ne mrzi žena, ali se i ne 
jagmi za njima, Živi samo za više ciljeve i za nauku 
i službu svoje domovine. Cio dan tone u knjigama i 
spisima, ili ima važnih viećanja s prvacima kraljevstva, 
Neka mu ti poslovi! Gita će bar biti slobodnija, a Pu- 
dencijana moći će po volji uz nju boraviti. 

Barunica nije vjerovala, da bi se protonotar ikada 
mogao zagledati u Gitu. Ona je imala premalo nao- 
brazbe, a da bi ga očarati mogla, i da bi ga sklonula na 
to, da zaprosi njezinu ruku. Ali Gita bijaše liepa, i što 
protonotaru još više vriedi, — bogata. Znalo se je, da je 
njegova najveća želja bila, da bude uzvišen »in statum 
magnatum“ (u slališ velikaša), a to bi mogao najlakše 
postići, ako se bogato oženi i tako sastane s velikim 
imutkom, bez kojega se u ono vrieme nije moglo doći 
do barunske ili grofovske krune. 

Nema sumnje, ako se sve to predstavi protonotaru, 
on će jedva odoljeti napasti i posegnut će za Gitom — 
li&epom, zlatnom jabukom. Prije svega treba se pobri- 
nuti, da se protonotar dade na taj posao; bez avansa 
s njegove strane stvar bi se mogla preko reda zategnuti, 
možda i zaspati. Valja, dakle, toga mladoga kavalira 
vješto napred pomicati, da se što prije dodje do cilja. 
Da, ta osnova nije loša, i barunica će po njoj raditi. 
Na to se je čvrsto riešila, prije nego je zaspala, što je 
svojim ukućanima, koji su s njom spavali u gornjim 
odajama, naviestila gromornim hrkanjem. 

Ni Gitine kćeri u svojoj sobi nisu odmah išle spa- 
vati, nego su se na po svučene razgovarale, sjedeći 
svaka na svojoj postelji. Magdalena bijaše uzhićena 
današnjom zabavom, osobito plesom. 'Takovih užitaka 
nije još okusila u svom životu. 

— Ah, da je na moje, ja bih do druge noći ple- 
sala! — reče ona djetinskom iskrenosti sestri. 

— Meni je dosta. Ti mužkarci su vrlo dosadni, — 
javi se Jelena. ' 

— Ne svidja ti se Petković?.., Julija je rekla, da 
je zaljubljen u te! — izlanu se Magdalena. 

— Al ja nisam u njega. 

— Već u koga? 

— Ta kazala sam ti! 

— U Domjanića?... No, onda bih ja voljela Jan- 
kovića. Ah, kako izvrstno pleše! — reče zanosno Mag- 
dalena i poče fućkati melodijozni jedan prielaz iz menueta. 

— Spavati! — čuo se zapoviedajući glas matere 
iz susjedne sobe, a djevojke utrnuše u isti čas svieću 
i legoše na počinak, 


XI. 


O sjajnoj gostbi kod udovice Magdićeve govorilo 
se u svim boljim kućama. Oni, koji bijahu prisutni, kovali 
su u zviezde izboritu, obilnu gostbu i noćnu zabavu. 
Bolji zagrebački sviet, medju kojim bijaše dosta plemića 
i nekoliko boljara, bio je vrlo ljubopitan, kad se je čulo, 
da Gita kani dati više takovih zabava kroz zimu. Tako 
će bar doći na svakoga red, mislili su oni, koji nisu bili 
kod prve zabave, a po svom položaju su mogli očeki- 
vati, da će biti pozvani. 

Gita je i sbilja dala iste zime još tri velike zabave 
i pozvala na njih nova otmena lica. Bijaše ipak medju po- 
Zvanicima i takovih, koji su morali biti kod svake zabave, 
što je dakako udaralo u oči, Ti odlikovani gosti, koji 
nisu smjeli izostati ni kod jedne zabave, bijahu proto- 
notar Škrlec i mladi Petković. 

Barunica je brižno navadjala vodu na svoj mlin. 
Ona je poradi Gite pozivala protonotara, a Petkovića 
Poradi Jelene; kovala je gvoždje, dok je vruće. S proto- 


 Notarom bijaše potežko. Dolazio je — kako se je bar 


činilo — vrlo rado u Gitinu kuću, bio je vrlo ljubezan 
S Gitom, obično se najviše s njom zabavljao, pohadjao 
ju dapače više puta u tjednu, razgovarao se s njom i 

zabavljao u četiri oka i pred barunicom, ali se još ni 
jednom rieči nije odao, da li misli na ženitbu s Gitom. 
Uza sve to držalo je bolje zagrebačko družtvo, da je 
ženitba protonotarova s Gitom gotova stvar. 

Za Petkovića bijaše barunica, pa i sama Gita, posve 
sigurna. On je svakomu; tko je htio čuti, priznavao, da 
mu se Jelena vanredno svidja i da bi presretan bio, kad 
bi nju dobio za svoju ženu. Kad se je tako i pred ba- 
runicom izjavio, reče mu ona: ,Pa što oklievate, poku- 
šajte sreću!“ Petković je te rieči dobro zapamtio i riešio 
se, da će što prije doći zaprositi Jelenu. On bi to bio 
i bez ponuke baruničine već učinio, ali s Jelenom nije 
bio još na čistu, Činilo mu se, da ga djevojka odbija. 
Kad bi joj govorio o svojoj ljubavi, ona bi se držala, 
kao da je prečula njegove rieči i počela govoriti o posve 
drugoj stvari, ili se je čudno smijala u sav glas, baš 
kao da ga izsmjehava. To je učinilo Petkovića malo- 
dušnim, ali se je opet tješio tim, da je Jelena još ,diete, 
koje ne zna, što radi.“ 

Vidjevši barunica, da se protonotar sveudilj rezer- 
virano drži, odluči, da će ga ona svojim načinom uhva- 
titi i iznuditi iz njega, što misli o ženitbi s Gitom. Kad 
je jedan put protonotar došao u posjete udovici, ne nadje 
je doma, već samu Pudencijanu, koja je proti volji 
svojoj ostala kod kuće, bivši veoma nahladjena. Baru- 
nici je dobro došla ta zgoda. Čim se je svršio uvod u 
razgovor, koji se je bavio baruničinom nahladom, Pu- 
dencijana je odmah prešla na glavnu stvar. 

— Molim vas, dragi protonotare, — poče barunica 
govoriti u dubokom basu, koji je dobila od silne hunja- 


vice, — mislite li vi na ženitbu? Vi ste sad baš u dobi, 
pa i u položaju, gdje bi se morali ženiti, protonotarius 
regni, — pridoda barunica uzvišenim glasom, koji se je 

u jedanput u piskut prelomio, — pa neoženjen!. 
Barunica nije mogla dalje da govori od kašlja, koji ju 
je spopao. i 

— Ne bih se mario ženiti, — odgovori protonotar, 
našavši se u smetnji s tako nenadana, delikatna pitanja, 
— kad bi se našla dobra zgoda. 

— Vi da se niste još namjerili na takovu zgodu? 
— pitaše barunica, kao da se čudi. 

— Do sada još ne, — odgovori nekako oklieva- 
jući i nesigurno protonotar. 

— Čudnovato, ad animam meam (na moju dušu) 
čudnovato! — uzžestila se barunica. — A na Gitu, na 
moju Gitu niste ni pomislili?... Vi ste sbilja sliepi 
kraj očiju! 

— Priznajem, da sam mislio na nju, — reče polu- 
glasno protonotar. 

=> Pa?.. 

— Ima stvari, koje mi se, da budem iskren.. 

— Dakle, što vam se ne svidja? — uleti mu zlo- 
voljno u rieč barunica. — Koliko ima ženskih, koje se 
mogu mjeriti s Gitom? Nema ih, velim vam, i vi ćete 
ih dugo tražiti, a ne ćete ih naći... A što je to, što 
vam se ne svidja? Doista čudnovato! 

— Gospodja je, čini mi se, starija od mene, pri- 
mieti protonotar, koji se je samo smiešio, gledajući ba- 
runicu, kako se žesti. 

— No, pa onda?... Starija za dvie, tri godine, kakva 
je to razlika? Al da to tko slučajno ne zna, pa da vas 
dvoje motri, ne bi rekao, da ste vi mladji od Gite, — 
govoraše strastveno barunica. 

— Dopuštam! — odgovori grdtenotag istim smješ- 
ljivim licem. — Gospodja Gita dobro se je uzdržala, 
mladolika je, ali... itu zastade hotimice protonotar. 

— Što je opet? 

— Kćeri ju odaju, njezine odrasle kćeri — reče 
mirno protonotar. — Jelena je već za udaju. 

— Pa ćemo ju udati... ništa lakše od toga! — 
rasmija se u jedanput barunica. — Onda vam ostaje 
samo mala Magdalena... Ah, Bože moj, vi ste “bilja 
djetinjasti, dragi protonotare! Jelena vam ne će smetati.. 
Mladi Petković jedva čeka, da ju izprosi... 

— Ida onda moja žena, recimo, za godinu, dvie 
postane babom, a ja quasi-djedom ... Ne, to mi se ne 
bi nimalo svidjalo! — reče dosta odlučno protonotar. 

U barunici je sada zakipjelo. 

—- Molim vas... da, liepo vas molim, dragi pro- 


tonotare, — reče barunica uzbudjenim glasom, ustavši 
sa svoga mjesta, — nemojte toga ni pred kim drugim 
više kazati... smijali bi se ljudi, kad bi čuli, da pa- 


metan čovjek tako govori... 

— Ima i malenkosti, koje su čovjeku nemile — pri- 
mieti brzo protonotar. ' 

— Prestanite, molim vas! — zakrči mu opet rieč 
barunica. — Slušajte radje, što ću vam kazati... Vi 
ste čovjek, komu se otvara liepa budućnost... Za neko- 
liko godina možete postati vicebanom, referendarom kod 
dvorske kancelarije, a mogu vas uzvisiti takodjer i in 
statum magnatum... Za ovakove časti potreban je imutak, 
velik imutak... S vašim imutkom ne ćete izaći na kraj ; 


treba, da vam žena donese što veći miraz... Što Gita 
ima, toga vam ne će nijedna plemkinja u nas đonieti. 
— Ja ću se dobro razmisliti! — reče protonotar, 


ustavši na polazak. Činilo se, da su baruničine rieči 
ipak djelovale na nj... Osobito ono, što je barunica 
spomenula o njegovu uzvišenju u velika dostojanstva i 
dapače u boljarski stalež, vrlo je laskalo njegovoj sujeti 

i uvjeravalo ga, da bi mu tada velik imutak bio doista 
potreban. ' 

— Razmislite samo, i vriedno je, da dobro raz- 
mislite, premda drugi tko na vašem mjestu ne bi dugo 
razmišljao... To ne smijem Giti ni kazati, jer bi ju to 
moglo uvriediti. 

— Dobro, da ste to napomenuli, barunice! — reče 
protonotar, kao da se je u jedanput nečemu dosjetio. — 
Vi ste izvoljeli o ovoj stvari tako govoriti, kao da je 
Gita već spremna poći za me? 

— Čemu to pitate? — okosnu se barunica svojim 
načinom. — Dosta vam je znati, da ja želim tu ženitbu. 
A što ja želim, tomu se ni Gita ne QpirećMledju tolikima 
ja sam vas odabrala za nju, a v$& sBinjujete, da za- 


grizete u sladku jabuku, koja E Ko 


— Vrlo sam zahvalan vašsistni a tom odliko- 


vanju, — zahvali se, naklanjajtići (> otonotar. — Ja 
< g m se S. Q 
ću gledati, da se izpuni vau, 


— Bome gledajte, — vodit ke) barunica, — jer 
biste se inače mogli kajat&3' e) “x 

Na to se oprostiše udic4-X protonotar. Barunica 
nije o tom razgovoru &R lg s pen Giti ništa 
spomenula. Nema sumnje,,da bi to ponositu udovicu 
ljuto uvriedilo, jer nema Kemilije stvari za žensku, nego 
kad mora čuti: ne ćete, jer si prestara za nj! 

Poslije ovoga razgovora s protonotarom stala je 
barunica razmišljati o tom, što bi uradila, da se ta ženitba 
uskori, dok se napokon ne domisli tomu, da bi trebalo 
Pozvati u pomoć pouzdana saveznika. Pomislila je odmah 
Ba vicebana Najšića. On bijaše mešetar na glasu, pa se je 
tim i obogatio. Ako je trebalo oporuku načiniti, da netko 
bude izigran, a netko proti Bogu i pravdi nadieljen, 
zvali su Najšića; ako se je prodavalo imanje, kuća, po- 

Tomić: Udovica. 10 

.godbi je kumovao Najšić; trebalo li je prisiliti ili na- 
govoriti koga na udaju, ili ženitbu, to je morao Najšić 
izmajstorisati. 

Barunici ne bijaše on osobito u volji baš poradi 
ovih nečistih svojih svojstava, nu u ovakovim stvarima, 
gdje treba sastaviti brak po što po to, —- tu treba lu- 
kavih i prevejanih ljudi, koji će obmanuti jednu i drugu 
stranku i svezati ih prije, nego se razabrati mogu. 

Drugi dan spremi se barunica na put. Jer vicebana 
ne bijaše u Zagrebu, ona se je riešila, da će ga potra- 
žiti na njegovu imanju Belcu, ili ma gdje bilo u Za- 
gorju. Giti je kazala, da ima važnih dogovora s vice- 
banom, koji moraju ostati tajnom. Za nekoliko se dana 
vrati doista barunica s vicebanom u Zagreb. 

Molim vas, dragi vicebane, radite brzo i pa- 
metno, ne će vam biti zahman! — preporučivaše ba- 
runica. Gitinu stvar Najšiću. — Vi ste bili tutorom pro- 
tonotaru i ostaloj djeci; ako posluša ikoga, vas će po- 
slušati. Udali ste i protonotarovu sestru Ceciliju za Be- 
dekovića... 

— Ali sam zlo pogodio, — nasmija se viceban. 
— Ne bih želio, da budu onako sretni, kao Bedeković 
sa svojom ženom... 

— Protonotar i Gita ljudi su drugoga kova, — pri- 
mieti barunica, — ja se ne bojim, da bi njihov brak 
mogao biti nesretan. Samo vi, carissime, učinite svoje, 
ne će vam biti žao, razumijete li? . 

— Znam, znam! — nasmieši se viceban, zadovoljan, 
da mu se obećava nagrada, za koju je vičan bio uviek 
ljudski raditi, a bez koje ne bi se htio ni s mjesta micati, 
— Ja ću već pokušati sve, što se učiniti dade, onako, 
kako ja to umijem. 

— Da, da tako... vi ste stari lisac! — zagrohota 

barunica u znak velike dobrohotnosti naprama vicebariu 
i živo ga pljesnu po ramenu. 

Viceban se latio toga posla samo radi nagrade, o 
kojoj mu je barunica neprestano govorila, znajući, čim 
treba predobiti vicebana ; inače bi bio volio, da ne ima 
nikakova posla s protonotarom, koji ga nije štovao, ni 
ljubio, jer mu je bilo poznato, da je viceban imovinom 
pokojnoga pukovnika Gavre Škrlca, njegova otca, ne- 
vjerno upravljao i mnogo si od nje prisvojio. 


Osim toga bijaše protonotar čovjek razuman, samo- 
stalna značaja, koji je običavao svojom glavom misliti, 
Viceban mu nije ni s daleka bio duhom dorastao, i zato 
je kraj sve svoje velike lukavosti morao vrlo oprezno 
postupati, da stvar ne pokvari. 

Kad je viceban došao k protonotaru, nadje ga kod 
prozora s listom u ruci. 

— Ave Petre! — pozdravi viceban protonotara, 
pružajući desnicu nekadanjemu štićeniku, dočim si je lje- 
vicom trljao čelo, koje mu je bilo zamrzlo od ljute zime. 

— Humillimus servus, domine magnifice! — od- 
Zdravi protonotar, položivši list na svoj pisaći stol, 

— Je li šta nova? — upita viceban, pokazavši 
glavom na pismo. Ž 

— Piše mi ban, — odgovori protonotar. — Moli me, 
da odmah dodjem u Varaždin. Htio bi, da sa mnom za- 
jedno prouči zapisnike skupština i konferencija kraljevine, 
jer se želi potanko uputiti u javne poslove kraljevstva. 

— Treba te za informatora... a kaniš li dugo ostati? 

— Toga ni sam ne znam. Moglo bi dulje vremena 
Potrajati, jer osim toga hoće, da važnu gade stvar ure- 
dimo, — reče protonotar, 

— Secretum officii? (službena kafea ?) — upita 
* 

viceban, vidjevši, da protonotar ne govori dalje o toj 
važnoj stvari. 

— Nije!... Radi se o moslavačkim kmetovima, koji 
se bune proti svojoj vlasteli. Ban je odredio, da njegovi 
banovci s jedne, a varaždinski krajišnici s druge strane 
pritisnu kmetove. Banovci krenuše, al varaždinski pu- 
kovnik Mikašinović ne će da posluša. Veli, da su se 
njegovi krajišnici digli na Prusa, a ne da hvataju po- 
bunjene kmetove, koji se ne tiču krajine. 

— Eto, to ti je banska vlast! — uleti mu viceban 
u rieč, — A što kaže varaždinski general Beck? 2 

— Njega je ban pozvao u Varaždin i nada se, da 
će se njegova zapovied ipak poslušati, — odgovori 
protonotar. * 

— Ti ćeš, kako se vidi, morati odmah na put! 

— Odmah sutra. 

— Tim bolje. da sam danas došao k tebi, — reče 
viceban, sjedajući na stolicu. — Došao sam, da te na 
nešto upozorim ... tiče se tvoje osobe. 

— Rogo! (molim!) — nakloni se protonotar, 

— Ovih dana bijah u Loboru kod grofa Keglevića.. 
— poče viceban, gledajući u pod sobe, s vrlo ozbiljnim 
licem. — Hoću da ti kažem u kratko... On hoće da 
se ženi... 

— Tako? S kojom? — upita ravnodušno smiešeći 
se protonotar, kao čovjek, koga se stvar ne tiče. 

— S Gitom, — odgovori viceban i pogleda u 
lice protonotarovo, koji se prestade u isti čas smiešiti. 
— Bivši nedavno kod nje na zabavi, sada je sav kao 
očaran njezinom ljepotom. 

— Vjerujem, liepa je! — reče smeteno protonotar. 

— Liepa je, da, — prihvati viceban, — al sve mi 
se čini, da njemu nije toliko stalo do njezine ljepote, 


| 

koliko do njezina blaga. Što ti misliš, koliko je gotova 
novca u Gite? 

— Ne znam, nisam se nikada razpitkivao o tom, 
— odgovori mirno protonotar, na kom se je moglo opa- 
ziti, da mu nije ugodna viest, koju mu je donio viceban. 

— Ducenta millia! (dvie stotine tisuća), — izusti 
emfatički viceban, ustavši sa sjedala. — Ha, ha!... Ta- 
kove su zlatoperke u nas riedke, vrlo riedke. Taj novac 
dobro bi došao gospodinu grofu, jer ga keba, silno treba, 
to ja najbolje znam. 

Protonotar ne progovori ni rieči, nego je samo muče 
slušao, što će mu dalje o toj stvari pričati viceban. 

— Grof se pouzdano nada, — produlji viceban, 
— da će Gita za grofovsku krunu pružiti mu ruku i te 
novce, ali mogao bi se prevariti! ... Možda to i sluti, 
jer je mene umolio, da ja prije govorim s Gitom ... 
Ali sa mom neka ne računa... Ako bih već govorio za 
koga, govorio bih za te, koji si mi bliži .. Bio sam ti 
tutorom, pa bi mi drago bilo, da se ta sreća na te 
namjeri... Što misliš?... Čujem s više strana, da je 
tvoja ženitba s Gitom na pć gotova stvar? .. 

Protonotar je morao sada da odgovori na tako jasno 
Pitanje. 

— Ima istine u tom, ne tajim! — uze nesigurno 
govoriti protonotar. — Barunica Pudencijana ponukala 
me, da zaprosim Gitu, a po tom sudim, da je i Gita s tim 
sporazumna. 

— Ati? 

— Nisam se još do sada mogao riešiti, — odgovori 
protonotar 

— Tako? Ti dakle ne ćeš? —- pitaše tobože ravno- 
đušno Najšić, prihvativši svoju kučmu kapu. 

— Prije hoću, nego ne! — odgovori protonotar. 

— Gita mi se svidja, ne tajim... Ali odgodimo stvar, 
dok se vratim iz Varaždina. Sada i onako nemam kada, 
da uredim takove stvari. 

— Dobro! A kad se vratiš, onda ćemo skupa u 
snuboke. Je li : 

— Slobodno! — nasmieši se protonotar i porukova 
se s vicebanom, koji je zadovoljan otišao od protonotara 
ravno k barunici, da joj se pohvali, što je ovršio. 

Protonotar je na po privolio, a s tim bijaše zado- 
voljna i barunica, pa i Giti bijaše drago čuti, da će pro- 
tonotar, čim se vrali od bana, pokucati na njezina vrata, 


Xu 


Protonotar je dosta brzo svršio svoju zadaću kod 
bana. Proučio je s njim sve zapisnike kraljevinskih 
skupština i konferencija, raztumačio banu sve, što mu 
bijaše nejasno u javnom pravu kraljevstva, obaviestio ga 
kao kraljeva alter-ega o sadanjim odnošajima i stanju 
slališ& i redova, nižega plemstva, razlagao mu dužnosti 
naprama ustavu i pravicama kraljevstva, i to sve tako 
potanko, ali jezgrovito, da je ban Nadaždi s velikim za- 
dovoljstvom priznao svomu učenomu i vještomu proto- 
notaru, da sada istom zna, ,tko je i gdje je.“ Vi 

I stvar s pukovnikom Mikašinovićem bila je brzo 
uredjena. General Beck osjećao je ipak neko štovanje i 
strah pred čuvenim vojskovodjom, koji je po naročitoj 
volji kraljice postao banom hrvatskim. Uvidjao je ge- 
neral, da bi mogao zlo proći, kad bi ban dojavio čitavu 
stvar kraljici i najveća dva častnika varaždinske krajine 
obiedio s neposluha, najvećega grieha vojničkoga. Zato 
se je general Beck, kad su mu ban i protonotar ozbiljno 

razložili stvar, odmah pokorio, pa je štafetom poslao 
zapovied pukovniku Mikašinoviću, da ima s druge strane 
pritisnuti pobunjene moslavačke kmetove. 

To se je odmah i učinilo, a buntovnici se umiriše. 

Izravnavši stvar s generalom .Beckom, odveze se 
ban s protonotarom drugi dan u Trakošćan u pohode 
grofu Draškoviću. Premda bijaše ožujsko vrieme, bijahu 
još sve planine i dolovi, a mjestimice i prostrane rav- 
nice pune sniega, koji je slabo kopnio, a svaki čas iz 
nova počeo padati. Bijaše onda posvuda užasno stroga 
i dugotrajna zima, kakve ni najstariji ljudi nisu upam- 
tili. Trebalo se je dobro čuvati nahlade, da čovjek ne po- 
strada. Gospodin protonotar bio je doduše sav dobro 
zamotan u toplu bundu, no vozeći se u otvorenoj ko- 
čiji — tako je ban htio, — on je već na putu u Tra- 
košćan nazebao i odmah osjetio, da mu nije posve dobro. 
Drugi dan, kad se je s banom vratio u Varaždin, nazeba 
je postala jačom. Osjećao je silnu glavobolju i trpio od 
hunjavice. Treći dan pojavi se groznica i protonotar 
morade leći u krevet. 

Ban Nadaždi, u koga je protonotar stanovao, bijaše 
vrlo uznemiren poradi toga slučaja. Posla odmah po 
liečnika, koji pretraži najpomnije bolestnika i izjavi, da 
gospodin protonotar ima ,inflammationem pulmonum“ 
(upalu pluća), koja doduše za sada nije jaka, ali da 
treba biti vrlo na oprezu. 

Po tadanjoj praksi pustiše bolestniku nešto krvi, od 
čega mu je odlanulo, ali to ga je odmah vrlo oslabilo, 
Bijaše i onako nježna tiela i dosta slabokrvan. Gospodin 
varaždinski medik mučio se dan i noć s bolestnikom, 
samo da umiri njegovu preuzvišenost, koja je jedva 
dočekala poslije nekoliko dana viest, da je život proto- 


“notarov izvan svake opasnosti, ali da treba još dosta 

dugo dobre njege, dok se oporavi i ojača. Ban je, kao 
domaćina, činio za bolestnika sve, što je mogao. Nje- 
gove sluge morale su dan i noć izmjenice biti na službu 
protonotaru, a i on je sam više puta na dan došao 
prigledati bolestniku. 

Minula su bila već dva tjedna, što je protonotar 
obolio. Išlo mu je na bolje, ali lagano. Osjećao se slabim, 
teka nije imao, a u licu bijaše žut i upao. Imao je do- 
duše sve, što je trebao: hranu i piće po receptu liečni- 
kovu, dvorbu na mig, savjestno liečenje, ali je ipak 
osjećao, da mu nešto manjka u toj bolesti. Svaki bi 
mu čas palo na um, kako bi mu godilo i kako bi mu 
ljepše bilo, da mu je uz postelju vjerna, brižna žena, 
koja ga ljubi i koja bi sasma inače pazila na nj, nego 
ti galonovani sluge s poslušnim, ali bezćutnim licem... 
Često je pomišljao na Gitu, kad je o sebi tako razmišljao. 

Jednoga dana, kad je baš bio kod njega ban Na- 
daždi, javi sluga, da dvie gospodje iz Zagreba žele k bo- 
lestniku, 

Protonotar je u prvi mah pomislio, da ga je došla 
pohoditi njegova sestra Cecilija, nu kako se začudi, kad 
mjesto nje u sobu unidjoše Pudencijana i Gita. Lahak 
rumenac prosu se licem bolestnikovim. 

Ban je još iz Beča poznavao Pudencijanu, koja mu 
se je svidjala kao vanredno originalna žena. Rado se 
je s njom šalio i zabavljao. Bijaše mu s toga ugodno, 
da ju iznenada opet vidi. 

— Čuli smo, dragi grofe, — poče neđušljivim 
glasom vikati barunica, — da imate bolestnika, koji 
treba Samaritanku. Ja sam ju dovela, — reče barunica, 


pokazujući na Gitu. — Gospodja Magdićeva... ali udo- 


vica, nota bene! 
Ban se učtivo nakloni i ljubopitno promatraše udo- 

vicu, koja se je njemu, vitežkomu ljubitelju liepoga 
spola, na prvi mah svidjela. 

Gita je nekako uzbudjena i porumenjena u licu 
postrance motrila bolestnika, koji joj se je ljubezno 
smiešio, kimajući lagano glavom u znak pozdrava. 

— Čuo sam već mnogo liepa o gospodji, — pro- 
govori ban vrlo ljubezno, — hvale vas kao stožer bo- 
ljega družtva u Zagrebu. Žao mi je, što i ja ne mogu 
učestvovati. 

Ban se vrlo prijazno nakloni Giti, pruži ruku bolest- 
niku i podje u predsoblje s barunicom. 

— To nisu čisti poslovi! — reče poluglasno i u 
šali ban barunici. 

— Ali bi mogli skoro biti! — odvrati šapćući ba- 
runica. — Radi se o tom, da se ovo dvoje uzmu. 

— Razumijem! Liepa udovica! 

— Mi ćemo bolestnika ćešće pohoditi! 

— Bit će mi drago, a njemu sigurno još draže! — 
reče ban, pruži ruku barunici i udalji se. 

Kad se je barunica vratila k bolestniku, vidjela je, 
kako se je Giti usrdno zahvaljivao i ruku joj ljubio. 
Bijahu oboje u zabuni. 

— Nosim vam pozdrav od sestre! — javi se sada 
Pudencijana. — Ona je silom htjela k vama u Varaždin, 
ali joj liečnik ne dopušta. Dobila je ružan kašalj, koji 
bi mogao opasnim postati, ako se ne bi čuvala. 

— Sirota! ... Ona je slaba zdravlja... Dobro je 
uradila, što je ostala kod kuće! — govoraše prekidice 
protonotar. 

— Tim manje mogle smo mi dvie izostati, — 
prihvati rieč barunica. — Vi se jamačno ne ćete ljutiti 
na nas, što smo vas došle pohoditi, premda sam ja 
Gitu... 

— Ali, Pudencijano! — uleti joj u rieč Gita. 

— Zašto da ne kažem ?... Jedva sam ju nagovorila, 
da sa mnom podje... 
ja velim, da je zadužbina u Boga visitare_ aegrotos 
(pohadjati bolestnike), pa još takova bolestnika, — po- 
laska barunica protonotaru 

— Vanredno sam vam zahvalan! — reče iskreno 
protonotar, mahnuvši rukom prama objema gospodjama. 
— Ako ostanete dulje ovdje, bit će mi osobito drago, 
da me često pohodite. 

— Doći ćemo, carissime, ne bojte se!... I ostat 
ćemo dugo kod vas, to jest, dokle nam vi dopustite, — 
obeća barunica. 

Prisutnost gospodja vrlo je godila bolestniku. Gita 
mu se činila sada mnogo dražestnijom nego prije. Bi- 
jaše mu nekako toplo i voljko oko srca, kad je vidio, 
da njezino oko saučestno na njem počiva. 

Gospodje su marljivo pohadjale bolestnika, komu je 
svaki dan sve bolje bivalo. Pudencijana je upotriebila 
vrieme svoga boravka u Varaždinu, da je i bana pre- 
dobila za svoju osnovu. Grof Nadaždi postao je odmah 
iskrenim saveznikom baruničinim. Gita mu se veoma 
svidjala poradi vanredne svoje ljepote, a njezin imutak 
bijaše takodjer liep. On je bio uvjeren, da protonotar 
ne će u Hrvatskoj naći bolje drugarice od Gite, i to mu 
je ban ponovno kazao. 

Napokon je sam protonotar bio uvjeren, da je Gita 
sudjena mu žena. 

Poslije deset dana, što su ih sprovele u Varaždinu, 
spremiše se gospodje na povratak u Zagreb, Rastajući 


se s Gitom, uhvatio je protonotar zgodu, da joj potiho' 


i povjerljivo rekne: 
— Hvala vam, Gito, na vašoj brizi... Za koji 


Bojala se je ljudskih jezika, al | 





i. i 


155 


dan poći ću u Zagreb i onda... al to ću vam onda 
kazati .. . 

Nije izrekao, što je imao na umu, ali ga je Gita 
dobro razumjela. Zadovoljnim srcem vratila se u Zagreb. 
I Pudencijana bijaše zadovoljna tom ,ekskurzijom“ u 
Varaždin. A kako i ne! Govorila je ,zadnju rieč“ s Gitom 
glede njezine udaje za protonotara i dobila od nje. obe- 
ćanje, da će poći za nj. Giti je napokon laskalo, da se 
sav bolji i otmeniji sviet zanima za tu ženitbu, dapače 
i sam ban. Djelovalo je za tim na nju, da su svačija 
usta puna hvale o protonotaru i da mu proriču sjajnu 
budućnost, a u prvom redu magnatsku krunu, za kojom 
je iona uviek hlepila. Gita se je posve sljubila s mišlju, 
da; bude protonotarovom ženom. 


XIII. 


Gospodin podžupan Petković već se je nekoliko go- 
dina ljutio, što mu sin Ivan ne misli na ženitbu. Bijaše 
mu jedinac i na njem je imalo ostati pleme. Nije bio 
više mladić, nego zrio muž, a kod takovih lako se do- 
godi, da zamrze na brak i nikako se ne dadu u nj za- 
tjerati. Što dulje pustolovlja, to će manje biti volje za že- 
nitbu. Tako je sudio siedi podžupan i često puta znao je 
sina podsjetiti, da bi već bilo vrieme riešiti se na ženitbu. 
Ali sinak, koji je u vojničtvu privikao bio pustopašnu 
životu, nije nikako htio da zagrize u tu jabuku. ,Nisam 
se još namjerio na pravu,“ znao bi odgovoriti starcu otcu, 
koji je ljutito morao da uzme ad notam takav šuplji 
odgovor svoga jedinca, komu nije mogao da nasmaže 
dosta novaca za lakoumni njegov život. : 

Tim sretniji bijaše starac, kad mu sin javi, da je 

spreman ženiti se. Bijaše i izborom buduće snahe zado- 
voljan. Jelena je ugledna roda i bogata, mlada i vrlo 
liepa, a valja da će biti i dobra. Starac se je od srca 
radovao odluci svoga sina i rekao mu, da će odmah 
sutra s njim u snuboke. 

I sbilja sutra oko podne, naherivši djedjerno šubu na 
glavi, podje sretni podžupan sa sinom u kuću Giti. Čim 
je spazila sina s oteem, znala je Gita, o čem se radi i 
veselo je dočekala dolaznike. To je osokolilo podžupana. 
= — Čuli smo, dobro vaše gospodstvo, — poče pod- 
župan, oponašajući šaljivo način, kako seljaci snube 
djevojku, — da ima u vas mlada za udaju djevojka 
Jelena; a u mene je opet mlado momče, koje rado ima 
tu djevojku. Ne bi bila loša stvar, da se ovo dvoje 
uzmu. Možda će gospodin Bog dati blagoslova, pa će 
biti sretno. Što se mene tiče, ja sam posve za to, samo 
ne znam, što će vaša milost na to kazati? 

Uprosno je pitanje palo, sad se mora i odgovor čuti+ 

— Ija mislim, vaše gospodstvo, — uze odgovarati 
Gita smješljivim licem, — da ne bi bilo loše, kad bi se 
njih dvoje uzelo. Ja se nadam, da se vaš momak ne će 
kajati; djevojka je mlada i dobra, a naći će se i novaca 
u nje. Ako se bude vaš momak u buduće više bavio 


gospodarstvom, a manje kartao, moglo bi sretno biti. 


Mladi Petković nasmija se i preko volje toj pri- 
mjetbi, koja bijaše prvi dobar nauk od buduće punice 
za njegov bračni život. 


— Aha, jesi li čuo, ugursuze! — povika pod- 
župan, vrlo zadovoljan, da je i Gita što takova spome- 
nula. — Okani se karata, to ti i ja svaki dan govorim. 


Zapamti dobro!... A sada mislim, daje posao gotov? — 


obrati se podžupan prama Giti. 
— Gotov, vaše gospodstvo! — reče Gita, pružajući 

ruke podžupanu i njegovu sinu. — Djevojka je vaša... 
za danas budi to dosta, a ostalo ćemo kasnije urediti. 

Sretni i zadovoljni oprostiše se otac i sin s Gitom. 
Jelena je izprošena, a to je glavna stvar. Nje doduše 
nije nitko pitao, je li joj pravo ili nije. Na to se u ono 
doba nije pazilo. Što su u ono doba roditelji glede - 
ženitbe naredili, tomu su se morala djeca pokoriti. 

Odmah, čim su snuboci otišli, potrča_ Gita k vra- 
tima dječije sobe i naglo ih otvori. 

— Jeleno, Jeleno! — viknu kćeri. — Dodji, da ti 
nešto kažem. 

Jelena podje za materom, a i Magdalena, premda 
je nitko nije zvao. 

— Što je, mamo? — upita djevojka, gledajući 
ljubopitno u radostno uzbudjeno lice materino. 

Ti si izprošena, — reče joj Gita veselim glasom. 


— Malo prije obećala sam te Petkoviću. 


Magdalena pogleda Jelenu, koja je u taj čas pro- 
bliedila kao krpa tako, da je to i Gita opazila. 

— Što ti je? — upita ju mati na po zlovoljno, na 
po u strahu. 

— Mamo! — progovori pridušenim glasom Jelena. 
— Ja Petkovića ne ću... 

— Šta? — povika Gita. — Tiga ne ćeš?... Ti 
moraš! 


— Prije ću u Savu skočiti, — odgovori djevojče 
jarostnom odvažnošću. — Meni se taj čovjek nimalo 
ne svidja. 


— Tko te pita za to? — nastavi mati prijašnjim 
glasoin. — Ne svidja ti se, ha! A tko se tebi svidja, 
tko se smije svidjati takovu djetetu? 

— Ja ću ti reći, mamo! — umieša se prostodušno 

Magdalena u razgovor. — Jelena je već odavna e od 
ljena u Domjanića! 

— Domjanića? — ponovi drhtavim glasom Gita, 
probliedivši u jedanput. — Kojega Domjanića ? 

— No, onoga, koji je tebe htio uzeti! — reče 
Magdalena. 

— Ha! — ciknu Gita. — Ti sotono, ti prokletnice, 


ti se usudjuješ »jega ljubiti... Ha, ubit ću te! 

I kao biesna poleti mati ka kćeri, uhvati ju za du- 
gačke pletenice i baci svom snagom o zemlju. 

— Jao, majko! — jauknu Jelena, uhvativši objema 
rukama Gitu, koja je još držala njezinu kosu u svojoj ruci. 

U to se otvore vrata i protonotar Škrlec koraknu 
u sobu. 

Opazivši, što se dogadja, protrnu sav i probliedi u 
licu poput stiene. 

— Ah, pardon! — bijaše sve, što je mogao iz- 
mucati. Uzmaknuvši, zalupi za sobom vrata i nesigurnim 
korakom, što je brže mogao, prejuri stepenice i, sam 
ne znajući kako, nadje se na ulici. ' 

Činilo mu se, kao da ga goni kakav zloduh. Ne- 
kakav nepojmljivi strah gonio ga kroz ulice, dok nije 
došao kući, Tu klonu u naslonjač. Ubogi protonotar, 
koji je od naravi bio slabih živaca, drhtaše kao šiba na 
vodi. To, što je malo prije vidio, tako ga je uzrujalo 
i potreslo, da je mislio, da ga trese najljuća groznica. 

Trebalo je dobru uru, dok se je protonotar nešto 
primirio i u toliko sabrao, da je mogao o tom nemilom 
dogadjaju hladnije razmišljati. Došao je s nakanom, da 


Prvi put poslije svoga povratka posjeti Gitu i da joj oči-. 


tuje svoju volju glede braka s njom, Pa što je našao? 
Vidio je od strasti izobličenu ženu, zvjerskoga lica i 
pogleda, —- nešto, što sav svoj život ne bi kadar bio 

zaboraviti. Ono ubogo djevojče ležalo je s očajnim po- 
gledom na zemlji, hvatajući se za materinu ruku, a ona 
se nadvila strašnim licem nad rodjeno diete, ružnija od 
okrutne krvožedne zvieri — — ah!... Nije mogao da 
dulje misli o tom. Pa takova žena da bude drugarica 
njegova života? Nikada! 

— Nikada! — reče glasno protonotar, kao da tom 
rieči udara pečat na neopozovivu svoju odluku, — i 
skočivši s naslonjača, pošeta velikim koracima po sobi, 

U to pokuca neiko silno na vrata, i ne čekajući 
odgovora, unidje odmah u sobu. Bijaše Pudencijana, 

— Što je s vama? — bubnu onako na pamet 
barunica, uvalivši se u naslonjač, gdje je malo prije 
protonotar sjedio. 

'— Ništa! — odgovori isto tako protonotar 1 uze 
motriti barunicu, na kojoj se je vidjelo, da je silno 
uzbudjena, gotovo jarostna. Disala je naglo i hladila se 
velikim svilenim rubcem. 


— Gita je neutješiva... plače! — reče barunica 
grubim glasom. 

— Ne govorite mi o njoj, barunice! — uleti pro- 
tonotar Pudencijani u rieč, — to nije žena, nego vi- 


pera, hijena . i 

— Zlostavljala je diete, kad ste došli, je li? — 
upita mirnije barunica. 

— Grozan prizor! — reče protonotar, uhvativši se 
objema rukama za čelo — Ostat će mi za uviek u 
pameti. Onako zlostavljati rodjeno diete! 

— Al vi još i ne znate zašto? — izpravi se baru- 
nica u naslonjaču i uze pripoviedati. — Malo prije vas 
bijahu Petkovići kod Gite i izprosiše Jelenu za Ivana. 
Ali djevojka reče, da ga ona ne će i da voli prije umrieti, 
Sada doznade Gita, da Jelena ljubi Krstu Domjanića, 

koji bijaše njezin vjerenik, To ju razjari i ona se obori 
kao biesna na diete. Ostalo ste sami vidjeli. Luda 
žena! — dometnu Pudencijana ljutito. 

— Po tom vidim, da ona još uviek ljubi Domja- 
nića, — reče protonotar, uprvši kažiprst prama barunici. 
— Što ja onda da tražim kod nje?... Ne, ja ne ću 
da išto znadem ili da čujemo njoj... Dobro, da sam 


vidio ono, što sam vidio... Ipak me Bog voli, jer me 
je u zadnji čas spasio od te žene... 

— Mislila sam to, — prihvati rieč barunica. — Vi 
ju, dakle, ne mislite zaprositi ? 

— Ni za cio sviet!... Ne želim je nikad više vi- 
djeti, — reče najodlučnije protonotar. 

— Luda žena! — ponovi ljutito, barunica, dižući 
se s naslonjača. — Ja sam joj odmah kazala, da će 


tako biti, čim sam čula, što se je dogodilo. Vi ste slabih 
živaca i tankoćutan, kao kakova zasidjelica; drugi ne bi 
to tako uzimao u račun, kao vi. 

— I kako! Dosad mi se je uviek pokazivala s krin- 
kom na licu, a danas ju prvi put vidjeh bez krinke, i 
dosta mi je. 

— Boga mi, i meni! — reče barunica. — Nikad 
se više ne ću plesti u ženitbene poslove. Htjela sam joj 
dobru sreću, ali ona je sve pokvarila. Salve! 

Barunica pruži ruku protonotaru i zlovoljno izidje 
iz sobe. Otišla je ravno k Giti, od koje bješe i došla. 


— Onako je, kako ti rekoh, — poče Pudenci- 
jana, čim je unišla u Gitinu sobu. — Odustao je od 


nakane, da se oženi stobom... Zamrzio jena te... 
Svemu si tomu sama kriva... 

Gita slušaše niemo, što joj govori barunica. Nju je 
više peklo, što će protonotar o njoj ružno suditi, jer do 
toga je mnogo držala, nu žalosti za njim nije osjećala 

nikakove; ta ona ga nije nikada ni ljubila, nego bi. 
imala poći za nj po volji baruničinoj. 

— Tvoja luda strast pokvarila je gotovu stvar! — 
produlji barunica, u kojoj je sveudilj kuhalo. 

— Tim bolje, jer ga i onako nisam ljubila... ti si 
mi ga nanudjala, — odgovori Gita dosta otresito, tako 
da ju je barunica postrance u čudu pogledala, nevikla 
takovu odgovoru od svoje štićenice. 


— A ti biraj po svom ukusu... odsele ne ću se 
više miešati u tvoje poslove... 

-— I nemoj! — uleti joj Gita ljutito u rieč. — Ti 
si i onako svemu mojemu zlu kriva... 

— Nezahvalnice! — okosnu se grubo barunica na 
Gitu. — Ja ne ću više da znam za te... Radi, što hoćeš... 
ali dobra ne ćeš dočekati! — Rekavši to Pudencijana 


prietećim glasom, izadje naglo iz sobe i ostavi samu 
Gitu očajanu i slomljenu. 

Pudencijana odvezla se odmah drugi dan u Demerje . 
na imanje svoga sina, Oprostila se s Gitom tako, kao 
da ne kani nikada više s njom drugovati. Nekada tiesno 
prijateljstvo sada se je razvrglo, jamačno za uviek. 

Gita se u jedan put osjeti vrlo osamljenom. Stala 
je razmišljati o svojoj sudbini i sudbini svoje Jelene. 
Glede sebe imala je vremena još odlučiti, ali Jelena 
zadavala joj puno brige. Djevojče je tvrdoglavo, i tko 
zna, da li će se pokoriti odluci matere i poći za Pet- 
kovića... Pa zašto baš da za Petkovića podje?... Dje- 
vojka je liepa i bogata... imat će prosaca na pretek... 
Taj Petković i onako mnogo ne vriedi, pa zašto da za 
volju Pudencijani, s kojom se je i ona razkrstila, tura 
djevojče u naručaj mužu, koga ne ljubi?... Baš će 
pokazati barunici, da se je posve otela njezinoj vlasti i 
da umije raditi svojom glavom. 


| i Tomić: Udovica. 11 

Sjede i napisa list podžupanu Petkoviću, gdje mu 
javlja, da Jelena ni za živu glavu ne će da podje za 
njegova sina, a ona da nema snage siliti ju na brak, 
koji bi za jedno i drugo nesrećom urodio. 

Staromu podžupanu ne bijaše taj odkaz ugodan, 
pa i sinu bijaše žao radi djevojke i njezina miraza. Ali 
nije bilo druge, — trebalo je pregorjeti i šutjeti. 

Giti bijaše lakše na srcu, kad je odpremila list 
Petkoviću ... Jedva je čekala, da kaže Jeleni, što je 
Sirota djevojka ležala je već drugi dan u 
Tako ju je slomila ona nemila 


uradila ... 
neprestanoj vrućici ,.. 
zgoda... ' 

Prije nego će ići spavati, prigleda Gita Jeleni, prvi 
put u ova dva dana. Djevojka je driemala i težko disala. 


Gita sjede k njoj uz uzglavlje i uze ju promatrati. Smi-, 


lila joj se. — Bože moi, — mišljaše u sebi, — kako 
sam mogla biti onaka s njom! Sirota je bez otca, 
nema nikoga do mene na tom svietu, a ja sam ju 
mučila, zlostavljala. Ubogo diete! —— U ženi se ganu 
materinje srce. Polako uhvati Jeleninu ruku, nadvi 
se nad nju i poljubi ju u bujnu kosu, pa u isti čas 
zaplaka . .. 

— Majko!... Što je tebi? — upita Jelena slabim 
glasom, kao da se još boji matere 

— Ah, diete moje, oprosti mi! Ti si slobodna, 
čuješ li?... Al ja sam tako nesretna! 

Mati i kći zagrliše se strastno, roneći suze u dugom, 
svesrdnom zagrljaju. 

Gita je mislila, da će Jelena odmah ozdraviti, čim 
saznade, da je slobodna i da ne mora poći za Petko- 
vića. Ali djevojče je i dalje bolovalo i nije se moglo 
nikako razstati s posteljom. Opasna, tiha vrućica mučila 
ju svaki dan i slabila tako, da se je jedra i zdrava 

djevojka za nekoliko dana užasno osušila. Lica su joj 
upala, oči se izbuljile, a cielim tielom i duhom zavla- 
dala neka apatična tromost i neosjetljivost. 

Mati se zabrinula za kćerku svoju: počela se ozbiljno 
bojati za njezin život tim više, jer se je osjećala krivom, 
Bijaše joj jasno, da je ona kriva njezinoj bolesti, jer dje- 
vojka bijaše zdrava i jaka sve do onoga zlokobnoga časa, 
kad ju je Gita u svojoj sliepoj jarosti nemilo zlostavila. 

Izprva su liečili djevojku domaćim liekovima, koje- 
kakvim napitcima od ljekovitih trava i žestokim pićem. 
Gospodja gradskoga sudca Szallea donosila bi svaki dan 
drugi koji liek u kuću, uvjeravajući mater, da djevojci 
mora bolest na bolje krenuli od njezinih ljekarija. Go- 
spodja sudinja oblietavala je sve u gradu poznate bake 
biljarice, čak i takove, koje su kao vještice podniele 
muke i na ,drvenu konjiću“ i čudom se božjim spasile 
od smrti. Ali svi ti liekovi nisu djevojci ništa pomogli. 
Jelena je svaki dan sve to više slabila i ginula; izgu- 
bila je volju za jelo, pa ni iste liekove nije mogla da 
uzima. Ti odurni napitci tako joj se ogadiše, da ni njihov 
miris nije mogla. podnositi. 

Sada stadoše razumnije žene svjetovati Giti, neka 
se za Boga kani gospodje sudinje i njezinih biljarica i 
vještica, pa neka zovne liečnika, koji će odmah vidjeti, 
što je djevoci i kako ju valja liečiti. Zabrinuta mati 
posluša i posla po liečnika, gospodina doktora Rochella, 
rodjena Francuza, čovjeka žive, vesele ćudi i pronicava | 
oka, koji je već dva decenija liečio bolji sviet u Za- 
grebu i, kako se je sam hvalio, mnogomu bolestniku 
svojom vještinom pred nosom zatvorio rajska vrata. 

“ Doktor pregleda pomno bolestnicu, a kad bijaše s po- 
slom gotov, pošeta u drugu sobu, stisnu ustnice i uze prstima 


udarati po zlatnoj burmutici, kao da o nečem razmišlja. 
EJ 


164 


— Što je, excellenza! — upita Gita bojazljivo do- 
Kktora, dajući mu naslov, kojim su u ono vrieme častili 
doktore medicine, ter koji im je kraljica Marija Terezija 
morala posebnim dekretom oduzeti. 


— Nije najbolje, — reče doktor, -— ,febris ner- 
vosa“, vrlo opasna bolest. 
— Za ime Božje! — uzdahnu Gita, sklopivši ruke 


izpod podbradka. 

— Koliko dana već leži madđemoiselle? — zapita 
doktor, emrkajući vrlo graciozno jednu prstovet burmuta. 

— Osam dana. 

— Zašto me niste prije pozvali? 

— Zar je prekasno? — uleti mu Gita plaho u rieč. 

— Opasno je, vrlo opasno. U ostalom Bog, Rochelle 
i mlada narav mogu čudesa stvoriti, — reče smiešeći se 
Francuz, pogleda zatim još jedan put Gituimaši se za 
svojim trougljakom. 

— Za pol ure poslat ću liek, — reče doktor. — Ma- 
demoiselle neka ga marljivo uzima, svaku uru jednu 
žlicu. Ja ću sutra opet doći. 

Doktor poljubi Giti ruku i ostavi ju u sobi s bo- 
lestnicom. Ono, što je od liečnika čula, bijaše materi 
slaba, dapače nikakova utjeha. Njegove rieči ,opasno 
je, vrlo opasno!“ neprestano su joj zujale u ušima, Uz- 
budjena sjede na stolac do Jelenine postelje i uze ju 
promatrati. Djevojka je ležala napola otvorenih očiju, 
niti šta govoreći, niti gledajući kamo. Ne mir, nego naj- 
veća bezćutnost počivaše na njezinu licu. 

— Izgleda kao mrtvac, — govoraše u sebi Gita. 
— Bolest joj je svu snagu izpila. Za Boga, ako umre, 
ja ću poludjeti. Uviek će me, dok budem živjela, grizli 
savjest, da sam uzrokom njezine smrti... njezin ubo- 
jica... Užasno! Ah, ne daj Bože, da do toga dodje! 


, 

Gita sklopi ruke i uze se tiho Bogu moliti. 

U to pokuca netko na vratima i na Gitin ,ave!“ 
unidje u sobu gospodja gradska sudinja, omašna i onizka 
žena od kojih petdeset godina, dobroćudna, ali pri- 
prosta lica. 

— Kako je maloj? — upita Gitu, sjedajući do nje 

* na drugi stolac. — Je li bio doktor ovdje? . 

Gita mjesto odgovora pokima glavom. 

— Što veli? 

— Opasno, vrlo opasno! — izusti Gita dvie kobne 
rieči, koje su ju neprestano mučile. 

— Slabo izgleda! — primieti sudinja, motreći Je- 
lenu, koja je slušala sav taj razgovor, nu koji je nije 
ni najmanje dirao, kao da je od drveta. I 

— Meni je užasno težko! — potuži se Gita... 
— Ako tako dulje potraje, i ja ću oboljeti... 

— Bog će pomoći! — reče sudinja, pobožno se 
prekrstivši. — Utecite se Bogu, draga moja, učinite ka- _ 
kovu zadušbinu, zavjet, djelo Bogu ugodno, pa će vam: 
i Bog ugoditi. 

— Mislite li? 

— Sigurno!... To vriedi više nego svi Rochellovi 
recepti, — odgovori sudinja. — Otidjite do jezuitskoga 
rektora, patra Percajića, i potražite savjeta u njega. 

— Imate pravo... ja ću to učiniti! — obeća Gita. 

— Kolikim je već pomogla sveta Mati Božja bi- 
strička! — prihvati živo sudinja, ponovno se krsteći... 
— Idite samo, draga Gito, patru rektoru, on će vam dati 
najbolji savjet. i 

— Idem odmah! — reče Gita, ustavši brzo sa stolca, 
— a dok se vratim, hoćete li ostati uz bolestnicu?... 

—- Drage volje, — ja ću vas čekati i moliti se za 
njezino zdravlje. — To rekavši, izvadi sudinja iz džepa 

svoje oprave čislo s krupnim srebrnim zrncima i položi 
ga na krilo. 

Sudinja gospodja Szalleova molila je čitavu uru 
čislo kraj Jelenine postelje, dok se je Gita kući vratila, 
Bijaše uzbudjena i nemirna. Čas bi sjela, čas ustala sa 
stolca i šetala po sobi, dok je sudinja domaljala čislo. 

— Jeste li sretno ovršili? — upita sudinja, pošto 
se je tri puta pobožno prekrstila, što bijaše znak, da je 
bila gotova s molitvom. 

— Sutra moram na izpovied, na glavnu izpovied, 
pater to zahtieva! — reče Gita. 

— Pravo radi! Bog prima molitve samo od čiste duše, 

— Moram se sabrati i pripraviti za izpovied o cielom 
životu, — produlji Gita. 

— Da, da! Učinite to, trebat ćete čitav dan, dok se 
valjano pripravite i skrušite. Ja idem, ne ću da Vam 
smetam, samo se liepo pripravite. Bog će Vam se smilovati. 

Sudinja se oprosti s Gitom, koja cio dan sprovede 
u molitvi i pobožnom razmišljanju. Kad se je sjetila 
svoga razgovora s patrom rektorom, protrnula bi i stala 
se još svesrdnije Bogu moliti. 

Kad je unišla u sobu Isusovca, on ju je dočekao 
blagim i ljubeznim licem; kad mu je rekla, da je došla 
tražiti utjehe u svetoj: vjeri i pomoći u Boga, njegova 
rieč bijaše mila i mekana poput melema, koji se meće 
na ljutu ranu; ali kad mu je Gita na to najvećim po- 
uzdanjem uzela pripoviedati sav dogadjaj s Jelenom, 
vjerno i istinito, kao da se izpovieda, lice Isusovca po- 
stajaše sve osbiljnije i mračnije; njegova pitanja, njegovi 
uzklici negodovanja i ukora smrviše ju i satrieše. A kad 
je napokon težkom mukom još izmucati mogla, da je 
život njezine kćeri u opasnosti i da je došla tražiti pomoći 
u Boga, zagrmi poput urnebesna groma rieč Isusovca: 


. 

— Na koljena, griešnice ! 


I Gita, kao da ju je munja ošinula, klonula k zemlji 


na koljena, uznoseći plaho suzne oči k Isusovcu, komu je 
lice obuzeo plamen pravednoga gnjeva, kao da mu vapi: 
»Milost, smiluj se!“ 

— Pomoć tražite u Boga! — siktao je pridušenim 
glasom Isusovac, — S okaljanom dušom hoćete da se 
Bogu približite?P Ako vam umre kćerka, vi ste njezin 
ubojica, vi ste satrli mladi joj život. Ne znate li, što 
radi ljudska pravda s ubojicama? Gubi ih na vješalima, 
mrvi ih na točku, ili ih tamani krvničkim mačem. Božja 
pravda još je strašnija, jer je vječna, neopozovna!... 
Mirite se s Bogom, očistite dušu od svega grieha i 
onda, onda tek stupite skrušeno pred Božje lice i molite 
pomoć u njega! : 

Ove rieči poraziše Gitu. Ona obeća duhovniku, da 
će sve učiniti, što bude zahtievao od nje, samo da se 
rieši groznih muka savjesti, koje su ju taj čas kiniti 
započele, Neodoljivom silom obladao je duhovnik cielom 
duševnošću Gitinom. Otišla je od njega, ali ne slobodne 
volje, već kao sapeta u verige njegove rieči i upliva. 

Jedva je dočekala, da je svanuo sutrašnji dan. Skru- 
šena do dna duše i slomljena burnim dojmovima juče- 
rašnjega dana, podje Gita u crkvu sv. Katarine. Tu se 
je izpovjedila, slušala sv. misu i pričestila se. Poslije toga 
obašla je sve crkve gornjega grada i u svakoj klečeći molila 
se pred oltarima svete Bogorodice za zdravlje svoga djeteta. 

Oko podne vratila se tek doma. Kraj postelje Jele- 
nine sjedila je sudinja, a do nje stajaše liečnik Rochelle, 
koji je sudinji živo, ali potiho razlagao, kako nastaje i 
kako se razvija bolest, od koje je bolovala Jelena. 

Svečanim mirom na licu stupi Gita u sobu, i po- 
gledavši liečnika, upita: 

— Kako joj je? 

— Jednako, madame! — odgovori liečnik, — S ova- 
kovom bolesti uviek je dugačka borba, a uspjeh nestalan. 

— Bog će pomoći! — reče mirno Gita. 

— To se zna, bez Boga nije ništa, ali zato ne 
treba ni moje liekove zanemariti, — reče doktor, do- 
nekle uvriedjen u svom ponosu. — Gospodična neka 
uzima isti liek onako, kao i jučer. 

Kada je liečnik otišao, pripoviedaše Gita sudinji, 
kako joj je lako na duši i kako se pouzdano nada, da 
će Jelena ozdraviti. Ali se bolest nije dala tako lako 
svladati. Jelena se osušila do kostura, da je čovjek ne 
bi ni prepoznao. 

Magdalena, kada je jedan put sjedila s materom uz 
postelju njezinu, zagledala se u to bolno, upalo lice i 
reče materi: — Ovako će Jelena izgledati, kad bude 
stara baba. 

I doista na licu djevojke ne vidjaše se ni trag mla- 
dosti. Tko ne bi znao, da je ta bolestnica mlado djevojče, 
komu nema ni punih sedamnaest godina, taj bi mislio, 
da nekaka starica u krevetu leži. 

Jednoga dana naviesti liečnik Giti, da nastupa kriza, 
odlučan čas, gdje prelazi bolestnik u smrt, ili se vraća 
k zdravlju. Gita je cieli dan postila i polazila crkve, 
dajući služiti mise, da Jelena ozdravi. Poručila je to i 
patru rektoru, proseći ga, da se u svojim molitvama 
sjeti Jelene. Sutradan. u jutro imao je doći Rochelle i 
kazati, kako je bolest okrenula. Gita ga je očekivala 
najvećom nestrpljivošću. Postala je tako nestrpljiva, da 
je čak i poslala po nj. Uslužni Francuz dodje odmah. 

— Ah, izvinite, excellenza! — reče Gita liečniku, 
uhvativši ga za obje ruke. — Morala sam poslati po 
vas... vine znate, kako me muči užasna ta neizvjestnost. 





. 

— Strpite se samo časak, madame! — mirio je. 
liečnik Gitu, pogledavši pri tom postrance Jelenu, koja 
je uprla niem pogled u doktora. — Sada ćemo namah 
vidjeti. 

Rochelle pristupi bolestnici, uze joj bilo medju 
prste i stade ju pozorno motriti... Kao da još nije na 
čistu, stade brojiti udarce bila, govoreći poluglasno un, 
deux, trois (jedan, dva, tri) itd. To je sve trajalo neko- 
liko časova, ali Giti bijaše da svisne od nestrpljivosti. 

U jedan put okrenu se liečnik pram Riti, »ilignuvši 
kažiprst u vis, reče svečanim izrazomatik p2 a)? 

— Bog, Rochelle i mladost! . 33%", 

— Sto? Govorite! — reče Ko Goičom Gita. 

— Svladali su bolest... Kri 49 r8bhno prošla, — 
odgovori slavodobitno Rochešeš“ xV 9 

— Ah, hvala ti, Bože$9%—, iKRu glasno Gita, po- 
digavši k nebu sklopljefišše ke ŠI vama doktore, da 
i vama! — Bijaše tako obrac vam izjavom liečnikovom, 
da mu je poljubila ruku*prije, nego što je to učtivi 
Francuz zapriečiti mdešo. 

— Ali, madame! — reče liečnik, trgnuvši natrag 
ruku, pa stade dalje govoriti o bolesti Jeleninoj. — Tako 
je, kao što rekoh. Kriza je sretno prošla, ali sada treba 
i te kako paziti na bolestnicu... Valja nam se brinuti, 
da se iz ove bolesti druga koja ne izleže... Prva je 
opasnost svladana, ali bitka još nije na svim linijama 
dobivena... Gospodična je vrlo oslabila... Gledajmo, 
da joj se sile što skorije vrate... Čim se oporavi to- 
liko, da će moći ostaviti postelju, odvezite se s njom na 
imanje... Tamo je bolji zrak, ondje će imati više volje 
za jelo, a gorski zrak ojačat će njezine živce... Ja se 
nadam, da ćete ju odanle dovesti punu i rumenu kao 
jabuku ... 

Gita bijaše presretna, da je smrtna opasnost minula 
njezino diete ... Zahvaljivala je svesrdno Bogu u mo- 
litvi, dala čitati mise zahvalnice, dielila obilne milostinje 
ubogima, postila i činila druga pobožna djela, samo da 
što više pokaže svoju zahvalnost Bogu, koji je njezinu 
kćerku spasio od smrti, a nju od težkih, nesnosnih 
muka duševnih. 

Kraj sve mladosti nije se Jelena brzo oporavljala... 
Sporo, vrlo sporo vraćalo se zdravlje djevojci. Istom za 
dva tjedna moglo se je opaziti, da joj je doista bolje. 
Osjećala je nešto više volje k jelu, oko je postalo bistrije, 
a na lice vraćao se malo po malo izraz mladosti. 

Jedan put zaželi Jelena, da se pogleda u zrcalo, ali 
joj mati ne dade, bojeći se, da se djevojka ne bi s toga 
pogleda uzrujala i zdravlju svomu naškodila. 

— Bolje je, da se ne vidiš, diete moje! — govo- 
raše joj Gita. — Kad budeš bolje izgledala, dat ću ti 
zrcalo. 


— Zar tako ružno izgledam? — upita djevojče. 
— Slabo izgledaš, drago diete ... Raztužila bi se, 
da se vidiš u zrcalu... Tvoja bolest bijaše duga, 


opasna... Možeš skupa sa mnom Bogu hvaliti, da si . 


ostala živa. 

Djevojka samo pogleda majku i pritvori na pd oči. 
Materine rieči nisu se je dobro dojmile. 

— Ali ne misli na to... Opasnost je minula 1 ti 
ćeš skoro ozdraviti, — dometnu mati. 

Jelena se je treći tjedan vidno oporavila. Gospodin 
Rochelle dopustio joj, da može jedan put na dan na 
kratko vrieme ustati iz kreveta i posjediti u naslonjaču. 

Kad su ju prvi put izveli iz postelje, zaželi Jelena, 
da ju odvedu pred zrcalo. Ženska taština nije se dala 
svladati. Podupirana materom i Magdalenom dodje do 

zrcala, pogleda se i proplaka. Prepala se sama sebe. U 
prvi mah je pomislila, da se ovakova, kakova je sada, 
ne bi nikomu, ni — njemu svidjeti mogla. 

Gita odvede ju odmah od zrcala. Da je slutila, da 
će se pogled u to staklo, koje ne umije lagati, tako 
dojmiti djevojke, ne bi je onamo ni odvela bila. No 
Jelena je sada već bolje izgledala, pa ipak se je raz- 
plakala sama nad sobom. Što bi se tek onda bilo do- 
godilo, da se je vidjela u zrcalu, kad je to prvi put 
zaželjela ! 

— Ne plači, dušice! — tješila ju mati. — Sada 
puno bolje izgledaš i još ćeš bolje izgledati... samo 
budi uztrpljiva. Budeš li se pečalila, ne ćeš se. tako 
skoro oporaviti, 

Cieli mjesec dana poslije svoje izpovićdi dolazio je 
pater rektor u Gitinu kuću i držao s njom duhovne 
vježbe. — Treba izkorieniti sav korov, koji je vašu dušu 
obuzeo! — govoraše joj Isusovac, pa je svaki dan po 
dvie ure čitao i tumačio Giti život svetaca, zgodna mjesta 
iz sv. pisma i molio se s njom zajedno Bogu. Gita ga 
| slušaše sliepom pokornošću, a te duhovne, svete vježbe 
upravo su joj godile, jer za njezino diete nije još bila 
minula sva pogibao i trebalo je pobožnim životom milost 
Božju zavriediti. 

Gospodinu Rochellu ne bijahu po ćudi patrovi po- 
sjeti. On bi bio volio, da se mati bavi bolestnicom, nego 
da sluša prodike i nauke Isusovca. 

— A molim vas, madame! — reče jedan put Ro- 
 Chelle Giti, kad je Magdalena zaboravila dati liek Jeleni 
(doktor se toga radi silno razljutio bio. — Čemu su ti 
Posjeti gospodina rektora... Ta vi niste duvna, niti je 
Ovo samostan; ja bih volio, da vi prigledate bolestnici, 
bar bi na vrieme dobivala liek. 

— To je moja stvar, excellenza! — odgovori 
odrešito Gita, — Svaki kršćanin ima velikih dužnosti 
naprama Bogu. 

— Zato ipak ne ćete postali sveticom, — reče 
doktor i s porugljivim smieškom na licu oprosti se 
s Gitom. 

Puna su četiri tjedna minula, dok se je Jelena tako 
oporavila, da su ju mogli odvezti na ladanje. Ona se je 
sama tomu radovala, jer se je nadala, da će joj se tamo 
u zdravom, svježem zraku mnogo prije vratiti nekadašnja 
snaga i jedrina, nego li ovdje medju pustim gričkim 
zidinama. 

Gita se je spremala na dulji boravak: na svom 
imanju i zato je dala mnoge stvari onamo odpremiti. 
Mislila je bar do zime ondje ostati, a sada je bio istom 
mjesec lipanj. U kratko vrieme izkusila je toliko neu- 
godnosti u tom gradu, da si je od sve duše željela la- 
danjski mir. 

Dva dana prije nego će otići, posjeti Gita patra 
rektora, da mu javi svoj odlazak i da se preporuči nje- 
govim molitvama. 

— Ja ću se — reče joj pater — svaki dan u 
svojim molitvama sjećati vasi vaše djece... Ali mislite 
i vi na Boga, na zahvalnost Bogu... Višnji Vam je 
izkazao . vanrednu milost... Vi to sami naj- 
bolje znate . 

— Kfojak: ću mu biti zahvalna! — obeća svečanim 
glasom Gita, 

— Ali ne samo riečima, nego i djelom! — uleti 
joj brzo u rieč Isusovac. — Na to još niste mislili?!! 

-— Govorite... svjetujte mi... ja ću vas po- 
slušati . . 


— Eh, dobro!... Moja je dužnost, da vas na to 

sjetim... Sveti je običaj u našoj jedino spasonosnoj erkvi, 
da vjernici Bogu za njegove milosti hvale dobrim, po- 
božnim djelima, kao što su milostinje, milodari, zavjeti... 

— Što bi bilo Bogu očni da učinim? — 
upita naglo Gita. 

— Ono, što vam se najteže čini, — odgovori uz- 
. višenim glasom Isusovac, 

i — Ništa mi se ne čini težko, da se pokažem Bogu 
zahvalnom, — reče nepromišljeno Gita. 

— Učinite tada zavjet... 

— Kakav? 

— Udovičtva... Zavjetujte se, da ćete ostati udo- 
vicom, dok živile! — govoraše gotovo zapovjednim 
glasom Isusovac, dižući, kao u znak opomene, kažiprst 
prama nebu. 

Gita zamuča i probliedi u licu. Na takova šta ne 
bijaše pripravna. 

—- Vidi mi se, da vam se težak čini taj zavjet... 
Tim ugodniji bit će Bogu, kako rekoh. Baš ta vaša 
Volja za udajom jedini je uzrok velikoj nesreći, koja vas 
je stigla, koja je i još većom postati mogla... Nema 
Zato ništa naravnijega za vas, nego zavjet udovičtva. 

— Dozvolite mi, otče, jedan dan razmišljanja! — 
. moljaše tihim, nesigurnim glasom Gita 
| — Razmišljanja... ha, ha! — nasmija se porug- 
 ljivo pater, da je Gita protrnula od toga smieha. — Što 

znači razmišljati, kad se radi o pobožnu zavjetu? . 


= Pazariti s Bogom, hoćeš li ovoliko, ili samo toliko . 


Kako nedostojno, gospodjo! 

— Dobro, ja ću učiniti taj zavjet... 
Odmah sutra, ako hoćete... 

— Dakle, sutra... Ja ću vas čekati, — reče za- 
dovoljno pater rektor, 


uvašeruke... 

— Želite li još šta, častni otče? 

— I Jelenu morate zavjetovati. 

— Ne razumijem toga, — reče Gita. 

— Vi ćete ju zavjetovati, da ostane djevicom, — 
razjasni Isusovac. 

— Al ako ne uzhtijeP... 

— Može biti da hoće... Pokušajmo, — reče pater. 
— Tim bi se moglo zapriečiti... recimo, da se Jelena 
uda za onoga muža, koga ste vi ljubili. 

— Imate pravo! — reče Gita s izrazom zadovoljstva 
na licu. — Na to nisam mislila. 

Uzbudjena oprosti se Gita s patrom, kao što je 
obično uzbudjen svaki čovjek, kad je stvorio veliku, 
zamašnu kakovu odluku. Došla je kući, da ni sama 
nije znala, kako. 

Pater rektor ostao je vrlo zadovoljan u svojoj ćeliji. 
Dugo je šetao gore dolje po sobi, a na licu titralo mu 
nešto, nalik smiešku. Smiešak taj podsjećavao je na 
lovca, koji je nadvukao mrežu nad svoju lovinu. 

Dva dana kasnije, kad je već položila bila obećani 
zavjet u rektorove ruke, a pred Bogorodičinim oltarom 
u crkvi sv. Katarine, krenu Gita na svoje zagorsko 
imanje. 

Kraj nje ob desnu u kočiji sjedila je Jelena u lakoj 
ljetnoj opravi. Bijaše još uviek slaba, ali joj se lice 
dosta već izpunilo, samo se još nije rumeniti počelo, 

Ta bjeloputnost vrlo joj dobro pristajaše, i čovjeku fini- 
jega ukusa više bi se svidjala od onoga zdravoga ru- 
menila, u kom je prije bolesti plivalo njezino lice. U 
tom bielom licu osobito se izticahu velike joj crne oči, 
koje je prije malo tko opažao, a bijahu tako krasne i 
silne, da je čovjek ostao od njihova pogleda kao sapet 
ili začaran. 

Jelena je s blaženim smieškom na licu sjedila na 
svome mjestu uz majku. Veselila se, što će zamieniti 
svoje gradsko boravište s ladanjskim, koje će joj po- 
vratiti predjašnje zdravlje i snagu. I Magdalena, koja je 
prama njoj sjedila, bijaše jednako vesela poput djeteta, 
koje se rado vozi u udobnim karucama. Ona na što drugo 
nije ni mislila. Za Gričem nije ni malo žalila, jer po- 
sljednji dani boravka bijahu i njoj tužni i dosadni, 
premda se sve te nemile zgode, koje su se sbile_ u Gi- 
tinu dvorcu na Griču, nisu nimalo ticale njezine osobe. 

Kad su se karuce s gospodjama spustile niz Me- 
sničku ulicu i došle do zakreta u Ilici, kuda vodi put 
u Zagorje, dojaši s lieve strane iz Ilice blizu kočije ple- 
mić muževne dobe na vatrenu konju. Namjeravao je, 
da pojaše dalje uz Mesničku ulicu, ali opazivši karuce i 
pogledavši gospodje, koje su u njima sjedile, sustavi konja 
i uze ih promatrati, 

— Ah! — viknu nervozna Jelena i u malo da se 
nije onesviestila, 

Gita pogleda plemića, koji ju sada smjerno pozdravi, 
i zacrveni se sva u licu. 


. 


bliedjelu kćerku, nagnuvši se nada nju, da samo prikrije 
veliku svoju zabunu. 

Sretoše se s Krstom Domjanićem. 

Jelena ne odgovori ništa, nego nasloni samo glavu 
u kut kočije. 


— To je Domjanić! — reče brzo Magdalena. — Još 
nas gleda. 

— Šuti! — okosnu se mati na malu. -— .Tjeraj 
brže! — viknu za tim kočijašu, koji, ne znajući, zašto 


mu se to zapovieda, pucnu bičem, na što konji kao vile 
Pojuriše. : 


— Jeleno... diete, što ti je? — zapita mati pro- 

— Bože, Bože! — uzdisaše glasno Gita, promatra- 
jući Jelenu, koja je sjedila sva uzbudjena, poluotvorenih 
usta, ne ufajući se ni u koga pogledati. 

Krsto je neko vrieme ostao na mjestu i gledao za 
jurećim karucama, 

— Još je uviek krasna i dražestna! — govoraše 
sam sobom. — Bog zna, da li me još iole ljubi? 

U to čuje za sobom poznat glas. 

— Krsto, Krsto! 

Domjanić se obazre i vidi Ivana Petkovića, koji je 
žurno k njemu pristupio. Bijaše to poslije duga vre- 
mena prvi plemić, koji je htio s njim govoriti. 

— Mogli bi ti zamjeriti, da govoriš sa mnom, — 
reče gorko Krsto. 

— Trice! — odvrati Petković. — Ako je tko kriv 
nesreći tvoga strica, bio je tvoj otac, al on je umro, 
kako čujem... ' 

— Prije pol godine zakopasmo ga, — reče mirno 
Krsto. . 

— Onda je stvar u redu. Ja se ne žacam. s tobom 
drugovati, a drugi neka rade, kako ih volja. Ta mi smo 
stari prijatelji. 

— Svi me odbjegoše, — potuži se Krsto. 

— Vralit će se već k tebi; ali ja sam te ustavio, 
jer sam već odavna želio, da govorim s tobom. Jesi li 
vidio karuce, što su malo prije ovuda projurile? 

— Jesam, još je uviek liepa. 

-- Ti govoriš o Giti, a nisi li vidio Jelenu? — pi- 
taše Petković? 

— Onako postrance, malo, a zašto to pitaš? 

— Moj dragi, Jelena se tebe tiče mnogo više, nego 
Gita. 

— Ne razumijem te; ta ti si prosio Jelenu. 

— Da, pa sam dobio košaricu. 

— Nisu ti je dali? 

— Nije ona htjela, — odgovori Petković s posmje- 
hom, koji mu baš nije išao od srca. — Poslije čusmo, 
da me je zato odbila, jer tebe ljubi. 

— Ne govori! 

— Istina je, velim ti! 

— To je prvo, što sada čujem, 

— Jer nisi bio ni s kim, od koga bi mogao čuti. 
Al ja ću ti sve potanko pripovjediti. 

Krsto se nije mogao dosta načuditi, slušajući, što 
mu prijatelj pripovieda, 

— Sada znaš sve. Liepa, mlada i bogata djevojka 
ljubi te. Budi pametan, segni za njom i zasladi si život. 

— A Gita? 

— Na nju više i ne misli. Ona je prije dva dana 
položila zavjet dosmrtnog udovičtva, 

— Ti se šališ? 

— Boga mi, ne šalim se... To već svi vrabci na 
Griču pjevaju. Drži se ti samo kćeri, a mati će sada 

već privoljeti. Jamačno će uštiti kćeri muža, koji njoj 
nije bio sudjen. S Bogom, Krsto!... 
Petković se rukova s Krstom i podje dalje svojim 
putem, a Krsto ostade časak na mjestu, sav uzbudjen 
od onoga, što je malo prije čuo. 

— Nečuveno, nečuveno! — izusti zatim poluglasno, 
podbode konja i oštrim kasom odjaha uz Mesničku ulicu. 


XIV. 


i Gita je došla s kćerima na imanje u ljetu, kad je 
Priroda u naponu svoje snage i stvaranja. Trava se ko- 
sila, usjevi dozrievali, na voćkama visjelo sladko voće, i 
= Tomić: Udovica. 12 


178 


svuda, kamo si pogledao, vidio si dare prirode i Božji 
blagoslov. Premda je bilo vruće ljeto, na Gitinu imanju 
nije se osjećao taj ljetni žar/koji čovjeka ubija. S Ivan- 
čice pirilo je uviek hladno povjetarce, a oko njezina 
dvora bijaše dosta šumice i hlada. 

Ah, taj sladki, zdravi gorski zrak, koga nikada nije 
znala prije cieniti, kako je sada prijao Jeleni, kako li 
joj je kriepio živce i vraćao izgubljeno mlado zdravlje! 
Svaki dan osjećala se Jelena sve to jačom i veselijom. 
Rumenilo počelo već probijati bielo njezino lice, a iz 
očiju udarao oganj života i mladjahne snage. Nujnosti 
nestade posve, a to je Gitu vanredno veselilo. Ona je 
mislila, da će Jelena malo po malo zaboraviti svoju 
ljubav, o kojoj je držala, da nije ino, nego plod mašte 
mlade djevojke, strast bez duboka korena. Gita je neko 
vrieme, dok je još u Zagrebu boravila s djecom, tvrdo 
vjerovala, da je Jelena, preboljevši težku fizičnu bolest, 
preboljela i bolest svoje duše, taj zlosrećni osjećaj prama 
Krsli, no onaj susretaj u Ilici uvjerio ju, da tomu nije 
tako. Ipak se Gita tješila, da je Jelena onda bila još 
bolestna, slabih živaca, pa nije čudo, ako ju je potresao 
pogled njezina ideala. Ali sada se je dobro oporavila i 
prizdravila, pa je eto vesela i jamačno ne misli na nj, 
jer bi inače bila snuždena i pokunjena. 

Tako je mislila Gita, ali u istinu ne bijaše tako. Je- 
lena nije zaboravila svoga ideala, nego je dan i noć na nj 
mislila. Premda o tom nije nikada govorila s materom, 
ona se je tvrdo nadala, da se mati, poslije pretrpljene 
težke kušnje s njome, ne bi protivila, da ona podje za 
Krsta, ako bi ju zaprosio. Djevojka je dobro znala, da 
je mati pretrpjela velike muke poradi njezine bolesti, pa 
je računala, da se ne bi usudila dati povoda novoj 


takovoj kušnji. ' 





Pay 

Jelena je samo o tom razmišljala, da li Krsto zna,. 
da ga ona tako vruće ljubi?.., A ako ne zna, kako bi 
mu se moglo to kazati, pa da onda čuje, š 
si : uje, što on o tom 

Njegove odluke najviše se je bojala. Bio je zaručnik 
njezine matere, i tko zna, da li ju i sada ne ljubi? O 
zavjetu udovičtva svoje majke nije još ništa znala, a 
da je znala, još bi se više pouzdavala u sreću svoje 
budućnosti. 

' Samo da se može s Krstom jedan put sastati, — 
to joj bijaše najvruća želja, — ali dakako, on bi morao 
već prije znati, kako ga ona ljubi i što je ni i 
Eak j o je njega radi 

No tko će mu to kazati? ... Jelena je i to znala, da 
se plemići ne druže s Domjanićima, držeći ih okaljanim 
ljudima. Jelena nije marila izpitivati, što je u tom istine 


= — njoj bijaše Krsto uzor čovjeka, čist kao sunce pred 
sudom mlade njezine duše... Mužkarcu nije mogla svoje 
tajne povjeriti; to je držala poniženjem, a ni vršnjakinje 


rss 





nije imala, dorasle takovu poslu. 

Ako njih dvoje ne bude imalo prilike, da se sastanu 
1 sporazume, tko zna, ne će li se Krsto s drugom kojom 
oženiti, ine znajući, kakovo je srce time pogazio i satro 
srce, koje ga sigurno najjače ljubi na ovom svietu. Te 
misli bijahu jedina briga mlade djevojke, dok je bora- 
vila na otčinskom dobru. O tom, da Krsto već znade 
da ga ona ljubi i što se je poradi toga s njom sbilo; 
nije Jelena ni slutila. Krsto je s velikim začudjenjem 
Primio te glase od Petkovića. Toga nije još doživio, da 


obi kći bila suparnicom vlastite svoje majke. Činilo mu 
Se to nekako neprirodno, gotovo odurno. Nu zato je 


Ipak laskala njegovoj sujeti ta Jelenina ljubav. Da nije 


2 o . 
Gite, tko zna, ne bi li mu bila ona najmilija za ženu! 


s 

Ali što hasni misliti na Gitu, kad se je zavjetovala, da 
će ostati udovicom! Tako mu bar reče Petković, premda 
u to nije nikako mogao pravo da vjeruje. On je dobro 
znao, da ga nije odbila Gita, nego barunica, njezina 
nezvana štitnica, i da bi ga Gita, da je do nje, bila 
uzela unatoč ljagi, koju je javno mnienje priliepilo na 
njegovo ime. — Kako bi se mogla Gita zavjetovali na 
udovičtvo, znajući, da ja jošte živim?... To bi bio 
dokaz, da me je prestala ljubiti! — Ovako je sam sobom 
razmišljao Krsto poslije onoga susretaja s Gitom, kad 
se je s djecom vozila u Zagorje. Ta ga je misao tako 
uznemirivala, da je odlučio pisati Giti, da od nje dozna, 
što je na stvari. Napiše joj, dakle, sliedeći list: 

,Draga Gito!... Vaš i moj zloduh, barunica Puden- 
cijana, čujem, da Vas je ostavila... Vi ste sada slo- 
bodni i možete riešiti svoju sudbinu, kako hoćete... 
Smijem li se nadati, da ćete mi pružiti ruku, koje se 
prije godinu dana moradoh odreći?...“ 

Na taj list dobije Krsto odgovor od Gite, kojim mu 
poručuje, da na Stjepanje dodje u Zagreb, gdje će ust- 
meno govoriti s njim o toj stvari. 

Krsto se je poslije smrti svoga otca ozbiljno spre- 
mao na ženitbu. Vidio je, da mu manjka kućanica u 
gospodarstvu... Mati njegova bijaše već vrlo stara i ne- 
moćna ; radila je preko pedeset godina na imanju poput 
roba, a sada je došlo vrieme, da i proti svojoj volji po- 
čiva. Trebalo je dovesti u kuću mladu silu, koja će 
voditi kućno gospodarstvo i biti desnom rukom svomu 
mužu u njegovim poslovima. Krsto je, dakako, odmah 
pomislio na Gitu... On je živio sam za se i njegova 
žena dielila bi tu sudbinu sve dotle, dok ne bi sviet 
malo po malo zaboravio bruku, koja pade na Domja- 
niće poradi njihova Stjepana. 

U takovoj osami i dosadi — mislio je Krsto — r&d 


. je mila zabava, pa će i Gita prionuti uz rad i biti mu 


uzdana pomoćnica. 


: Kad je Krsto dobio Gitin odgovor, bijaše pun nade, 
da će se stvar dobro svršiti. Ako samo dodje do dogovora, 
onda je stvar na pol uredjena; nema sumnje, da će 
Gita privoljeti... Žena je žena!... Kad u njoj srce 
glasno progovori, onda se i zavjet zaboravlja..: 

: l doista Gitino srce počelo se silno javljati, kad 
je primila list od Krste. Velika napast snadje udovicu. 
Bijaše tako ogorčena, da je plakala. Zašto joj nije pisao 
prije, nego sada, kad je već položila zavjet udovičtva? 
Pa što zavjet # javi se u njoj kao s prikrajka tajni neki 
glas, sigurno glas vrebajuće sotone, — što zavjet?... 
Zar ne može čovjek biti riešen zavjeta? Sve može crkva. 
Ali ne, ne! uzboja se Gita i gledaše da ušutka onaj 
kobni glas u sebi. — Što bi rekao pater rektor, da stupim 
preda nj s takovom molbom! Ta svisnula bih od njegove 
strogosti. Zavjet sam učinila Bogu od zahvalnosti za 
izkazanu mi milost, i ja ću se držati zavjeta, — reče 
odlučno Gita. — Ta Bog bi me kaznio, sigurno strašnije 
nego li prvi put. ' 

S ovakovim mislima i odlukom dodje Gita u Za- 
greb na samo Stjepanje, sama, bez djece. Po dogovoru 
potraži ju Krsto i njih se dvoje poslije godinu i više 
dana nadje u istoj onoj sobi, gdje ga je Pudencijana 
prisilila, da se odreče Gite. 

Kad je Krsto unišao u sobu, ustade Gita sa naslo- 
njača, podje mu u susret i pruži ruku, koju Krsto čuv- 
stveno poljubi. Gita je porumenila u licu i bila vrlo za- 
bunjena, a i Krsto našao se u neprilici, te nije mogao 
da rieči progovori. 

Prva se ipak sabra Gita. Ona je nakanila da bez 
ikakva okolišanja kaže Krsti odgovor na njegovo pismo. 
— Sjednite, dragi Krsto! — poče Gita, namještajući 
se nemirno na naslonjaču. — Ja sam vas uročila amo, da 
vam ustmeno odgovorim na vaš list, Vi prosite moju 
ruku. Ja vam zahvaljujem, što ste vjerno sačuvali svoju 
ljubav prama meni, ali žalim, da ne mogu izpuniti 
vaše želje, — govoraše Gita, sve to više bliedeći u licu. 

— Ne? 

— Ne, dragi Krsto... Možda ste već čuli, ali ako 
niste, čujte sada: ja sam se zavjetovala, da ću ostali 
udovicom do smrti. Vi dakle vidite... 

— Čuo sam o tom, al nisam mogao pravo da vje- 
rujem. Kako ste mogli takova šta učiniti za života moga ? 
Vi sigurno niste mislili na me, kad ste se na taj zavjet 
riešili, 

— Krivo mi činite, — uleti mu u rieč Gita. — Ali 
bijah Bogu dužna, da to učinim. Ne govorimo dalje o 
tom... ja sam se zavjetovala i ne mogu odustati od 
zavjeta. 

— Crkva vas može opet riešiti, — reče Krsto gla- 
som, koji bijaše sličan onomu tajnomu glasu njezina srca. 

— Ne ću, — zakrči mu rieč Gita. — Ne smijem, 
vi još ne znate sve. Da budem i riešena zavjeta, ne bih 
mogla poći za vas. 

— Što mislite time reći, Gito? — pitaše Krsto, 
koji u isti čas pomisli na Jelenu. 

— Vi ne znate sve, — ponovi Gita, — ali ja vam 
moram kazati, da ne sudite krivo o meni. Ja ne bih 
smjela poći za vas, — produlji Gita glasom, kao da ju 
nešto sapinje u grlu, — jer vas i moja Jelena ljubi... 
moje vlastito diete 

Krsto ne reče ništa, već samo niemo gledaše u 

Gitu. Ta ga viest nije iznenadila, jer ju je bio već prije 
čuo od Petkovića, ali sada se ga silno dojmio razlog, 
s kojega Gita nije htjela da bude riešena zavjeta... Sam 


je razabirao, da bi bilo nešto nečuveno oženiti se sa 


ženom, koje kći ga takodjer ljubi... 

— Ja ne znam, zašto je Bog to tako udesio, — 
produlji opet Gita, — ali je već sada tako i ne da se 
mienjati. Ja ću ostati udovicom, ali i vas molim, da 
mi ovom prigodom nešto obećate... 

— Govorite, Gito! — rečć Krsto, koji bijaše za 
čudo uzbudjen. On je ovaj čas mislio, da je sve to prst 
Božji, koji kara Domjanićevo pleme poradi izdaje Stje- 
panove. To ga je učinilo slabim, malodušnim; u ovaj 
par on bi obećao Giti sve, što bi samo od njega 
zahtievala. 

— Obećajte mi, da se ne ćete približavati mojoj 
kćeri, niti ju ikada zaprositi za ženu... 

— Obećajem, Gito, ali to je suvišno... 

— Ne, ne! — reče Gita. — Ja poznajem Jelenu, 
ona je svoje glave i ne popušta; znam, da se ona 
vas odreći ne će i da će gledati predobiti vas bilo kojim 
načinom ... 

— Do toga ne će doći... Ta ja joj se ni približiti 
ne ću... Budite s te strane umireni, Gito! — obeća po- 
novno Krsto. 

Mirno i dosta ravnodušno oprostiše se na to neka- 
dašnji zaručnici. Sada se po drugi put razkrstiše, ali sada 
za uviek. Gita je osjećala doduše neku gorkost u srcu, 
ali ju je tješilo Krstino obećanje glede Jelene. To joj 
je puno vriedilo. ž 

Drugi dan posjetila je Gita patra rektora. Ovaj 
bijaše vrlo uzradovan, kad je vidio udovicu. 

— Dobro je, da ste već jedan put došli u Zagreb, 

— poče govoriti vrlo ljubezno pater. — Često sam mi- 
slio na vas i malo je trebalo, da vas nisam potražio 
na vašem imanju. 

— Trebali ste me? . 

— Trebamo vas i sada još, — reče pater uviek 
sladko i umiljato, — to jest vaše dobro, Bogu odano 
srce i vašu spremnost na dobra djela. Ja se gotovo 
ustručavam ... 

— Govorite samo, častni otče, — prihvati živo rieč 
Gita, kojoj su veoma laskale patrove rieči, — govorite 
samo! Ako trebate moje pomoći, ja ću vam vrlo rado 
sve učiniti, što mi bude moguće. 

— Bog će vam nagraditi svako djelo, koje činite 
u njegovu slavu. Samo u njegovu slavu trebamo vaše 
pomoći. Naš je kolegij za sada ubog i siromašan. Kraj 
najbolje volje ne može ni ono učiniti, što bi morao. Sada 
bismo, vidite, trebali da gradimo u kapeli kraj našeg ma- 
jura veliki žrtvenik sv Ksaveru, ali — nemamo novaca. 

— Koliko trebate ? 

— Bar dvie tisuće forinti. Bio sam se spremio, da 
zaredam oko pragova naših velikaša i plemića i da na- 
pastujem njihovu darežljivost. Obadjoh 'dvie, tri poro- 
dice, ali se namjerih na tvrda srca, na ljude, koji za 
Božju stvar ništa ne mare. 


— Ne trebate nikud dalje ići, — reče odlučno Gita. 


— Ovaj žrtvenik ja ću vam sama sagraditi! 

— Koliko dobročinstvo, kako uzvišeno, Bogu ugodno 
djelo! — uzkliknu pater, razširivši ruke. — Ali je možda 
to prevelika žrtva za vas, vaša milosti. 

— Što sam obrekla, to ću učiniti, — odgovori Gita, 
kojoj se je vrlo svidjala misao, da učini tu uslugu ko» 
legiju. 

Pater je zanosno blagostivao . i tako veličao 

njezin čin, da se je Gita s nekim ponosom vratila kući 
iz kolegija. 

Dvie tisuće forinti, za onda vrlo velik novac, primi 
pater sutradan od Gite s najvećom hvalom, na što se 
udovica vrlo zadovoljna vrati opet na svoje imanje. 

Malo za tim pročulo se odmah, kakovu je dobro- 
 tvorku našao pater rektor u Giti. Sam pater rektor širio 
je najviše slavu Gitinu i pred svakim ju hvalio kao iz- 
vrstnu kršćanku i bogoljubku. No sviet nije pravo vje- 
rovao u iskrenost njezinih svetih osjećaja. 

Jedni su govorili: ,Rektor Percajić mudra je glava, 
on ju je sigurno na to sklonuo!“ 

Drugi kazaše: ,Tašta je žena, hoće da se o njoj 
govori i da ju slave“. 

Treći opet primjetiše: ,Tko razsiplje svoje dobro, 
mogao bi poslije tudje trebati.“ 

' Bilo, kako mu drago, i jedni i drugi i treći govo- 

rili su tako od zavisti, ali u oči hvalili su Gitu i pri- 
znavali joj, da danas ima vrlo malo ljudi, koji čine 
Bogu ugodna djela. 

Gita nije ostala preko zime na ladanju, nego je 
došla u Zagreb. Ali tu već nije davala nikakovih gostba 


Ni zabava, nego je pohadjala crkve. Njezine kćeri mo- 


rale su svakamo s njom, što im ne bijaše uviek pravo. 
Bijahu mlade i pune života, pa im se htjelo i zabave. 
No stroga mati nije im dopuštala svjetskih tih zabava, 
ali ih je tim više. vodila u samostan duvna Klarisa, gdje 


su redovnice znale prikazivati po koju sliku ili zgodu iz 


Sv. pisma. Mladje duvne vrlo su se rado zabavljale s Gi- 
tinim kćerima i često ih pozivale k sebi u samostan. 
oMateri je to vrlo povoljno bilo, jer se je nadala, da će 
bar Jelena dobiti volju, da izpuni zavjet i o onih i 
da postane duvnom, 

Medju Klarisama bijaše ih mnogo, koje su bile dobra 
roda, iz starih plemićkih porodica. Većinom su to bile 
vremešnije djevojke, koje su dugo čekale na udaju, pa 
kad su vidjele, da uzalud čekaju, onda su dosta gorkim 
srcem stupile u red, gdje su napokon našle duševni mir. 


U tom samostanu bijahu takodjer odgajane mlađe . 


velikašice i plemkinje, pače bilo je nekada i kneginjica 
Zrinskih u samostanu Klarisa. Ugledne gospodje zagre- 
bačke imale su dobrih znanica medju duvnama, pa su 
ih često i pohadjale. Bijaše to otmen ženski red, koji 
je bio u svem kraljevstvu ugledan i uvažen. Taj nepre- 
stani srdačni dodir duvn& sa vanjskim boljim družtvom 
ostavljao je vidljivih tragova za sobom. Ta pobožna 


ženska družba nije činila neugodan utisak na čovjeka, , 


kao mnogi drugi redovi, čiji se članovi trape i osku- 
dievaju, pa se toga radi čovjeka bolno doimaju. U sa- 
mostanu Klarisa bijaše svakomu voljko i prijatno: Nisi 
tu vidio umrtvenih, patnih i mračnih lica, nego vedre 
pojave, koje su služile Bogu, živjele po propisima svoga 
reda, ali se i radovale životu, držeći ga kao kratki Božji 
dar u bezkonačnoj vječnosti njegovih stvaranja. 
Medju duvnama našla je Jelena, kao što obično biva 
medju ženskinjama, svoju ljubimicu, dosta još mladu 
 duvnu, plemenita roda, koja je tek prije nekoliko godina 
stupila u red. Bijaše to sestra Judita, vrlo simpatično 
biće, blage rieči i mila, sjetna pogleda. Lice joj je bilo 
prilično uvehlo i izgubilo mladenačku svježost, ali se je 
trag nekadašnje ljepote još dobro opažao na njezinu licu. 
Njezino obćenje s drugima bijaše srdačno, ali i ugladjeno, 
 — nije čudo zato, ako je Jelena od svih duvna Prvdka 
zavoljela sestru Juditu. 
Uzrok, zašto je ona pošla u duvne, ne bijaše ni- 
kakova tajna. Njezin vjerenik poginuo je kao častnik 

hrvatskih banderijalaca u nasljednom ratu, a Judita, koja 
je svom dušom ljubila svoga vjerenika, nije se nikako 
mogla utješiti s toga gubitka. Čim je sahranila svoje ro- 
ditelje, prepusti svu baštinu bratu i stupi u red, gdje je 
s tihim pregaranjem sprovodila miran i spokojan život. 
Gita je malo ne svaki dan posjećivala Klarise. Ako 
bi ona slučajno to zaboravila, sjetila bi ju Jelena, pa 
i Magdalena, kojoj su se takodjer prijazne sestre svidjale. 
. Zidine su samostana omiljele tako djevojkama, da su 
najradje onamo zalazile. 
= Ja ne znam, kako ću moći biti bez tebe, draga 
Judito, — reče jednom prilikom Jelena sestri Juditi, 
— kad odemo na ladanje. 
— Ostani tu kod nas! — odgovori Judita. — Tii 
Magdalena... mi ćemo vas vrlo voljeti u svom družtvu. 
— Vidiš, to mi nije palo na um! — reče Jelena, 
zagledavši se Juditi u lice. To je divna misao, samo 
ako mati pristane. 
— Govori s njom! Imamo više tih mladih plem- 


 Kkinja, koje se u nas odgajaju, pa ćemo naći mjesta i 


za vas... 1I tebi, draga moja, ne će ništa škoditi, ako 
još više dini, nego li znaš. 

Jelena je u istinu malo, vrlo malo toga znala, pa 
je savjet sestre Judite bio s te strane vrlo dobar. 

Još isti dan govorila je Jelena o toj stvari s ma- 
terom. Gita bijaše vanredno zadovoljna, kad je čula želju 
svojih kćeri, osobito Jelene. Ona je odmah u prvi mah 
pomislila, da bi Jelena mogla dobiti volju, da stalno 
ostane u samostanu kao duvna. 

— Meni će težko biti bez vas, — odgovori mati 
Jeleni ovaj put neiskreno i licemjerno, — ali ako vi to 
Želite, ne mogu vas odvraćati od toga. Vi ćete u samo- 
stanu mnogo koristna naučiti i vrieme će vam. ljepše 

prolaziti, nego da ste vani. Te naše djevojke tako su 
glupe i dosadne. Pa napokon i ja ću još neko vrieme 
ostati u Zagrebu, moći ćemo se svaki dan vidjeti. 

Jelena i Magdalena bijahu sretne, da im je mati 

dozvolila poći u samostan. One su se veselile životu u 
samostanu kao novosti, koje još nisu kušale. U ženskoj 
je naravi već tako, da im je nekako ljepše, kad ih više 
na okupu ima. Djevojke se preseliše odmah u samostan. 
Valja reći, da je Giti ipak čudnovato bilo pri duši, kad 
su se djeca s njom razstala i ona ostala sama u svom 
dvorcu. Premda nije bila osobito nježna mati, ona je 
ipak ljubila svoju djecu, makar ju je sebičnost i taština 
kadikad stranputicom odvela. Prve dane rastanka sa 
svojom djecom upravo je težko podnosila, — napokon 
se priuči i tomu. 
' Moglo je proći kakova dva tjedna, što su Jelena i 
Magdalena u samostanu živjele, kad je sestra Judita do- 
bila poruku od Gite, da želi s njom potajno govoriti 
tako, da njezine kćeri to ne opaze. 

Sestra Judita dočeka na ,porti“ (vratima) Gitu i 
obje se skloniše tada u jednu sobu. 

— Opazila sam, sestro, — poče Gita, — da vam 
je moja Jelena osobito privržena. Ona vas od svih naj- 
više ljubi i sigurno vam najviše povjerava 

— Istina je, ona mi je vrlo odana. 

— Onda jamačno morate znati i njezine misli, tajne 
i osnove, jer se svega toga nalazi u mlade djevojke. 

— Mislim, da nema tajne preda mnom. 

— Tada ćete jamačno znati, što želim čuti od vas, 
Moram vam povjeriti, da sam Jelenu, od zahvalnosti 
prema Bogu, jer je ozdravila, zavjetovala, da ostane dje- 
vicom ...' 

— Zna li i Jelena za to? 

— Ne, nisam joj toga jošte kazala. 

— To sam si mislila, — reče sestra Judita s lakim 
smieškom ironije oko ustnica. — Jeleni nije ni na kraj 
pameti, da ostane djevicom. 

— Ne pokazuje li volje, da postane duvnom ? 

— Ni najmanje, ona ima drugi ideal, za kojim se 


zanosi njezina mlada duša, — reče sjetno sestra Judita. 


Sjena zlovolje preleti licem Gitinim. 

— Kakav ideal? — upita Gita, jedva susprežući 
svoju uzbudjenost. 

— No, ta Jelena ljubi čovjeka, o kom ne zna, da li 
ju i on ljubi. 

Gita se porugljivo nasmije. 

— Slobodno joj recite, da je ne ljubi i da on ni- 
kada ne će biti njezinim mužem. To joj možete kazati. 
— Vi dakle poznajete njezin ideal? 

— Taj njezin ideal, taj čovjek, koga Jelena ljubi, 
bijaše moj zaručnik. Vi valjda još ne znate... 

— Znam sve, — reče brzo Judita, — nije nika- 
kova tajna, što se je sbilo medju vama i Jelenom po- 
radi Domjanića ... 

— Dakle, kad znate, sudite sami, ne bi li bilo ljepše 
i Bogu ugodnije, da Jelena ostane djevicom ? 

— Ona taj zavjet ne će izpuniti, ta vi ju poznajete. 
Djevojka je svoje glave. Dozna li, da ste ju vi zavjeto- 
vali, bit će još ogorčenija proti vama i ne će vas od 
prkosa poslušati ... 

— Poznajem ju s te strane, ali baš zato dodjoh 
vas umoliti, draga sestro, da ju vi nagovarate. Vas ona 
ljubi, ima povjerenja u vas, ona će vas i poslušati... 

— Dvojim, ali ću pokušati, — odgovori preko 
volje sestra. 

— Hoćete li? 

— Rekoh,.da ću pokušati, ali ne znam, da li ću 
i uspjeti. 

Gita zahvali sestri Juditi, ali ne bijaše osobito za- 
dovoljna s njezinim odgovorom. Ode zato i do same 
priorice reda, kojoj preporuči istu stvar. Mati priorica 
bijaše vrlo obradovana, čuvši želju bogate udove Magdi- 
ćeve, i obeća; da će se s Jelenom češće toga radi poza- 
baviti. Gita usuprot obeća, da će se obilnim darovima 
sjetiti reda, podje li to za rukom. 


Uboga Jelena nije ni znala, što se s njom snuje. 
Sestra Judita morala je već radi obzira na svoj red obe- 
ćati Giti, da će kušati sklonuti Jelenu, da izpuni zavjet 
djevičanstva, no nije se nikako mogla odvažiti, da počne 
s njom o toj stvari govoriti. Činilo joj se nedostojnim, 
da pred Jelenom krije nešto, što se nje najviše tiče, i 
da neiskreno mora s njom postupati, samo da se zado- 
volji želji njezine matere. Ali kad je već zadala rieč, 
ona će ipak pokušati, bar da vidi, što misli Jelena o 
materinoj osnovi. 

— Čuješ li, Jeleno! — reče jedan put kao iznebuha 
Judita, — Jesi li ikada mislila na to, da bi postala 
duvnom ? 

— Zaista nikada. Ta ti dobro znaš, da su meni 
druge misli u glavi. Ja hoću da još živim. 

— Ali recimo, da on umre, ili da se oženi s drugom ? 

— To se valjda ne će dogoditi, — reče djetinjom 
nebrigom Jelena. 

— Ala si smiešna, draga Jeleno! — primieti Judita. 
— Sve se može dogoditi, dakle i to, da on umre, ili se 
s drugom oženi. Što onda? 

— O tom još nisam razmišljala, al u duvne ne bih 
pošla... 

— Pasi tako rado uza me. Bilo bi nam tako liepo, 
— govoraše Judita s najvećim usiljavanjem. 

— Oh, to je šta drugo, mila moja! — odvrati joj 
Jelena. — Ja sam rado uza te, jer me ti od svih žen- 
skinja, koje sam dosele upoznala, najbolje razumiješ i 


najbolje me tješiti znadeš. Druge mi sestre nisu ni s da- 


leka tako mile, kao ti. Da ti umreš, što bih ja počela 
u redu? ... Ne, nisam ti ja za opaticu. 

— I meni se čini, — pomisli Judita s blagim po- 
smjehom na licu, pa prestade dalje govoriti o toj stvari 
s Jelenom. 

Priorica vrlo je oprezno postupala, da Jelenu pre- 
dobije za Gitinu osnovu. Ona je dobro sudila, da se 
djevojci ne smije odmah kazati, što se od nje želi, jer 
bi to samo stvar pokvarilo. S toga je priorica s daleka 
okolišala, tako da Jelena nije ni slutiti mogla, zašto se 
nadstojnica samostana u novije vrieme mnogo više i 
mnogo ljubeznije s njom bavi, nego li je dosele bivalo. 

Jelena je dobivala za čitanje knjiga o životu svetaca, 
o povjesti reda sestara Klarisa, priorica joj je tumačila 
o liepoj i spasonosnoj zadaći toga reda, odlikovala ju 
time, da s njom u crkvi na samu moli čislo, a kod sve- 
čanih misa da sama pjeva najljepše pobožne pjesme na 
koru. Sve duvne dobile su nalog od stroge majke prio- 
rice, da što ljepše i uljudnije postupaju s Jelenom, o 
kojoj povjerljivo reče priorica ostalim sestrama, da ju je 
jamačno Bog poslao u te zidine, da danas sutra bude 
uresom reda Klarisa. Pobožne sestre nisu dakako opa- 
zile na Jeleni nikakovih svojstava, po kojima bi se takova 
šta suditi dalo, dapače su one držale, da Jelena nije 
stvor za duvnu, a njezino ponašanje u samostanu da 


je isto tako svjetsko i slobodno, kao prvi onaj dan, 


kad je došla u samostan. One su tako sudile, ali su 

morale da slušaju majku prioricu, koja najbolje zna, 
što misli i radi. 

U to se vrieme pronosio glas po Zagrebu, da će se 
za koji dan svečano i sjajnim načinom posvetiti glavni 
žrtvenik u kapeli sv. Ksavera. Pater je Percajić odlučio, 
da će tom prigodom prodičiti dobrotvorku svoga kole- 
gija. Oltar, što je novcem udovice Magdićeve bio sa- 
gradjen u slavu sv. Ksavera, bijaše ukusno i liepo iz- 
veden. Radilo se na njem nekoliko mjeseci, a kad je bio 
već posve gotov, odredi pater rektor, da će se posveta 
ovršiti na dan sv. Alojzija, zaštitnika mladeži, 

K toj slavi bijahu pozvana najodličnija lica, a i 
župnici u okolici Zagreba imali su oglasiti svojim župlja- 
nima, kakova će se slava držati u kapeli sv. Ksavera. 
Silan sviet spremao se na tu svetkovinu s nakanom, da 
čini zavjete Božjemu ugodniku sv. Ksaveru sbog raznih 
svojih nevolja. Jedni su imali koga od svojih na vojsci, 
bojeći se sveudilj za njegov život, drugi su imali težka 
bolestnika, treći razdor i neslogu u braku, neki su opet 
postradali od povodnje, ljudske kuge i drugih Božjih 
bičeva, kojima kara čovječanstvo, pa su sve te svoje 
nevolje odlučili dati pod okrilje onomu, komu je u slavu 
sazdan novi oltar i koji je, kako čuše, već mnogima u 
nevolji pomogao. 

Na Alojzijevo svanu prekrasan ljetni dan, da se 
ljepši jedva zamisliti može. Sva ubava dolina Ksaverska 
“bijaše puna pobožna, a i ljubopitna svieta. U samu ka- 
pelu mogao je stati tek neznatni dio onih, koji su došli 
k toj svečanosti. Većinom bijahu unutra ugledni boljari 
i boljarke i otmeniji gradjani, dočim su seljaci sretni 
bili, da mogu nasluškivati službu Božju i prodiku pred 
širom otvorenim vratima crkve. Na koru kapele uhvatile 
su mjesto sestre reda sv. Klare, a zagrebački redovi i 

svećenstvo u prednjem dielu crkve oko glavnoga oltara, 
koji se je milovidno prikazivao. 

S desne strane oltara načinjeno je uzvišeno mjesto 
s klecalima, gdje je u svietlo-ružičastoj opravi klečala Gita, 
moleći se Bogu iz molitvenika, s kojega nije podizala 
očiju, poput čovjeka, koji zna, da svi u nj gledaju i o 
njem govore, pa se toga radi nalazi u zabuni. 

Iznad Gitine glave visjelo je nešto, očito slika, koja 
bijaše zastrta velom. Odličniji su. prisutnici znali, da je 
to uzdarje jezuitskoga kolegija svojoj dobrotvorki, ali 
kakovo, toga nije nitko pravo znao. Slika bijaše pod 
pečatom velike tajne izradjena u samom kolegiju, pa 
zato baš bijahu svi ljubopitni, što li prikazuje ta za- 
strta slika. 

Svečanost posvete glavnoga žrtvenika počela je 
dosta dugom propoviedi, koju je držao sam pater rektor. 
Živahnom rječitošću opisao je prije svega život i djela 
svetoga Ksavera, napomenuo za tim, kako mu je kolegij 


u liepoj ovoj crkvici naumio podići žrtvenik, dostojan 


njegove svetačke slave, ali da ubogi kolegij nije mogao 
to Bogu ugodno djelo izvesti, dok mu nije priskočila u 
pomoć bogoljubna duša velikim darom, kojim si je stekla 
vječnu zadušbinu u nebu. — Ne trebam vam spo- 
menuti, — govoraše zanosno pater rektor, — tko je 
ta plemenita i Bogu odana duša. Znate ju svi ne po 
njezinoj, već po našoj hvali, koju i proti njezinoj volji 
razglasismo, ne bi li se i druge kršćanske duše ugledale 
u pobožan njezin primjer. Naš ubogi kolegij ne može 
joj za uzdarje ništa drugo dati, nego svakoga dneva 
spomenak u svojim molitvama i — evo ovu skromnu 
sliku, u kojoj se prikazuje povod današnje uzvišene sve- 
čanosti. 

Na znak ruke patra rektora bude u jedan tren po- 


Tomić: Udovica. : 13 

vućen zastor sa slike iznad Gitine glave i svi se sada 
zagledaše u odkritu sliku. Ne zna se, da li je Gita znala, 
što ta slika prikazuje, ali se je opazilo, da je ona još 
prije oborila glavu nad molitvenik i gotovo pokrila lice 
knjigom. Svi su gledali čas Gitu, čas sliku, koja je pri- 
kazivala sv. Margaritu, patronu udovičinu, s izrezanim 
licem Gitinim i jednakom ružičastom opravom, kako ju 
lebdeći u zraku angjelići vjenčaju krasnim viencima. Niže 
dolje vidi se slika glavnoga žrtvenika, pred kojim kleči 
pater rektor, dižući zahvalno oči svoje prama liku sv. 
Margarile.* 

— Vivat! Vivat! — uzkliknuše poluglasno ugledna 
gospoda i gospodje, kimajući glavama prama Giti, koja 
se je jedva podufala da uznese nešto glavu i jedva se 
primjetljivo zahvali onima, koji su ju tim načinom po- 
zdravljali. 

Medju mnogim drugim plemićima bijaše tada u 
crkvi i Krsto Domjanić, koga je njegov bezazleni drug 
Petković gotovo silom dovukao k toj slavi. Sve vrieme 
motrio je on pozorno Gitu i činilo se, da ga se ta sve- 
čanost neobično dojima. Njegovo lice postajaše sve oz- 
biljnije, gotovo mrko. 

— Što je to s Gitom? — razmišljaše u sebi neka- 
danji zaručnik liepe udovice, u kom još ne bijaše ugasnuo 
osjećaj prama njojzi. — Najprije taj zavjet, udovičtva, 
a sada ova slava... Postala je bogomoljkom, nema 
sumnje. No je li sve to od srca, ili je samo sujeta ženske 
glave, koja u tom nasladu nalazi, što misli, da je sviet 
za nju izgubljen... 

Krsto se sjeti sada njezine odlučne želje, da se kani 
Jelene i sve više stade sumnjati o iskrenosti Gitinih na- 


* Ova se je slika do danas sačuvala i visi u crkvi sv. Ksa- 
vera na desnoj strani od ulaza u sredini crkvice. 

božnih osjećaja. Što ju je dulje promatrao, kako u svom 
klecalu kleči, kao postavljena na ugled svemu svietu, 
kako hoće da bude sabrana, a ne može od nekog unu- 
tarnjeg nemira, pa kako joj se oči po koji put i preko 
njezine volje ljubopitno otmu medju prisutni puk, a 
ona ih odmah na molitvenik svraća, — Krsto je počeo 
sažaljivati nekada obožavanu svoju Gitu i osjećati u 
sebi neku ravnodušnost napram njoj. 


Jedva je čekao, da mine misa zahvalnica i da o 
toj stvari u četiri oka govori s Petkovićem. Omamljen 
od svega, što je vidio, i zlovoljan, kao riedko kada u 
životu, izadje iz crkve, i uhvativši Petkovića izpod ruke, 
odvede ga na slranu: 

m Tako ti Boga, prijatelju, — progovori vrlo uz- 
budjeno Krsto, — što ti sudiš o Giti? 
— Kako to misliš? 

bose Nu, je li ona u istinu pobožnica, ili samo lice- 
mjerka, tašta ženska, što da li kažem? 

— Tko bi to znao!... Samo Bog vidi svakomu u 
srce... Ali što to tebe smeta? 

Ši Imaš pravo, ali ako je licemjerka, onda bih 
Žalio svaki trenutak, koji sam ju ljubio. Meni se gruste 
takovi stvorovi. 

— Pa ne misli na nju. 


Krsto htjede nešto kazati, ali zamuča... Njemu je 
u ovaj čas bilo kao momku, komu se iznevjerila draga. 
Ako je od ljubavi to učinila, dalo bi se još to pod- 
nieti, ali taštine radi... nikada! Ovako ogorčen ne bijaše 


oni onda, kad ga je barunica prinudila, da se Gite odreče. 


Sviet je na hrpe izlazio iz crkve. Uglednici odpra- 


tili su u dugoj povorci Gitu u jezuitski majur kraj crkve, 


gdje su bogatu dobrotvorku obasuli čestitkama i počastili 
* 

poklonima. Poslije bijaše velik, sjajan objed u majuru, na 
kom je bilo preko stotinu pozvanika, 

Pater rektor ne zaboravi ni na seljački sviet. Na 
čistini oko crkve i majura pekli se mladi janjci i jarići 
i točilo vino iz buradi. Ubogi puk, sretan, da je jeftino 
došao do dobra zalogaja, postao je brzo dobre, široke 
volje. Hegeduši se našli, kao da su naručeni bili, i do- 
skora oglasila se vesela svirka, uz koju je mladji sviet 
na parove igrao svoj oštri, živahni tanae. 

Izmedju seljačkih brpa šetahu se uz ostali bolji sviet 
gojenice samostana Klaris&, gledajući, kako se pečenke 
na ražnju vrte, kako mladež veselo pleše, a drugi opet 
uz burad buče i lakomo piju. Kad su se toga nasitile, 
uzele su trgati grančice sa mladih, upravo cvatućih lipa 
kraj crkvice ili brati poljsko cvieće, praveći kitice i 
vience, kojima su se kitile oko glave ili preko ramena. 
Nekoje su i u dolinu sašle, pa se tu na obali potočića 
igrale sliepog miša. Dok su se gojenice tako zabavljale, 
stajale su duvne Klarise pred crkvom na okupu, pje- 
vajući razne Marijanske pjesmice, koje su s velikom po- 
božnošću slušale starije seljakinje i nevina djeca. 

Po želji Gitinoj imale su sestre Klarise i njihove 
gojenice ostati na gostbi u majuru. A jer se je na objed 
moralo podulje čekati, kratile su si duvne i njihove go- 
jenice vrieme, kako su najbolje znale. A bijaše im tako 
liepo i prijatno u krasnoj toj naravi, gdje su se osjećale 
slobodne i gdje im se je činilo puno ljepše i veselije, 
nego u niemim zidinama samostana. 

Krsto je s Petkovićem prošetao takodjer izmedju 
svieta, no njemu bijaše, kao da ga ništa ne dira. Niti 
je što pravo vidio, niti čuo. Neprestano je razmišljao o 
Giti, a pri tom je kuhalo i kipjelo u njem. 


1 

— Eno Jelene! — reče u jedan put Petković Krstu, 
povukavši ga za ruku. 

Krsto pogleda i opazi, da upravo njima u susret 
dolazi Jelena s Magdalenom i sestrom Juditom, koja bi- 
jaše daljnja rodjakinja Petkovićeva. Nisu se mogli 
mimoići, morali su stati i nekoliko rieči izmieniti jedni 
s drugima, 

Plemići pozdraviše sestru i mlade djevojke, i svi 
se zaustaviše. 

— Dugo vas već nisam vidio, sestro Judito! — 
započe Petković običan razgovor sa svojom rodjakinjom, 
pri čem je postrance više puta pogledao na Jelenu. 

. U to nabasa na malo družtvance stari neki gospo- 
din na konju i rastavi ga. Petković ostade s Juditom 
i Magdalenom na jednoj strani, a Domjanić s Jelenom 
na drugoj. Oboje se nadje u zabuni. 

— Vi bijaste bolestni, gospodično! — progovori 
prvi Donjanić, motreći s interesom Jelenu, koja je sbilja 
postala krasnom djevojkom. 

— Mislili su, da ne ću preboljeti, — odgovori Je- 
lena, gledajući s dražestnom zabunom Domjaniću u lice, 
— ali sam ipak, hvala Bogu, ozdravila. 

— 1 sada ste uviek uz majku. 

— Ne, ja i Magdalena smo u samostanu. 

— U samostanu? — ponovi upitnim glasom Do- 
mjanić, zagledavši se i nehotice u crne i velike oči 
Jelenine. 

— Mi smo dvie već tri mjeseca kod Klarisa. Vrlo 
nam je ugodno medju sestrama. 

— Tko vas je poslao tamo? — uleti joj nestrpljivo 
U rieč Krsto. — Je li vas možda vaša majka odpravila 
u samostan ? 

.— Ne, mi smo to same željele. Ali zašto to pitate ? 

-— Ništa, mislio sam, — govoraše u smetnji Krsto, 
— da bi bolje bilo za vas, da ste vani na ladanju. U 
onim zidinama mogli biste opet oboljeti. 

— Tako nam je liepo ondje. Naša sestra Judita, 
— reče Jelena, pogledavši postrance duvnu, koja se je 
još uviek s Petkovićem razgovarala, — pravi je angjeo, 
Mi ju dvie tako ljubimo, i ne bismo se mogle tako lako 
s njom razstaviti. 

— Pazite, da radi nje ne postanete i sama duvnom, 
— reče na pol u šali, na pol u sbilji Krsto. 

— Ne, toga ne će nikada biti, — odgovori Jelena i 
zažari se sva u licu. Ona je bila uvjerena, da Krsto zna, 
zašto je to sada kazala. 

— Imate pravo! — reče iskreno Domjanić. — Yi 
ste još mlada, liepa... vi ćete naći sreću svoju u svietu. 

Jelena bijaše sva smetena od tih rieči. — Zašto još 
dalje ne govori, — pomisli djevojka u sebi, — zašto 
joj ne kaže, da kuša s njime sreću u braku?... Nije 
mogla ništa da mu kaže na njegove rieči, premda joj 
bijaše srce puno, prepuno osjećaja. Krsto je dobro 
opazio njezinu uzbudjenost. 

U to se stadoše u razgovoru približavati Petković 
sa sestrom Juditom i Magdalenom k njima dvoma. 

— Pozdravite majku! — reče Krsto, ne znajući 
ništa pametnijega da kaže u ovaj čas. 

— To ne smijem — odgovori brzo Jelena, — ona 
ne smije čuti, da sam govorila s vama. 

o— Zašto? — upita Krsto, čineći se nevještim i 
nešto ga prožeže srcem. Gotovo mu je sada žao bilo, 
što će morati prekinuti razgovor, koji se bješe tako 
zamrsio. 

— Jer mama zna, da... ja... uze mucati Je- 
lena u najvećoj smetnji, s nesigurnim pogledom, i u 

malo te nije odala tajnu svoju Krstu... Nije trebala 
da to učini, jer je Krsto pogodio, što je Jelena htjela 
reći... 

— Ajdemo, Jeleno! — reče sestra Judita u najod- 
lučniji čas, kad je Jeleni već na ustnama lebdilo, da 
kaže Krstu, da ga ljubi... Sreća, da je u pravi tre- 
nutak došla, jer je i Jelena malo za tim razabrala, da 
bi se morala sramiti svoga čina. Sam Bog ju je poslao! 
Što bi samo Krsto o njoj držao... mislio bi, da mu 
se nudi. 

Mladost ludost. 

Plemići se oprostiše s gospodjama, uzjahaše na 
svoje čile konje, koje bješe priveo sluga Petkovićev, i 
oštrim kasom odjašiše put Zagreba. 

— Ti si govorio s Jelenom? — upita uz put Pet- 
ković Krsta. 

— Da. 

— Nu, pa kako ti se svidja? Zar ne, krasna dje- 
vojka? 

— Doista krasna, prije nisam toga ni opazio. 

— Dakle, budi pametan! Jelena je stvorena, da bude 
tvojom ženom... 

— Vidjet ćemo! — odgovori Krsto. — Danas se 
je nešto sbilo sa mnom, to dobro osjećam... Vidjet 
ćemo! 


XV. 


— Slava u Sv. Ksaveru prodje. Nekoliko dana sviet 
nije ni o čem drugom nego o tom govorio. Oni, koji 
nisu bili u crkvi, kad bijaše svečana posveta oltara, išli 
su sliedeće dane, da vide novi liepi žrtvenik i da se 
nagledaju sv. Margarite s licem plemenite udove Mag- 

dićeve, pred kojom je slikom pobožni sviet klečao i 
molio se Bogu. I Gita je poslije ove svečanosti više 
puta zalazila u crkvicu, da se pomoli Bogu pred novim 
žrtvenikom i pred slikom svoje zaštitnice. 

Poslije te zgode Gita je postala još darežljivijom 
prama jezuitskom redu. Jedva je dočekala zgodu, da 
mu može dati opet koji dar u slavu Božju. 

Vidjevši drugi redovnici, kolika dobra čini Gila Je- 
zuitima, pokucaše i oni na njezina vrata. Učiniše to prvi 
otci Pavlini iz Remeta i odnesoše bogat dar za svoju 
crkvu, za njima dodjoše Kapucini, Franjevci i Cistercite, 
i nitko ne ode praznih ruku iz Gitine kuće. I ne bijaše 
s tim još dosta, Gita je počela punim rukama dieliti mi- 
lostinju sirotinji u kući i javno, osobito kada je po ne- 
djeljama i blagdanima izlazila iz crkve. Tada je za njom 
mladjahni efeb nosio vrećicu srebrena sitniša i dielio 
sirotinji, koja je tada njihovu milost glasno blagoslivljala 
i u nebo dizala. 

Patru rektoru Percajiću ne bijaše po ćudi ta da- 
režljivost Gitina, osobito pram ostalim redovima; pater 
rektor se je toga radi osbiljno razljutio na Gitu i pri- 
govorio joj, da ne postupa razborito. 

-— Oviljudi — govoraše Giti pater rektor — samo 
zlorabe vašu darežljivost. To su stari redovi, koji su se 
kroz viekove nauživali ljudske darežljivosti u obilju, i 
svega dosta imadu. Oni sigurno zavide našemu kolegiju 
sreću, što dobismo Božjom providnošću moguću zaštit- 
nicu u vašoj milosti. Ali krivo nam rade. Mi smo tek 
korenje pustili u ovoj zemlji, a osobito naš kolegij u 
Zagrebu vrlo je ubog. Trebali bismo kao komadić kruha 
kuću Gotalovu, da razširimo naš kolegij, a nemamo ni 
dinara za to. Ubogi članovi naše družbe moraju pre- 
bivati u kukavnim ćelijama, da je žalost gledati. 

— Vi mi toga niste nikada kazali, častni otče! — 
reče Gita, kao da spočituje neiskrenost patru. 

— Nisam se usudio, vaša milosti, — odgovori 
smjerno pater, — jer sam se bojao, da biste mogli krivo 
tumačiti moje rieči... 

— Ja, koja tako štujem vaš red, komu sam tolika" 


zahvalna?... Čujte me, častni otče, ja hoću, dg\še gri 

kupi Gotalova kuća za vaš kolegij... moji gućem 

dakako... So ; "by 
Sbgdlati joj 


— Vaša darežljivost nema granica, R35 
' S 3 
se duboko pater. — Ja se gotovo ne ut&mi SLI tako 
veledušan dar, SD & 
; MR Zuf: 

— Vi morate! — reče Gite La 6Vjednin tonom 
kao da ju razpaljuje skromno A eje putrovo. 

— Ja se pokoravam, u imMategdOreda. a 

— Ali samo vam stavljam «jedan uvjet... 
ne smije znati, da vam ja to dftivam. 

— Sasvim po nauku svet naše crkve, — prihvati 
veselim odobravanjem pater, — neka ne zna lieva, što 
daje desna. 

Gita nije imala toliko gotova novca, da kupi Gota- 
lovu kuću, koja se je držala jezuitskoga kolegija, ali 
se je brzo znala snaći u neprilici. Čula je, da brat pro- 
tonotarov Nikola Škrlec želi kupiti kuću na Griču. Ona 


Za 


Nitko 


je imala još jednu osim one, u kojoj je prebivala i koja 


je bila svojina njezina supruga. Riešila se brzo, da proda 
svoju kuću i tim novcem da kupi kuću Gotalovu. 

Taj posao bijaše brzo gotov. U Nikole Škrlca bijaše 
dosta gotova novca, što mu ga je doniela žena, kći pod- 
bana Raucha. Što je Gita zatražila za svoju liepu i 
udobno sagradjenu kuću, to je gospodin bilježnik judi- 
Cijarne tabule bez cjenkanja odmah izplatio. Ta prodaja 
ne bijaše nikakova tajna u gradu, samo su se ljudi 

pm 
čudili, zašto plemenita i bogata udova Magdićeva pro- 
daje svoju kuću, kad ima dvie kćeri, koja bi svaka 
danas sutra trebala krova u gradu, gdje bi mogla u 
zimsko doba stanovati, kao što običavahu tada bogatiji 
plemići. 

Kad su malo za tim kupili Jezuite susjednu Gota- 
lovu kuću, gotovo uz istu cienu, uz koju je Gita prodala 
svoju kuću Nikoli Škrleu, počeo se sviet nečemu domi- 
šljati i tvrditi, da su Jezuite dobili novac od Gite. 

Bilo ih je i takovih, koji su radi toga samu Gitu 
pitali, što je istine u tim glasovima, no ona je odlučno 
nijekala, da je išta dala kolegiju, da kupi kuću Gotalovu. 

Unatoč tomu sviet je tvrdo vjerovao, da Gita ne 
govori istinu i da je pater rektor primio novce od nje, 
da raširi svoj kolegij. Ova zgoda pouči udovu, da u 
buduće mora opreznije postupati, da joj ne bi sviet 
prigovarao. Imala je dvie kćeri, za koje je morala skr- 
biti, to su svi znali. Bude li i dalje tako očito podu- 
pirala redove velikim svotama, mogao bi joj svatko 
spočitnuti, da radi na propast svoje djece, koja bi joj 
ipak morala da budu prvom brigom. 

Prvi put u svom životu poče osjećati Gita nesta- 
šicu novca, Gdje toliki crpu neprestano iz jednoga zdenca, 
nije čudo, ako presuši. Gita se sada dosjeti sredstvu, 
kako će doskora doći do novaca, kojih je nuždno tre- 
bala, da udovolji neobuzdanoj svojoj taštini. 

Imala je drugdje uzajmljenih novaca, koje sada 
poče s reda odkazivati. Neki dužnici platiše odmah, neki 
malen dio, a neki joj — tih bijaše najviše — poručiše, 
da za sada ne mogu ništa vratiti. Zle godine, nepre- 
stano ratno doba i seljačke bune bile su izprike, kojima 
su dužnici nastojali sklonuti svoju vjerovnicu, da ih još 
neko vrieme pričeka. 

Što je tim putem novca priteklo, Gita ga nije me- 
tala na stranu, već dielila redovima, koji su neprestano 
obijali prag njezina dvora, tražeći dara i podpore. Ali 
zato su ju redovi i štovali, odlikujući ju počastima, koje 
samo riedki uživaju. U svakoj samostanskoj crkvi imala 
je Gita svoja klecala na najodličnijem mjestu, za nju 
su čitali žive mise, da joj Bog udieli dug, krepak život, 
unosili su svaki njezin dar u ,liber memorabilium“ svoje 
družbe i obsipavali ju najvećim hvalama, koje su udo- 
vici čitane i tumačene. 

Gita se je u tom novom uzduhu svoga života osje- 
ćala preko mjere zadovoljnom i blaženom. 

Bijaše ipak nešto, što je mutilo sreću i pokoj duše 
Gitine. Ne zna se, kako, ali ona je doznala, da se je Je- 
lena na dan posvete žrtvenika u sv Ksaveru na samo 
razgovarala s Krstom. 

U prvi mah bilo joj, kao da će pomahnitati. Htjela 
je otići u samostan i tu pozvati na strašan račun Je- 
lenu. No do toga nije došlo, sjetila se prve nesreće, 
kad je s Jelenom nemilo postupala, i odustala od svoje 
nakane. Smislila je nešto drugo. 

Sjela je i napisala kratak list Krstu: ,Gospodine! 
Čula sam, da ste na dan sv. Alojzija na samo razgova- 
rali sa Jelenom. Vi mi sveto obećaste, da joj se ne ćete 
približavati, pa eto za kratko vrieme prekršiste svoju 
rieč. Kako se to slaže s plemićkom vašom čašću?... 
Molim Vas i opominjem, da 'se to više ne dogodi. Gita.“ 


Od Krsta nije Gita dobila nikakova odgovora na' 


ovo pisamce, niti ju je osobno posjetio, da joj stvar 
razjasni. Ona je očekivala jedno ili drugo, ali se nijedno 
nije izpunilo. To joj se nije nimalo svidjalo. Poslije 
nekoliko dana, što bijaše pisala Krstu, ode Gita do 
majke priorice. 


ta Bi 

— Gledajte, za Boga, častna majko, — poče govo- 
riti Gita zabrinutim tonom duvni, — da se što prije 
uredi stvar s Jelenom... Ako vam skoro ne podje za 
rukom, te ju sklonete da podje u duvne, može se sve 
dogoditi, najprije ono, čega se najviše bojim. 

Gita izpripovjedi slučaj priorici, pri čem nije zabo- 


ravila upozoriti ju, da joj Jelenino tiesno prijateljstvo 


sa sestrom Juditom nije nimalo po ćudi. 
— Ta sestra Judita, čini se, — govoraše Gita 
s velikom zlovoljom, — najmanje misli na to, kako će 
djevojku predobiti za našu osnovu. Bojim se dapače, da 
ona Jelenu u potaji odgovara, da ne ide u duvne. 
Majka priorica umiri Gitu i obeća joj, da će skorih 
dana pokušati odlučno govoriti s Jelenom. 


XVI. 


Priorica je cio dan razmišljala, s koje bi strane 
shvatila Jelenu, da ju predobije za materinu osnovu, 
Ona je dosele već opaziti mogla, da je djevojka svoje 
glave i da će biti najbolje, ako najprije pokuša sreću 
liepim načinom, 

Smetalo ju je, istina, da na Jelenu nije ništa dje- 
lovao način, kako je ona s njom postupala kroz više 
*“ mjeseci. Sva odlikovanja majke priorice i svu njezinu 
prijazan primala je ona, kao da tako mora biti. Znala 
je, da mati njezina puno dobra čini samostanu Klarisi, 
pa je zato držala, da majka priorica samo svoju dužnost 
čini, kad ju odlikuje i liepo s njom postupa. 

Priorica se je doduše nadala, da će tim svojim 
načinom obsjeniti mladu djevojku, pa da će ona sama 

svoje volje doći pred nju i javiti joj tvrdu odluku, da 
želi postati duvnom. 

Ali se to nije obistinilo. Trebalo je s toga čuti, što 
Jelena o tom misli. Težkom voljom lati se priorica toga 
posla i pozva drugi dan, što je Gita kod nje bila, preda 
se Jelenu. 

— Drago diete, — poče priorica ljubkim i blagim 
glasom, — ti već nekoliko mjeseci živiš s nama u 
ovom svetom boravištu. Kaži mi po duši, svidja li ti 
se ovdje? 

— Za sada mi se svidja, — odgovori prostodušno 
Jelena, i ne sluteći, kamo smjera priorica svojim pitanjem. 

— Za sada! A ne bi li imala volju za uviek s nama 
ostati? — reče dosta nesigurnim glasom duvna. 

— Kako to mislite: za uviek? — upita djevojka, 
pogledavši čudnovato prioricu velikim svojim očima. 

— Nu... da postaneš duvnom, da stupiš u naš 
sveli red. 

— Ja ine mislim nato... Moja je želja, da se 
udam i da budem sretna. 

— Ah, ne govori tako nepromišljeno, drago diete, 
— uleti joj brzo u rieč priorica, koja se je već uzbu- 
djivati počela. — Nije sva sreća u udaji... ima toliko 
nesretnih brakova na svietu... 

— Ja ću ipak pokušati, — reče prpošno Jelena. 

— A da ne možeš, da ti nije slobodno udati 
se? — primieti oštrijim glasom priorica. 

— Tko mi može to braniti? — uzžesti se djevojka. 

— Ne žesti se, diete, onako je, kao što ti rekoh! — 
poče opet blažim glasom priorica. — Tebi nije slobodno 
udati se, jer si zavjetovana djevičanstvu. 

— Ja? — vikne Jelena. : : 

— Ti da... Dok si bila onako težko bolestna» 

dok je tvoj mladi život lebdio nad smrtnom rakom... 
tvoja sirota majka, u težkoj svojoj brizi za tvoj život, 
zavjetovala te djevičanstvu. 

Jelena probliedi. U prvi mah nije znala, što bi o 
tom sudila. Činilo joj se, kao da propada u zemlju. 
Bijaše joj užasno na duši. Na sreću navrieše joj suze 
na oči, i ona, pokrivši lice rukama, gorko zaplaka. 

— Bog je uslišao vruće molitve tvoje majke i 
primio njezin zavjet. On te je spasio od smrti, sada je 
na tebi, da i ti svoje izpuniš . .. 

— Ali mene ne veže taj zavjet! — vikne kroz 
plač rezkim glasom Jelena, razmahnuvši se rukama. 
Jarost i ogorčenost titrala je na zaplakanom joj licu. 

— Veže! — odgovori joj uzvišenim, otegnutim 
glasom priorica. — Ti si dužna izpuniti sveti zavjet 
tvoje majke. 

— Ne ću, po sto puta vam velim: ne ću!... Ah, 
sada znam... sada sve znam! — nasmija se kroz 
plač ogorčeno Jelena 

— Što znaš? 

— Moja je mati to zasnovala... a ja znam i za što. 

— Ne grieši duše! Tvoja mati je plemenita žena, 
angjeo u ljudskoj podobi, — govoraše strastveno prio- 
rica. : 

— Ah, vi ništa ne znate, častna_ majko, ama 
ništa! — odvraćaše joj Jelena, ne pokazujući ni malo 
volje, da se umiri. — Ja ću vam kazati: moja se majka 
boji, da bih mogla postati ženom muža, koga ona 
ljubi... Zato me je zavjetovala ... 

— Ne huli, nesretnice! — viknu priorica i grče- 
vito spopade Jelenu za rame. — Duh sotone obladao 
je tobom, pa griešiš proti Bogu i rodjenoj materi svojoj. 

— Ja istinu govorim, — žestila se sve više Je- 

lena, pri čem su joj mišice lica neprestano podrhtavale. 
— Moja mati je kivna na me, jer ljubim čovjeka... 

— Koji za te ne mari! — zakrči joj rieč priorica 
sa zloradim smješkom na licu. 

Jelena zadrhta u svem tielu; bijaše joj u jedan 
tren, kao da joj se magli pred očima i kao da će ju 
sviest ostaviti. 

—On...on... uze mucati djevojka. 

— On, da, Krsto, ne mari za te. Da išta mari 
za te, ne bi bio sveto obećao tvojoj materi, da ti se ne 
će nikad približiti. 

— Pa se je ipak približio, — vikne Jelena, koju su 
zadnje prioričine rieči novom snagom napunile. -—— On 
se je približio meni i govorio sa mnom, ija ću ga... da, 
ja ću ga ljubiti, makar on i ne mario za me, al u duvne 
ne ću nikada, tako mi Boga i uspomene moga otca! 

— Prestani, nesretnice! — kriknu razjareno priorica 
i položi gnjevno ruku na usta Jeleni, koja je u najvećoj 
uzbudjenosti govorila. — Prestani, ja ti zapoviedam! 
Rekla si, da ne ćeš nipošto u duvne, al ja ne primam 
te tvoje izjave. Ti si to izustila u velikoj uzbudjenosti, 
pod uplivom sotone, koji te napastuje svom snagom u 
odlučnom času. Prije nego učiniš tako zamašnu izjavu, 
moraš se umiriti i skrušiti i nekoliko dana sprovesti u 
pobožnom razmišljanju. 


— Ja ne ću ni o čem više razmišljati, — reče 
ogorčena Jelena, , 
— Moraš, jesi li čula, moraš! — ciknu priorica, 


težko uvriedjena u svom ugledu. — Ovaj čas imaš otići 
u svoju izbu i tamo ćeš sama tri dana razmišljati o 
svojoj odluci. 

— Šta, vi hoćete da me zatvarate? — uzplahiri 
se Jelena. — Tko vas je na to ovlastio? 


- io 





208 


— Ovdje ja zapoviedam! Idi! — zapovjedi gnjevno 
priorica. 

— Ne, nikada. Idem, al svojim putem! — reče 
odlučno Jelena i skoči k vratima, koja naglo otvori i 
uteče u hodnik. 

— Što si nakanila, mahnita djevojko? — vikaše 
priorica. 

Jelena ne odgovori ništa, već trčaše svom snagom 
hodnikom. 

Priorica, vremešna, ali mršava žena, poleti za Je- 
lenom, vičući : 

— Držite ju, ne dajte joj van! 

Duvne se kasno javiše na vratima svojih ćelija, 
jer je Jelena već skokimice prejurila stube i potekla 


hodnikom u prizemlje, koji je vodio do porte i do iz- , 


laza na ulicu. 

Neobična buka u gornjem spratu izvabi tromu i 
omašnu vrataricu iz sobe. Držeći ključ u ruci, koju bješe 
na prsa položila, stala je i gledala, kako Jelena juri 
prama porti. Čula je doduše viku iz gornjega sprata : 
»Držite ju, ne pustite je na polje!“, ali je mislila, da 
se to ne može ticati Jelene, koja niti ne bijaše duvnom, 
pa je uživala i puno veću slobodu od sestara. 

Jelena medjutim doleti do nespretne vratarice, iz- 
trže joj ključ iz ruke, otvori u čas vrata i jednim skokom 
bijaše na ulici. 


— Hvala ti, Bože! — kliknu Jelena iz dna duše. 
— Što je to s vama, Jeleno? — upita ju poznati 


glas odlična čovjeka, koji je u taj čas sa strane nadošao. 
Jelena se obazre.i odmah stade, Bijaše to asesor 
judicijarne tabule Antun Bedeković, dobar prijatelj. nji- 
hove kuće, a osobito pokojnoga otca. 
— Što je to s vama, za Boga? — ponovi asesor, 

motreći zabrinuto uzplahirenu djevojku, koja se je plaho 
zaklanjala za široko rame dobro ugojena gospodina 

— Ajdemo odtale, brzo, samo brzo! Sve ću vam 
kazati, — govoraše u velikoj uzbudjenosti Jelena, vukući 
za sobom asesora. — Hljeli su, da me zatvore, da 
budem duvna. ' 

— Vas, a tko? 

— Priorica... ali žurimo se! 

— Ta ne bojte se, ja sam uz vas. Ja ću vas od- 
vesti k vašoj majci. 

— Nipošto, ona je to i zasnovala. Svakamo idem, 
samo ne k materi! — govoraše molećim glasom djevojka. 

— Dobro, a vi ajdete k meni i k mojoj supruzi. 
Kod mene se ne trebate ničesa bojati, — reče asesor 
s velikim saučešćem, premda još nije pravo znao, o 
čem se tu radi. 

Asesor odvede Jelenu svojoj kući, gdje mu djevojka 
izpriča čitav dogodjaj. Razumjevši sve to asesor, ostavi 
djevojku na brizi svojoj supruzi i ode odmah potražiti 
kanonika Krčelića. 


XVII. 


Gite ne bijaše onaj dan u Zagrebu, kad je Jelena 
pobjegla iz samostana. Desila se upravo u Konščini, pa 
su po nju morali poručiti, da što prije dodje. 

Ta viest o biegu Jeleninu iz samostana silno je 
porazila Gitu. Činilo joj se, da bi bila mogla svojim ru- 
kama zadaviti neposlušnu, odmetnu svoju kćer, da ju 
je imala u svojoj vlasti. Ta svojeglavost i opornost dje- 
teta silno ju je ogorčavala. Uvidjala je sada, da Jelena 
ne će nikada duvnom postati i da se doista može do- 
goditi ono, čega se je najviše bojala. 
= Tomić: Udovica. 14 


_ .— = 

Nije znala, što bi uradila. Najpreče je svakako bilo 
vratiti se brže bolje u Zagreb i poslati po patra rektora, 

— Dobro, da ste došli! — progovori pater, čim je 
unišaožu sobu. — Dogodila se velika sablazan. Sav je 
Grič uzrujan s toga dogadjaja i sve viče na vas... pa 
i na inene. 

— Što da se tu učini? — pitaše Gita. 

— Treba da odmah odete iz Zagreba i da povedete 
Jelenu sa sobom... Ostanite tako dugo na lađanju, dok 
se stvar zaboravi, — svjetovaše pater. 

— Ali ako Jelena ne uzhtije poći k meni? — pri- 
mieti Gita, — Vi je još ne poznajete! 

— Prisilit će ju oblast! —— reče pater. 

— To bi bila nova sablazan... Ljudi bi još više 
vikali na me. 

— A vi gledajte, da ju liepim načinom sklonete, 
da podje s vama. 

— Kušat ću, ali se bojim... Kako je pobjegla od 
duvana, može i od mene pobjeći, bila vraćena milom 
ili silom. 

— Što dele, dakle, učiniti? — pitaše pater. 

— Pisat ću joj.. 

— To ne će ništa koristiti... Idite sami k njoj! 

— Bože sačuvaj! ... Vjerujte mi, da se već po- 
činjem bojati te djevojke... Pa onda Bedekovići... ti 
sigurno drže s Jelenom... mogli bi me još uvredama 
počastiti .. No ja znam, što ću učiniti, — reče u 
jedan put Gita, kao da se je nečemu dosjetila. — Molit 
ću kanonika Krčelića, da on tu stvar uredi, 

Pater rektor ne reče ni rieči, već samo obori oči 
nice. Posredovanje kanonika Krčelića ne bijaše mu po 
ćudi, jer gospodin kanonik ne bijaše prijatelj Jezuitama, 
a u ovu stvar bijahu ipak i oni donekle upleteni, 

— Da, to ću učiniti... Krčelić je vrlo pametna 
glava, a uz to je prijatelj meni... 

Pater rektor htjede baš da nešto primieti, kad al 
netko pokuca na vratima. 

— Ave! — oglasi se brzo Gita i ljubopitno po- 
gleda u vrata, na kojima se pojavi sam glavom kanonik 
Krčelić, o kom je malo prije govorila. 


-— Sam vas je Bog poslao amo! — reče Gita, pri- 
skočivši kanoniku i poljubivši mu opatski prsten na 
ruci. — Baš sam ovaj čas govorila o vama... 


— Radi čega? — upita Krčelić, omjerivši. postrance 
okom patra, koji taj trenutak upotriebi, da se smjerno 
pokloni kanoniku. 

— Radi Jelene... 
znato ,.. 

— Toga radi i dolazim amo! — reče kanonik, sje- 
dajući u naslonjač 

— Zar ne, prečastni gospodine, velika sablazan .. 

— Koju ste vi skrivili, — pridoda hladnim licem 
kanonik — Vi i vaši nesretni savjetnici. 

Gita se lecnu i pogleda patra, koji je u isti čas 
oborio oči k zemlji. 

— Došao sam, da vam iskreno kažem, gospodjo, 


Sigurno vam je već sve po- 


kao davni prijatelj vaše kuće i vaš, da mi se način 


vašega života u ovo posljednje vrieme nimalo ne svidja. 

— Ja jamačno ovdje smetam, prečastni gospodine, — 
udje u rieč pater, koji je dobro osjetio, kamo a tko 
kanonikove rieči. 

— Dapače, ja bih vas molio, da samo ostanete .. 
Meni. je upravo drago, da sam vas ovdje našao. Sjednite, 
pater, -- govoraše kanonik samosvjestnom premoći uče- 
njaka i crkvenog uglednika nad redovnikom. 

Pater sjede i preko volje, a kanonik produlji: “ 

— Rekoh vam, da mi se ne svidja vaš život u 
posljednje vrieme, a vi mislite, da tim načinom stičete 
zasluge u Boga... 

— U čem sam pogriešila? — upita Gita, dočim je 
pater živo treptao trepavicama svojih očiju, po čem se 
je vidjelo, da je počelo u njem kuhati. 

— Vi zavjetovaste svoju kćer, da ostane djevicom, 
a niste je ni pitali... Što je tomu posljedica?... Ro- 
dila se sablazan, a sav sviet jednodušno vas osudjuje. 
Svi drže, da tim zavjetom htjedoste ugoditi samo svojoj 
sebičnosti ... Vi me razumijete! 

— Za Boga, ta ja je nisam silila, — branjaše se 
Gita. — Nisam joj nikada kazala: ostani djevicom i 
budi duvnom! 

— Ali su drugi radili u vaše ime, — prihvati 
strogo kanonik, — To je nedostojan posao, gospodjo! 
Vi možete činiti zavjete za svoju osobu i odricati se 
svieta po volji, no druge ostavite na miru. Ovaj vaš 
zavjet glede Jelene nema nikakove vriednosti, jer se 
djevojka protivi. 

— Gospodja je samo pokušati htjela, da stvori 
djelo Bogu ugodno, — umiješa se pater, vidjevši, da 
Gita u svoju obranu ništa ne kaže. 

— Bogu ne može biti ugodno djelo, koje nije kadro 
uzveličati slavu njegovu, — reče odrešito kanonik. — 
Povod onomu zlosretnomu zavjetu poznat je, premda 
bijaše zastiran velom tajne... Al tomu se dade još 
pomoći... Jelena će i mimo taj zavjet, koji je nimalo 
ne veže, odlučiti svojom sudbinom. Al ima još jedna 
stvar, koja vas, gospodjo, čini velikim krivcem na vašoj 
djeci... Vi nepromišljeno razsipate imutak svoj i djece 
svoje, a ne mislite, da možete kraj toga vi i još više 
vaša djeca pasti u najveću biedu. 

— Što sam dielila, bijaše moja imovina, — reče 
Gita. 

— Može biti, premda se bojim, da je već dosta 
načet i imutak vaše djece, — uzvrati kanonik, — Nu 
recimo, da je sve bila samo vaša imovina... Gdje je 
ona sada? ,.. Nema je!... 

— Neka mi dozvoli primietiti vaša prečastnost, — 
javi se iz tiha pater rektor, — da je ta imovina, kao 
što sav sviet zna, potrošena na dobra, sveta djela... 

— I bogoljubna darežljivost ima svojih granica. — 


reče osbiljno kanonik. — Jamačno vas ne trebam pou- 
čavati o tom. Sto je posljedica, gospodine, njezine da- 
režljivosti?... To, da danas nema gotovo ništa svoga, 


pa da živi na dobru sirotčadi, svoje djece. Ono imanje 
u Zagorju i ova kuća, gdje prebiva, sve je to dječija 


ootčevina.., Zar tako postupaju brižne majke sa svojom 


djecom?... Moj otče rektore, takova šta ni Bog ne traži, 
niti trpi ljudska pravda... Ako ne prestane to razsi- 
pavanje imovine bez kraja i konca, vi ćete, gospodjo, 
»qua prodiga“ (kao razsipnica) dobiti kuratora... Ne- 
mojle se čuditi, ako vam kažem, da se na to već 
pomišlja ... 

— Ja da dobijem kuratora? .,. Vi se jamačno 
šalite, prečastni gospodine! — reče zastrašeno Gita. 

— Govorim vam živu istinu, — izjavi kanonik. 
— Bolje je, da dobijete kuratora, koji će spasiti ovo 


nešto imovine, što je ostalo i o čem možete pristojno 


živjeti, nego da stradate pod stare dane i budete dru- 
gima na teret, 

— Dakle to mi je plaća za tolika moja dobra 
djela! — kliknu Gita i bolno zaplaka. 

— Plaća je u Boga! — umieša se pater. — Ne oča- 
javajte, gospodjo ... do toga ne će jamačno nikada doći. 


. ot 


me 

— Doći će, sigurno, — ražesti se kanonik i skoči 
na noge sa naslonjača, -— ako će gospodja i nadalje 
slušati savjetnike vaše vrsti... Vaš red užio se je dosta, 
dapače najviše darežljivosti ove uboge gospodje... Ali 
sad ima da bude tomu kraj... Ja vas opominjem, da 
se kanite od sada ove kuće, ili ću svu stvar prijaviti 
nunciju u Beču, a uztreba li, obaviestit ću i samog ge- 
nerala vašega reda, kako rušite ugled svoje družbe. « 

— Vaša prečastnost nije ovlaštena tako govoriti, — 
uzvrati pater težko zatomljenom jarosti. 

— Ja vam ipak rekoh i dodajem još: pazite se! — 
To kazavši, preporuči se kanonik gospodji, terine po- 
gledavši patra, izadje iz sobe. 

Gita i pater rektor ostaše dabencknati. Rektor bi- 
jaše uza to i jarostan, jer ga je ponosni kanonik onako 
bezobzirno razkrinkao. 

Prekrstivši ruke na prsima, pošeta Gita po sobi, ne 
govoreći ništa. I ona bijaše uvriedjena u svom ponosu i 
užasno ponižena. Živjela je sveudilj u misli, da ju malo 
i veliko slavi i štuje poradi njezinih dobrih i pobožnih 
diela, a sada morade čuti iz usta ugledna svećenika, da 
ju sviet drži rasipnicom, kojoj bi trebalo dati kuratora. 

Te sramote još se je najviše bojala. Da to zaprieči, 
bila bi spremna sve učiniti. Samo nije pravo znala, što 
bi najprije učinila, da izmakne pandžama vrebajućega 
na nju svieta. Bog zna, kako su mogući oni, koji po- 
zorno prate njezina djela i o njima sude, mišljaše Gita 
i osbiljno se uzboja kanonikove prietnje. 

Pater rektor neprestano je šutio. On je valjda oče- 
kivao, da će ga Gita uzeti tješiti poradi onih gorkih rieči, 
što ih je morao čuti od Krčelića, no ona u ovaj par nije 
doista na to mislila. Suviše bijaše sama sobom zabavljena. 

— Molim vas, častni otče, — zaustavila se. poslije 

duljega razmišljanja Gita pred rektorom, — što sudite 


ovi o tom, što ste malo prije ovdje čuli? Bojite li se vi 


prietnja Krčelićevih ? 

— Da li se bojim, to je sad svejedno, -— odgo- 
vori pater, — ali to znam, da je Krčelić čovjek, koji 
rado škodi i koji umije škoditi... Valja ga se čuvati... 

— Kako, dakle? : 

—- Poslušajte moj savjet! ... Otidjite na imanje i 
uvucite dušu u se. Kad već sviet zamjera, a vi presta- 
nite neko vrieme činiti dobra djela i dieliti milostinju. 

— To hoću, — nasmija se gorko Gita, — jer već 
nemam ništa, što bih dielila... 

— Dobra djela doniet će svoje plodove, — primieti 
pater s patosom, — providnost će opet uvećati vašu 
imovinu. 

Gita obori samo glavu na te rieči i ne kaza ništa. 
Ona nije znala za izvor, odkud bi se mogla uvećati nje- 
zina imovina... Svi izvori bijahu do dna izerpljeni. Samo 
joj ostaše dugovi, koji su se sporo, vrlo sporo vraćali, 

— Imade li mi vaša milost još šta kazati? — pi- 
taše pater, koji je kanda čekao, da se što prije raz- 
stane s Gitom. On je dobro znao, da kod nje nema 
ništa više tražiti. 

— Što ću s Jelenom? — upita Gita. — Vi vidjeste, 
da mi Krčelić ne će biti na ruku. 

— A vi podjite k njoj sami! Čega da se bojite? Vi 
ste mati djevojci. Bilo bi čudo, da ne idete sami. 

Gita pogleda patra i začudi se iskrenosti njegova 
savjeta. Tako otvoreno nije nikada s njom govorio. 
Udovica osjeti, da pater uzmiče i da se prašta s njom. 

— Dobro! — reče ona, dirnuta u svom ponosu. 
— Jaćuići sama... Ostajte s Bogom, pater! — dobaci 
na to zlovoljno i ode u drugu sobu. 

Patru rektoru obleti ustnice posmjeh, neka smjesa 
ruga i sažaljevanja, i s tim posmjehom izpade iz Gitine 
sobe. 

Ostavši sama u kući, sjede Gita sva izmučena na 
«naslonjač, nasloni glavu na ruku i za čas joj udariše 
suze na oči i ona uze gorko jecati. 

— Čemu bijaše sve to? — šaptaše sama sobom. 
— Čemu?... Ah, kako sam nesretna! 


XVIII. 


— Ne zamjerite, što sam poslao po vas! — govoraše 
potiho gospodin asesor Bedeković Krstu Domjaniću, 
vodeći ga u svoju sobu, gdje je bila pisarna, u kojoj 
su pod prašinom ležala dobro ugojena parnička akta, 
čekajući na riešenje svoje. — Stvar je takova, da se nije 
mogla dalje odlagati. i 

Domjanić nije dakako ni slutio, zašto je po nj na 
imanje poslao svoje karuce ugledni gospodin asesor, 
ali nije mu preostalo ino, nego sjesti u kočiju i odvesti 
se u Zagreb. Dok mu je asesor ovako govorio, vodeći 
ga u svoju sobu, bijaše Krsto veoma ljubopitan. Mislio 
je u prvi mah, da će čuti nenadanih viesti o zatočenom 
stricu, ali se je radilo o nečem drugom. 

— Vi poznate Jelenu, kćer udove Magdićeve? — 
upita Bedeković, zasjekavši po sriedi. 

—— Poznam. 

— Elo vidite, radi nje sam vas pozvao ovamo. 
Hoće, da ju učine duvnom. Mati udova dogovorila se 
s Klarisami, pa hoće na silu, da djevojka pristane 
opaticom. 

— Poznato mi je. 

— Revera (doista)? Tim bolje, a znate li, zašto? 

— Mislim da znam. 

— Jer djevojka vas ljubi, a mati se boji, da ne 
postane vašom ženom. Nije li tako? ' 

— Tako su i meni kazivali, — odgovori Domjanić. 

— Ali djevojka ne će ni da čuje o duhovničtvu, 
— prihvati asesor. — Kada su htjeli, da o tom razmišlja 
i da ju osame, recimo zatvore, ona uteče iz samostana. 
Bijaše velika sablazan u varošu. 

Krstu se vidjelo na licu, da ga se ova viest silno 
dojima 

— Ja uzeh djevojku k sebi, te sam govorio s njom 
potanko u četiri oka. Djevojka vas iskreno ljubi; nema 
vrućije želje, nego da bude vašom ženom. Molim vas, 
care amice, kažite mi po duši, što sudite vi o tom? 

— Što ja sudim?... poče neodlučno Krsto, kao 
djak, koji je iznenada dobio težko pitanje, na koje nije 
bio pripravan odgovoriti. Pade mu na um obećanje, što 
ga je dao Giti, da se ne će oženiti s Jelenom. Morao bi 
održati rieč... Ali, ako stvari tako stoje, ako je sve 
bilo samo odurna spletka Gitina, onda mu ne može nitko 
prigovoriti, bude li radio proti zadanoj rieči. 

— Djevojka je krasna, dobra. Ne ćete se nikada 
pokajati. I imetka će se naći, -— nadoveza asesor. 

— Sve je to istina, — odgovori Krsto; — što više, 
moram priznati, da se od nedavna i meni djevojka vrlo 
svidja, i misao, da se s njom oženim, nije mi tudja; 
nešto me samo smeta : bio sam zaručnikom njezine matere. 

— To je toliko, koliko ništa, — odreza u kratko 


asesor. — Ona vas je odbila, pa ste sada slobodni. Ili 
se možebit osjećate napram njoj obvezanim, možda 
savješću ? 

— Ničim. 

— Quid ergo obstat (što dakle prieči)? — reče 
asesor. 

— Sviet je svakakav. . 

—- Što marite za zle jezike, samo kad je vaša sa- 
vjest čista. 

Domjanić se zamisli. 

— Zna li Jelena, da ste poslali po me? — upita 
iza kratke stanke Krsto. 

— Ni ne sluti o tom. Ona ni ne zna, da ste ovdje. 

— Onda vas molim, kažite joj, da želim govoriti 
s njom... u četiri oka. 

Kasfer se požuri, da izpuni Krstovu želju. Za neko- 
liko časaka otvore se vrata i Jelena stupi u sobu. 

— Ah, Krsto, vi ste tu! — kliknu svesrdno i veselo 
djevojka, prihvati Krstovu ruku i prikuči mu se tako 
blizu, da je osjećao toplinu njezina tiela. Nije mogao 
da ju ne zagrli i još bliže k sebi privuče. : 

— Želiš li biti mojom ženom? — upita ju kratko 
i odlučno Krsto, komu već prije bijaše nakana, da o toj 
stvari obširno govori s djevojkom, te joj sve povjeri o 
svom odnošaju napram njezinoj materi, koji bijaše čist 
i neporočan pred Bogom i njegovom savješću. Ali do 
toga objašnjivanja nije došlo. Srce ga je u tom preteklo, 
da ni sam nije znao, kako, 

— Od sve duše! — odgovori Jelena i zajeca sretnim 
srcem na Krstovoj grudi. ' 

Njihove duše plovile su u raju čiste, bezkrajne lju- 
bavi. . 

U taj čas pokuca netko tiho na vratima, koja se 
malo za tim otvoriše. ' 

Gita se pojavi na ulazu. Bijaše joj, kao da je 
gromom ošinuta. Više nije trebala da vidi; ona je odmah 
pogodila, o čem se radi. 

— Prokletnici! — zavika u jedan put strašnim 
glasom — Himbene duše... ja vas kunem .. vas i sve 
pokolenje vaše... Evo vam moga blagoslova! — Biesna 


zalupi vratima i nestade je. 

Krsto i Jelena bijahu silno potreseni Gitinom poja- 
vom i užasnom njezinom kletvom. Jeleni je zamrla rieč 
na ustima, a glava joj kao čaška slomljenu evietku klo- 
nula na Krstovo rame. Ona je u prvi mah sbilja mislila, 
da je zaslužila težku kletvu materinu, no poslije stade 
se razabirati sama u groznom položaju. Pogleda plaho 
Krsta, koji je još uviek držao svoju ruku oko hjezina 
struka. Kletva Gitina nije ga ni najmanje zastrašila, ali 
ga je tim više ogorčila. Ako je dosele bio i trunak 
simpatije za tu ženu u njegovu srcu, sada je i toga 
nestalo. Onim časom. kako je nestalo Gite s vrata ase- 
sorove sobe, nestalo je i zadnje iskrice osjećaja u Krslovoj 
duši za tu ženu, koju je nekada nada sve ljubio. Mjesto 
nje obladalo je njegovim srcem mlado djevojče, koje 


mu je s tolikom uztrajnošću i snagom donielo na dar 


nevino, mlado svoje srce puno ljubavi i odanosti prama 
njemu, koga su još i sada ljudi smatrali nevriednim 
boljega družtva 
— Hvala ti, Bože! — uzdahnu u jedan put Krsto. 
— Zašto to veliš?... Sada? — upita Jelena, koja 
je sveudilj još drhtala ii: utiskom materinje kletve. 


— Sada te još više ljubim! — reče Krsto. 
— Oh, hvala ti, hvala! — govoraše toplo i strar 
stveno Jelena, stiščući ruku Krstovu. — Ali jesi li čuo 


one strašne rieči, blagoslov moje majke? . 
— Biesnaje... nezna, što radi ,. Ne misli na to! 
— Ali meni je i sada još grozno, užasno . 
— Naša sudbina je u Božjoj ruci, a bezbožne kletve 

ne dopiru do neba — reče Krsto, gladeći Jeleninu kosu. 

— Pravo veliš! Bog će biti uz nas, ako se majka 
od nas odbija... 

U to otvori vrlo oprezno vrata od pobočne sobe 
gospodin asesor, i vidjevši Krsta i Jelenu ogrljene, zado- 
voljno se nasmija. 

— No, tu je sve u redu? — reče asesor. 

— Mi smo se jedno drugomu zavjerili, — reče 
Krsto, držeći Jelenu za ruku. 

— Nu, pa Bog blagoslovio! Bilo sretno! — zaželi 
veselo asesor i izrukova se s vjerenicima. 

Njegove rieči umiriše posve Jelenu. — Bog blago- 
slovio! — rekao je asesor, a to je jedino, što vriedi 
kršćaninu, koji vjeruje u Boga i u njegovu svemoć. 

Jelena bijaše sada uvjerena, da se je mati njezina 
ružno poniela i da do njezine kletve ne ima ništa, 
ama ništa držati. 

Gita je usuprot mislila, da će njezine jarostne rieči, 
što ih je izustila u najvećem bjesnilu ljubomornosti, 
poput otrovna žalea otrovati sreću i samu budućnost 
vjerenika. 

U tom uvjerenju ostavila je Bedekovićevu kuću i 
žurila se doma u najvećoj uzbudjenosti. Ljudi, koji su 
ju putem sretali i smjerno pozdravljali, bijahu u čudu, 
da ih udovica niti ne gleda, nego da sva zažarena. u licu 
i govoreći nesavezne rieči spješi svojim putem. 

* Nitko je još takove nije vidio. a prolaznici samo 
su kimali glavama, pitajući se : što li je toj ženskoj glavi? 

Došavši kući, baci se u naslonjač i briznu u plač. 
No to je potrajalo samo kratak čas. Kao mahnita skoči 
u jedan put, i zakopavši prste u guste svoje vlasi, vikaše 
kao u ludilu: — Prokleti, prokleti bili! 

Bijaše tako biesna u svojoj jarosti, da nije ni opazila, 
kako je efeb unišao i na srebrnu pladnju donesao list. 

pd va Vaša milosti! — javi se momčić plaho, gleda- 
jući mahnitu gospodju, 

— Sto ćeš? Nosi se! — prodera se na nj Gita. 


4 Gita zlovoljno pograbi pismo i pogleda. Crn pečat 
bijaše na njem. 
— Što je to? — uze glasno govoriti Gita, otvarajući 


pismo. — List je iz Legrada od moje svasti.... Da 
nije stara tetka umrla .. Sbilja!... Tetka Barbara je 
umrla... Sirota! .. Bog ju pomilovao!... I Gita čitaše 
do kraja dosta kratki list. Na kraju zasja tračak zado- 
voljstva na njezinu licu — Ostavila mi je deset tisuća 
forinti! ... Ipak me Bog još voli... Ta baština bit će 
za me, samo za me! — I lakouman smiešak počivaše 


dugo na njezinu licu. 
' Primivši taj list i viest o nenadanoj baštini, Gita 
je odmah počela snovati o načinu budućega svoga života. 
Odlučila je živjeti po svojoj volji, ne mareći, što će sviet 
što li će njezini dosadanji savjetnici o njoj suditi. 
Tri dana poslije toga, što je primila ovo pismo, 
odveze se Gita najprije u Konščinu, a onda u Legrad 
po svoju baštinu. U Legradu ostala je više. od mjesec 
dana i dočekala tamo glas, da se je izpunilo nešto, 
čega se je tako dugo bojala 
Krsto i Jelena vjenčali se. 


XIX. 


Imanje pokojnoga Magdića, a sada njegove djece, 
Jelene i Magdalene, nalazilo se u veliku neredu. Tko 
ga je samo površno pogledao, opazio je, da tu već 
dugo ne prigleda oko gospodarovo. Zemlje bijahu slabo 
obradjene i negnojene, vinogradi zapušteni, nekoljeni 
i neokapani, a travom zarasli; livade bijahu pune krti- 


222 


njaka, drača i šikare; gospodarske zgrade trebale su 
popravka na sve strane ; stoka je izgledala slaba i mršava, 
a peradi se vrlo malo vidjelo po dvorištu. Osim toga 
bijaše pivnica, žitnica i smočnica na pol prazna, kao 
da je najveća sirotinja gospodar toga imanja. 

Gita se nije već dvie godine brinula za to imanje; 
neprestano je boravila u gradu, a dotle je njezin špan 
gospodario u Konščini, kako je htio. U to kratko vrieme 
počeo se taj čovjek liepo bogatiti: on je imao u stajama 
liepo i dobro krmljeno blago, sjenik bijaše pun krme, 
žitnica žita, a pivnica vina, i to izvrstna vina, koje 
bijaše za čudo slično onomu u pivnici gospoštije. 

Ne bijaše u ostalom nikakova tajna i sav sviet je 
znao, da špan, što više može, grabi gospodskoga i kući 
svojoj nosi. Rekli su to i Giti, ali je ona mislila, da 
su sve sluge jednake, pa čemu da mienja. 

Ali taj nered nisu podnosili ljudi, koji su živjeli u 
prijateljstvu s pokojnim Magdićem i koji su bili prijatelji 
njegovoj djeci. 

Gospodin asesor Bedeković, znajući za sve, što se 
dogadja u Konščini, pisao je Giti dug list, gdje ju opo- 
minje, neka gleda što prije stavili u red dječiju otčevinu, 
jer bi se moglo dogoditi, da sud imenuje kuratora, baš 
onako, kao što joj je nedavno govorio kanonik Krčelić, 

Gospoja Gita prepade se te prietnje i požuri u Zagreb. 
Otišla je najprije k asesoru, da se s njim posavjetuje, 
što ima da učini. Savjet gospodina asesora bijaše vrlo 
kratak: 

— Otjerajte sadanjeg nevaljanog špana i uzmite u 
službu čovjeka, koji je pošten i koji umije gospodariti. 


Onda prigledajte i sama gospodarstvu i ne bavite se: 


toliko stvarima, koje se vas ne tiču. ' 
— Gdje... samo gdje da nadjem čovjeka, komu 

bih povjerila imanje? -— pitaše Gita. — Ta ne može se 
tražiti od mene, da svu godinu boravim u onoj pustinji. 

— Ja ću vam ga poslati, — obeća asesor. — Strpite 
se do prekosutra. Čuo sam, da dosadanji dvorski u 
Paukovcu kod grofa Nickoga želi dobiti samostalnu službu, 
svi ga vrlo hvale... 

Gita se zadovolji tim. Treći dan dodje sbilja u 
Zagreb paukovački dvorski i predstavi se Giti. 

Bijaše to mlad čovjek, kakovih dvadeset šest godina 
star, povisok, jedar i prijatne vanjštine. Bio je plavo- 
kos i za čudo je naličio svojom osobom Krstu Domjaniću. 

— Kako se zovete? —- pitaše ga Gita, motreći po- 
zorno dvorskoga. 

— Josip Zana. 

— A odakle ste? 

— Iz Vesprima. 

— Jeste li plemić? 

— Nisam. 

— Zašto ostavljate službu kod grofa Nickoga? 

Zana porumeni malko u licu. 


— Nisam se slagao s upraviteljem, — odgovori u 
smetnji. 

— Zašto? 

— Radi žene... Izvinite!... Sumnjao je, da mu 
žena... 

— Dosta, dosta! Ovdje ne ćete imati takovih napasti. 

-—— Na meni ne bijaše krivnje! — reče svečano 
Zana. 

— Svejedno!... Kako rekoh, kod mene ne ćete 


imati takovih napasti... Ja vas uzimam u službu i želim, 
da odmah krenete u Konščinu. Imanje je do zla Boga 
zapušteno... Treba ga urediti i što je zapušteno... 
popraviti... ali s čim manjim troškom... S mnogo 

novaca umije svaka luda nešto učiniti... U Paukovcu 
bijaste dvorskim, u mene bit ćete providnikom i moći 
ćete samostalnije raditi... Plaću dobivat ćete točno, i 
mislim, da ćete biti zadovoljni... Gledajte samo, da 
budem i ja s vama zadovoljna. 

— Ja ću se trsiti, što budem više mogao, vaša 
milosti! — obeća Zana i smjerno poljubi ruku udovici. 

Gita ga pri tom pogleda, pa kad bješe Zana izašao 
iz sobe, reče sama sebi: 

— Liep je taj Madjar!.... Za čudo me sjeća na 
njega! 

Novi je -providnik odmah krenuo na novo svoje 
mjesto. Došao je u jesen i našao pune ruke posla. Odmah 
je vidio, da s dosadanjom družinom ne će moći raditi. 
Odpustio je sve, počamši od špana do zadnjega svinjara. 
Gita, saznavši za to iz prvoga njegova pisma. nadje u 
tom postupku opet sličnosti s njime. Tako je baš on 
radio u Kaštelu, bivši u službi barunice Pudencijane, i 
dobro je radio. Zana pisaše svojoj gospodarici, da se 
nada obilatomu prirodu i raduje se u pismu, da će 
njegova milostiva gospodarica naći na imanju sve dru- 
gačije, nego li je dosele bilo. Mila « 

Gita postade u jedan put ljubopitna, da vidi, št 
“je učinio i popravio njezin providnik. Poslije berbe 
dade ona zapreći kočiju i odveze se u Konščinu. 

Dosavši tamo, bijaše vrlo iznenadjena. Našla je sve 
drugačije, sve u najboljem redu. Zgrade za stanovanje 
i gospodarske zgrade našla je okrečene i očišćene, Stoka 
je dobro izgledala i vidjelo se, da ju brižna ruka krmi 
i timari. Žitnica i pivnica opet se napunila dobrim lje- 
tošnjim prirodom. Sve, štogod je sada vidjela, mogaše 
ju uvjeriti, da je Zana izvrstan, maran čovjek, koji za 
drugog tako radi, kao da bi za se radio. 

— Bit ću s vama vrlo zadovoljna, Zana, budete 
li i nadalje tako gospodarili! — pohvali Gita svoga 
providnika. 

— Nadam se, vaša milosti, da će biti i bolje, 
— odgovori samosvjestno Zana, — čim samo dospijem 
popraviti, što je zapušteno. A ima: toga dosta... 

— Znam, znam! — uleti mu u rieč Gita. — Ra- 
dite, kako najbolje znate... Prodajte od priroda, koliko 
mislite, da vam je nuždno novaca, i popravljajte, .ure- 
djujte po svom sudu. 

Zana je tako i radio. Bio je neumoran u radu od 
osvitka dana do mrke noći. Giti je godilo, da je tako 
požrtvovan i da drugi to uvidjaju. Sada su počeli pre- 
stajati prigovori, da ona rasiplje dječiju' otčevinu, a i 
prietnje s kuratorom nisu se više ponavljale. 

Te godine nastupila je vrlo rano zima, liepa kruta 
zima, bez sniega, ali puna srieži, koja je kao srebrenim 
velom prekrila zagorske brdinice i prodoli. Giti se je 
vani tako svidjalo, da si nije poželjela grada. Tamo bi 
ju uznemirivale neugodne uspomene, a ovdje je tako 
mirna i zadovoljna. Bila je sama. Magdalenu ostavila 
je na uzgoju kod Klaris4, koje su za dobru plaću pri- 
držale prpošno djevojče u samostanu. No prije morala 
je mati obećati djevojčetu, da ga nitko ne će nagovarati 
ni siliti, da postane duvnom, kao što se je pokušalo 
s Jelenom. 

Na večer bi Gita sjedila sama u svojoj sobi i snatrila 
poput mlađe djevojke. Neka zamamljiva misao stala je 
dražestno poput šarena metulja oblietavati njezinu va- 
trenu dušu. Nije ni sama sebi smjela dopustiti, da ju 
ta misao sve to više osvaja. Jedan put, kad se je sna- 
treći tako razigrala do zanosa, dade si prirediti sladka 

Tomić: Udovica. 15 

vina, kakovo su u ono doba gospodje kadikad pile. 
Bijaše to staro vino, kuhano uz primjesu šećera i sladke 
korice. Gita je jedan put u životu kušala takovo vino, i 
koliko se je sjetiti mogla, nije joj osobito sladilo. Sada 
joj je vanredno prijalo. Upravo ga je pohlepno srkala, 
a pri tom je osjećala, kako joj krvca sve više vrije, a, 
mašta se burno razigrava. Izpila je punu oveću čašu 
toga sladkoga napitka i oćutila, kako joj od toga lica 
gore, a u glavi kao da iskre vreaju. Ne bijaše joj ne- 
ugodno to stanje opoja... Činilo joj se, da je u tom 
stanju duša slobodnija, a volja jača i smionija... Ustala 
je sa stolca i energično pošetala sobom. 


— Da, da, to će biti liepo. — uze govoriti sama 
sobom. — Neka sviet govori, što mu drago, ja ću tako 
učiniti... Samo, ako bude on htio?... Al hoće... 


ta ja sam još liepa i mlada... 

Rekavši to, stade pred zrcalo i uze se promatrati. 

— Sbilja sam liepa! — reče poluglasno, gledajući u 
zrcalu svoje lice, na kom je sjao koketan, zavodljiv smieh. 
— Bila bih baš luda, da živim kao koludrica. Udat ću 
se... hoću, tako mi Boga! — I opet pošeta sobom, 
a malo za tim stade se brzo svlačiti, trgajući sa sebe 
opravu, pa se baci u krevet. 

Bijaše već kasno doba noći, dok je mogla usnuti, 
pa je i onda vrlo nemirno spavala 

Drugi dan na večer, u isto doba kao jučer, dade si 
Gita iznova prirediti sladka vina, ali više nego li prvi 
put. Za čudo, kako joj je godilo to piće. Tako joj je 
ugodno, kad je pila nešto toga sladkoga napitka... Sada 
već nije mogla, da bude bez te naslastice, koja ju je 
tako liepo razigravala. Više puta je običavala pozvati 
k sebi gore u sobu providnika i s njim se razgovarala 

o koječem, samo ne o gospodarstvu, Bijaše vrlo ljubezna 
s njim, šalila se i smijala vrlo slobodno, tako da Zana 
već nije znao, kako da se vlada u družtvu svoje go- 
spodarice. d 

Jedne večeri, kad se je uz svoj nektar tako za- 
bavljala sa Zanom, poleže u jedanput Gita u naslonjaču 
vrlo nehajno, gotovo nepristojno, pa uze glasno zievati. 

— Vi ste pospani, vaša milosti? — reče Zana. 

— Ne, ali hoću da vam nešto kažem. Da li me 
slušate? 

— Ta dakako, vaša milosti! 

— Dakle, znajte, Zana, da mi se vi vanredno svidjate. 

ha Vi ste suviše dobrostivi, vaša milosti! — na- 
kloni se smjerno Zana. 

add A da li se i ja vama svidjam? Nu, kažite... 
ali posve iskreno! — reče zapovjednim, ali ipak zamam- 
ljivim glasom Gita. 

soi Kad me vaša milost poziva, onda ću priznati, 
da mi se veoma svidjate, — izmuca nekako Zana, 

— A biste li se htjeli oženiti sa mnom? 

' Zana čisto protrnu; na takova šta nije se usudio 

ni pomisliti. 

= Vaša milosti, gdje bih ja, kmet biskupa vesprim- 
skoga i vaš službenik... 
Ine Odgovarajte! — zapovjedi opet Gita, prebacivši 
jednu nogu preko druge. 

— Ta to bi bila za me sreća, kakovoj ... 

_ Šuti !,.. Baš misliš kao kmet! Ali ljubav ne po- 
znaje granica staleža, — govoraše Gita, razpaljena užitkom 
vina. — Znala sam, da si kmet, ali ja ću te učiniti 
plemićem i to skoro, jer se želim što prije udati... 
za te, jesi li me razumio? .., 

Zana, čuvši odluku svoje gospodarice, ustade sa 
stolca i prikleknu k Gitinoj ruci, koju dva, tri puta za 
poredo poljubi. Gita ga milostivo pogladi po licu i bradi 
i skoči zatim žurno na noge. 

— Idi sada! — reče mu poluglasno. — Vrlo sam 
uzbudjena i hoću da se primirim. ' 

= Zana joj poljubi ruku, a Gita podje u svoju spa- 
vaću sobu. Uzput je pjevala veseli napjev iz nekog 
starog madigrala i u isti mah razrješavala si gornji dio 
oprave straga, ' , 

Na vratima spavaće sobe zastane i obazre se. Zana 
je još stajao na svom mjestu kao ukopan, a 

— Laku noć, Joška! — doviknu mu vragoljasto 
i zalupi za sobom vrata. ' 

Iz sobe čuo se za tim čudnovat, razuzdan smieh, 

— Pripita je!... Ala je djavo od žene! — reče 
Zana i kimajući glavom ode polagano iz sobe. 


XX. 


Gita je željela, da se njezina udaja za Zanu što 
brže ovrši. Najprije je trebalo izposlovati plemstvo nje- 
zinu izabraniku. No kako da to udesi? Ona nežbijaše 
dorasla takovu poslu, a ni njezin providnik, koji bijaše 
čovjek neuk, bez ikakovih nauka, a 

Nije joj preostalo drugo, nego da se zaputi u Zagrel 
i ondje se razpita. Mislila je, da će najbolje uraditi, 
ako se posavjetuje s odvjetnikom Završkim, jer se taj 
nije običavao plesti u tudje stvari, niti je bio ljubopitan, 
ali savjete je rado dielio i umio ih dieliti, olim 

Udovica podje dakle k Završkomu, koji je nije pitao, 

o kom se tu radi, ali joj je kazao, da za izposlovanje 
plemstva treba troška bar tri do četiri tisuće forinti i 
vrlo/mnogo protekcije kod dvorske kancelarije. Trebalo 
je prije svega naći kakovu plemenitu braću istoga imena, 
kakovo ima onaj, koji je htio da postane plemićem, da 
ga priznadu svojim rodom i plemenjakom ; trebalo je 
gospodu kod županije predobiti na svoju ruku, a nada 
sve valjalo je osigurati povoljno riešenje dvorske ugarske 
kancelarije. Sve je to stajalo novaca, a u Gite ne bijaše 
već mnogo gotovine, što ju je baštinila poslije smuti svoje 
tetke, Ona je tu baštinu bila dobrano već načela, ali tri, 
čeliri tisuće i nešto preko toga moglo se je još naći u nje. 

U Beču imao je da radi za tu stvar agent Fabšić, 
koji je znao vrlo vješto zastupati molbe i tegobe svojih 
zemljaka kod dvorske kancelarije. Bijaše mnogo posla, 
i Gita, vidjevši, da ga ne će moći sama svladati, ponudi 
sjajnu nagradu Završkomu, da to sve oviši. Morala mu 
je tom prilikom povjeriti i svoju tajnu ženitbenu osnovu 
sa Zanom, što odvjetnika nije baš jako iznenadilo. Obećao 
je uza to Giti, da će tajnu držati tajnom i da od njega 
ne će nitko saznati za tu stvar. Udovica se bojala naime, 
da bi zaštitnici njezine djece, kao asesor Bedeković, ka- 
nonik Krčelić i mnogi drugi mogli zapriečiti tu ženitbu, 
koja bijaše svakako čudnovata i osim toga opasna za 
imutak Magdićeve djece. Nije bilo nista lakše, nego da 
joj još prije vjenčanja pošalju kuratora u Konščinu. To 
bi, dakako, bio za nju silan udarac, i tko zna, bi li 
tada i isti Zana imao volju oženiti se s njome, 

Završki se latio odmah posla i krenuo najprije u 
Vesprim po najvećoj zimi. Zana je morao takodjer poći 
s njime, i tako je Gita ostala sama na svom dobru, 
željno očekujući, kako će se stvar svršiti, 


=> 

Po savjetu Završkoga pisala je u Beč referendaru 
za hrvatske stvari, barunu biskupu Patačiću, preporu- 
čujući mu što toplije stvar svoga ,štićenika“ Zane, O 
ženitbi svojoj s njime nije dakako ništa spomenula. Pu- 
dencijana bi mogla vrlo lako saznati za to, a onda bi bilo 
sablazni, da se Bog smiluje. Ženitba sa Zanom sigurno 
bi se razbila, a ona bi ostala osramoćena i osamljena. 

Za tri tjedna dobije Gita pismo od Završkoga, gdje 
joj javlja, da je stvar s biskupom, komu Zana bijaše 
kmetom, brzo uredio, da je osim toga našao nekake 
siromašne plemiće Zane u županiji, koji su za sto forinti 
priznali Josipa Zanu rodjenim svojim bratom i izljubili 
se s njime, davši o tom pismeno, kakovo je Završki 
htio. I kod županije da je stvar najljepše udesio, a 
sada samo da treba još svršiti posao kod kancelarije. 
— Ovdje stvar — pisaše Završki — potežko napreduje. 
Bio sam kod biskupa Patačića, da mu Zanu preporučim, 
a on mi reče u kratko, da je već primio list od vaše 
milosti. Agent Fabšić ne radi kao što bih Želio. Lukav 
je to čovjek i lakom za novcem. Ne može mu se dosta 
nadavati, a primio je već mnogo, vrlo mnogo od mere 
za svoje trude. Moram žalibože javiti vašoj milosti, da 
sam već silan novac izdao, a bojim se, da će sama ple- 
mićka armalija, kad budu izdana, stajati bar tisuću forinti. 

— Pa neka stoje! — reče sama sebi Gita. — Hoću 
baš da pokažem svietu, kako žena može stvoriti sebi 
ravna muža, ako želi za nj poći. Znam, da će biti graje, 
kad se za sve to dozna... ali ja ne marim!... Sviet 
je meni prkosio, sad ću ja njemu!... 

Taj prkos skupo je stajao Gitu. Završki je svršio na- 
pokon sretno svoj posao, ali se je vratio iz Beča s praznom 
.kesom, koju mu je Gita na put dala. Ali Gita je to lako pre- 

gorjela. .. Njezin izabranik postao je plemićem, čovjekom 
njoj ravnim, komu je mogla bez zazora pružiti ruku. 

Koncem mjeseca siečnja bijaše u skupštini županije 
varaždinske javno predložen plemićki list Josipa pleme- 
nitoga Zane i on uvršten u red hrvatskih plemića. . 

Od baštine, što ju je Gita primila poslije smrti 
svoje tetke, ostade još mala, neznatna svotica. To je 
Gitu vrlo uznemirivalo. Njezin Zana držao je, kao i svi 
drugi, da u Gite ima sina novca, a kad tamo, bijaše 
ga jedva za nuždu. Imala je doduše dosta svojih novaca 
na dugu, no nije se dugo mogla odvažiti, da ih utje- 
ruje, kad su ju dužnici zaklinjali i molili, da ih za ime 
Božje počeka, jer da sada još ne mogu platiti. 

Gita im obeća i čekala je dugo, osobito od onda, 
kako je baštinila iza svoje tetke, ali sada nije mogla 
više čekati, Odvjetnik Završki morao je i tu pomoći. 
Ona se odveze u Zagreb i zovnu k sebi Završkoga. 

— Meni silno treba novaca, puno novaca, — go- 
voraše Završkomu. — Sada ću se udati, pa ne ću da 
zadjem u drugi brak s oskudicom. Imam mnogo novaca. 
Molili su me, da ih počekam, i ja sam ih dosele čekala, 
ali od sada više ne mogu i ne ću. Svaki je sebi najpreči. 
Evo vam svih obligacija, pa radite što brže. Ne štedite 
nikoga. Kad dodje do eksekucije, naći će se već novaca 
u svakoga. 

— To je već moja briga! — reče odvjetnik, uzevši 
pod pazuho velik svežanj obveznic4, — Vaša milost može 
biti sigurna, da ćemo za kratko vrieme imati dosta novaca. 

Odvjetnik se nakloni i ode, veseo, da se je opet na- 
mjerio na dobru zgodu, gdje će moći dobiti liepu zaslužbu, 
jer je Gita plaćala odvjetnika poput kakova velikaša. 
Ovakove zlatoperke riedko dospiju u odvjetničku mrežu. 

XXI. 


Tri tjedna kasnije vjenčala se Gita sa Zanom u 
Kenščini, Svatba je ovršena posve tiho, jer je tako Gita 
željela. Imala je za to dosta razloga. Jedan bijaše njezin 
zavjet udovičtva, kojega se je doduše prije udaje riešila, 
no koji je bio svima poznat; — drugi je razlog bio pri- 
jašnji njezin odnošaj naprama Zani, koga je od svoga 
sluge podigla do časti svoga muža, plemstvo mu priba- 
vila i učinila ga uglednim čovjekom. 

Sve to dalo bi povoda kojekakovu govorkanju, da 
je svatba bila bučno ovršena ; ovako mnogi Gitini znanci 
nisu ni znali za njezino vjenčanje, niti su imali po- 
voda, da o njem govore. Ni ista Magdalena ne bijaše 
kod vjenčanja ; mati se je sramila pred kćerju poradi 
toga novoga braka. 

Bivši providnik, postavši plemićem i odmah zatim 
mužem ugledne gospodje, osjećao se vrlo zadovoljnim 
u tom novom stanju. Radio je u ostalom kao i prije, 
pa se u tom nije ni malo promienio. Naprama Giti bi- 
jaše izprva skroman i ljubezan, nu što dalje, sve je to 
više rasla njegova vlast i on se pokazivao gospodarom 
u njezinu domu. 

Gita, kako je u novije doba bila navikla, i sada 
se je još uviek opajala sladkim, žestokim pićem. Prije 
je to činila samo u večer, kasnije o podne i na večer, 
a sada se je počela već iz jutra opajati vinom. Njezino 
liepo, dražestno lice stalo je gubili svoju prirodjenu 
finoću ; bijaše vazda zažarena i podbuhla u licu, a mjesto 
bistra pogleda dobiše divotne njezine oči tupi neki izraz. 

KJ 

Radila nije ništa, nego bi se samo vukla od jednoga 
naslonjača do drugoga, ondje se izvalila i driemala. 
Premda je Zana bio čovjek prosta roda, — takovo 
vladanje njegove žene nije mu se moglo nikako svidjeti. 
On se rieši, da će ženu uzeti na račun i pozvati na red. 
Jedne večeri poslije večere sjedio je Zana za stolom, 
dočim je Gita bezstidno izvaljena ležala u naslonjaču, 
opojena kao obično. Zana ju promatraše jedan čas zlo- 
voljno i Prezirno, a zatim progovori strogim, Zar 
osornim glasom: 
— Ženo, pazi dobro, što ću ti sada Ši S 
— Što, što? — izmuca Gita, makn NO divom. 
— Ti se moraš popraviti i druga ge do 


— Ja... zašto? — upita žacn utdSlita O 

— Ti se svaki dan opajaš, a "a . Ja toga 
ne ću da podnosim... Sav svi . družina 
ti se smije, a ja se stidim. “< dl vira da mi 
više ne piješ ! SVG 


Gita sjede u naslonjač. S Su o“ 

— Zar ćeš mi ti zabraniti, — reče jarostno Gita. 

— Ne žesti se... Daka, , da ću ti ja zabraniti. 
Kao tvoj muž po sam 18 učiniti. 

— Nezahvalniče, ti se usudjuješ... 

— Ne govori ništa, — prodera se Zana, skočivši na 
noge, — i pamti, što sam ti kazao. Ne budeš li slu- 
šala, onda ću te ja naučiti, kako treba ženi slušati svoga 
inuža. 

— Ha, ti kmete, ti kukavice! 

— Da nisi pijana, — reče grubo Zana, — ja 
bih ti sada pokazao, (tu učini kretnju, kako se bije), 
— al ovako ću te odvesti samo u tvoju sobu. 

Rekavši to, ščepa Zana Gitu za ruku i povuče ju 
sa naslonjača, 


— Natrag, razbojniče, bećaru! — vikaše Gita, bra- | 


neći se, što je ikada mogla. 

— Šuti, ili ću... — priećaše joj Zana. 

— Huljo, nitkove! — vikaše dalje Gita, da se je 
sva kuća orila. 

U taj mah osjeti na licu jaki udarac Zanine ruke, 
jedan put, pa drugi put. Surovi čovjek nije se mogao 
svladati, nego je zlostavio ženu, koja bijaše u takovu 
stanju, da nije mogla odgovarati za svoje rieči, 

Giti briznu krv iz nosa. Sirota uplašila se silno, 
vidjevši krv. 

— U pomoć, u pomoć! — uze vikati živinskim 
glasom, nu Zana ju spopade za oba ramena i odtura 
do njezine sobe, kamo ju silovito rinu i uz gadnu 
psovku vrata zaključa. 

Iznutra čulo se je još dugo glasno, očajno ridanje 
Gitino, dočim je Zana sjedio za stolom pokraj njezine 
sobe, mirno pušeći lulu. 

Sutradan i prekosutra ostala je Gita ležeći u kre- 
vetu. Bijaše doista bolestna od težke uzbudjenosti.. 
Nije ni u snu pomisliti mogla, da bi se njoj, potomkinji 
tako ugledna roda. ovako što dogoditi moglo. Užasno! 
Sada je jasno uvidjala groznu svoju sudbinu... > 
prosti i surovi čovjek kadar je da sve od nje učini. 
Razdvojila se gotovo s cielim svietom i nigdje nije 
mogla oslona naći. 


— Jadne li mene, jadne li djece moje! — jecala 
je uboga žena tiho na svojoj postelji. — Ali to je kazna 
Božja... za Jelenu i za ostalo, što sam zla učinila... 


Treći dan ustade Gita iz kreveta, ali bijaše vrlo 

slaba i sva kao slomljena. Kad je bilo vrieme objedu, 


zahtievaše, da joj kao prva dva dana donesu jelo u nje- ' 


zinu sobu, ali Zana toga ne dopusti. 

Poslije objeda progovori prvi Zana. 

— Čuj me, ženo! Mi smo ovdje na imanju tvoga 
prvoga muža. Sve, što je tuj, pripada njegovoj i tvojoj 
djeci, a nama samo to, što privriedimo. Zato treba raditi, 
i to pošteno raditi. Ja to činim i mučim se od rana 
jutra do mraka, ali to nije dosta. Treba da i ti radiš. 
Dosele nisi radila ništa, ali tako ne može dalje ostati. 
S tim tvojim gospodarstvom ne ćemo daleko doći. 
Ja ti zato kažem sada, da i ti prioneš živo uz posao... 
Nerada ne ću da trpim... [| mislim, da ćeš me slušati, 
jer, Boga mi, ja se ne ću ni s kime šaliti. 

Bijaše to drugo razočaranje za Gitu. Sada, dakle, 
imala je da radi i da se muči za nj. Zato ga je oslo- 
bodila od kmetstva i učinila plemićem, da mu bude 
robkinja ? 

No što joj je preostalo?... Morala je saviti pono- 
situ šiju i pokoriti se volji bezobzirna čovjeka, koji je 
uhvatio podpunu vlast nad njom. 

Gita poče i sbilja raditi, kako je njezin muž želio. 
Ustajala je rano, u isto vrieme kad i on, radila nepre- 
stano od zore do noći. Sva družina čudila se toj silnoj 
promjeni, pa ne vjerujući pravo ni svojim očima, zabe- 
zeknuto gledala, kako njezina milost obavlja i prostije 
kućanske poslove. Mukotrpno i s najvećom samozatajom 
podnosila je Gita gorku svoju sudbinu, uvjerena sve- 
udilj, da je to kazna Božja za njezine grjehe. 

Kako su joj često pala na um njezina djeca! S istom 
Jelenom se je izmirila u duši i vruće željela, da ju 
vidi, pače još više, željela je, da se k njoj odseli i izbavi 


= 

sadanjega sužanjstva. No do toga ne bi smjelo doći, to 
je sama uvidjala, Sav sviet bi joj to zamjerao, pa onda, 
zašto da muti sreću mladih supruga, o kojima je čula, 
da živu kao dva goluba i da su vanredno sretni, 

Ali bar Magdalena mogla bi biti uza nju. Da je 
ona kod kuće, bilo bi joj lakše podnositi težko breme, 
koje je nosila. No opet je mislila, što bi rekla Magda- 
lena, koja bješe medjutim već postala čitavom djevoj- 
kom, da vidi kukavni život materin? Kakav bi bio bo- 
ravak mladoj djevojci u tom nesretnom domu? 

— Jest, sve je to kazna Božja! — govoraše ne- 
sretnica i žilavo podnašaše od dana do dana naporni, 
težki rad, koji je zatirao njezinu tjelesnu snagu. Osušila 
se i postarala, da ju bijaše žalost pogledati. 

Najviše ju je peklo, što muž njezin nije nijednom 
riečju priznavao njezine požrtvovnosti, niti joj ičim po- 
kazao, da ju želi štediti. Više puta jedva se je držala 
na nogama, jedva micala rukama, ali ipak je radila i 
mučila se, samo da ne čuje prigovora surova čovjeka, 

Zani je ipak godilo, što mu se je žena tako pro- 
mienila. Pila nije nikada ništa osim vode. Izilazila nije 
nikamo u pohode, niti ih primala. Dala je poručiti 
svojim susjedima, da za to nema vremena. Njezina kuća, 
po zapoviedi njezina supruga, prestala je biti gostolju- 
bivom. Niti je on kamo išao, niti trpio, da se k njemu 
dolazi. Da u Zagreb ide i tamo neko vrieme probavi, o 
tom se nije ufala ništa ni spomenuti. Postala je prava 
robkinja na svom dobru, u svojoj kući. Sve to vrieme 
radio je Zana neumorno. Njegovo gospodarstvo bijaše 
u najljepšem redu i nosilo je mnogo. Šilo je samo mogao, 
on je valjano ucienio. Razumievao se još od prije 
u trgovinu sa žitom, vinom, govedima i konjima, ter je 

poput kakova trgovca obilazio sajmove po Hrvatskoj i 
Magjarskoj i zasluživao velike novce. Za podrug godine, 
što je bio gospodarom u Konščini, privriedio je više 
lisuća forinti, kako se je obćenito sudilo. Gita nije o 
svem tom ništa znala, niti se je usudila pitati svoga 
muža, je li što privriedio i kamo su novci Za Magda- 
lenu plaćao je trošak uzdržavanja u samostanu, a dru- 
gih troškova nije bilo. Za dvie godine nije svojoj ženi 
ni krpice kupio, ni takove, da bi mogla omotati žuljeve 
svojih ruku. To ju je boljelo, neizkazano boljelo. 
Pohlepa za imutkom bijaše u Zane tolika, da se 
je počeo baviti lihvarstvom. Za kratko vrieme bijaše mu 


sva okolica dužna. Takove poslove imao je samo sa se-: 


ljacima, koji su mu u prirodu plaćali ogromne kamate 
od neznatna duga. 

. 1 doista Zana se je u kratko vrieme za čudo obo- 
gatio. Obično je tako kod ljudi, koji s grošima računaju 
i ne propuštaju nikoju priliku, gdje se okoristiti mogu. 
Nekoji su pripoviedali, da ima do dvadeset tisuća 
forinti ukamaćenih kod zagrebačkoga kaptola. To brzo 
obogaćenje bijaše i najviše uzrokom, da je Zana onako 
nemilo skučio pod svoje gospodstvo jadnu Gitu i da 
je gospodario na njezinu imanju po miloj volji, kao 
da je njegova djedovina. 


XXII. 


Gospodin asesor judicijarne tabule Antun Bedeković 
posjetio je jednoga popodneva kanonika Krčelića, pa 
mu odmah iza prvoga pozdrava priobći, da ima važna 
razgovora s njime 

— Dignetur! (Izvoli!) — reče kanonik, ponudivši 
omašnomu asesoru mjesto u naslonjaču. 

— Već ima dugo vremena, što sam htio da te po- 
sjetim, moj reverendissime! Stvar je važna i hoću da 
se posavjetujem s tobom. Radi se o nesretnoj Giti i 
njezinoj djeci. 

— Doista nesretnoj, — potvrdi kanonik, — ali 
sama je kriva. 

— Istina, ali sada čini strašnu pokoru za svoje 
griehe, — primieti asesor. “ 

— Čuo sam. 

— Strahota!... Radi kao najprostija služkinja... 
Da joj samo vidiš ruke, one liepe ruke, gdje se je 
svatko sretnim scienio, tko ih je poljubiti mogao... 
Ne bi je prepoznao, da ju vidiš... 


— Nemesis! — primieti u kratko kanonik. 

— A njezin muž... Ta valjda si dosta čuo o 
njem... Prost i grub, da se ne može podnieti... No, 
kmet ostaje kmet... To je već prirodjeno... Ali u 
jednom je vrlo mudar... Koristi se upravo majstorski 
liepom zgodom, tom ženitbom svojom. 

— Ima gotovih novaca... više tisuća, — reče ka- 


nonik, 

— Nije li?... Kažu, da ima dvadeset tisuća forinti, 
ukamaćenih kod kaptola, 

— Bit će po prilici toliko, — potvrdi Krčelić. 

— Pa zar je sve to njegovo? — upita asesor. 

— Tebi, kao sudcu, mora to biti bolje poznato, 
— odgovori Krčelić smješljivim licem. 

— Dakako, da mi je poznato! — reče asesor, 
ustavši sa naslonjača. — Veliki dio toga novca pripada 
udovi i njezinoj djeci, 

— Što, dakle, misliš, da se uradi? — upita mirno 
kanonik. 

— Nas dvojica — poče sada asesor svečanim to- 
nom govoriti kanoniku — bijasmo uviek dobri prija- 
telji Magdićeve obitelji... Pravi prijatelj pokaže se naj- 
bolje u nevolji, a ja ti velim, da velika nevolja prieti 
čitavoj porodici. Taj Zana obogatit će se na veliku 
štetu udovice i djece, i tko zna, ne će li s novcem otići, 
odkuda je i došao... Velim ti, da on ne postupa 
s Gitom kao sa svojom ženom... On će ju u jedan 
put ostaviti .. 

— To ne bi bilo najgore za obitelj. 


— Concedo (dopuštam), ali novac ne bi smio sa 
sobom ponieti .. Neka položi račun o njem. 

— To može vrlo lako učiniti... pa tko zna, ne će 
li se pokazati, da on ima još od baštinika šta dobiti. 
— primieti kanonik. 

— Ali mu se može dokazati, da je na tudjem tolik 
novac stekao... Odkuda, ako ne iz imanja? — žestio 
se asesor. 

— A njegova marljivost i vještina? ,.. Kažu, da 
je čitav trgovac. 

Te objekcije prečastnoga gospodina čisto smetoše 
asesora. 

— Ti mi, dragi Bolto, kvariš svu volju svojim 
opazkama ... Ja sam htio da učinim nešto za porodicu, 
osobito za tu siromašnu djecu, a ti govoriš, kao da to 
ne će biti moguće. 

— Da čujem, što si nakanio učiniti? 

— Postavili kuratora u Konščini. 

— To bi moglo ići... Ali vjeruj mi, da si onda 

Zanu odtjerao iz Konščine, — reče kanonik. — On 
ne će raditi pod kuratorom, ili za kuratora. 

— Pa neka ide! 

— Eh, ako tako misliš, onda je šta drugo... Žu- 
panija će dozvoliti kuratora. 

— Ali se mora netko zauzeti za djecu, netko, tko 
ima ugleda i čija rieč puno važi. 

— Na primjer ja? — upita kanonik smiešeći se, 
jer je u prvi mah pogodio, kamo nišani asesor. 

— Da, ti, prečastni prijatelju! ... Učini to za volju 
pokojnomu našemu dobromu prijatelju i znaneu... 
Stvar je pravedna, i bila bi grjehota, da se nitko ne 
zauzme za ubogu sirotčad. 

Kanonik privoli, i drugi dan za tim odvezoše se 
njih dvojica u Varaždin, gdje su kod županije brzo iz- 
poslovali, da se na plemićko imanje Konščinu postavi 
kurator poradi malodobne djece pokojnoga Magdića. 

Gospodi kod županije upravo je godilo, što su mogla 
spremiti tu nepriliku Zani, jer je bio svuda omražen 
sbog svoje bahatosti i škrtosti. 

Kuratorom imenova županija samoga asesora Bede- 
kovića, preporučivši mu, da što bolje skrbi za korist djece 
i udovice. 

Zana nije ni slutio, što se je medjutim radilo. Bijaše 
s toga vrlo iznenadjen, kad mu je jednoga dana došao 
u pohode veliki sudac s asesorom Bedekovićem, ter mu 
priobćio, da mu županija oduzima upravu imanja, pa 
ju predaje u ruke uglednoga i poglavitoga gospodina 
Antuna Bedekovića, asesora slavne judicijarne tabule. 

Zana probliedi, kad je razumio odluku županije. 

— Zašto se to meni čini, gospodo? —- upita ne- 
sigurnim, drhtavim glasom. — Nisam li ja ovo zapu- 

šteno imanje uredio, da se sada broji medju najljepša 
i najbolja plemićka imanja u Zagorju? 

— Istina je, ali imanje ipak ništa ne nosi, — pri- 
mieti lukavo veliki sudac, komu su sve okolnosti bile 
dobro poznate. 


— Tko to može kazati? — zaleti se Zana u 

o rieč povjereniku oblasti. — To imanje nosi mnogo, 
vrlo mnogo. 

— Komu? — presieče mu sada rieč asesor Be- 

deković, u kom je već kipjelo, pa je jedva čekao, da 

može po svoju ščepati za šiju mrzka čovjeka. — Komu 


nosi? Vama možda... A udovici, djeci, kojoj pri- 
pada to dobro kao otčevina? 

Zana se silno smete s tih rieči. 

— Znamo mi, — produlji asesor, — da imate na 
svoje ime uloženih tisuća kod zagrebačkoga kaptola... 
Te tisuće izvadili ste iz ovoga imanja, koje je otčevina 
djece Magdićeve, pa recite sada, što ste spravili za tu 
djecu ? 

— Djeca dobivaju, što trebaju, — odgovori otre- 
sito Zana. 

— Tako? I vi mislite, da je tim svršen račun? 
— prihvati opet Bedeković. — Onih dvadeset i toliko 
tisuća, uloženih kod kaptola zagrebačkoga, ne ćete vi 
dobiti u ruke, nego će se dieliti na dvoje. 

— Sta? — ciknu Zana. — Moj novac, što sam ga 
težkim trudom stekao, da mi tko otme? 

— Šutite! — prodere se veliki sudac na Zanu, vi- 
djevši, kako se je bivši kmet uzgoropadio. — Sada se 
o tom radi, da predate upravu imanja u ruke plemenitoga 
gospodina asesora, a ostalo doći će kasnije na red... 

Tomić : Udovica. 16 

Mi ćemo sada sastaviti inventar, a.vi ćete nam istinito 
i vjerno kazati sve, što se nalazi na ovom imanju, 

Pokunjen podje Zana za komisijom, koja uze vrlo 
točno popisivati sve gibivo i negibivo na imanju. Zana 
uvidi, da je sada odzvonilo njegovoj vlasti i da nema 
za nj više prilike, da se tudjim dobrom obogaćuje. 

U ključarevu stanu nadjoše gospoda Gitu, gdje pere 
rublje sa služkinjama. Jedva ju prepoznaše. Osušila se 
do kostura, kosa joj na pol posiedila, a lice i čelo bijaše 
puno bora, što bijaše najbolji dokaz njezina strađanja 
i mukotrpna života. 

Opazivši asesora, trže Gita pregaču k licu i briznu 
u gorak plač. 

— Vaša milosti... — stade mucati asesor u ve- 
likoj uzbudjenosti... — ta je li moguće... ja ne vje- 
rujem svojim očima... 

Gita ne odgovori ni rieči, već samo jecajući kimaše 


glavom. 

— Tako li vi postupate sa ženom, kojoj imate sve 
zahvaliti? — planu asesor na Zanu, koji je iza njegovih 
ledja stajao. — Zar je za nju, tako slabu i obnemoglu, 


težki taj posao? Sram vas bilo! 

Asesora je to, što je sada vidio, tako uzbudilo, da 
je pograbio Gitu za ruku i povukao ju za sobom iz 
praonice. ' 

— Idite gore u vaše sobe, — reče joj s toplim 
saučešćem, — tu nema za vas mjesta. 

— Gospoda se varaju, — stade se izvinjavati Zana, 
— ako misle, da ju ja silim na ovakav rad. Ona sama 
tako hoće... 


— Ne govorite ništa, — okosnu se na nj asesor 


— mi to sve dobro znamo. 

Gospodin asesor, već od naravi naprasite ćudi, tako 
se je osorno ponašao prama Zani, da je ovaj postao 
malodušnim poput djeteta. Osjećao je, da se je na nj 
oborila sila oblasti, kojoj se ne može oteti. Najviše ga 
je uznemirivalo ono, što je asesor spomenuo o tisućama, 
uloženima kog zagrebačkoga kaptola. Nije moguće, da 
će morati taj novac dieliti sa svojom pastorčadi# Ta 
to ne bi ni pravo bilo. — On se je toliko mučio, dok 
je to privriedio, pa sada da diele s njim mučnu tu pri- 
vredu oni, kojih ni blizu ne bijaše, dok se je on kinio 
i radio. 

A ipak je gospodin asesor nešto takova natuknuo, 
a njegov je upliv velik. Sva će gospoda držati s njim 
i dozvoliti sve, što bude tražio u ime djece. Zana se je 
sada istom prvi put pokajao, što je tako osamljeno i 
nedruževno živio, ne stekavši ni jednoga prijatelja, na 
koga bi se mogao u nuždi obratiti. Uz to je bio neuk 
i nije mogao razsuditi, što mu se može dogoditi, ako 
bi se zakonito postupalo. Pa onda to kuratorstvo. To 
ga je najviše smetalo. Dva gospodara ne mogu biti u 
jednoj kući, a da on bude podložan kuratoru, to mu 
nikako nije išlo u glavu. Kraj kuratora ne bi već mogao 
za se raditi, a kad je tako, šta će mu onda imanje, šta 
mu je stalo do Hrvatske? 

Dok su gospoda popisivala imovinu, Zana je ne- 
prestano razmišljao o svom položaju, tražeći zgodan 
izlazak iz njega. Na večer, čini se, da je bio na čistu, 
jer se je u jedan put sav promienio. Postao je vrlo 
ljubezan sa izaslanom gospodom i htio ih kod večere 
što većma udobrovoljiti. Kad je Gita ustala od stola i 


otišla spavati u svoju sobu, uhvati Zana priliku, da 


s gospodom u četiri oka iskreno i povjerljivo govori. 
* 

— Neka mi oproste poglavita gospoda, — poče 
Zana vrlo blagim glasom, — ako ih upitam: Što se sve 
traži od mene ? 

Asesor i veliki sudac sgledaše se. 

— Traži se, -- prihvati rieč asesor, — što djeci, 
vašoj pastorčadi, pripada... Vi ste, moj domine, samo 
Za se skrbili i novce na stranu metali, a na ubogu 
djecu, kojoj ovo imanje pripada, niste ni mislili... To 
nije kršćanski... toga ne bi ni lutoran učinio... 

— U mojim rukama nije se ništa izgubilo, — reče 
Zana smjerno i ponizno, — ako gospoda misle, da djeci 
što pripada, novci su tuj, mogu svoje dobiti... 


— Vi ste dakle pripravni, — uleti mu asesor. u 
rieč. — To je pametno... inače biste mogli imati samo 
još većih neprilika... mogli biste i sve izgubiti, što 


imate tamo kod kaptola... 

— Ma za Boga, gospodo... to ipak ne bi bilo 
pravo, — reče Zana odlučno. — Cio sviet, pa i vi, go- 
spodo, dobro znate, da sam radio kao crv i da je naj- 
više moja zasluga, ako sam šta stekao... 

— Istina je, — umieša se sada veliki sudac, ali 
da niste imali toga imanja u rukama, ne biste bili ništa 
steći mogli. 


— Tako je, — potvrdi asesor. — To imanje je 
fundamentum (temelj) vašega imuika. Iz njega ste sve 
izvadili, što imate... Vidite dakle, da ne može biti sve 


vaše, što ste ovdje privriedili. 

— Što, dakle, traže gospoda u ime djece? — upita 
Zana mirno, pošto je već prije učinio bio račun sam 
sobom. 

Gospodin asesor i veliki sudac počeše sada medju 
sobom govoriti latinskim jezikom, kojega Zana nije ra- 

zumio. Posavjetovaše se, koliko bi tražili za djecu Mag- 
dićevu. Zana je nestrpljivo čekao, što li će mu gospoda 
odgovoriti na njegovo pitanje, a ujedno se u sebi jedio, 
što izaslanici govore pred njim latinski, što obično rade 
gospoda napram slugama ili kmetovima svojim. 

— Čujte, domine! (Ovako je asesor zvao obično 
ljude, koje je htio omalovažiti), — Mi smo se evo spo- 
razumjeli, da od gotovih novaca, koje imate uložene 
kod kaptola, dobiju djeca Magdićeva polovicu, a osim 
toga da im pripane sav fundus instructus na imanju. 

Zana se zamisli. On je bio spreman, da ustupi 
jednu trećinu svoje uložnine djeci, a kurator evo traži 
cielu polovicu. To mu se je činilo premnogo. No s druge 
strane bojao se, da ne će ni toliko dobiti, ako oblast 
uzme stvar u ruke... Zana uze sada ponovno u glavi 
računati. Kod kaptola imao je dvadeset četiri hiljade 
uloženih novaca... Za dvanaest hiljada, koje bi njemu 
pripale, može uzeti u zakup najljepše puste prieko u 
Ugarskoj i obogatiti se preko noći. A u Ugarsku sva- 
kako će ići, jer mu ovdje nije bilo obstanka, pa zato 
nije mario za sermiju, koju je imao ostaviti djeci. 

— Gospoda doduše mnogo traže, — reče Zana, 
razmislivši ovako, — ali neka bude. Djeci budi polo- 


vica, a meni polovica. Ako je s voljom gospodinu 


kuratoru, možemo odmah sutra otići u Zagreb i ure- 
diti stvar. 

Asesor jedva dočeka ponudu Zaninu i odveze se 
s njim u Zagreb. Tu su pred kaptolom — coram loco 
credibili (pred vjerodostojnim mjestom) — sastavili pi- 
smenu nagodu po jućerašnjem dogovoru i time uredili 
neugodnu ovu stvar, koja je srećnije izpala, nego što je 
gospodin asesor i očekivati mogao. Zana podiže svojih 

dvanaest tisuća forinti, a ostala polovica ostade i na- 
dalje uložena kod kaptola za korist Magdićeve djece. 

Gospodin asesor vrati se za tim sa Zanom natrag 
u Konščinu, gdje je trebalo udesiti novu upravu toga 
imanja. Drugi dan poslije povratka iz Zagreba izjavi 
Zana kuratoru, da ide na put. 

— Kamo? — pitaše ga asesor, koji je takova šta 
i očekivao, 

— U Magjarsku. 

— Dobra misao... A vaša žena? 

Zana sleže ramenima i ne odgovori ništa. 


— Nu, mi ćemo već za nju skrbiti! — reče asesor. 
— Vi i onako niste jedno za drugo. 

Zana ne reče ni sada ništa, već se nakloni asesoru, 
koji se je vladao kao gospodar u svojoj kući, i ode u 
Gilinu sobu. 

Našao ju je gdje leži u naslonjaču, jer se je osje- 
ćala bolestnom. 

— Ženo, ja odilazim! — reče suho i ravnodušno. 

Gita se pridiže u naslonjaču i zimno pogleda svoga 
. muža. 

— Vraćam se u svoju domovinu, — produlji Zana, 
— jer ovdje mi obstanka nema... Za te je skrbljeno i 
za tvoju djecu, — pridoda Zana, čim je htio kazati, 
da nje, ni njezine djece uza se ne treba. Gita ga je 
dobro razumjela i te su ju rieči obradovale, 

— Ne ću se tako skoro vratiti... možda nikada, 

— Kako te volja! — izusti jedva čujno Gita naj- 
većim mirom. 

— Dakle, s Bogom! 

— S Bogom! 

Zana, ni ne pruživši ruke ženi na rastanak, okrenu 
se i podje k vratima....Tu se okrenu, samo da vidi, 
kako se doima Gite njegov odlazak... Hladan mir po- 
čivao je na njezinu licu... Ni traga ne bijaše kakovoj 
uzbudjenosti. o 
Ljutito zalupi Zana vrata za sobom i nestade ga. 


U isti čas baci se Gita na koljena, i uzdigavši prama 
nebu mršave svoje ruke, uzkliknu iz dna duše: 


— Hvala ti, Svemogući! 


XXIII. 


Jadnici se činilo, kao da se je preporodila. Dosada 
nevoljna robkinja svoga muža — tirana, osjećala se 
sada slobodnom i gospodaricom u svom domu. Težko 
robotanje u kući i gospodarstvu imalo je prestati za 
uviek, jer je gospodin kurator ,njezinoj milosti“ (toga 
naslova nije bila već davno čula) preporučao, da što 
više pazi na svoje zdravlje... Ona je i sama željela, 
da sada čuva što više može svoj život i zdravlje... 
Istom sada, poslije odlazka svoga muža, kad je popu- 
stila napetost volje i snage, osjećala je, kako su joj 
sile malaksale.... Jedva se je micala, a nedušljivost, 
koje se je prije godinu dana zadobavila,, postajaše sve 
to nesnosnijom... Asesor je odmah razabrao težko stanje 
svoje štićenice i odazvao Magdalenu iz samostana... 
To je diete postalo već podpunom djevojkom i bilo je 
majci u svem na pomoć... I susjedi sjetili se sada 
Gite... Znali su oni, da ona nije kriva, što se je od- 
tudjila od dobrih svojih znanaca i prijatelja, pa su 
zato, čim je Zana ostavio Konščinu, jedan za drugim 

kao po dogovoru dolazili u posjete siroti Giti, da ju 
potješe i razbistre starom iskrenom srdačnošću... 

Ti dobri susjedi, koji su se u boljim vremenima 
nauživali do sita Gitina gostoljublja i prijateljstva, bijahu 
gorko iznenadjeni time, kako su ju našli... , Odzvonilo 
je siroti!“ bijaše jedan glas svih, koji su ju vidjeli po- 
slije duljega nevidjenja. ' 

Jednoga dana banu u Gitin dvorac davno nevidjeni 
gost. Bijaše barunica Pudencijana. Prošlo je više godina, 
što se nije sastala s Gitom, s kojom se je bila razkrstila 
poslije one nemile zgode s Jelenom, poradi koje se ie 
Škrlec odvratio od nje. Barunica je ipak dobro znala, 
što Gita radi i kako živi. Kipjela je od jeda, čuvši za 
njezino bogomoljstvo, o kom je znala, da nema nika- 
kova korjena u Gitinu srcu, a čuvši kasnije za njezinu 
udaju za Zanu, učinila je križ, što no vele, nad Gitom 
i svim njezinim životom. Nije marila o njoj ništa više 
čuti, ni znati. : 

Poslije ipak, kad je preko svoje volje doznala za 
težko robovanje nesretne udovice u novom braku, po- 
čela je osjećati saučešće za nekadašnju miljenicu svoju 
i malo je trebalo, da nije došla u Konščinu, da pozove 
na red nezahvalnoga kmeta vesprimskoga biskupa. 

Odlanulo joj, kad je čula, da se je Zana odselio iz 
Hrvatske i ostavio Gitu samu na njezinu imanju. Znala 
je od prije, da sirota pobolieva i da joj nema duga 
života, pa se je riešila, da ju posjeti i s.njom se izmiri. 

Čim je unišla u poznate odaje Gitina dvorca, po- 
čela se barunica javljati svojim gromornim glasom : 

— Nu, gdje si?... Zar me se bojiš?... Mar- 
garito!... 

Gita prepozna odmah baruničin glas i s nekim nu- 
tarnjim strahom otvori polagano vrata svoje sobe. 

— Tu si, nu! — viknu barunica, opazivši Gitu, 
koju je jedva prepoznala. — Per amorem Dei (za 
ljubav Božju), kako mi izgledaš! — govoraše dalje ba- 
runica, promatrajući Gitu, koja je suznih očiju pristupila 
k velikašici i smjerno joj poljubila ruku. 

— Čula sam, da si bolestna, — produlji barunica, 
uvalivši se po svom običaju u naslonjač, — ali nisam 
mislila, da ću te ovakovu naći... Ti Jezuite pomutiše 
ti zdravu pamet, a onaj bećar, tvoj drugi muž, ubio 
te... Čula sam sve, što se je dogadjalo za moga izbi- 
vanja, i dosta sam se najedila poradi tvojih budalaš- 
tina... Ali ja ću da zaboravim sve... neka ti je pro- 
šteno od mene... — I rekavši to, privuče k sebi pla- 
čuću Gitu, ter ju poljubi u prosiedu kosu vrh čela. 

— Ala si posiedila... dakako, ne od starosti kao 
ja, već od patnje i žalosti... Šta ćemo! Bog je tako 
htio... A kako su ti djeca? 


— Magdalena je u mene! — odgovori Gita. — Ona 
me dvori i njeguje... Divno djevojče... 
— A Jelena? 


-— Ona se tudji od mene... 

— Jesi li ju zvala k sebi? 

— Ne... Bojim se, da se ne bi odazvala mojemu 
pozivu. : 

— Prevarila si se... Ona me je i te kako molila, 
da ju dovedem do tebe... nu, pa ja sam ju dovela. 

— Jelenu! — viknu radostno Gita siputljivim glasom, 

— Da, nju... Čeka vani na hodniku, dok: ju zov- 
nemo; bojala se, da je ne ćeš primiti... 

Materinska ljubav-probudila se u taj čas svom silom 
u Gitinu srcu. 


— Ah, kako ne bih! — govoraše ona mekim, raz- 
nježenim glasom. — Jedva čekam, da ju mogu zagrliti. 
Jeleno, Jeleno! — vikaše Gita, idući k otvorenim vrar 


tima hodnika. 

Na taj zov pojavi se na pragu mlada krasna žena 
s dvogodišnjim djetetom na ruci. Bijaše to unuk Gitin, 
izrezana slika otčeva. 

— Djeco mila! — zarida od radosti Gita i ogrli 
mršavim svojim rukama kćer i unučića, koji se je u 
tom zagrljaju izticao kao angjeo izmiritelj izmedju 
matere i kćeri. Pametnim svojim okom pogledaše diete 
čas Gitu, čas svoju majku, kao da se čudi tomu 
prizoru, 


— Ah, kako sam sretna, kako sretna! — kliknu 
Gita, uzevši od Jelene unučića, koga strastveno pritisnu 
na grudi. — Samo daj mi sada zdravlja... i života, 


milostivi Bože! 


Ubogoj nije se za dugo ta želja izpunila. Njezina 
bolest vrlo se pogoršala u nastavšoj hladnoj jeseni i 
Gita morade leći u krevet. Dva mjeseca za tim učini 
smrt kraj njezinu životu. Umrla je u naručaju svoje 
djece, što joj bijaše najveća utjeha na samrti. 

Viest o smrti Gitinoj razniela se već drugi dan po 
Zagrebu. Doznaše za nju i samostani i crkve, kojim bi- 
jaše Gita u svoje vrieme velikom dobrotvorkom. Ali ni 
jedno zvonce nije s njihovih zvonika zakucalo na mo- 
litvu za pokoj njezine duše, niti je i jedna zadušnica 
služena za bivšu dobrotvorku. 

Pa i ona sirotinja, koja je nekada u suzama pru- 
žala ruke za njezinom milostinjom, nije se ni jednim 
otčenašom sjetila svoje dobrotvorke, ali je tim više javno 
osudjivala njezin život i njezina djela, govoreći, da nje- 
zino milosrdje ne bijaše izljev ni pobožnosti ni ljubavi 
bližnjega, već taština i licemjerstvo. 

Tako sviet plaća. 


si ig= 


Pripomenak, 


—— 


Gatka za ovu pripoviest uzeta je iz ,Annua“ biv- 
šega zagrebačkoga kanonika i opata, učenjaka i pisca 
Adama Baltazara Krčelića. On bijaše savremenikom lica 
i dogodjaja, koji su u ovoj pripoviesti opisani, napose 
bijaše dobar znanac i prijatelj kuće i porodice svoga 
kolege asesora Magdića (i Krčelić bijaše asesorom judi- 
cijarne tabule) i njegove supruge Margarite rodjene Ga- 
belić. O toj ženi napisao je kanonik Krčelić sliedeće 
podatke, koje u barbarskoj latinštini, kojom su ,Annuae“ 
pisane, doslovce priopćujemo : 

»Obiit hoc anno in superiori Konschina et sepulta 
Bistriczae domina Margareta nata Gabelich ex Legrad, 
Josephi olim Magdich primo uxor, tum cujusdam Zana, 
cui meminisse ob exempla foeminis aliis, ipsiusque Zana 
debeo. Fuit Margareta nobilibus genita parentibus, praedi- 
vitibus plane ex commerciis Legradini gestis. Singularis 
ipsa formae fuit, caeteraeque sorores, ut sororum aliqua 
Pejachevich baroni obtigerit uxor, et a morte hujus Pe- 
jachevich Marcus, pro fratre cui uxor erat, cum Margareta 
transegit coram Tbla, causa sucessionis in hanc devo- 
lutae, factaeque inscriptionis. Verum ut Margareta forma 
et elegantia corporis fuit singulari, ita educatione neglecta, 

moribus plane admirandis. Conversationes parium oderat, 
sed cum vilissimis conversabat, ipsisque se credidit. Hine 
variis superstitionibus, persuasionibus et opinionibus 
dedita judicio omni carere videbatur. Sobrietatis mira- 
culum in publico, clam gulosissima et sub abstemiae 
velamine. Singulis ferme diebus ebria. Sane Dno Mag- 
dich marito suo ex patientia, quotidianam occasionem 
praebebat, plurimaque vir prudens dissimulabat, rogare 
asuetus unice ut emendaretur. Et cum prodigam. observa- 
visset, curam ipse rerum omnium gessit, ab illa unam 
pacem exigendo. 

Mortuo Magdichio cum duabus ex es filiabus relicta, 
in magnis omnino divitiis ad suum genus vixit. Multi 
adulatores ab ea adjuti, quos inter etiam Jesuitae sic 
eam obcoecaverant, ut a patris Josephi Perezaich arbitrio 
staret. Hujus horumque consilio vendidit Zagrabiensia 
tenuta omnia, et ex pecuniis his mille florenos Jesuitis 
dedit pro ara S. Xaverii ad sacellum eorundem penas 
Zagrabiam situm, qui ei ut adularent, eandem sub 
Nomine S. Margarithae depingi fecerunt et ad aram 
collocarunt, prototypon Magdichianae. Alios 2000 fl. 
acceperunt pro domu hospitis penes collegium, Gotha-. 
liana olim, vel melius Praszinskiana. Plurima quoque 
alia ipsis emit et largita est. Quin sic fuit a Jesuitis 
persuasa, ut filias moniales efficeret, reliquum daret Je- 
suitis, ab iis habitura intertentionem, vita comite. 

Patres Paulini aeque attenti, adorare eam non ces- 
sabant, Jesuitarum fraudes exagerando, iamque et ipsi 
600 fl. pro antipendio levi, fors 30 fl. valente, statuae 
suae Remetensis obtinuerant. Patre Perezaich eleemo- 
synam praedictam Paulinis factam damnante cum exa- 
geratione meriti sanctae obedientiae amissi, quod se et 

rectore collegii inconsulto 500 fl. Paulinis numeravisset. 
Quare certabant Paulini cum Jesuitis, guae senior tu- 
.tiorque esset meritorum ordinis participatio. Quia atta- 
men foemina, gulae mancipium, formaque superbiens ac 
divitis carnis stimulis premeretur, disponi non potuit, 
ut vel Jesuitis, vel Paulinis traderet universa, et ex 
eorum nutu vel gratia viveret, praecipue non a plerisque 
adoraretur, et expeteret pro uxore, sed respuit omnes 
a vilibus suis, garulisgue foeminis delusa, a protonotario 
Petro Skerlez semet ambiri. Hunc itaque praestolando, 
domusque suas fratri illius Nicolao vendendo, postquam 
vidisset protonotarium filiam D. Nicolai Gerlechich, no- 
mine Barbaram duxisse in thori sociam. Vino plena ex 
habitu, clavigero Dni Niczki in bonis Moravche degenti, 
natione Hungaro, Josepho Zana, spe habendi in mari- 
tum imperii anno 1759 die Ida februarii se dedit pro 
conjuge. Et quia idem Zana nec fuisset bene educatus, 
neque nobilis, erat enim eppiscopi Vesprimiensis sub- 
ditus, procurato eidem vestitu, exolutoque ejus coloni- 
cali servitute, praeter tot tantaque regalia pro sola ar- 
malium expeditione anno 1760, 3000 flor. vienn., medio 
agentis Fabsich enumeravit. Sić effectus nobilis ab uxore 
Zana, considerans,. quae et quanta dissipavisset, illam ut 
mancipium et rusticanam tractavit. Neque ab homine 
stolido et rustico aliud erat expectandum. Prius ipsa ob 
formam et divitias ac prioris mariti caracteres (fuit enim 
assessor tabulae et consiliarius) honores habuit, post hoc 
matrimonium ad extrema cecidit, considerabaturque qua 
rustica. Illico post innitum cum Žana connubium, assig- 
nato filiabus tutore Dno Ant. Bedekovich, processum fuit 
coram Tbla ad exscindendam filiabus paternam sub- 
stantiam, ut hae Magdichianae proles primae sint, qui- 


= 

bus ad legum praescripta provisum, post mutata matris 
vota extitit. Ego ipse in executione latarum sententiarum 
processi, vidique Konschinae miseram Magdichianae olim 
conditionem. Antea splendebat tota, coquos, totque an- 
cillas habuit, ephebosque item, ut meis vidi oculis per- 
saepe apud collegam assessorem constitutus et _pransus. 
Noeuit sub Magdichio culinae fumus, nunc dum fuissem 
Konschinae vidi ipse ancillae vilissime munus gerere, 
parare cibos, scopare, purgare ollas, porcis deferre ur- 
ticas et quisquillias. Antea a Magdichio orari iratam, a 
Zana more rustico imprecari sibi, sesse percuti. Nil ne- 
gabat volenti, Magdich vix de suis quaedam impetrabat. 
Admirabar foeminae fata. Potabat antea, nunc sobrie 
vivere debuit verbo Domina servo suo inserviebat. 


U hrvatskom slobodnom prievodu glasi ga životo- 
pisna bilježka ovako: 

»Ove je godine umrla u gornjoj Konščini i sahra- 
njena u Bistrici gospoja Margareta, rodjena Gabelić iz 
Legrada, najprvo žena Josipa Magdića, onda nekoga 
Zane, koje se moram sjetiti radi primjera drugim žen- 
skinjama, pa i samoga Zane. Bijaše Margareta kći pleme- 
nitih roditelja, veoma bogatih po trgovini, kojom su se 
bavili u Legradu. Bijaše ona vanredne vanjštine, i ostale 
joj sestre, tako, da je jedna bila udana.za baruna Peja- 
čevića, a poslije njezine smrti Marko (barun) Pejačević, 
čijemu je bratu bila žena, nagodio se je pred sudom 
s Magaretom, da se sestrin dio naslovom baštine pre- 
nese i prepiše na Margaretu. Medjutim, u koliko je god 
Margareta bila.tielom vanredno krasna i elegantna, tako 
je bila u uzgoju silno zanemarena i imala čudnovate 

navike. Mrzila je obćiti sa sebi jednakima, nego je 
s najodmetnijini osobama drugovala i njima se povje- 
ravala. Tim načinom vladale su njom razne predsude, 
tudji savjeti i nazori tako, da. nije imala nikakova vla- 
stitoga suda. Pred javnošću vriedila je kao čudovište 
trieznoće, a potajno i pod plaštom odricanja bijaše 


Gospodin Magdić, njezin suprug, imao je veliku ustr- 


pljivost s njom i razborit muž, gledajući svaki dan te 


nepodobštine, radje ih je prekrivao i molio ženu, da 
bi se popravila. Pa kada je opazio, da je razsipnica, 
on se je stao za sve brinuti, tražeći od nje samo to, 
da ga pusti u miru: 

Pošto je Magdić umro, ostavivši iza sebe dvje kćeri, 
živjela je ona u velikom bogatstvu po svojoj volji. 
Mnoge je laskavce pomagala, a medju ovima su ju Jezuite 
tako već zasliepili, da je zavisila o volji patra Percajića. 


Po savjetu ovoga i njegovih drugova prodala je sve 


svoje nekretnine u Zagrebu, te je. iz dobivenih novaca 


dala tisuću forinti Jezuitama za žrtvenik sv. Ksavera u: 


njihovoj kapeli blizu Zagreba. Jezuite, da joj se polaskaju, 
dadoše ju: pod imenom sv. Margarite naslikati i do žrtve- 
nika smjestiti sliku, prototip Magdićkin. Drugih dvie 
tisuće forinti dobiše (Jezuite) za gostinjac kraj njihova 
kolegija, nekoč porodice Gotala, ili bolje rekuć Prašinski. 
I sijaset inih stvari kupila im ona i darovala. Dapače 
bila je upućena od Jezuita, da svoje kćeri učini duvnama, 
a što bi preostalo da Jezuitama dade, koji će ju uzdr- 
žavati dok bude živa. 

* Otci Pavlini upozoreni svim tim, nisu takodjer pre- 
stali štovati ju, prećerujuć varke Jezuita. I oni dobiše 
pet sto forinti za lahki jedan predvjes za svoj remetski 

kip, koji bijaše jedva 830 for. vriedan. Pater Percajić 
osudjivao je milostinju, danu Pavlinima, prieteći joj, 
da će izgubiti zaslugu svetoga posluha, jer je bez nje- 
gova i rektora kolegijskoga znanja platila Pavlinima 500 
forinti. Uslied toga nastade pravda medju Pavlinima i 
Jezuitama o tom, čije je pravo po zaslugama reda starije i - 
jače, kada se radi o milodarima. Ali jer je udova podana 
bila uživanju, jer je bila liepa i preslaba, da odoli nago- 
nima jedroga tiela, — nije se mogla riešiti, da budi 
Jezuitama, budi Pavlinima sve svoje preda i o njihovoj 
milosti živi, tim manje, jer je želila da bude od mnogih 
štovana i tražena za ženu. Tako je ona odbila sve, te 
povjerovala svojim prostim i brbljavim ženskinjama 
da je protonotar Petar Škrlec bacio oko na nju. Ovoga 
je dakle očekivala, ali kad je vidjela, da se je proto- 
notar oženio s Barbarom, kćerju gosp. Nikole Grličića, 
prodala je svoje kuće Nikoli, bratu protonotarovu. Po 
navađi pripita, udala se je mjeseca veljače 1759. za 
nekoga Zanu, rodom Madjara, koji bijaše ključarem na 
dobru g. Niczkoga Moravču, u nadi, da će imati vlast 
nad svojim mužem. I jerbo taj Zana niti je imao kaka 
odgoja, niti je bio plemić (bio je naime kmetom vesprim- 
skoga biskupa), ona ga je zaodjela i odkupila ga od 
kmetstva i pribavila mu plemstvo, plativši za samo izdanje 
plemićkoga lista 3000 for., u čem je posredovao agent 
Fabšić. Postavši tako Zana plemićem pomoćju žene, 
kada je vidio, koliko je već imetka razsula, postupao 
je s njom kao sluškinjom i seljakinjom. Drugo se nije 
ni moglo očekivati od čovjeka neuka i seljaka. Prije je 
ona bila u časti radi svoje ljepote i bogatstva i položaja 
svoga muža (bio je prisjednik tabule i savjetnik), poslije 
te udaje pako pala je na najniže grane i bijaše sma- 
Tomić: Udovica. 17 

trana kao seljakinja. Skoro poslije njezine udaje za 
Zanu, bude njezinim kćerima postavljen štitnik gosp. 
Antun Bedeković, pa je pred sudbenom stolicom poveden 
postupak, da se za kćeri izluči njihovo otčinstvo. Tako 
su Magdićeva djeca prva bila, za koju se je pobrinulo pred 
sudom, da dobiju što ih po zakonu ide, odkada se je mati 
riešila na novu udaju. Ja sam s4m (kanonik Krčelić) 
radi izvrčbo sudbenih osuda uredovao, te sam vidio u 
Konščini kukavno stanje nekadanje Magdićke. Prije je 
bila sva u sjaju, imala kuhače, sijaset služkinja i efeba, 
što sam sve vidio na svoje oči, bivši često u kući druga 
asesora, gdje sam i objedovati znao. Dok je živio Magdić, 
škodio joj je i dim, a sada, kad sam bio u Konščini, 
vidio sam, kako obavlja najprostije poslove jedne slu- 
žavke, kako kuha, mete, lonce čisti, svinjama nosi koprive 
i napoj. Prije je, kada je bila srdita, bila vična da 
ju Magdić moli, a od Zane dala se je po seljački psovati 
i tući. Što je god ovaj htjeo, ona mu nije kratila, dočim 
je Magdić jedva štogod od svoga izmolio. Čudio sam 
se sudbini te ženske. Prije je pila, a sada je morala 
triezno da živi. Gospoja bijaše sluškinjom svoga sluge. 

Kanonik Krčelić je pa našem sudu vjerno i istinito 
zabilježio dogodjaj, dotično životopis žene, koja je neuka 
i tašta, a uz to putena i piću odana, pala u krivi pietizam, 
u kom su ju uzgojili i uzdržali sebični ljudi i redovi. 
Ima ih, koji vele, da možda nije sve onako, ko što je 
zabilježio Krčelić o uplivu Jezuita i Pavlina na djela 
udove Magdićeve, jer kažu, da je Krčelić bio neprijatelj 
redova, imenito Jezuita. Na to velimo, da je Krčelićev 
karakter bio takav, da on nikomu nije bio osobit pri- 
jatelj. Najvećim dielom ubilježio je u svojim »Annuama“ 
sablazni iz družtvenoga života pojedinaca, porodica i 

korporacija. Osobitu je mržnju odavao napram biskupu 
zagrebačkom  Thauzy-u i porodici grofova Sermage. 
Biskupa Thauzy-a je mrzio, jer je bio i sam kandidat za 
biskupsku stolicu. Što se napose tiče Jezuita, nezna se, 
čega radi bi on taj red posebno mrzio. Ono, što je 
napisao o izmamljenim milodarima; njihovu redu od 
Magdićke, biti će istinito, što se po om zaključiti dade, 
jer je Krčelić posve istinito opisao zg đujs onom Magdi- 
ćkinom slikom u kapeli sv. Keare koja se slika i 
danas tamo nalazi, te ju je pisacoč vaj pripoviesti na 
svoje oči vidjeo. : E ii 

Iz svega toga sliedi, da je u prijojiesti » Udovica“ 
prikazana istinita slika jednoga dičla družtvenoga života 
hrvatskoga u 18. vieku, po čem ta ;pripoviest može da 
pobudi i veći interes čitajuće publik 


t ' 








hih dndoićno iu > 


